
ĮVADAS 


1. DVEJOPOS STILIAUS ŠAKNYS 


JAN VAN GOYEN (1596-1656). Upės peizažas 


Savo jaunystės atsiminimuose Ludwigas Richteris pasako- 
ja, kaip vieną kartą Tivolyje kartu su trimis draugais sumanė 
nutapyti peizažą; tiek jis, tiek draugai griežtai nusprendė nė 
per plauką nenukrypti nuo gamtos. Tačiau, nors modelis buvo 
tas pats, o kiekvienas sąžiningai vaizdavo tai, ką matė jo 
akys, galiausiai atsirado keturi visai skirtingi paveikslai — to- 
kie skirtingi, kaip ir pačios keturių tapytojų asmenybės. Pa- 
sakotojas iš to daro išvadą, jog objektyvaus matymo nėra, o 
forma bei spalva visada suvokiamos skirtingai — tai pos 
nuo suvokéjo temperamento. 

Meno istoriko tokia įžvalga tikrai neapstulbintų. Seniai Zi- 
noma, kad kiekvienas tapytojas tapo „savo krauju“. Visi kiek- 

vieno meistro ir jo „rankos“ skir- 
tumai atpažįstami būtent iš tokių 
individualios formos suteikimo ti- 
pų. Tam tikros krypties skoniui 
(mums šie keturi Tivolio peizažai 
iš pirmo žvilgsnio pasirodytų vi- 
siškai vienodi, nazarietiški) vie- 
nur linija atrodytų kampuotesnė, 
kitur — banguotesnė, vienur — lė- 
tesnė ir trūkinėjanti, kitur — ver- 
žlesnė ir sraunesnė. Taip pat, kaip 
proporcijos tai ištempiamos pla- 
tyn, tai ištęsiamos ilgyn, taip ir 
objekto modeliavimas vienam at- 
rodo esąs sodrus ir vešlus, o kitas 
tuos pačius iškilimus ir įdubas re- 
gi daug santūriau ir saikingiau. 
Tas pat pasakytina ir apie šviesą 
bei spalvą. Pats nuoširdžiausias 
ketinimas tiksliai stebėti negali sutrukdyti tą pačią spalvą vieną kartą 
suvokti kaip šiltesnę, kitą kartą — kaip šaltesnę, šešėlis kartais atrodo 
minkštesnis, kartais — aštresnis, šviesos srautas — kartais lėtai sėlinan- 
tis, o kartais gyvas ir žaismingas. 

Nepaisant įsipareigojimų bendram modeliui — gamtai, individualius 
stilius vieną nuo kito atskirsime dar aiškiau. Botticelli ir Lorenzo di 
Credi — tos pačios epochos bei giminystės ryšiais susiję dailininkai, 
abu vėlyvojo kvatročento florentiečiai, bet kai moters kūną piešia Bot- 
ticelli, sąranga ir formos suvokimas būdingas tik jam ir nuo kiekvieno 
Lorenzo moters akto skiriasi taip esmiškai ir ryškiai, kaip ąžuolas nuo 
liepos. Audringos Botticelli linijos suteikia kiekvienai formai ypatingo 
aistringo aktyvumo, o apgalvotai modeliuojančio Lorenzo vaizdas te- 
sukelia besiilsinčios figūros įspūdį. Itin iškalbingos būtų panašiai su- 
lenktos rankos abiejų autorių darbuose palyginimas. Alkūnės aštru- 
mas, bėgšti dilbio linija ir pirštai, it spinduliai išskėsti ant krūtinės — 
tai Botticelli. Credi, priešingai, atrodo kur kas bejėgiškesnis. Jo forma, 
nors ir įtikinančiai sumodeliuota, t. y. pajusta jos apimtis, vis dėlto 
nepaveikia taip stipriai, kaip Botticelli kontūras. Tai — temperamentų 
skirtumas, kuris persmelkia viską — nesvarbu, ar lyginama dalis, ar 


SANDRO BOTTICELLI (1444/45-1510). 
Venera (fragmentas) 

visuma. Vien tik iš nosies šnervės piešinio jau turėtume atpažinti es- 
minius stiliaus charakterio bruožus. 

Credi pozuoja konkretus asmuo, o Botticelli — ne. Vis dėlto nesunku 
pastebėti, kaip jie abu formą tapatina su tam tikrais gražios figūros ir 
gražių judesių įvaizdžiais: Botticelli sukuria liekną aukštą figūrą, be- 
sąlygiškai paklusdamas savo formos idealui, o Credi konkreti tikrovės 
dalis su savo veiksmais ir proporcijomis nesukliudė išreikšti savo pri- 
gimties. 

Formų psichologui ypač daug medžiagos teikia stilizuotos šios epo- 
chos rūbų klostės. Naudojant palyginti mažai elementų čia buvo pa- 
siekta neaprėpiama itin diferencijuotų individualių raiškos tipų įvairo- 
vė. Šimtai tapytojų vaizdavo sėdinčią Mariją su nukarusiu tarp kelių 
rūbu, ir kiekvieną kartą jam pavaizduoti buvo randama forma, kuri 
slepia visą žmogų. Ne tik plačios italų renesanso linijos, bet ir tapy- 
biškas olandų XVII a. molbertinių paveikslų stilius drapiruotei teikė tą 
pačią psichologinę reikšmę. 

Žinoma, jog Terborchas ypač noriai 
ir gerai tapė atlasą. Mums gal atrodys, 
kad ši tauri medžiaga ir negali atrodyti 
kitaip, nei jo darbuose, bet tai tėra tik 
savo formomis mums bylojantis tapy- 
tojo taurumas. Jau Metsu šių klosčių su- 
sidarymo fenomeną matė visiškai kitaip: 
labiau jaučiamas audinio sunkumas, jis 
sunkiai krinta ir sunkiai klostosi, silue- 
tas ne toks grakštus, atskiroms klostėms 
trūksta elegancijos, o ju visumai — ma- 
lonaus atsainumo, dingo gyvybingumas. 
Tai vis dar meistriškai nutapytas atla- 
sas, tačiau šalia Terborcho Metsu me- 
džiaga atrodo blanki. 

Mūsų nagrinėjamame paveiksle tai nė- 
ra vien tik paprastas atsitiktinumas — 
veiksmas pasikartoja, ir dar taip tipiš- 
kai, jog tas pačias sąvokas galima tai- 
kyti ir imantis figūrų bei jų išdėstymo 
analizės. Štai apnuoginta Terborcho mu- 


LORENZO DI CREDI. 
zikuojančios damos ranka — kaip subti- (1459/60—1537). Venera 

GERARD TERBORCH (1617-1681). Namų koncertas 


liai pajustas jos linkis ir judesys! Metsu forma atrodo žymiai sunkesnė, 
ir ne todėl, kad ji būtų blogiau nupiešta, bet todėl, kad ji kitaip jaučia- 
ma. Vienur grupė išdėstyta laisvai, aplink figūras daug erdvės, kitur 
jos masyvios ir suspaustos. Terborcho darbuose būtų sunku rasti taip 
sugrūstus daiktus, kaip ši stora rangyta kiliminė staltiesė su rašymo 
reikmenimis ant jos. 

Taip galima tęsti toliau. Nors mūsų schema neperteikia tapybiškų 
Terborcho pustonių lengvumo, tačiau bendras formų ritmas byloja pa- 
kankamai aiškiai ir nebereikia ypač įtikinėti, kad dalių tarpusavio są- 
veikoje įmanoma atpažinti meną, vidujai giminingą klosčių piešiniui. 

Tas pat tinka kalbant apie peizažistų medžius: pakanka šakos ar jos 
fragmento, ir jau galima pasakyti, ar autorius Hobbema, ar Ruisdae- 

GABRIEL METSU (1629-1667). Muzikos pamoka 


lis, — ne pagal atskirus išorinius „manieros“ požymius, bet pagal for- 
mos pojūčio esmę, atsiskleidžiančią net mažiausioje dalelytėje. Hobbe- 
ma'os medžiai, net jei jis tapo tą pačią rūšį, kaip ir Ruisdaelis, atrodo 
daug lengvesni, jų kontūrai banguotesni, jie rečiau išdėstyti erdvėje. 
Rimtesnis Ruisdaelis stabdo linijos bėgsmą savitu gremėzdišku svoriu, 
jis mėgsta lėto silueto kilimą ir leidimąsi, kompaktiškiau suspaudžia 

JAKOB VAN RUISDAEL (1628-1682). Pelkė miške 


lapų masę ir ypač būdingai neleidžia atskiroms formoms nutolti vie- 
noms nuo kitų, suglausdamas jas į vieną visumą. Kamieno siluetas 
retai kada laisvai išryškėja dangaus fone. Daug susikertančių horizonto 
linijų slegia migloti medžių ir kalnų kontūrai. Hobbema, priešingai, 

mėgsta drąsiai šokčiojančią liniją, apšviestą masę, paskirstytą plotą, 
malonius fragmentus ir vaizdelius. Kiekviena dalis — tai paveikslėlis 
paveiksle. 

Toliau tiriant šį visumos ir dalių santykį, reikėtų pabandyti apibūdin- 
ti individualius stiliaus tipus ne tik pagal piešinio formą, bet ir pagal 
apšvietimą bei spalvos naudojimą. Pamatysime, jog tam tikras formos 
pojūtis susiejamas su tam tikru spalvingumu, ir palaipsniui suprasime, 
jog visas asmeninių stiliaus požymių kompleksas yra konkretaus tem- 
peramento išraiška. Aprašomoji dailės istoriją čia dar turi daug ką 
nuveikti. 

Tačiau dailės vystymosi eiga neišsiskaido atskiromis dalelėmis, nes 
asmenybės jungiamos į didesnes grupes. Botticelli ir Lorenzo di Credi 
tarpusavyje skiriasi, bet yra panašūs kaip florentiečiai, jei lyginsime 
juos su venecijiečiais. Kad ir kaip ryškiai skirtųsi Hobbema ir Ruisda- 
elis, šie olandai tučtuojau tampa panašūs, kai sugretinami su flamandu 
Rubensu. Tai reiškia, jog šalia asmeninio stiliaus yra mokyklos, šalies, 
rasės stilius. 

Pabandykime patyrinėti olandų dailės manierą, jos priešprieša laiky- 
dami flamandų dailę. Lėkštos pievos prie Antverpeno yra toks pat 
peizažas, kaip ir Olandijos ganyklų vaizdai, kuriuos vietiniai dailinin- 
kai tapo kuo ramiausiai plytinčius aplink. Tačiau kai šį motyvą vaiz- 
duoja Rubensas, objektas atrodo besąs visai kitas: žemė banguoja aud- 
ringomis vilnimis, medžių kamienai energingai stiebiasi aukštyn, juos 
karūnuojanti lapija vaizduojama kaip sutelkta masė taip ryškiai, jog 
abu —.Rusdaelis ir Hobbema - greta Rubenso atrodo tik puikūs silueto 
meistrai. Olandiškasis subtilumas išryškėja šalia flamandiškojo masy- 
vumo. Palyginti su Rubenso piešinio energija visos olandų formos 
atrodo ramios — nesvarbu, ar kalbėtume apie kalvos įkalnę, ar apie 
gėlės žiedlapio išlinkimą. Jokiam olandų medžio kamienu: nebūdingas 
flamandų judesio patosas; net galingi Ruisdaelio ąžuolai atrodo smul- 
kūs šalia Rubenso medžių. Rubensas aukštai iškelia horizonto liniją ir 
kuria „sunkų“ paveikslą, prikraudamas į jį materijos. Olandų dangaus 
ir žemės santykis visiškai kitoks: horizontas plyti žemai, kartais net 
keturis paveikslo penktadalius užima oras. 

Visa tai — pastebėjimai, savo vertę įgaunantys tik tuomet, kai yra 
apibendrinti. Olandiškų peizažų subtilumą reikėtų susieti su jam gi- 
miningais reiškiniais ir tyrinėti iki pat tektonikos srities. Plytų mūras 
arba pintas krepšys Olandijoje vaizduojami taip pat savitai, kaip ir 

medžio lapija. Būdinga, kad ne tik detalių tapytojas Dou, bet ir pasa- 
kotojas Janas Steenas, vaizduodamas itin audringą sceną, randa laiko 
kruopščiausiam krepšio pynių piešiniui. Baltai nutinkuoto plytų mūro 
linijų tinklas, tvarkingai sukloti grindinio akmenys — štai tokiomis 
smulkiomis detalėmis tiesiog mėgavosi architektūros tapytojai. Apie 
tikrą Olandijos architektūrą galima pasakyti, jog akmuo čia atrodo 
įgavęs specifinio lengvumo. Tipiškas pastatas — Amsterdamo rotušė — 
vengia visko, kam flamandų fantazija linkusi suteikti sunkiasvoriš- 
kumo. 

Čia visur galime įžvelgti nacionalinio suvokimo pagrindus bei tai, 
jog formos jutimas tiesiogiai susijęs su kultūra ir papročiais. Dailės 
istorija dar turi daug įdomių užduočių, jei sieks susisteminti šią nacio- 
nalinės formų psichologijos problemą. Viskas tarpusavyje susiję. Ty- 
lios olandų žanrinių paveikslų scenos sudaro pagrindą atsirasti archi- 
tektoniškam pasauliui. Įtraukus čia Rembrandtą bei jo šviesos gyvenimo 
pojūtį, kai šviesa, vengdama griežtų kontūrų, paslaptingai juda beribė- 
se erdvėse, galima lengvai pasiduoti pagundai plėsti šį tyrimą ir imtis 
apibendrintos analizės, germaniškąją manierą supriešinant su roma- 
niškąja. 

Tačiau šis klausimas nėra vienpusiškas. Nors XVII a. olandų ir fla- 
mandų meno charakteriai labai aiškiai skyrėsi vienas nuo kito, vis 
dėlto sprendžiant apie tautinį tipą apskritai negalima remtis vienu me- 
no periodu. Skirtingi laikai pagimdo skirtingą meną, epochos charak- 
teris susipina su tautos charakteriu. Iš pradžių reikia nustatyti, kiek 
pastovių bruožų turi stilius, o tik tuomet vadinti jį tautiniu stiliumi 
tikrąja šio žodžio prasme. Kad ir koks visagalis savame krašte atrodytų 
Rubensas ir kokios jėgos nusvertų jo pusėn, vis dėlto negalima teigti, 
kad jis išreiškia „amžiną“ tautos charakterį tiek pat, kiek ir jo amžinin- 
kų olandų menas. Epochos pulsas jame kur kas stipresnis. Jo stilių 
gerokai paveikė ypatinga kultūrinė srovė — romaniškojo baroko jaus- 
mas, tad jis primygtiniau nei „belaikiai“ olandai vis ragina mus sukurti 
įvaizdį to, ką galima pavadinti epochos stiliumi. 

Šį įvaizdį lengviausia susikurti Italijoje, nes menas čia vystėsi nepri- 
klausomai nuo išorinių veiksnių, o nesikeičiantys italų charakterio bruo- 
žai išliko aiškiai matomi nepaisant visų permainų. Stilių kaita renesan- 
sui pereinant į baroką yra tiesiog chrestomatinis pavyzdys, kaip naujoji 
laiko dvasia priverčia gimti naują formą. 

Čia žengiame jau pramintais takais. Meno istorija itin mėgsta išvesti 
paraleles tarp stiliaus ir kultūros epochų. Brandžiojo renesanso arkos 

PETER PAUL RUBENS (1577-1640). Peizažas su galvijais 


tr kolonos laiko dvasią išreiškia lygiai taip pat iškalbingai, kaip Raffa- 
ello figūros, o baroko architektūra leidžia idealų pokyčius įsivaizduoti 
ne mažiau aiškiai, nei plataus Guido Reni mosto bei tauraus „Siksto 
Madonos“ iškilnumo ir didybės palyginimas. 

Tebūnie man leista šįkart apsiriboti tik architektonikos sritimi. Pa- 
grindinė italų renesanso sąvoka — proporcijų tobulumas. Tiek vaizduo- 
jant figūras, tiek statant pastatus šioje epochoje bandyta pasiekti ra- 
maus savitikslio tobulumo. Kiekviena forma baigtinė, jos elementai 
nepriklauso vienas nuo kito, tai savarankiškai alsuojančios dalys. Ko- 
lona, sienos plokštumos fragmentas, atskiros patalpos dalies ir visos 
patalpos apimtis, bendra pastato masė — visi šie kūriniai leidžia žmo- 
gui įžvelgti būties pilnatvę, pranokstančią žŽmogiškąjį mastelį, tačiau 
pasiekiamą fantazijai. Su begaline palaima sąmonė suvokia šį meną 
kaip pakylėtos laisvos būties paveikslą, kuriame leista dalyvauti ir jai. 

Barokui būdinga ta pati formų sistema, tik pateikiama ne tai, kas 
tobula ir užbaigta, bet tai, kas juda ir tampa, ne tai, kas apribota ir 
aprėpiama, bet tai, kas neturi ribų ir neaprėpiama. Išnyksta gražių 
proporcijų idealas, domimasi nebe būtimi, o vyksmu. Sunkios, neaiš- 
kiai suskirstytos masės ima judėti. Architektūra nustoja būti tuo, kuo 
ji tobuliausiu pavidalu buvo renesanso laikais — skirstymo menu, o 


17 


ĮVADAS 


pastato suskirstymas dalimis, kėlęs didžiausios laisvės įspūdį, pavirsta 
nesavarankiškų dalių sangrūda. Žinoma, ši analizė nėra išsami, bet jos 
pakanka norint parodyti, kaip stilius gali tapti epochos išraiška. Italų 
baroko meną persmelkia visiškai naujas gyvenimo idealas. Nors teigė- 
me, jog raiškiausiai šį idealą įkūnija architektūra, bet savais būdais jį 
perteikia ir šios epochos tapytojai bei skulptoriai. Tad tyrinėtojas, no- 
rintis sąvokomis išreikšti psichologinius stilių kitimo pagrindus, galu- 
tinį sprendimą išgirs veikiau iš pastarųjų, nei iš architektų. Individo 
santykis su pasauliu pasikeitė, atsivėrė naujos jausmų sritys, siela ver- 
žiasi ištirpti didingose begalybės aukštumose. ,,Afektas ir judesys bet 
kokia kaina“ — taip trumpiausia formule šį meną apibūdina Čičeronė. 

Trys probėgšmais mūsų pateikti pavyzdžiai — individualus stilius, 
liaudies stilius ir epochos stilius — iliustruoja dailės istorijos tikslus 
stilių pirmiausia suvokiant kaip, viena vertus, epochos ar tautos nuo- 
taikų išraišką, antra vertus, asmeninio temperamento išraišką. Žinoma, 
tai neturi nieko bendra su menine kūrybos kokybe: temperamentas 
nesukuria meno kūrinio, tačiau jį galima vadinti medžiagiškąja stiliaus 
dalimi plačiąja prasme, priskiriant jam ir tam tikrą grožio idealo (tiek 
asmeninio, tiek visuotinio) supratimą. Šios srities dailėtyros darbams 
dar toli iki to tobulumo, kurį jie galėtų pasiekti, bet užduotis viliojanti 
ir įdomi. 

Menininkus sunku sudominti stilių istorijos klausimais. Jie kūrinį 
vertina vien kokybiškai: ar jis geras? ar pasižymi vidiniu baigtinumu? 
ar natūra pavaizduota raiškiai ir aiškiai? Visa kita — ne itin svarbu. 
Derėtų paskaityti Hanso von Marėeso pasakojimą, kaip jis vis stengėsi 
kuo labiau atitolti nuo mokyklų ir asmenybių, kad galėtų susikoncen- 
truoti spręsdamas meninius uždavinius, kurie iš esmės yra tokie patys 
tiek Michelangelo, tiek Bartholomeusui van der Helstui. Dailės istori- 
kams, priešingai, visuomet svarbesnė reiškinių įvairovė, tad jie yra 
nuolat pašiepiami menininkų, esą šalutinį dalyką jie paverčiantys pa- 
grindiniu ir visada sureikšminantys meninę Žmogaus pusę, nes norin- 
tys meną suvokti tik kaip išraišką. Galima analizuoti menininko tem- 
peramentą, tačiau dėl to nebus aiškiau, kaip gimsta meno kūrinys, ir 
net jei išvardinsime visus Raffaello ir Rembrandto skirtumus, pagrin- 
dinė problema vis tiek liks nuošalėje, nes svarbu ne parodyti, kuo jie 
abu skiriasi, bet suvokti, kaip abu šie dailininkai skirtingais būdais 
sukuria tą patį — iškilų meną. 

Beveik nebūtina užstoti dailės istorikų ir ginti jų darbų nuo kritiškos 
publikos. Menininkui natūralu į pirmą planą iškelti tai, kas visuotina 
ir dėsninga, tad ir istorijos tyrinėtojui negalima prikišti jo susidomė- 
jimo meno raiškos formų įvairove. Juk atskleisti sąlygas, kurios, bū- 
damos materialus faktorius — ar vadintume jį temperamentu, epochos 
dvasia, ar rasės charakteriu, — formuoja individų, tautų ir epochų stilių, 
yra vertas dėmesio uždavinys. Tačiau vien kokybės ir išraiškos analizė 
neaprėpia visumos. Egzistuoja ir trečias dalykas (o čia jau priartėjame 
prie svarbiausios šio tyrimo temos) — reiškinys, vadintinas vaizdavimo 
būdu. Kiekvienas menininkas randa tam tikrų tik jam būdingų „,opti- 
nių“ galimybių. Ne viskas visais laikais įmanoma. Matymas turi savo 
istoriją, o 1 Šių „optinių sluoksnių“ tyrinėjimą derėtų žvelgti kaip į 
elementariausią dailės istorijos uždavinį. 

Pabandykime tai pagrįsti pavyzdžiais: vargiai rastume du dailinin- 
kus, kurie, nors ir būdami amžininkai, būtų skirtingesni, nei italų ba- 
roko meistras Bernini ir olandų tapytojas Terborchas. Abiejų šių me- 
nininkų darbai, kaip ir jie patys, nelygintini tarpusavyje. Niekas, 
žiūrėdamas į veržlias Bernini figūras, neprisimins ramių, subtilių Ter- 
borcho paveikslėlių. Tačiau jei abiejų meistrų piešinius sudėtume greta 
ir palygintume tai, kas juose bendra, tektų pripažinti, kad tarp jų esama 
stulbinančio giminiškumo. Abiem atvejais akivaizdi tam tikra maniera 
matyti dėmėmis, o ne linijomis, kurią galima vadinti tapybiškumu ir 
kuri yra lemiantis bruožas, skiriantis XVII amžių nuo XVI. Čia susi- 
duriame su matymo būdu, kuris gali būti būdingas kuo įvairiausiems 
menininkams, nes jis neįpareigoja naudoti kokios nors konkrečios iš- 
raiškos. Be abejo, Bernini pasitelkė tapybišką stilių, kad išsakytų tai, 
ką norėjo išsakyti, ir būtų absurdiška klausti, kaip jis būtų save išreiš- 
kęs XVI a. linijiniu stiliumi. Tačiau aišku, jog čia kalbama apie visiš- 
kai kitas sąvokas nei tos, kurias vartojame apibūdindami baroko masių 
traktuotės užmojį, kai priešiname jį brandžiojo renesanso ramybei ir 
santūrumui. Didesnis ar mažesnis jaudulys tėra išraiškos momentai, 
kuriuos galima išmatuoti tuo pačiu matu, tačiau tapybiškumas ir lini- 
jiškumas yra it dvi skirtingos kalbos, kuriomis galima pasakyti viską, 
ką nori, nors kiekviena iš jų turi savo stipriąją pusę ir gali būti kildi- 
nama iš tam tikro požiūrio į regimąją plotmę. 

Štai kitas pavyzdys. Galima analizuoti Raffaello liniją išraiškos as- 
pektu, aprašyti jos didingą, kilnų judesį, supriešinti ją kruopščiam, 

smulkmeniškam kvatročento kontūrui, galima besitęsiančiose Giorgio- 
ne's „Veneros“ linijose įžvelgti giminiškumą „Siksto Madonai“ bei, 
pereinant prie skulptūros, Sansovino „Jauname Bakche su aukštai iš- 
kelta taure“ pajusti naują tęsiamą nenutrūkstančią liniją, ir niekas neims 
prieštarauti, kad šiose didingose formose jaučiamas naujo XVI a. mąs- 
tymo dvelksmas: šitaip susieti formą ir dvasią anaiptol nereiškia pavir- 
šutiniško istorizavimo. Tačiau reiškinys turi dar ir kitą puse. Nagrinė- 
jant linijos didingumą dar neišnagrinėjamas pats linijos fenomenas. 
Nėra savaime suprantama, kad Raffaello, Giorgione ir Sansovino for- 
mos grožio ieškojo būtent linijoje. Vėl galime įžvelgti tautų tarpusa- 
vio ryšius, nes ši epocha yra linijos epocha ir šiaurėje. Nors šių me- 
nininkų — Michelangelo ir Hanso Holbeino (jaunesniojo) — asmenybės 
mažai giminiškos tarpusavyje, bet jie panašūs tuo, kad atstovauja griežto 
linijinio piešinio tipą. Kitaip tariant, įmanoma atskleisti giluminį stilių 
istorijos sąvokų, susijusių su vaizdavimu, sluoksnį, ir pateikti vakarie- 
tiško matymo istoriją, kurioje individualaus ir tautinio charakterio skir- 
tumai nėra pernelyg reikšmingi. Šį vidinį optinį vystymąsi atskleisti 
nelengva todėl, kad epochos vaizdavimo galimybės niekada nepasi- 
reiškia grynu abstrakčių pavidalu, bet visada yra glaudžiai susijusios 
su tam tikru išraiškos būdu, ir tyrinėtojas dažniausiai linksta konkre- 
čioje išraiškoje ieškoti paaiškinimo visam reiškiniui. 

Kai Raffaello, kurdamas savo architektūrišką tapybą pagal griežtas 
taisykles, siekia neregėto santūrumo ir orumo įspūdžio, jo sau kelia- 
muose uždaviniuose galima įžvelgti priežastį ir tikslą; vis dėlto Raffaello 
„tektonika“ pagrįsta ne vien jo nuotaika, tai veikiau tos epochos vaiz- 
davimo forma, kurią šis menininkas ypatingu būdu ištobulino ir pritai- 
kė saviems tikslams. Panašių garbėtroškiškų ambicijų netrūko ir vė- 
liau, nors jau nebuvo įmanoma pasinaudoti ta pačia schema. XVII a. 
prancūzų klasicizmas paremtas kitu „optiniu“ pamatu, todėl siekiant 
to paties neišvengiamai gaunami kiti rezultatai. Tas, kas viską matuoja 
išraiškos matu, daro klaidingą prielaidą, kad kiekvienai nuotaikai per- 
teikti visada naudojamos tos pačios išraiškos priemonės. 

Kalbant apie pamėgdžiojimo pasiekimus, apie naują šios epochos 
požiūrį į gamtos reiškinius, paprastai turime galvoje tai, kas materialu 
ir susiję su aprioriškai esančiomis vaizdavimo formomis. XVII a. ste- 
bėjimai nebuvo tiesiog įausti į činkvečento meno audinį: iš esmės 
pasikeitė patys pagrindai. Dailės istorijoje klaidinga nesusimąstant var- 
toti tik tiesmuką gamtos pamėgdžiojimo sąvoką, lyg būtų kalbama 

apie vis tą patį nesibaigiančio tobulinimo procesą. Kad ir kaip „pas1- 
švenčiama gamtai“, iš visų pasiekimų dar neaišku, kuo Ruisdaelio 
peizažas skiriasi nuo Pateniero peizažo, o „pažangesnis tikrovės įvei- 
kimas“ taip pat nepaaiškina Franso Halso ir Albrechto Dūrerio sukurtų 
portretų priešpriešos. Materialus imitacinis turinys pats savaime gali 
būti visiškai skirtingas — lemia tai, kad vienur ir kitur suvokimas re- 
miasi skirtingomis „optinėmis“ schemomis, kurios yra kur kas sudėtin- 
gesnės ir daugiau apimančios nei vien imitavimo raidos problemos — 
jos lemia tiek architektūros, tiek ir vaizduojamosios dailės pavidalus, 
tad barokiniam Romos fasadui būdingas tas pats optinis vardiklis, kaip 
ir van Goyeno peizažui. 


2. BENDRIAUSIOS VAIZDAVIMO FORMOS 


Mūsų knyga nagrinėja kaip tik šias bendriausias vaizdavimo formas. 
Ji analizuoja ne Leonardo ar Dūrerio kūrinių grožį, bet tą elementą, 
kuris suteikė šiam grožiui pavidalą. Ji analizuoja ne gamtos vaizda- 
vimą ją pamėgdžiojant ar XVI ir XVII amžių natūralizmo skirtumus, 
bet suvokimo būdus, kurie yra skirtingų epochų vaizduojamųjų menų 
pagrindas. 

Norėtume pabandyti apibūdinti šias pamatines formas, tyrinėdami 
naujausius menus. Įprasta tokia meno periodų seka: ankstyvasis rene- 
sansas — brandusis renesansas — barokas. Šie pavadinimai mažai ką 
sako ir vartojami apibūdinant tiek pietų, tiek šiaurės meną neišvengia- 
mai klaidina tyrinėtojus, tačiau dabar jų išguiti jau beveik neįmanoma. 
Deja, šalutinis klaidinantis vaidmuo čia tenka šiai analogijai: pumpu- 
ras — žiedas — vytimas. Nors tarp XV ir XVI amžių iš tiesų egzistuoja 
kokybinis skirtumas, nes XV a. iš pradžių turėjo parengti meninio 
poveikio principus, kuriais laisvai naudojosi XVI a., vis dėlto činkve- 
čento (klasikinis) ir seičento (barokinis) menas yra vienodai vertingas. 
Žodis „klasikinis“ čia nereiškia vertinimo, nes egzistuoja ir klasikinis 
barokas. Barokas — nei klasikinio meno smukimas, nei pakilimas, tai 
tiesiog visiškai kitoks menas. Naujųjų amžių Vakarų Europos meno 
vystymosi negalima vaizduoti schema, turinčia paprastos kylančios, 
pasiekiančios aukščiausią tašką ir nusileidžiančios kreivės pavidalą; ši 
kreivė turi du aukščiausio pakilimo taškus. Galima simpatizuoti vie- 
nam ar kitam iš jų, tačiau visuomet reikia sąmoningai suvokti, jog 
sprendimas priklauso nuo mūsų, ir jis yra toks pat savavališkas, kaip 

ir pasakymas, kad rožių puokštė būna vertingiausia žydėdama, o obe- 
lis - nokindama vaisius. 

Kad galėtume apie XVI ir XVII amžius kalbėti kaip apie vieningo 
stiliaus epochas, paprastumo dėlei turėtume sau leisti pažvelgti į juos 
gana laisvai. Vis dėlto šie periodai nėra homogeniški, nes, pavyzdžiui, 
seičento fiziognomijos bruožai pradėjo formuotis gerokai prieš 1600- 
uostus, kita vertus, jie dar ilgai lėmė XVIII a. įvaizdį. Ketiname sugre- 
tinti vieną tipą su kitu, baigtinį su baigtiniu. Žinoma, griežtai tariant, 
nėra jokio „baigtinumo“: visa, kas istoriška, nuolat kinta, tačiau reikia 
apsispręsti tam tikrą akimirką užfiksuoti skirtumus ir kalbėti apie juos 
kaip apie kontrastus, kitaip visas vystymasis gali praslysti pro pirštus. 
Pradinė brandžiojo renesanso stadija irgi neturi būti ignoruojama, bet 
joje vyrauja archajiškas, primityvus menas, kuriam dar nebūdinga tiks- 
li, griežta vaizdavimo forma. Kai kuriuos perėjimo XVI a. stiliaus į 
XVII a. stilių periodus irgi reikėtų palikti specialiam istoriniam tyrinė- 
jimui, kuris įmanomas tik tada, kai jau sukauptos visos svarbiausios 
sąvokos. 

Jei neklystame, negalutinai formuluojant, raidą galima apibrėžti pen- 
kiomis sąvokų poromis. 

1. Vystymasis iš linijiškumo į tapybiškumą, t. y. nuo linijos, kuri yra 
svarbiausias žvilgsnį kreipiantis elementas, iki palaipsnio linijos nu- 
vertėjimo. Kitaip tariant, viéna — kūno suvokimas apčiuopiamumo as- 
pektu, t. y. kontūrais ir plokštumomis, kita — suvokimas, besiremiantis 
tik optiniu vaizdu, kuriam nereikalingas „apčiuopiamas“ piešinys. Vie- 
nur akcentuojamos daiktų ribos, kitur vaizdas ištirpsta begalybėje. Plas- 
tinis, kontūrus ryškiai išskiriantis matymas daiktus atriboja vienus nuo 
kitų, tapybiškai matančiai akiai jie susilieja. Vienu atveju daugiau do- 
mimasi atskirais kūniškais objektais, laikant juos pastoviomis, apčiuo- 
piamomis vertybėmis, kitu — labiau linkstama regimybės visumą su- 
vokti tarsi plevenantį ore reginį. 

2. Vystymasis iš plokštumos į gilumą. Klasikinis menas formos vi- 
sumos dalis pateikia plokštumų sluoksniais, barokas pabrėžia gilumą. 
Plokštuma - tai linijos elementas, plokštumoje vienas šalia kito išdės- 
tyti objektai yra geriausiai matomi; nuvertėjus kontūrui savo vertės 
netenka ir plokštuma, ir akis daiktus susieja pirmiausia pagal tai, ar jie 
yra arčiau, ar toliau. Tai nėra koks nors kokybinis skirtumas: ši nau- 
jovė neturi nieko bendra su sugebėjimu geriau perteikti erdvės gilu- 
mą, ji yra visiškai kitoks vaizdavimo būdas; kaip ir plokštumų stilius, 

mūsų supratimu, taip pat nėra primityvaus meno požymis; jis atsiranda 
tik visiškai įvaldžius perspektyvinį rakursą ir erdvę. 

3. Vystymasis iš uždaros formos į atvirą formą. Kiekvienas meno 
kūrinys turi būti uždara visuma, 0 jo neapsiribojimas savimi pačiu 
suvokiamas kaip trūkumas. Tačiau šis reikalavimas XVI ir XVII am- 
žiais buvo taip įvairiai interpretuojamas, kad palyginti su palaida ba- 
roko forma klasikinę darną galima teisėtai apibūdinti kaip uždaros 
formos meną. Taisyklių irimas, tektonikos griežtumo sušvelnėjimas — 
nesvarbu, kaip pavadintume tą procesą — reiškia ne vien tik didesnio 
patrauklumo siekį, tačiau taip pat yra nuosekliai įgyvendinamas vaiz- 
davimo būdas. Todėl šis motyvas taip pat priskirtinas prie pamatinių 
vaizdavimo formų. 

4. Vystymasis iš daugiaplaniškumo į vieningumą. Kad ir kaip tvirtai 
klasikinės darnos sistemoje atskiros dalys būtų susijusios su visuma, 
vis dėlto jos išlieka savarankiškos. Tai nėra bejėgis primityviojo meno 
savarankiškumas: atskira detalė nulemta visumos, bet kartu ji išlieka 
pati savimi. Iš stebėtojo tikimasi artikuliacijos, palaipsnio perėjimo 
nuo vienos dalies prie kitos; šis metodas labai skiriasi nuo visumos 
aprėpimo, kuris buvo svarbiausias XVII a. Abu stiliai siekia vieningu- 
mo (priešingai ikiklasikiniams laikams, kai dar nebuvo suprasta tikroji 
šios sąvokos reikšmė), tik vienu atveju vieningumas pasireiškia laisva 
atskirų dalių harmonija, kitu — visus narius susiejant vienu motyvu 
arba apie vieną dominuojantį elementą grupuojant visus kitus. 

5. Absoliutus ir reliatyvus daiktiškumo aiškumas. Ši priešybė tiesio- 
giai susijusi su linijiškumo ir tapybiškumo priešybėmis: viena vertus, 
yra daiktų savaime vaizdavimas, parodant juos tokius, kokie jie yra 
atskirai paimti, bei pasiekiamus plastinio apčiuopiamumo pojūčiu, an- 
tra vertus — daiktų vaizdavimas visumos atžvilgiu, labiau akcentuojant 
neplastines jų savybes. Vis dėlto ypatinga tai, kad klasikinė epocha 
išugdė tobulo aiškumo idealą, kurį XV a. tik miglotai nujautė, o XVII a. 
laisva valia atsižadėjo. Meno kūriniai netapo neaiškūs — tai visada 
kelia atstumiantį įspūdį, — tiesiog motyvo aiškumas nebebuvo vaizda- 
vimo tikslas; daugiau nebereikėjo, kad akiai atsivertų tobulai išplėtotos 
formos, pakako esminių atramos taškų. Kompozicija, šviesa ir spalva 
nebetarnauja vien tik formos aiškumui, jos gyvena savo atskirus gyve- 
nimus. Kai kada absoliutus aiškumas buvo pritemdomas norint suteikti 
daugiau patrauklumo, tačiau reliatyvus aiškumas meno istorijoje tam- 
pa visaapimančia vaizdavimo forma tik tada, kai visiškai kitaip prade- 

dama matyti pati tikrovė. Tai, kad barokas atsisakė Dürerio ir Raffaello 
idealų, nereiškia kokybinio skirtumo, tai tiesiog kitoks pasaulio suvo- 
kimas. 


3. IMITAVIMAS IR DEKORATYVUMAS 


Čia aprašomos vaizdavimo formos yra tokio bendro pobūdžio, jog 
net visiškai skirtingos asmenybės, kaip Terborchas ir Bernini — karto- 
jame jau minėtą pavyzdį — priklauso tam pačiam tipui. Šių menininkų 
stilių bendrumas pagrįstas tuo, kas XVII a. žmonėms buvo savaime 
suprantama — tam tikromis pamatinėmis sąlygomis, kurios sukelia gy- 
vybingumo įspūdį, tačiau jos dar nelemia tam tikro išraiškos pobūdžio. 

Jas galima traktuoti kaip vaizdavimo formas arba kaip stebėjimo 
formas: jose įžvelgiama gamta, taip pat jomis menas išreiškia savo 
turinį, jį pavaizduodamas. Tačiau pavojinga kalbėti tik apie tam tikras 
„akies būsenas“, kurios lemia suvokimą - kiekvienas meninis suvoki- 
mas jau yra organizuotas atsižvelgiant į tam tikrus patikimo reikalavi- 
mus. Todėl penkios mūsų sąvokų poros apima tiek imitavimo, tiek ir 
dekoratyvumo sferą. Kiekvienas gamtos vaizdavimo būdas paremtas 
tam tikra dekoratyvine schema. Tiek linijinis, tiek ir tapybiškasis ma- 
tymas yra susijęs su vien tik jam būdingu grožio suvokimu. Kai besi- 
vystantis menas ištirpdo liniją ir pakeičia ją judria mase, jis tai daro ne 
tik tam, kad atskleistų naują gamtos tiesą, bet ir tam, kad išreikštų 
naują grožio pajutimą. Taip pat reikia pažymėti, jog vaizdavimas plokš- 
tumomis atitinka tam tikrą stebėjimo pakopą, tačiau vaizdavimo forma 
čia yra aiškiai dekoratyvi. Schema pati savaime dar nieko nereiškia, 
tačiau ji suteikia galimybę atskleisti plokštumų tvarkos grožį, kurio 
gilumų stilius nebeturi ir nebenori turėti. Taip tęsti būtų galima kalbant 
ir apie kitas sąvokų poras. 

Tad kaip čia yra? Jei šios žemiausio sluoksnio sąvokos susijusios su 
tam tikra grožio samprata, argi negrįžtame atgal į pradžią, kur stilius 
buvo suvokiamas kaip tiesioginė temperamento išraiška — tiek epo- 
chos, tiek tautos, tiek individo temperamento? Argi nauja nėra tik tai, 
kad pasikasėme kiek giliau ir reiškiniams apibūdinti radome bendresnį 
vardiklį? 

Taip kalbantys nežino, kad antroji mūsų sąvokų eilė iš pat pašaknių 
yra visai kito pobūdžio, nes šios sąvokos keičiasi, verčiamos vidinės 
būtinybės. Jos vaizduoja tam tikrą racionalų psichologinį procesą. Per- 

ėjimas nuo apčiuopiančio, plastinio prie grynai optinio, tapybinio su- 
vokimo pagrįstas vidine logika ir negali vykti atvirkščia tvarka. Taip 
pat neįmanomas perėjimas nuo tektoniškumo prie netektoniškumo, nuo 
griežto prie laisvo dėsningumo, nuo daugiaplaniškumo prie vieningu- 
mo. 

Pateiksime palyginimą, kurio, aišku, nederėtų suvokti vien mechani- 
kos prasme: akmuo, riedantis kalno šlaitu, krisdamas gali judėti skir- 
tingu greičiu — tai priklauso nuo kalno nuolydžio, kietesnės ar minkš- 
tesnės žemės ir t. t., bet visos šios galimybės nulemtos paties kritimo 
dėsnio. Lygiai taip egzistuoja ir dvasinės žmogaus prigimties vystymo- 
si procesai, kuriuos galima pavadinti dėsningais taip pat, kaip ir fizio- 
loginį augimą. Jie gali būti kuo įvairiausi, iš dalies arba visiškai su- 
stabdyti, tačiau jei tik procesas vyksta, visur galima pastebėti tam tikrą 
dėsningumą. 

Niekas nesako, jog „akis“ tobulėja pati savaime. Šį procesą visada 
lėmė sąlytis su kitomis dvasinėmis sferomis, antra vertus, ji pati lėmė 
jų raidą. Nėra jokios op- 
tinės schemos, kuri, ki- 
lusi tik iš savo pačios 
prielaidų, pasauliui ga- 
lėtų būti pritaikyta kaip 
negyvas šablonas. Ta- 
čiau jei kiekvienąkart 
matome taip, kaip nori- 
me matyti, tai neatmes- 
tina galimybė, kad ne- 
paisant visų pokyčių 
tam tikras dėsnis vis 
vien galioja. Suprasti šį 
dėsnį ir būtų pagrindi- 
nė bei pamatinė moksli- 
nés meno istorijos už- 
duotis. 

Šio tyrinėjimo pabai- 
goje mes prie to dar su- 
grįšime. 


Šv Agnietės bažnyčia Navonos aikštėje. Roma 

1. LINIJIŠKUMAS (GRAFISKUMAS, 
PLASTISKUMAS) IR TAPYBISKUMAS. 
APCIUOPIAMASIS IR REGIMASIS VAIZDAI. 


Norėdami vienu apibendrinančiu žodžiu nusakyti Dürerio ir 
Rembrandto meno skirtumą, sakome, kad Dūreris esąs grafiš- 
kas, o Rembrandtas tapybiškas. Tačiau tokiu apibūdinimu cha- 
rakterizuojamos ne tik asmenybės, bet ir skirtingi laikotarpiai. 
Vakarų Europos tapyba, XVI a. buvusi linijinė, XVIII a. ypač 
išsivystė tapybiškumo linkme. Nors egzistuoja tik vienas 
Rembrandtas, tačiau visur įprasta žiūrėti tik kuriuo nors vienu 
būdu, o jei kas norėtų išsiaiškinti savo santykį su regimuoju 
pasauliu, iš pradžių turėtų prisiimti sau vieną iš dviejų savo 
esme skirtingų matymo būdų. Tapybiškasis būdas — vėlesnis 
ir be ankstesniojo tiesiog neįsivaizduojamas, bet jis nėra ab- 
soliučiai pranašesnis. Linijinis stilius ištobulino vertybes, ku- 
rių tapybiškasis stilius jau nebeturi ir nebenori turėti. Tai dvi 
pasaulėžiūros, lemiančios skirtingą meninį skonį bei skirtingą 
požiūrį į pasaulį, tačiau kiekviena iš jų įstengia pateikti tobulą 
regimybės atvaizdą. 

Nors linijiniame stiliuje linija reiškia tik daikto dalį, o kon- 
tūras neatsiejamas nuo kūno, kurį jis apibrėžia, vis dėlto ga- 
lima pavartoti populiarią definiciją ir iš pradžių pasakyti bent 
tiek: grafiškasis stilius „mato“ linijomis, tapybiškasis — masė- 
mis. Matyti linijomis reiškia, kad daiktų esmę ir grožį pir- 
miausia atskleidžia kontūras — juk vidinės formos irgi turi 
savo kontūrus, — kad žvilgsnis keliauja ribomis tarsi apčiupi- 
nėdamas daiktų briaunas, tuo tarpu matymas masėmis prasi- 
deda tada, kad žvilgsnis kreipiamas ne į kontūrą, kai dėmesys 

nukrypsta nuo pakraščių, o daiktai ima atrodyti kaip dėmės. Taip pat 
nesvarbu, ar tokiuose iš dėmių sudarytuose vaizduose dominuoja spal- 
vos, ar tik šviesokaita. 

Vien tik šviesos ir šešėlių egzistavimas, net jei jiems skirtas reikš- 
mingas vaidmuo, dar nelemia paveikslo tapybiškumo. Grafiškasis me- 
nas taip pat vaizduoja kūnus erdvėje, naudoja šviesą ir šešėlius, kad 
išgautų plastiškumo įspūdį. Tačiau linija jame išlieka tvirta organizuo- 
jančia ar bent pabrėžiančia riba. Leonardo teisėtai vadinamas švieso- 
kaitos tėvu; jo „Paskutinė vakarienė“ ypatinga tuo, kad šiame paveiks- 
le pirmą kartą naujojo meno istorijoje šviesa ir tamsa buvo panaudotos 
daugiausia kaip kompozicijos faktoriai, bet kas būtų ši šviesa ir šešė- 
liai be karališkai viešpataujančios tikslios linijos! Viskas priklauso nuo 
to, ar riboms teikiama didžiausia reikšmė, ar ne, ar linija turi būti 
suvokta grafiškai, ar ne. Vienu atveju kontūras yra tolygiai figūrą api- 
brėžianti linija, kurią stebėtojas gali ramiai sekti, kitu atveju paveiksle 
įsivyrauja šviesa ir šešėliai, kurie nėra visiškai neapriboti, tačiau jų 
ribos neišryškintos. Tik kai kur dar galima užčiuopti išnyrančią kon- 
tūro atkarpėlę, bet kontūras jau nebėra patikimas vadovas po formos 
visumą. Todėl Dūreris ir Rembrandtas skiriasi ne tuo, kad daugiau ar 
mažiau panaudoja šviesos ir šešėlių mases, bet tuo, kad vieno paveiks- 
luose masės apibrėžtos ryškiu kontūru, o kito — neapibrėžtos. 

Kai linija netenka savo galios brėžti kontūrą, atsiveria tapybinės 
galimybės. Atrodo, lyg nuo paslaptingo judesio visose kertėse viskas 
būtų atgiję. Griežtos ribos formą daro nejudrią, vaizdas tampa tarsi 
statiškas, o tapybiško vaizdavimo esmė — suteikti vaizdui plevenimo, 
bangavimo — forma ima mirgėti, šviesa ir šešėliai tampa savarankiškais 
elementais, jie ieško vieni kitų ir jungiasi — aukštuma su aukštuma, 
giluma su giluma; visuma sukelia be perstojo kunkuliuojančio judėji- 
mo įspūdį. Nesvarbu, ar judėjimas audringai kibirkščiuoja, ar tik tyliai 
virpa ir mirga, — žiūrovui reginys vis tiek lieka neišsenkantis. 

Taigi stilių skirtumą toliau galima apibūdinti taip: linijinis matymas 
griežtai atskiria vieną formą nuo kitos, tuo tarpu tapybiškasis žvilgsnis 
nukreiptas į judėjimą, siekiantį toliau nei daiktiškoji visuma. Vienur — 
vienodai aiškios linijos, sukeliančios atskirumo įspūdį, kitur — išsitry- 
nusios ribos, palengvinančios susiliejimą. Yra daug būdų visa per- 
smelkiančio judesio įspūdžiui sukurti (mes apie tai dar kalbėsime), bet 
šviesos ir tamsos masių išsilaisvinimas, kad jos savarankiškai Zaisda- 
mos galėtų vaikytis viena kitą, visuomet yra tapybiško įspūdžio pa- 

grindas. Tai taip pat reiškia, jog čia lemiantis veiksnys yra ne atskiri 
elementai, bet bendras vaizdas, nes šis paslaptingas šviesos, formos ir 
spalvos susiliejimas paveikiausias tik žvelgiant į visumą, ir aišku, kad 
nedaiktiškoji ir bekūnė plotmė čia turi tokią pat didelę reikšmę, kaip 
kūniškoji ir daiktiškoji. 

Kai Dūreris ar Cranachas figūros aktą vaizduoja kaip šviesią dėmę 
tamsiame fone, kūrinio elementai lieka visiškai atskiri: fonas yra fo- 
nas, figūra yra figūra, o Venera ar Ieva, kurią prieš save regime, atrodo 
kaip baltas siluetas ant juodos folijos. Ir atvirkščiai, jei Rembrandtas 
vaizduoja aktą tamsiame fone, kūno baltumas atrodo lyg išaugantis iš 
erdvės tamsos, lyg viskas būtų sukurta iš tos pačios medžiagos. Be to, 
daiktiškumo aiškumas nuo to nesumažėja. Esant visiškai aiškioms šviesą 
ir šešėlius modeliuojančioms formoms, tarp jų gali atsirasti savitas 
ryšys, suteikiantis joms savą gyvenimą, ir nors paklūstama daiktišku- 
mo reikalavimams, figūra ir erdvė, daiktiška ir nedaiktiška gali susilie- 
ti ir kelti savarankiško tono judėjimo įspūdį. 

Tačiau „tapytojams“ — sakome iš anksto — itin rūpi, kad šviesokaita 
nebūtų vien tik formų aiškintoja. Tapybišką įspūdį lengviausia išgauti 
tada, kai šviesa netarnauja daiktiškajam aiškumui, bet siekia savaran- 
kiškų tikslų, t. y. kai šešėliai nepriglunda prie formos, o daiktiškajam 
aiškumui rungiantis su šviesokaita akis mielai stebi gryną spalvų ir 
formų žaismą. Tapybiškas apšvietimas, tarkime, bažnyčios viduje, — ne 
tas, kuris kiek galima labiau išryškina sienas ir kolonas, — priešingai, 
nutolstantis nuo formos, iš dalies ją slepiantis. Siluetams — jei ši sąvo- 
ka apskritai čia tinka — taip pat linkstama suteikti vis mažiau išraiškos: 
tapybiškas siluetas niekada nesutampa su daikto forma. Jei ji pernelyg 
daiktiška, jis atsiskiria ir trukdo paveikslo masėms susilieti. 

Tačiau tai, kas svarbiausia, dar liko nepasakyta. Turime grįžti atgal 
prie pagrindinio linijinio ir tapybiškojo vaizdavimų skirtumo, žinomo 
jau antikoje: linijinis vaizdavimas perteikia daiktus tokius, kokie jie 
yra, tapybiškas — tokius, kokie jie atrodo esą. Šis apibrėžimas skamba 
šiek tiek šiurkščiai ir filosofo ausiai beveik nepakeliamas. Argi viskas 
nėra tik regimybė? Ir ar prasminga kalbėti apie daiktų vaizdavimą 
tokiais, kokie jie yra? Vis dėlto mene šios sąvokos turi teisę egzistuoti. 
Yra stilius, kai daiktus linkstama suvokti objektyviai, remiantis jų pa- 
stovumu, apčiuopiamumu ir perteikiant būtent šias jų savybes, ir yra 
jam priešingas stilius, kai suvokiama subjektyviai, o vaizdavimas remiasi 

tokiu reginiu, kuriame akiai apsireiškia regimybė, dažnai tokia nepa- 
naši į tikrąjį daiktų pavidalą. 

Linijinis stilius yra apčiuopiamo apibrėžtumo stilius. Vienodai tvir- 
tas ir aiškus kūnų apribojimas suteikia žiūrovui pasitikėjimo, lyg jis 
galėtų objektus apčiuopti pirštais, o visi modeliuojantys šešėliai taip 
tobulai susilieja su forma, kad tiesiog sukelia pojūtį, jog juos liečiame. 
Atvaizdas ir daiktas tampa tarsi identiški. Tapybiškasis stilius, priešin- 
gai, daugiau ar mažiau atsižada daikto tokio, koks jis yra. Jam nebe- 
egzistuoja joks nenutrūkstantis kontūras, jis ardo apčiuopiamas plokš- 
tumas. Dabar vienos su kitomis grupuojamos tarpusavyje nesusijusios 
dėmės. Piešinys ir modeliavimas geometriškai nebesutampa su plasti- 
nėmis formomis, bet perteikia tik optinį daikto įspūdį. 

Ten, kur gamtoje yra kreivė, dabar galbūt rasime kampą, o vietoje 
tolygiai stiprėjančios ar gęstančios šviesos atsiras neišskirstytomis ma- 
sėmis susigrūdusios šviesios ir tamsios dėmės. Pagautas tik tikrovės 
atvaizdas, jis visai kitoks, nei tas, kurį pateikia linijinis menas, kuriam 
būdingas apčiuopiantis matymas, todėl tapybiškojo stiliaus naudojami 
ženklai nebeturi jokio tiesioginio ryšio su objektyvia forma. Pirmasis 
yra būties, antrasis — regimybės menas. Paveiksle vaizduojamas pavi- 
dalas tarsi kybo ore, jo nebereikia sutvirtinti linijomis ir plokštumo- 
mis, sutampančiomis su realių daiktų apčiuopiamumu. 

Figūros apibrėžimas vienoda lygia linija turi šį tą bendro su fiziniu 
apčiupinėjimu. Akies atliekamas veiksmas panašus į kūnu slystančios 
apčiuopiančios rankos judesį, o modeliavimas, kartojantis tikrovę švie- 
sos niuansais, taip pat remiasi lytėjimu. Tapybiškasis vaizdavimas dė- 
mėmis, priešingai, šios analogijos nenaudoja. Jis gimsta akyje ir skir- 
tas tik akiai; kaip vaikas atpranta čiupinėti daiktus, norėdamas juos 
„suprasti“, taip ir Žmonija atprato vaizduojamosios dailės kūrinį išban- 
dyti lytėjimu. Labiau išsivystęs menas išmoko pasikliauti vien regi- 
mybe. 

Kartu pakito ir visa vaizduojamosios dailės kūrinio idėja — apčiuo- 
piamas vaizdas virto regimu vaizdu. Tai pati radikaliausia permaina 
dailės istorijoje. 

Žinoma, norint įsivaizduoti linijinio tipo pasikeitimą į tapybiškąjį, 
nebūtina iš karto prisiminti paskutines modernios impresionistinės tapy- 
bos formuluotes. Monet nutapyta judri gatvė, kurios piešinyje niekas, 
visiškai niekas nesutampa su forma, kurią mes tariamės pažįstantys iš 
gamtos, — taigi toks vaizdas, kur ženklas ir daiktas taip stulbinančiai 

skiriasi nuo vienas kito, Rembrandto laikais dar būtų neįmanomas, bet 
iš esmės impresionizmas tada jau egzistavo. Kiekvienam žinomas rie- 
dančio rato pavyzdys. Atrodo, jog stipinų nebėra, o vietoj jų atsiranda 
neaiškūs koncentriniai ratai, ir net ratlankio apskritimas praranda gry- 
na geometrinę formą. Vis dėlto tiek Velázquezas, tiek ramusis Nicola- 
esas Maesas jau tapė šį įspūdį. Ratą riedantį galima pavaizduoti tik 
suteikiant mažiau aiškumo. Vaizdavimo ženklai visiškai atsiskyrė nuo 
realios formos. Tai regimybės triumfas prieš būtį. 

Tačiau tai dar ne pagrindinis bruožas. Naujasis vaizdavimas pertei- 
kia nejudantį objektą taip pat gerai, kaip ir judantį. Ten, kur nejudan- 
čio rutulio kontūras nebepiešiamas kaip grynai geometrinis apskriti- 
mas, bet naudojama laužyta linija, kur rutulio paviršiaus modeliuotė 
paskirstoma atskirais šviesos ir šešėlių gumulais, užuot tolygiai išdės- 
čius vos pastebimus atspalvius, — visais šiais atvejais jau remiamės į 
1mpresionistinį pagrindą. 

Jei tikra tai, kad tapybiškasis stilius vaizduoja ne daiktus pačius 
savaime, bet tokį pasaulį, kokį jį matome, t. y., koks jis iš tiesų atrodo 
akiai, tas taip pat reiškia, kad atskiros paveikslo dalys regimos vienin- 
gai, iš to paties atstumo. Tai atrodo tarsi savaime suprantama, bet iš 
tikrųjų yra visai ne taip. Atstumas, kurio reikia, kad aiškiai matytume, 
yra sąlygiškas: įvairiems daiktams reikia vis kitokio nuotolio. Tas pats 
formų kompleksas akiai gali kelti skirtingus uždavinius. Pavyzdžiui, 
galvos formos matomos labai aiškiai, bet norint aiškiau įžiūrėti nėrinių 
apykaklės raštą, reikia prieiti arčiau ar bent jau įtempti regėjimą. Būtį 
vaizduojantis linijinis stilius neabejotinai suteikė šią nuolaidą daiktiš- 
kajam aiškumui. Buvo natūralu perteikti daiktus — kiekvieną jo ypatin- 
gu pavidalu — taip, kad jie būtų tobulai aiškūs. Gryniausioms šio meno 
apraiškoms visiškai nekeliami vieningo optinio suvokimo reikalavi- 
mai. Holbeinas savo paveiksluose kruopščiausiai nutapo nėrinių ir smul- 
kiausių juvelyrinių dirbinių detales. Fransas Halsas, atvirkščiai, nėri- 
nių apykaklę kartais tapydavo tik kaip baltą mirgesį. Jis norėjo perteikti 
tik tai, ką apima žvilgsnis, apžvelgiantis visumą. Žinoma, mirganti 
masė turi atrodyti taip, kad mus įtikintų, jog iš esmės visos detalės 
egzistuoja, o neaiškų šios akimirkos vaizdą lemia tik atsitraukimas. 

Supratimas, kokį daiktų kiekį galima apžvelgti išsyk, niekuomet ne- 
buvo vienodas. Nors impresionizmu priimta laikyti tik ryškiausias ap- 
raiškas, vis dėlto reikia manyti, jog šios apraiškos nėra visiškai naujas 

dalykas. Būtų sunku tiksliai nurodyti ribą, kur baigiasi „tik tapybišku- 
mas“ ir prasideda impresionizmas. Kiekvienas paveikslas — tai tik per- 
ėjimas. Taip pat beveik neįmanoma nustatyti kraštutinės impresioniz- 
mo išraiškos, kurią būtų galima laikyti jo klasikiniu baigtiniu variantu. 
Daug lengviau ją išskirti priešingos krypties mene. Tai, ką tapo Hol- 
beinas, yra išties nepralenkiamas būties meno įsikūnijimas, kur nėra 
jokių vien regimybei būdingų elementų. Keista, bet šiai vaizdavimo 
formai apibūdinti nėra jokio specialaus termino. 

Reikia pabrėžti dar kai ką. Vieningo vaizdo matymas, žinoma, susi- 
jęs su tam tikru atstumu. Tačiau atstumas nulemia tai, kad kūnų apva- 
lumai atrodo vis plokštesni. Kur nyksta lytėjimo pojūtis, kur pastebimi 
tik vienas šalia kito esantys šviesūs ir tamsūs tonai, ten jau ruošiama 
dirva tapybiškajam vaizdavimui. Tūrio ir erdvės įspūdis nemenksta, 
priešingai, kūniškumo iliuzija gali būti netgi daug ryškesnė, tačiau ji 
gauta paveikslui suteikiant tik tiek plastiškumo, kiek jo iš tiesų turi 
bendra visuma. Būtent tuo Rembrandto ofortai skiriasi nuo bet kurio 
Dūrerio raižinio. Dūrerio darbuose visur jaučiamos pastangos išgauti 
apčiuopiamumo įspūdį, pateikti piešinį, savo modeliuojančiomis lini- 
jomis kiek įmanoma sekantį forma. Rembrandtui, priešingai, būdingas 
polinkis atsieti vaizdą nuo lytėjimo pojūčio ir piešiniui nesuteikti nie- 
ko, ką lemia tiesioginė lytėjimo organų patirtis. Taigi kai kada išgaubtą 
formą galima nupiešti plokščią, užtušuojant ją tiesiais štrichais, nors 
įkomponuota į visumą ji plokščia neatrodo. Tačiau iš pat pradžių šis 
stilius toks nebuvo. Rembrandto kūryboje galima pastebėti aiškią evo- 
liuciją. Ankstyvosios jo kūrybos pavyzdys — „Besimaudanti Diana“ — 
santykinai gali būti priskirtas plastiškajam stiliui, nes kiekviena forma 
sumodeliuota atskirai, apibrėžiant ją lenktomis linijomis, tačiau vėly- 
viesiems moterų aktams panaudoti vien tik plokšti štrichai. Pirmu at- 
veju figūra išryškėja, o vėlesnėse kompozicijose ji, priešingai, susilieja 
su erdvę sukuriančių tonų visuma. Tai, kas aiškiai matoma piešinio 
štrichų linijose, žinoma, kartu sudaro ir nutapyto paveikslo pamatą, 
nors diletantui tai įžvelgti galbūt sunkoka. 

Nustatydami faktus, būdingus vaizdavimo plokštumoje menui, netu- 
rime užmiršti, kad mūsų tikslas — tapybiškumo sąvoka, kuri būtina ne 
tik specifinei tapybos sričiai, bet lygiai svarbi ir architektūrai, ir gamta 
sekantiems menams. 

2. OBJEKTYVUSIS TAPYBIŠKUMAS 
IR JO PRIESYBĖ 


Iki šiol į tapybiškumą žvelgėme vien tik kaip į suvokimo klausimą: 
juk jis nėra objekto savybė, ir tik akis savo valia gali matyti viską 
vienaip arba kitaip — tapybiškai ar netapybiškai. 

Tačiau negalima neigti, kad mes jau gamtoje kai kuriuos daiktus ar 
situacijas vadiname tapybiškomis. Tapybiškumas atrodo jiems būdin- 
gas savaime, nepriklausomai nuo to, kaip juos mato tapybiškai orien- 
tuotas žvilgsnis. Žinoma, nėra jokio tapybiškumo savaime ir pačiam 
sau, taip pat vadinamasis objektyvusis tapybiškumas tampa tapybiškas 
tik suvokiančiajam subjektui, tačiau galima išskirti ypatingą grupę mo- 
tyvų, kurių tapybiškumas pagrįstas akivaizdžiais ryšiais su daiktišku- 
mu. Tai tokie motyvai, kuriuose atskira forma taip susijusi su bendra 
visuma, kad kelia objektą kiaurai persmelkiančio judėjimo įspūdį. Jei 
atsiranda ir tikrasis judėjimas, juo geriau, bet jis nėra būtinas. Tokį 
tapybiškumo įspūdį gali sukelti tiesiog formų susipynimas, tam tikras 
rakursas ar ypatingas apšvietimas; tvirtą, ramų kūniškumą persmelkia 
judėjimo, kuris nesusijęs su objektu, žavesys, ir tuo pat metu aišku, 
kad visuma akiai egzistuoja tik kaip paveikslas, kurio niekada, netgi 
idealiausia prasme, nebus galima paliesti rankomis. 

Apskurusį elgetą su apibrizgusia skrybėle ir nuplyšusiais batais va- 
diname tapybišku, tuo tarpu nauji, ką tik nupirkti auliniai ir skrybėlės 
tapybiškais nelaikomi. Jiems stinga turtingo, permainingo formų gyve- 
nimo, kurį galima lyginti su vandens raibuliavimu, vėjo gūsiui pašiau- 
šus vandens paviršių. Jei šis vaizdas ne itin dera prie vargetos skarma- 
lų, galima įsivaizduoti prabangius kostiumus, kur toks pat įspūdis 
pasiekiamas, perkertant plokštumas prorėžomis arba tiesiog klosčių 
slinktimis. 

Tuo pat pagrįstas ir tapybiškas griuvėsių grožis. Tektoniškų formų 
sąstingis sulaužytas, ir ten, kur griūva sienos, kur atsiranda įtrūkimai 
ir skylės, prižėlusios augmenijos, gimsta gyvenimas, virpesiu ir ki- 
birkščiavimu užliejantis plokštumą. Kai kontūrai tampa judrūs, o ge- 
ometrinė linijų tvarka dingsta, tada pastatas lygiai taip, kaip laisvos ir 
neramios gamtos formos, kalvos ir medžiai gali būti tapybiškos visu- 
mos dalis, tuo tarpu dar nevirtusiai griuvėsiais architektūrai tai neįma- 
noma. 

Vidaus erdvė laikoma tapybiška ne tada, kai dominuoja sienos ir 
lubos, bet tada, kai tamsa paslepia kertes, kuriose prigrūsta visokių 
rakandų — tuomet viskas atgyja dėl čia stipriau, čia silpniau visa per- 
smelkiančio judėjimo. Jau Dūrerio graviūroje „Šv. Jeronimas“ kamba- 
rys atrodo tapybiškas, bet palyginę jį su lūšnomis ir lindynėmis, kurio- 
se glaudžiasi Ostade's valstiečių šeimos, pamatysime, jog tapybiškas 
dekoratyvusis turinys čia tiek daug kartų didesnis, kad šį terminą no- 
rėtųsi taikyti tik tokiems kūriniams. 

Linijų ir masių gausa visuomet sukuria tam tikrą judėjimo iliuziją, 
bet ypač daug tapybiškumo paveikslams suteikia neįprastas daiktų su- 
grupavimas. Kur slypi tapybiško kampelio sename miestuke žavesys? 
Greta architektūrinių formų kaitos čia labai ryškus pridengimo ir su- 
sikryžiavimo motyvas. Vadinasi, reikia ne tik atskleisti paslaptį, tačiau 
iš formų persipynimo gimsta nauja figūra, kuri yra šis tas daugiau, nei 
vien tik dalių suma. Tapybinė šios naujos figūros vertė yra tuo dides- 
nė, kuo labiau ji stulbina ir kuo labiau ji priešinga pažįstamai daiktų 
formai. Kiekvienas žino, jog iš visų galimų pastato aspektų frontalusis 
yra mažiausiai tapybiškas: čia visiškai sutampa daiktas ir reginys. Ta- 
čiau atsiradus rakursui reginys nuo daikto atsiskiria, paveiksle vaiz- 
duojama forma tampa visai kitokia nei daikto forma, ir galima kalbėti 
apie tapybiško judėjimo žavesį. Esant tokiam rakursui, pagrindinis 
vaidmuo, žinoma, tenka gilumai: pastatas traukiasi gilyn. Tačiau op- 
tinės aplinkybės tokios, kad daiktų aiškumas čia užleidžia vietą regi- 
niui, kur kontūrai ir plokštumos nutolę nuo grynosios daikto formos. 
Ji netampa neatpažįstama, tačiau status kampas virsta nebe stačiu, o 
lygiagrečios linijos praranda lygiagretumą. Kai viskas pasislenka iš 
savo vietų — tiek siluetai, tiek piešinys, — sukuriamas savitas formų 
žaismas, kuriuo galima mėgautis tuo labiau, kuo ryškiau, nepaisant 
besikeičiančio reginio, į paviršių prasiveržia pamatinė, pradinė forma. 
Tapybiškas siluetas niekada negali sutapti su daikto forma. 

Žinoma, judančios architektūrinės formos tapybiško poveikio pras- 
me yra pranašesnės už ramias formas. Jei judėjimas yra tikras, toks 
poveikis atsiranda dar lengviau. Nėra nieko tapybiškesnio už judančią 
turgaus minią, kur dėl žmonių ir daiktų gausumo bei jų maišymosi 
dėmesys nukrypsta nuo atskirų daiktų, tačiau būtent dėl to, jog susi- 
duriama su judančiu objektu, iš žiūrovo reikalaujama nekontroliuoti 
atskirų detalių tarsi apčiuopiant, bet atsiduoti vien tik regimam įspū- 
džiui. Ne visi vykdo šį reikalavimą, o tas, kuris paklūsta, gali jį vykdy- 


34 


BENDROJI DALIS 


ti įvairiai, t. y. tapybiškos scenos grožis gali būti suvoktas anaiptol ne 
vienu būdu. Net esant grynai linijiniam vaizdavimui — tai lemianti 
aplinkybė — išlieka tam tikras tapybiškas dekoratyvumo įspūdis. 

Galiausiai šiame kontekste nereikėtų apeiti ir tapybiško apšvietimo 
klausimo. Čia taip pat kalbama apie objektyvias aplinkybes, kurioms 
priskiriama tapybiškumo ir dekoratyvumo savybė nepriklausomai nuo 
to, kaip jos suvokiamos. Paprastai tokiais laikomi pirmiausia tie atve- 
jai, kai šviesa arba šešėlis nutolsta nuo formos, t. y. prieštarauja daiktų 
aiškumui. Jau pateikėme tapybiškai apšviesto bažnyčios interjero pa- 
vyzdį. Kai čia krintantis saulės spindulys perskrodžia tamsą ir ant 
sienų bei grindų piešia savotiškas figūras, liaudiško skonio žiūrovas 
apie tokį reginį patenkintas sako: „Kaip tapybiška!“ Bet yra situacijų, 
kai šviesos blyksnių audinys erdvėje atrodo taip pat įspūdingai, nors 
tokio didelio prieštaravimo tarp formos ir apšvietimo nėra. Tokia yra 
tapybiškoji sutemų valanda. Čia daiktiškumas įveikiamas kitu būdu: 
formos ištirpsta pritemdytoje erdvėje, o vietoje tam tikro izoliuotų 
kūnų skaičiaus matomos neaiškios šviesesnės ir tamsesnės masės, su- 
siliejančios į bendrą atspalvių srautą. 

Tokių objektyviai tapybiškų motyvų yra gausybė, bet apsiribosime 
jau minėtais raižiniais. Jų savybės nevienodos: yra šiurkštesnis-ir sub- 
tilesnis tapybiško judėjimo žavesys, kurį lemia tai, kiek plastinis daik- 
tiškasis elementas susijęs su įspūdžiu. Visoms joms būdinga savybė 
būti traktuojamoms tapybiškai, tačiau tai nėra būtina. Net jei kalbama 
apie linijiniu stiliumi atliktus darbus, kyla įspūdis, kurio negalima iš- 
reikšti nepavartojus sąvokos „tapybiškas“ — tokia yra minėtoji Dūrerio 
graviūra „Šv. Jeronimas“. 

Su kuo susijęs šis įdomus klausimas: koks tapybiškojo vaizdavimo 
stiliaus istoriškas santykis su motyvo tapybiškumu? 

Pirmiausia neabejotina tai, kad kalba „tapybiška“ vadina kiekvieną 
formų visumą, keliančią judėjimo įspūdį, net jei ji iš tiesų nejuda. 
Tačiau judesio sąvoka išreiškia esminį tapybiškojo matymo bruožą: 
tapybiškai nusiteikęs žvilgsnis aprėpia viską kaip vieną vibruojančią 
visumą ir neapsistoja prie atskirų linijų ar plokštumų. Vadinasi, šiuo 
požiūriu esama principų giminystės. Tačiau net probėgšmais apžvelgus 
dailės istoriją, matome, kad tapybiškasis vaizdavimas suklestėjo ne 
tada, kai buvo ištobulinti visuotinai tapybiškais laikomi motyvai. Sub- 
tiliam architektūros tapytojui nereikia jokių tapybos gudrybių norint 

sukurti tapybišką paveikslą. Ankšti princesių kostiumai, kuriuos turėjo 
tapyti Velázquezas, ir jų linijiniai raštai nėra tas motyvas, kuris popu- 
liariai vadinamas tapybišku, tačiau Velázquezas juos pamatė taip tapy- 
biškai, kad jie nustelbia apskurusius jauno Rembrandto valkatas, nors 
iš pirmo žvilgsnio atrodo, kad Rembrandto medžiaga šiuo atžvilgiu 
buvo tinkamesnė. 

Taigi Rembrandto pavyzdys rodo, kad tapybiško suvokimo tobulėji- 
mas gali derėti su vis didesniu paprastumu. Tačiau paprastumas čia 
reiškia visuotinio idealo, akcentavusio „tapybišką motyvą“, atsisaky- 
mą. Būdamas jaunas, Rembrandtas manė, kad grožis slypi apiplyšusia- 
me valkatos apsiauste. Iš visų veidų jam labiausiai patikdavo raukšlių 
išvagotos Zilu senukų galvos. Jis tapė apgriuvusius mūrus, sraigtinius 
laiptus, įstrižus, keistus rakursus, dirbtinį apšvietimą, besistumdančią 
minia ir t. t., vėliau pitoreska — aš sąmoningai vartoju kitos kalbos žodį 
skirtumui pabrėžti — nyksta ir atitinkamai daugėja tikrojo tapybiškumo. 

Ar po viso to, kas pasakyta, turime teisę imitacinį tapybiškumą skirti 
nuo dekoratyviojo tapybiškumo? Ir taip, ir ne. Aišku, esama tapybiš- 
kumo, kuriam būdingas didesnis daiktiškasis objektyvumas, ir negali- 
ma prieštarauti, kai jis vadinamas dekoratyviuoju tapybiškumu. Tačiau 
jis nesibaigia ten, kur baigiasi daiktiškumas. Vėlyvojo Rembrandto, 
kuriam pitoreskiški daiktai ir pitoreskiškas jų sudėstymas neteko reikš- 
mės, kūriniai vis tiek išlieka dekoratyviai tapybiški. Tačiau tapybiško 
judėjimo suteikia nebe atskiri paveiksle pavaizduoti kūnai, bet jis pats 
tarsi ūkana apgaubia visą paveikslą, iš kurio dvelkia ramybė. 

Tai, kas paprastai vadinama tapybišku motyvu, tėra tik pirmoji pa- 
kopa aukštesnių tapybiškojo skonio formų link. Istoriškai ji gal net 
svarbesnė, nes atrodo, jog būtent šioje išoriškesnių daiktiškai tapybiš- 
kų efektų dirvoje išaugo visuotinės tapybiškosios pasaulėžiūros jaus- 
mas. Kaip egzistuoja tapybiškumo grožis, lygiai taip yra ir netapybiš- 
kumo grožis. Tiesiog nėra specialaus termino jam apibūdinanti. Linijinis, 
plastinis grožis — visai netinkantys pavadinimai. Vis dėlto mūsų aiški- 
nime yra sakinys, prie kurio vienaip ar kitaip nuolat sugrįšime: visus 
vaizdavimo stilių pokyčius lydi dekoratyvumo pojūčio pasikeitimas. 
Linijinis ir tapybiškasis stiliai yra ne tik imitavimo, bet ir dekora- 
tyvumo problemos. 

3. SINTEZĖ 


Didįjį linijinio ir tapybiškojo stilių supriešinimą lemia iš esmės skir- 
tingi požiūriai į pasaulį. Vienur — pastovus, nekintantis pavidalas, 
kitur — permainingas tapsmas; vienur — išliekanti, apibrėžta forma, 
kurią galima išmatuoti, kitur — judėjimas, funkcionuojanti forma; vie- 
nur daiktai patys savaime, kitur — daiktai, susieti vienas su kitu. Ga- 
lima sakyti, kad vienur ranka čiuopė kūnišką pasaulį, jai buvo svarbus 
jo plastinis turinys, o kitur akis išvydo įvairiausių medžiagų gausą. Bet 
nebus prieštaravimo, jei pasirodys, kad ir optinis jutimas maitinamas 
lytėjimo pojūčio - to lytėjimo pojūčio, kuris apčiuopia paviršiaus plokš- 
tumas, įvairių daiktų „odas“. Nuo apčiuopiamo daiktiškumo šis jaus- 
mas dabar pasuka ir į neapčiuopiamybės valdas: tik tapybiškajam sti- 
liui žinomas bekūniškumo grožis. Iš skirtingų požiūrių į pasaulį 
kiekvieną kartą gimsta vis kitoks grožis. 

Tiesa, tik tapybiškasis stilius perteikia pasaulį tokį, kokį jį iš tikrųjų 
matome; dėl to jis ir buvo pavadintas iliuzionizmu. Tačiau nereikia 
manyti, kad tik ši vėlesnė meno pakopa išdrįso lygintis su gamta ir kad 
linijinis stilius buvo tik nedrąsi nuoroda į tikrovę. Linijinis stilius taip 
pat buvo absoliutus, jam visiškai nereikėjo siekti patobulinti iliuziją. 
Dūreris tapybą suprato kaip tobulą „akių apgaulę“, o Raffaello nema- 
nytų, kad Velázquezo nutapytas popiežiaus portretas pranoksta jo kū- 
rybą: tiesiog jo paveikslai remiasi visai kitais pagrindais. Šių pagrindų 
skirtingumas, kartoju, susijęs ne tik su imitavimu, bet iš esmės ir su 
dekoratyvumu. Vystantis menui, prieš menininkų akis visą laiką buvo 
anaiptol ne tas pats tikslas, o stengiantis išreikšti „teisingą“ tikrovės 
įspūdį, ilgainiui kito pats raiškos būdas. Tapybiškumas — tai ne aukš- 
tesnis laipsnis sprendžiant gamtos pamėgdžiojimo uždavinį, bet visiš- 
kai kitas sprendimas. Tik tada, kai pakinta dekoratyvumo pajutimas, 
galima tikėtis vaizdavimo būdo pokyčių. Tapybišką pasaulio grožį dai- 
lininkai stengėsi atskleisti ne abejingai nusprendę suvokti daiktus ki- 
taip dėl tikroviškumo ar tobulumo, bet pajutę tapybiškumo žavesį. 
Mokėjimas atskirti trapią iliuzinę regimybę nuo apčiuopiamo vaizdo 
nėra pažanga, už kurią reikėtų dėkoti nuosekliam natūralistiniam pro- 
tavimui: jį nulėmė pabudęs naujas grožio jausmas, paslaptingai suvir- 
pinančio visumą grožio jausmas, kuris naujajai kartai buvo kartu ir 
pats gyvenimas. Visi tapybiškojo stiliaus metodai tėra tik priemonės 
tikslui pasiekti. Vienijantis matymas irgi nėra įsigytas savarankiškos 

vertės dalykas, bet metodas, atsiradęs kartu su idealu ir išnykęs kartu 
su juo. 

Suprantama, jog mūsų teorijos esmės nekeičia maždaug toks galimas 
priekaištas: tie beformiai ženklai, kuriuos vartoja tapybiškasis stilius, 
nieko ypatingo nereiškia, nes žiūrint iš toliau viena su kita nesusijusios 
dėmės vėl susilieja į uždarą formą, o kampuotos laužytos linijos nu- 
rimsta tapusios kreive, tad įspūdis pasirodo esąs toks pat, kaip ir se- 
nojoje dailėje, tik pasiektas kitais būdais ir todėl intensyviau veikiantis 
žiūrovą. Bet iš tikrųjų taip nėra. Tarp XVII a. paveikslų atsiranda ne 
tik portretų, iliuziškiau vaizdavusių modelių galvas: esminis Remb- 
randto ir Dūrerio skirtumas yra paveikslo visumos vibravimas, išlie- 
kantis net tada, kai akis nebeatpažįsta atskirų formos ženklų. Žinoma, 
iliuzinis poveikis itin sustiprėja dėl to, kad stebėtojas turi savarankiš- 
kai „sukurti“ paveikslą, nes tik pats žiūrėjimo aktas tam tikru mastu 
atskirus potėpius gali sulieti į visumą. Tik šitaip atsirandantis paveiks- 
las yra iš esmės nebepalyginamas su linijinio stiliaus paveikslu: regi- 
nys tebeplevena ore, jo nereikia sutvirtinti linijomis ar dėmėmis, ku- 
rios tokios svarbios lytėjimui. 

Be to, galima sakyti, jog beformis piešinys neturi išnykti. Tapybiš- 
koji tapyba nėra toks stilius, kai į kūrinį reikia Žiūrėti iš taip toli, kad 
faktūra taptų nematoma. Nematydami Velázquezo ar Franso Halso tep- 
tuko potėpių, prarastume tai, kas geriausia. Šis santykis visiškai paaiš- 
kėja, kai prieš mūsų akis tėra tik paprastas piešinys. Niekam neateitų 
į galvą Rembrandto ofortą laikyti toli nuo savęs, kad nebūtų matyti 
atskirų linijų. Žinoma, tai jau nebe klasikinis gražių linijų vario gra- 
viūros piešinys, bet tai visai nereiškia, kad linijos staiga neteko savo 
reikšmės, priešingai, reikia matyti šias naujas, išdrikusias, laužytas ir 
suveltas linijas, visą jų gausybę, tokias, kokios jos yra. Nepaisant to, 
visuomet išlieka norimos formos įspūdis. 

Pagaliau paskutinė pastaba. Kadangi net pats tobuliausias gamtos 
reiškinių atvaizdas be galo skiriasi nuo tikrovės, linijinio stiliaus po- 
linkis kurti apčiuopiamą, o ne regimą vaizdą visiškai nereiškia, kad 
šis yra mažiau vertingas. Optinis pasaulio suvokimas yra tik viena iš 
galimybių, bet ne daugiau. Greta jos nuolat egzistuos meno, kuris ne 
tik pagauna kintančio pasaulio vaizdą, bet ir stengiasi būtį patirti ly- 
tėjimu, poreikis. Todėl kiekvienas nagrinėjimas turėtų vienodai supa- 
Zindinti su abiem kryptimis. 

Žinoma, gamtoje esama dalykų, palankesnių tapybiškajam negu gra- 
fiškajam stiliui. Tačiau negalima teigti, jog senoji dailė dėl to turėjusi 
jaustis suvaržyta. Ji galėjo atvaizduoti viską, ką tik norėjo, jos stiprybę 
galime įsivaizduoti prisiminę, kaip linijinė išraiška įgudo perteikti net 
visai neplastinius objektus: krūmus ir plaukus, vandenį ir debesis, dū- 
mus ir ugnį. Įdomu, ar apskritai pagrįstas teiginys, jog šiuos dalykus 
sunkiau atvaizduoti linija, nei plastinius kūnus? Kaip varpų skambesy- 
je galima išgirsti visus įmanomus žodžius, taip ir regimybę įmanoma 
apmąstyti kuo įvairiausiais būdais, ir niekas negali sakyti, jog kuris 
nors vienas yra teisingesnis už kitą. 


4. ISTORINIAI IR NACIONALINIAI YPATUMAI 


Jei bent koks dailės istorijos faktas yra visuotinai Žinomas, jis yra ne 
kas kita, o grafiškoji primityvistų esmė, papildyta šviesa ir šešėliu, 
kurie galiausiai tapo patys svarbiausi, taigi dailėje įsivyravo tapybiš- 
kasis stilius. Niekam nebus nauja, kad linijinis stilius yra ankstyvesnis. 
Tačiau jei ketintume pateikti tipiškų linijiškumo pavyzdžių, tektų pri- 
pažinti, kad jų esama ne XV a. primityvistų, bet XVI a. klasikų küri- 
niuose. Mūsų nuomone, Leonardo linijiškesnis už Botticelli, o Holbei- 
nas Jaunesnysis — už savo tėvą. Modernioji dailė neprasidėjo nuo 
linijinio tipo, o palaipsniui išsivystė iš dar negrynų šio stiliaus užuo- 
mazgų. XVI a. šviesa ir šešėlis, tapę reikšmingais veiksniais, nė kiek 
nesumažino linijos visagalybės. Žinoma, primityvistai taip pat grafiš- 
ki, bet sakyčiau, kad naudodami liniją jie iki galo neišnaudojo jos 
galimybių. Būti suvaržytam linijinio matymo ir sąmoningai stengtis 
įvaldyti liniją — du visiškai skirtingi dalykai. Visiška linijos panaudo- 
jimo laisvė atsiranda tą akimirką, kai „subręsta“ priešingi elementai — 
šviesa ir šešėlis. Linijinį stiliaus pobūdį lemia ne linijų buvimas ap- 
skritai, bet, kaip jau minėta, jų sukeliamas įspūdis, jėga, priverčianti 
žvilgsnį jas sekti. Klasikinio piešinio kontūras turi beribės galios: bū- 
tent jis yra labiausiai akcentuojamas, jis suteikia dekoratyvumo. Jis 
kupinas išraiškingumo ir grožio. Kiekvieną kartą, žiūrėdami į XVI a. 
paveikslus, matome, jog juose dominuoja linijų tema, o linijos grožis 
bei išraiškingumas susilieja į vieną visumą. Linijos giesmėje atsiveria 
formos tiesa. 

Didelis činkvečento menininkų pasiekimas tas, kad jie regimuosius 
daiktų pavidalus palaipsniui padarė priklausomus nuo linijos. Palyginti 

su klasikų piešiniais primityvistų linijiškumas tėra neryžtingas bandy- 
mas!. 

Tai suprasdami, jau iš pat pradžių atramos tašku pasirinkome Dūrerį. 
Nors niekas neprieštaraus, jei kalbėdami apie terminą „tapybiškumas“,, 
siesime jį su Rembrandtu, tačiau dailės istorijoje jis vartojamas ir ge- 
rokai ankstesniems kūriniams apibūdinti. Šis reiškinys egzistuoja šalia 
linijinės dailės klasikų. Grünewaldo kūriniai vadinami tapybiškais ly- 
ginant juos su Dūrerio, Andrea del Sarto pripažintas geriausiu floren- 
tiečių „tapytoju“, venecijiečiai lyginant su florentiečiais apskritai yra 
tapybiškosios mokyklos atstovai, galop Correggio neapibūdinsime nie- 
kaip kitaip, tik išvardinę tapybiškojo stiliaus požymius. 

Čia pakiša koją kalbos skurdumas. Kad apibūdintume visus tarpinius 
laipsnius, reikėtų turėti tūkstantį žodžių. Sprendimai visuomet būna 
santykiniai: palyginti su vienu stiliumi kitą galima vadinti tapybišku. 
Grūnewaldas yra aiškiai tapybiškesnis už Dūrerį, bet lyginant su Remb- 
randtu iškart matyti, jog jis činkvečento menininkas, t. y. „siluetinin- 
kas“. Kai Andreai del Sarto priskiriamas specifinis tapybiškumo talen- 
tas, tuo tenorima pasakyti, kad jis labiau nei kiti sušvelnina kontūrus 
ir jo vaizduojamų rūbų klosčių plokštumoms būdingas savitas virpėji- 
mas. Vis dėlto jis neperžengia plastinio jutimo ribų, tad kol kas geriau 
neskubėti vadinti jo „tapybišku“. Tiksliau vartojant mūsų sąvokas, ve- 
Giorgione's „Besiilsinti Venera“ yra toks pat linijinio meno kūrinys, 
kaip ir Raffaello „Siksto Madona“. 

Iš visų savo tautiečių labiausiai išsilaisvinęs iš vyraujančios nuomo- 
nės buvo Correggio. Jo darbuose aiškiai pastebimas bandymas įveikti 
svarbiausiu elementu tapusią liniją. Jo kuriamos linijos vis dar linijos — 
ilgos, visur prasiskverbiančios, bet dažniausiai jos tęsiamos taip pai- 
niai, kad akiai darosi sunku jas sekti, o į šviesą ir šešėlius įsibrauna 
nuotėkos ir kibirkštėlės, tarsi savarankiškai veržtųsi vienos prie kitų ir 
siektų išsilaisvinti iš formos varžtų. 

Italų barokas būtų galėjęs remtis Correggio. Tačiau Europos tapybai 
buvo svarbesnis vėlyvojo Tiziano ir Tintoretto pradėtas judėjimas. Jie 
žengė pirmuosius lemtingus žingsnius regimybės vaizdavimo link, o 


! Reikėtų pažymėti, kad kvatročentas nėra vieningas stilius. Linijizavimo procesas, 
apimantis XVI a., prasideda tik XV a. viduryje. Pirmoji amžiaus pusė - ne tokia jautri 
linijai, arba, jei norite, tapybiškesnė už antrąją. Tik po 1450-ųjų atgyja silueto paju- 
timas. Žinoma, pietuose anksčiau ir daugiau, nei šiaurėje. 

šios mokyklos atžala El Greco netrukus pasiekė tokių rezultatų, kurie 
šioje srityje tebėra niekieno nepranokti. 

Čia nepateikiame tapybiškojo stiliaus istorijos, bet tik stengiamės 
išgryninti bendrąją sąvoką. Žinoma, į tikslą niekada nejudama tolygiai, 
o pavienius pasiekimus visada seka nuosmukiai. Praeina nemažai lai- 
ko, kol kai kurių žmonių laimėjimus perima visuomenė, o vienur kitur 
vystymasis apskritai atrodo regresyvus. Vis dėlto iš esmės būta nenu- 
trūkstančio proceso, trukusio iki XVIII a. pabaigos, o paskutiniuosius 
savo pumpurus išskleidusio Guardi ar Goya'os paveiksluose. Po to 
seka staigus lūžis. Baigiasi vienas Vakarų Europos dailės istorijos sky- 
rius, o kitas prasideda visagalės linijos pripažinimu. 

Žvelgiant į dailės istoriją iš tolo, jos plėtotė maždaug vienoda tiek 
Pietuose, tiek Šiaurėje. Ir vienur, ir kitur XVI a. pradžia buvo klasiki- 
nio linijinio stiliaus laikas, ir vienur, ir kitur XVII a. itin ryškiai sužy- 
dėjo pastebimas tapybiškumas. Įmanoma rasti Dūrerio ir Raffaello, 
Massyso ir Giorgione's, Holbeino ir Michelangelo principų giminin- 
gumo, kita vertus, Rembrandtas, Velázquezas ir Bernini, nepaisant jų 
skirtumų, taip pat telkiasi apie vieną bendrą centrą. Atidžiau įsižiūrė- 
jus iš pat pradžių pastebima nacionalinio suvokimo skirtumų įtaka. 
Italija, kuriai jau nuo XV a. būdingas labai aiškus linijos pojūtis, XVI 
a. iš tiesų tapo aukštąja „grynosios“ linijos mokykla, o ardant liniją 
tapybiškumu italų barokas niekada nenužengė taip toli, kaip Šiaurės. 
Italų plastikos jausmui linija visada buvo tas elementas, kuriame gims- 
ta bet kokia meninė forma. 

Galbūt stebėtina, kad to paties negalima pasakyti apie Dūrerio tėvy- 
nę, nes savitą senosios vokiečių dailės galią įprasta atpažinti būtent iš 
griežto piešinio. Klasikinis vokiškas piešinys, lėtai ir sunkiai besiva- 
duojantis iš vėlyvosios gotikos tapybiškos raizgalynės, kartais galbūt 
galėjo ieškoti pavyzdžio italų linijiškume, tačiau iš esmės jis niekada 
nelinko prie grynos izoliuotos linijos. Vokiečių fantazija mėgsta vieną 
liniją supinti su kitomis, vietoje aiškaus paprasto tako atsiranda linijų 
kamuolys, linijų audinys, šviesa ir tamsa anksti pradeda atskirą tapy- 
bišką gyvenimą, o atskira forma nugrimzta bendro judėjimo bangų 
mūšoje. 

Kitaip tariant, Šiaurėje jau iš anksto buvo paruošta dirva Rembrand- 
tui, kurio italai taip ir negalėjo suprasti. Čia pateikti pavyzdžiai iš 
tapybos istorijos taip pat tinka ir skulptūros bei architektūros istorijai. 

Tam, kad akivaizdžiau išryškėtų linijinio ir tapybiškojo stiliaus prie- 
šybė, siūlome paieškoti grynojo piešinio pavyzdžių. 

Iš pradžių palyginkime Dūrerio lakštą su Rembrandto lakštu. Abiejų 
piešinių objektas tas pats — moters aktas. Minutėlę nepaisykime to, kad 
vienur matome studiją iš natūros, o kitur — abstraktesnę figūrą, taip 
pat, kad Rembrandto piešinys, nors pasižymi paveikslišku baigtinumu, 
tėra skubotas eskizas, tuo tarpu Dūrerio piešinys atliktas kruopščiai, 
lyg paruošiamasis darbas vario graviūrai; techninių priemonių skirtin- 
gumas — vienur plunksna, kitur kreidelé — taip pat tėra antraeilės reikš- 
mės. Skirtingą šių kūrinių pobūdį pirmiausia lemia tai, kad vienur 
įspūdį sukelia lytėjimo, kitur — regėjimo pojūtis. Pirmas įspūdis, ky- 
lantis žvelgiant į Rembrandto darbą, — figūra tamsiame fone išryškėja 
kaip šviesi dėmė. Ankstesniame piešinyje figūra taip pat nupiešta ant 
juodos folijos, tačiau ne tam, kad iš tamsos išsiveržtų šviesa, bet tam, 

kad dar labiau išryškėtų siluetas: la- 

biausiai akcentuojama apie figūrą api- 
brėžta kontūrinė linija. Rembrandto 
darbe ši linija nebetenka reikšmės, ji 
. nebėra pagrindinė formos išraiškos 
kūrėja, ji nebepasižymi jokiu ypatin- 
gu grožiu. Norintis ją sekti pamatytų, 
jog tai beveik nebeįmanoma. Vietoj 
tolygios vienodai apibrėžtos kontūri- 
nės XVI a. linijos atsiranda trūkinė- 
- janti tapybiškojo stiliaus linija. 

Nereikia prieštarauti, kad tai esanti 
tik eskizų maniera, kad toks pat ieš- 
kojimo ir apčiuopimo metodas buvo 
taikomas visais laikais. Žinoma, pie- 
šinys, kai popieriuje paskubom pabrai- 
žomi apytiksliai figūros kontūrai, taip 
pat piešiamas atskiromis linijomis, ta- 
čiau Rembrandto linijos išlieka trūki- 
nėjančios net visiškai užbaigtuose 
lakštuose. Jos neturi sutvirtėti ir tapti 
apčiuopiamu kontūru, bet nuolatos 
plevena. 


ALBRECHT DÜRER (1471-1528). Ieva 

Analizuojant modeliuotės 
štrichus paaiškėja, kad anks- 
tesnysis lakštas taip pat yra 
grynojo linijinio meno pavyz- 
dys, nes čia pavaizduoti šešė- 
liai išlieka visiškai permato- 
mi. Linija po linijos brėžiamos 
vienodai aiškiai, ir atrodo, jog 
kiekviena iš jų Žino esanti gra- 
Zi ir gražiai deranti prie savo 
draugių. Tačiau savo pavida- 
lu jos kartoja plastinės formos 
judesį, ir tik šešėlinių dėmių 
linijos išeina už formos ribų. 
Šie požymiai jau netinka 
XVII a. stiliui. Labai skirtin- 
gi, kartais sunkiau, kartais 
lengviau atpažįstami iš kryp- 
ties ir sluoksnių pasiskirsty- 
mą štrichai turi tik vieną ben- 
drą savybę: jie yra vientisa 
masė, kuri išnyksta, iš tam tikro nuotolio apžvelgiant visumą. Sunku 
pasakyti, pagal kokias taisykles jie suformuoti, aišku tik viena: jie 
nebepaklūsta formai, t. y. nebėra plastiniai, o pajuntami lytėjimu, bet, 
nė kiek nepakenkdami kūniškumo įspūdžiui, perteikia veikiau gryną 
optinį reginį. Patys vieni šie štrichai turėtų mums atrodyti visai bepras- 
miai, tačiau žvelgiant apibendrintai jie sutelkiami draugėn, išgaunant 
savitą stiprų įspūdį. 

Keista, tačiau ši piešimo maniera sugeba perteikti netgi medžiagos 
rūšį. Juo toliau dėmesys nukrypsta nuo plastinės formos, tuo gyviau 
susidomima daiktų paviršių plokštumomis, t. y. kokie kūnai atrodo 
čiupinėjant. Rembrandto darbe žmogaus kūnas aiškiai pateikiamas kaip 
minkšta medžiaga, kurią galima spausti, tuo tarpu Dūrerio figūra šiuo 
požiūriu išlieka neutrali. 

Tačiau ramiai sutiksime, kad Rembrandto negalima besąlygiškai ly- 
ginti su kitais XVII a. menininkais, o dar mažiau leistina vokiečių 
klasikinio laikotarpio piešinius matuoti vienu matu, tačiau toks lygini- 


REMBRANDT (1606-1669). Moters ūktas 

HEINRICH ALDEGREVER (1502-1555). Vyro portretas (fragmentas) 


mas yra pamokantis būtent savo vienpusiškumu, siekiant tikrai aiškiai 
išryškinti sąvokų priešybes. 

Ką formos suvokimui reiškė kai kurie stiliaus pokyčiai, paaiškės, jei, 
užuot aptarę visą figūrą, apsiribosime tik galvos atvaizdo analize. 

Dūrerio portretinio piešinio ypatingumą lemia ne tik meninė indivi- 
dualių linijų kokybė, bet ir tai, kaip apskritai nupieštos tos ilgos, vie- 
nodai išvestos linijos, kuriose visko esama ir kurias taip patogu suvok- 
ti; ši savybė, būdinga tiek Dūreriui, kiek jo amžininkams, sudaro viso 
reginio esmę. Primityvistai šią užduotį irgi sprendė grafiškai, ir koks 
nors galvos atvaizdas bendrais bruožais gali būti labai panašus, bet 
linijos neišsiskiriančios, joms nebūdinga kristi į akis kaip klasikiniame 
piešinyje, o forma pasireiškia ne linijomis. 

Pavyzdžiu galima laikyti Aldegreverio pieštinį portretą. Šis meni- 
ninkas, būdamas giminiškas Dūreriui, o dar labiau Holbeinui, formą 

JAN LIEVENS (1607-1674). Poeto Jano Voso portretas (fragmentas) 


sutvirtina ryžtingai ir drąsiai nubrėžtais kontūrais. Veido kontūras ne- 
nutrūkstančiu, ritmingu judesiu sruvena nuo smilkinių smakro link 
kaip ilga, vienodai ryški linija, nosis, burna ir akių vokai irgi nupiešti 
vientisomis linijomis; beretė, pavaizduota kaip gryna siluetinė forma, 
taip pat įjungiama į sistemą, ir net barzdai atrasta homogeninė išraiš- 
ka?. Tuo tarpu modeliuojant &trichu visiškai apsiribojama sukuriant 
lytėjimu kontroliuojamą formą. 

Visiška šio pavyzdžio priešybė galėtų būti Rembrandto amžininko 
Lievenso piešta galva. Išraiškos jėga sutelkta nebe kontūre, o vidinėse 
formos dalyse. Dvi tamsios, gyvai žėrinčios akys, lūpų trūkčiojimas, 


? Tam tikrų reprodukcijos netikslumų atsirado todėl, kad kai kurios lakšto vietos yra 
nuspalvintos. 

vienur ar kitur sublyksinti, bet tuoj ir vėl pranykstanti linija. Visiškai 
nėra ilgų linijinio stiliaus rėžių. Kai kuriais linijos fragmentais forma 
suteikiama burnai, pora išblaškytų štrichų piešiami antakiai ir akys. 
Kai kur piešinys visai išnyksta. Modeliuojantys šešėliai nebeturi jo- 
kios objektyvios galios. Skruostai ir smakras piešiami, visais įmano- 
mais būdais stengiantis išvengti siluetiškumo, t. y. linijiškumo. 

Šiame piešinyje ne taip akivaizdžiai, kaip Rembrandto moters akte, 
tačiau gana aiškiai matyti, jog akcentuojami šviesos deriniai, tamsių ir 
šviesių masių priešybių žaismas, lemiantis piešinio išraiškos savitumą. 
Ankstesnysis stilius, siekdamas formos aiškumo, sustabdo vaizdą, o 
tapybiškasis stilius jau savaime siejasi su judėjimo įspūdžiu; ypatinga 
jo sprendžiama problema — praeinamumo ir kitimo atvaizdavimas — iš 
tiesų išplaukia iš pačios jo esmės. 

Kitas pavyzdys — rūbas. Medžiagos klosčių kritimas Holbeinui buvo 
toks reginys, kurį ne tik įmanoma perteikti linijomis, bet, jo nuomone, 
būtent linijinis suvokimas ir išreiškė tikrąją jo esmę. Mūsų akiai atrodo 
prre. da; regu sch kita, nei USSINU COEM A šviesias ir tam- 

- sias dėmes, iš kurių kaip 
tik ir atpažįstame mode- 
liuotę? Jei jau kas nors bū- 
tinai norėtų naudoti liniją, 
atrodytų, jog užtenka ja tik 
pažymėti daiktų pakraš- 
čius. Tačiau pakraščiai čia 
išties nėra reikšmingi. Tai, 
kad plokštuma kai kuriose 
vietose nutrūksta, iš tiesų 
gali būti suvokiama kaip 
ypatingas dalykas, bet šis 
motyvas jokiu būdu nėra 
svarbiausias. Aišku, jog vi- 
siškai kitas požiūris pasi- 
reiškia tuomet, kai piešinys 
paklūsta kontūrinėms lini- 
joms ir kai šios lygios, vie- 
nodai išvestos linijos tam- 
pa itin gerai matomos. 


HANS HOLBEIN (jaunesnysis, Jomis piešiamas ne tik 
1497/98—1543). Kostiumo eskizas 

medžiagos kraštas, bet ir vidi- 
nės formos — klosčių įdubos bei 
iškilimai. Visur aiškios, tvirtos 
linijos, šviesos ir šešėlio čia aps- 
tu, bet — tai ir yra linijinio ir 
tapybiškojo stiliaus skirtumas — 
visur linijai suteikiama svarbiau- 
sia reikšmė. 

Tapybiška kostiumo traktuo- 
té — jos pavyzdys galėtų būti 
Metsu piešinys — linijų visai ne- 
atsisako, tačiau neleidžia joms 
įsigalėti: žvilgsnį pirmiausia at- 
kreipia plokštumos gyvumas. 
Turinio čia nebeįmanoma iš- 
reikšti kontūrais. Kai tik vidinis 
piešinys išsilieja laisvomis švie- 
sos ir tamsos dėmėmis, plokštu- 
mų iškilimai ir įdubos iškart 
įgauna savito judrumo. Tokios 
šešėlinės dėmės ne visada yra geometrinės figüros pavidalo: atsiranda 
forma, kintanti tik tam tikrose ribose ir kaip tik dėl to kelianti nuolat 
besikeičiančio vaizdo įspūdį. Be to, įtakos turi ir kur kas labiau paryš- 
kintas materijos medžiagiškumas. Nors jau Dūreris pritaikė kai ku- 
riuos atradimus, kaip geriau perteikti apčiuopiamas medžiagos ypaty- 
bes, tačiau klasikinio piešinio stilius medžiagą linksta vaizduoti 
natūraliau. XVII a. imama domėtis tiek tapybiškumu, tiek paviršiaus 
plokštumų kokybe. Viskas piešiama pabrėžiant medžiagų minkštumą 
ar kietumą, rupumą ar lygumą. 

Linijinio stiliaus principai įdomiausiai pritaikomi tada, kai objektas 
nė kiek netinka, kad būtų jais pavaizduotas, jis tam netgi „priešinasi“. 
Pvz., taip esti vaizduojant lapiją. Galima atskirą lapą nupiešti vien 
linijomis, tačiau atrodo beveik beprasmiška linijomis vaizduoti lapų 
masę, lapų tirštumą, kur atskira forma tiesiog išnyksta. Vis dėlto šis 
uždavinys XVI a. neatrodė neišsprendžiamas. Altdorferio, Wolfo Hu- 
berio ir kitų meistrų kūriniuose galima rasti puikių sprendimų: tai, kas 
atrodo neapčiuopiama, pavaizduota linijine forma, kuri trykšta energi- 
ja ir tobulai išreiškia augalo savybes. Kas žino šiuos piešinius, tam 


GABRIEL METSU. Kostiumo eskizas 

WOLF HUBER (1485/90-1553). Golgota 
tikrovė dažnai juos primins; jie atrodo oriai net greta stulbinančių į 
tapybiškumą orientuotos technikos pasiekimų. Šie piešiniai — tai ne 
blogesnis vaizdavimas, tai tiesiog kitaip pamatyta gamta. 

Tipiškas tapybiškas piešinys galėtų būti A. van de Velde's darbas. 
Čia nebesilaikoma nuostatos sprausti vaizdą į schemą aiškiais, nuosek- 
liais štrichais, čia koziris — beribiškumas ir linijų masė, neleidžianti 
suvokti atskirų piešinio elementų. Štrichavimu, išlaikančiu vos apčiuo- 
piamą ryšį su objektyvia forma ir kuriamu tik intuityviai, pasiekiamas 
toks įspūdis, jog tariamės matantys tirštą judančią medžių lapiją. Pie- 
šinyje gana aiškiai matyti, kad tai gluosniai. Neaprašoma, begalinė 
formų įvairovė, kuri, atrodo, negali būti atvaizduota griežtomis linijo- 
mis, įveikiama tapybinėmis priemonėmis. 

ADRIAEN VAN DE VELDE (1636-1672). Lūšnelė tarp medžių 


Pagaliau pažvelgus į viso peizažo piešinį akivaizdu, jog gryną lini- 
jinį vaizdą, kai vienodai aiškiu kontūru apvedamas kiekvienas daiktas, 
ar jis būtų arti, ar toli, suvokti lengviau, nei tokį landšafto piešinį, 
kuriame nuosekliai taikomas tapybiško daiktų suliejimo principas. To- 
kių lakštų esama, pvz., tarp van Goyeno darbų. Jie — tarsi jo toninių 
ir beveik monochrominių paveikslų ekvivalentai. Daiktų ir lokalinių 
jų spalvų pritemdyma laikydami neabejotinai tapybišku motyvu, gali- 
me čia pridėti tokį ypač tipišką tapybiškojo stiliaus piešinį (datuojamas 
1646 m.), 

Laivai vandenyje, krantas su medžiais ir namais, figūros ir beformiš- 
kumas — viskas supinta į nelengvai išraizgomą linijų audinį. Nepasa- 
kytum, kad nukenčia atskirų daiktų formos, nes puikiai galima įžiūrėti 
viską, ko reikia, bet jos taip sukibusios vienos su kitomis, tarsi būtų iš 
tos pačios medžiagos ir persmelktos to paties virpančio judėjimo. Vi- 
siškai nemąstome apie tai, vieną ar kitą laivą regime arba kaip pasta- 
tytas namas pakrantėje: tapybiškai orientuotas žvilgsnis prisitaiko su- 
vokti bendrą reginio visumą, kur atskiras daiktas nebeturi jokios 
reikšmės. Jis paklūsta bendrai visumai, visų linijų vibravimas padeda 
joms susipinti į vienalytę masę. 

I. TAPYBA IR PIESINYS 


Traktate apie tapybą Leonardo perspėja tapytojus, kad jie neapibrėž- 
tų formos linijomis?. Atrodytų, jog tai prieštarauja viskam, kas iki šiol 
buvo teigiama apie Leonardo ir XVI amžių. Tačiau taip atrodo tik iš 
pirmo žvilgsnio. Tai, apie ką kalba Leonardo, tėra technikos dalykas, 
ir visai įmanoma, jog toji pastaba skirta Botticelli, ypač mėgusiam 
juodu kontūru apvesti figūras, bet įsigilinus matyti, kad Leonardo yra 
daug linijiškesnis už Botticelli nepaisant to, kad jo modeliuotė švel- 
nesnė ir jis jau atsisakė sauso figūrų dėliojimo fone. Čia viską lemia 
toji nauja jėga, kuria paveiksle trykšta kontūras, prikaustydamas žiū- 
rovo žvilgsnį. 

Imdamiesi paveikslų analizės, siūlytume neužmiršti tapybos ir pieši- 
nio santykio problemos. Mes į viską įpratę Žiūrėti taip nusiteikę tapy- 
biškumui, kad net matydami linijinės dailės kūrinius formą suvokiame 
menkiau, nei buvo sumanęs kūrėjas, o jei žvelgiama tik į fotografiją, 
tapybiškas susiliejimas plėtojamas dar toliau, jau nekalbant apie mūsų 
knygų mažo formato cinko klišes (reprodukcijų reprodukcijas). Reikia 
tikrai gero įgudimo, kad pamatytume paveikslus taip linijiškai, kaip jie 
buvo sumanyti. Vien geros valios tam nepakanka. Net jei tikime, kad 
linija įvaldyta, ilgainiui vis labiau skiriasi linijinis matymas ir linijinis 
matymas bei tai, kad šio formos elemento poveikis gali vis stiprėti. 

Holbeino tapytą portretą suvoksime geriau, jei anksčiau esame įdė- 
miai studijavę Holbeino piešinius. Bene vienintelė linijinio stiliaus 
pasiekta aukštuma - linijos — nors Holbeinas jomis pavaizdavo tik tas 
vaizdo dalis, „kur forma išlinksta“, — piešinyje pasireiškia tiesiogiai, 
tačiau tapytas paveikslas turi vien linijinį pamatą. Žiūrint į paveikslą, 
turi išryškėti esminis dalykas — piešinio schema. 

Apie paprastą piešinį galima pasakyti, kad pavadinimas „linijinis 
stilius“ tėra tik fenomeno dalis, nes modeliuotė gali būti perteikta taip 
pat ir nelinijiniu būdu, kaip Holbeino kūryboje ar kaip jau minėtame 
Aldegreverioo pavyzdyje, o žiūrėdami į tapybą iš tiesų įsisąmoniname, 
jog įprastinis stiliaus apibrėžimas čia paremtas tik vieninteliu požy- 
miu. Viską uždengiančiais pigmentais tapyba iš esmės sukuria plokš- 
tumas ir tuo skiriasi nuo kiekvieno piešinio, net jei lieka monochro- 


3 Plg. Leonardo, Buch von der Malerei, ed. Ludwig, 140 (116). 

miška. Ji naudojasi ir linijomis, jos juntamos visur, bet tik kaip plas- 
tiškai suvoktų ir apčiuopiamumo principu sumodeliuotų plokštumų ri- 
bos. Ypač svarbi pastaroji sąvoka. Modeliavimo apčiuopiamumas le- 
mia piešinio priklausymą linijiniam menui, net jei šešėliai gula ant 
popieriaus visai nelinijiškai, o tik kaip skystas dūmelis. Tapyboje toks 
šešėliavimo būdas i$ anksto savaime suprantamas. Tačiau kitaip nei 
piešinyje, kur, palyginti su plokštuminiu modeliavimu, svarbią reikš- 
mę turi kontūrai, čia sukuriama pusiausvyra. Linijiškumas piešinyje 
yra kaip rėmai, į kuriuos įspraustas modeliuojantis šešėlis, o paveiksle 
abu elementai susilieja į vieną, ir viską persmelkiantis vienodas plas- 
tinės formos ribų pastovumas tik pakoreguoja visur vienodą plastinį 


modeliuotės pastovumą. 


2. PAVYZDZIAI 


Po šio įvado galima būtų palyginti porą linijinės ir tapybiškosios 
tapybos pavyzdžių. Dūrerio 1521 m. tapyta galva sukurta pagal planą, 
labai panašų į Aldegreverio tapytos galvos (jos iliustraciją pateikėme 
anksčiau) planą. Labai išraiš- 
kingas žemyn nuo kaktos be- 
sileidžiantis siluetas, rami, 
tiksli lūpų pjūvio linija, no- 
sies šnervės, akys — viskas 
apibrėžta vienodai, net pati 
mažiausia raukšlytė. Kaip for- 
mų ribos paruoštos lytėjimui, 
taip ir plokštumos sumode- 
liuotos būtent lytėjimo orga- 
nams — tvirtai ir lygiai, o še- 
šėliai pavaizduoti kaip formą 
visiškai užklojančios tamsios 
dėmės. Daiktas ir jo atvaiz- 
das visiškai sutampa. Žiūrint 
iš arti, vaizdas lygiai toks pat, 
kaip ir žiūrint iš toli. 

Šiam pavyzdžiui priešinga 
Franso Halso forma nebeturi 
nieko bendra su apčiuopiamu- 


ALBRECHT DÜRER. Jaunuolio portretas 

FRANS HALS (apie 1580/85—1666). Vyro portretas 


mu. Ji tokia pat nepagaunama, kaip vėjo siūbuojamas krūmas ar upės 
bangos. Vaizdas iš arti ir vaizdas iš toli gerokai skiriasi vienas nuo 
kito. Neatitraukdamas dėmesio nuo atskirų potėpių, stovėdamas prie- 
šais paveikslą jautiesi turįs stebėti jį iš toliau. Žiūrėjimas iš visai arti 
— beprasmis. Linijinis modeliavimas pakeistas modeliavimu teptuko 
potėpiais. Šiurkščias, įtrūkimų išraižytas plokštumas sunku tiesiogiai 
palyginti su gamta. Jos skirtos tik akiai ir neatsiskleidžia pojūčiams 
kaip apčiuopiamos plokštumos. Ankstesnės formų linijos sugriautos. 
Jokio atskiro štricho negalima suprasti tiesiogiai. Nosis blizga, trūk- 
čioja, akys mirkčioja, lūpos juda. Tai lygiai ta pati nutolusių nuo for- 
mos ženklų sistema, kurią anksčiau analizavome Lievenso darbe. Ma- 
žos mūsų iliustracijos, žinoma, tik labai netobulai gali perteikti tai, 
apie ką kalbame. Galbūt įtikinamiausia čia pasirodys baltinių traktuo- 
tė. 

Kai mus vienu metu veikia šie priešingi stiliai, individualūs skirtu- 
mai praranda reikšmę. Tada matome, kad tai, ką pateikia Fransas Hal- 
sas, iš esmės naudojo ir van Dyckas, ir Rembrandtas. Juos skiria tik 
panaudojimo mastas, o lyginant su Dūreriu jie susiburia į vieną glau- 

džią grupę. Tačiau vietoje Dūrerio galėtų būti Holbeinas, Massysas ar 
Raffaello. Kita vertus, izoliuotai stebint atskirą tapytoją ir apžvelgiant 
jo kūrybos raidą nuo pradžios iki galo, negalima išvengti tų pačių 
stiliaus apibūdinimų. Jaunojo Rembrandto tapyti portretai yra santyki- 
nai plastiškesni ir linijiškesni, nei subrendusio meistro. 

Nors atsidėjimas vien optiniam reiškiniui visuomet reiškia aukštesnę 
raidos pakopą, tuo dar nepasakoma, kad grynas plastinis tipas yra pati 
pradžia. Linijinis Dūrerio stilius nėra tik jau egzistavusios linijinės 
sistemos tradicijos tobulinimas, bet kartu reiškia visų prieštaringų XV a. 
stiliaus elementų įveikimą. 

Perėjimas iš grynojo linijiškumo į tapybiškąjį XVII a. matymą ge- 
riausiai įžvelgiamas portreto raidoje. Tačiau čia negalime į ją įsigilin- 
ti. Apskritai galima pasakyti tik tiek, kad joje vis didesnės reikšmės 
įgauna šviesokaita, o tai paruošė dirvą tapybiškam suvokimui. Ką tai 
reiškia, bus aišku kiekvienam, kuris palygins kad ir Antoniso Moro 
darbus su vis dar jam giminišku Hansu Holbeinu. Nors pirmojo dai- 
lininko paveiksluose plastiškumas išlieka, bet šviesios ir tamsios dė- 
mės čia jau gerokai savarankiškesnės ir gyvesnės. Formų kraštams 
netenkant vienodo aštrumo, didesnės reikšmės įgyja visa tai, kas nėra 
linija. Sakoma, kad formą imta matyti platesnę — tai reiškia, jog masės 
įgavo daugiau laisvės. Tada atrodo, lyg šviesa ir šešėliai pradėtų kur 
kas gyviau susiliesti vieni su kitais, — taip veikiamos akys iš pradžių 
išmoko pasitikėti regimybe ir galiausiai visiškai nutolusį nuo formos 
piešinį ėmė laikyti pačia forma. 

Toliau pateiksime du aprengtos figūros pavyzdžius, iliustruojančius 
tipišką stilių priešingumą. Tai romantiškojo meno atstovai Bronzino ir 
Velazguezas. Tai, kad jie skirtingos kilmės, mums nėra itin svarbu, nes 
norime tik išsiaiškinti sąvokas. 

Bronzino tam tikra prasme galima vadinti Italijos Holbeinu. Jo pa- 
veikslas įsidėmėtinas galvos piešiniu ir metališku linijų ir plokštumų 
tikslumu, tačiau pirmiausia — kaip akivaizdžia linijine maniera sukur- 
tas puošnaus kostiumo atvaizdas. Jokio žmogaus akis negalėtų taip 
matyti daiktų — turiu galvoje šį vienodą, tolygų linijų tikslumą. Daili- 
ninkas nė akimirką neužmiršta besąlygiško daiktų aiškumo. Atrodo, 
lyg vaizduojant knygų lentyną knyga po knygos būtų apvedžiojamos 
vienoda lygia linija, tuo tarpu šį reginį stebinti akis fiksuoja tik mir- 
gėjimą, apgaubiantį visumą, į kurį vienur mažiau, kitur labiau įsilieja 
atskira forma. Toks regimybę fiksuojantis žvilgsnis buvo būdingas 

ANGELO BRONZINO (1503-1572). Eleonora Toledietė su sūnumi Giovanni 


Velázquezui. Mažosios jo princesės suknelė buvo išsiuvinėta zigzagi- 
niais raštais, tačiau tai, ką jis vaizduoja, nėra ornamentas, bet mirgu- 
liuojantis visumos paveikslas. Bendrais bruožais iš toliau matomas 
raštas praranda savo ryškumą, bet tuo pat metu neatrodo neaiškus. 
Gerai matyti tai, ką matė tapytojas, bet formos neapčiuopiamos, jos 
pasirodo ir išnyksta, jas nušviečia blizgančios medžiagos šviesa, o 
visumą lemia šviesos bangų ritmas, kuris taip pat (tai iliustracijoje 
nebeįžiūrima) užpildo ir paveikslo foną. 

Žinoma, kad klasikinis XVI a. ne visuomet tapė medžiagas taip, kaip 
Bronzino, ir kad Velázquezas panaudojo tik vieną tapybiškosios inter- 
pretacijos galimybę, bet lyginant su didžiuoju stilių kontrastu atskiri 


variantai nėra svarbūs. Grūnewaldas yra tiesiog savo epochos tapybiš- 

DIEGO VELAZQUEZ (1599-1660). Infanté Margarita Teresė 


kojo stiliaus stebuklas; „Šv. Erazmo disputas su Mauricijumi“ (Miunche- 
nas) yra vienas paskutiniųjų jo kūrinių, tačiau vien palyginus auksu 
siuvinėtą šį Erazmo arnotą su Rubenso kūryba kontrasto poveikis yra 
toks stiprus, kad neįmanoma atsieti Grūnewaldo nuo XVI a. dirvos. 
Plaukai Velázquezo darbuose kelia tobulo medžiagiškumo įspūdį, 
nors nenupiešta nei atskira garbana, nei atskiras plaukas, o tik šviesos 
žaismas, kuris turi mažai ką bendro su objektyviu substratu. Medžiaga 
niekada nebuvo tobuliau atvaizduota, nei tada, kai Rembrandtas senat- 
vėje nutapė žilą barzdą, plačiai paskleisdamas pigmentus, ir vis dėlto 
čia niekur nerasime apčiuopiamo formos panašumo, kurio taip siekė 

Dūreris ir Holbeinas. Jo nėra grafikos lakštuose, kur tokia stipri pa- 
gunda bent vienur ar kitur atskirais štrichais išskirti kiekvieną plauką; 
vėlyvieji Rembrandto ofortai apskritai nelygintini su apčiuopiama tik- 
rove, jie remiasi tik visumos regimybe. 

Pereinant į kitą sritį, tą pat galima pasakyti ir apie begalinės krūmų 
ir medžių lapų daugybės vaizdavimą. Klasikinė dailė pabandė sukurti 
gryną lapais apklėsto medžio tipą, t. y., kai buvo įmanoma, vaizdavo 
vainiką su atskirai apibrėžtais lapais. Žinoma, šis siekimas gali būti 
įgyvendintas tik iš dalies. Žiūrint iš nedidelio atstumo atskirų formų 
suma susilieja į vieną masyvią formą ir joks, net ploniausias, teptukas 
neįstengtų jos detalizuoti. Vis dėlto vaizduojamoji linijinio stiliaus dai- 
lė įsitvirtino ir čia. Nors neįmanoma perteikti apibrėžto atskiro lapo, 
tačiau yra lapų kuokštas, atskiros lapų grupės, kurioms galima suteikti 
apibrėžtą formą. Iš tokių iš pradžių aiškiai nupieštų lapų kuokštų, 
palaipsniui atsirandant vis gyvybingesnei šviesių ir tamsių masių kai- 
tai, išaugo nelinijinis XVII a. medis, kur viena šalia kitos klojamos 
atskiros spalvų dėmės nesistengiant, kad atskira dėmė būtų tapati mo- 
deliu pasirinktai lapo formai. 

Jau klasikiniam linijiniam stiliui buvo žinomas toks vaizdavimas, kai 
teptuku tapytas formos piešinys sukuriamas visiškai laisvomis linijo- 
mis ir taškais. Štai puikus pavyzdys. Albrechtas Altdorferis taip vaiz- 
duoja savo „Šv. Jurgio“ peizažo lapiją (1510, Miuncheno pinakoteka). 
Aišku, jog šis trapus linijų raizginys neatitinka kūniškos tikrovės, bet 
tai vis tiek yra tik linijos, aiškūs ornamentiniai raštai, kurie turi būti 
matomi patys savaime ir išlieka ryškūs ne tik apžvelgiant visumą, bet 
ir žiūrint iš arčiau. Toks jų esminis skirtumas lyginant su tapybišku 
XVII a. medžio lapų vainiku. 

Norėdami kalbėti apie tapybiškojo stiliaus nuojautas, jas lengviau 
įžvelgsime XV, negu XVI amžiuje. Nepaisant vyraujančio polinkio į 
linijiškumą, ten esama atskirų jo neatitinkančių išraiškos būdų, kurie 
vėliau dėl to buvo laikomi negrynais. Jie prasiskverbė net ir į grafiką. 
Pvz., senuose Niurnbergo medžio raižiniuose (Wolgemutas) yra krūmų 
piešinių, savo nutolusiomis nuo formos, suraizgytomis linijomis ke- 
liančių įspūdį, kurio negalima pavadinti kitaip, kaip tik impresionisti- 
niu. Tik Dūreris, kaip jau anksčiau minėta, visą regimąjį turinį nuosek- 
liai padarė priklausomą nuo formą apibrėžiančios linijos. 

ALBRECHT DŪRER. Šv. Jeronimas celėje 


Baigdami dar palyginsime Dūrerio graviūrą „Šv. Jeronimas“ — lini- 
jišką interjero vaizdą — su to paties motyvo tapybisku vaizdavimu 
Ostade's darbe. Vis dėlto įprastos iliustracinės medžiagos neužtektų 
norint pademonstruoti linijiškumą su visu jo apibrėžtumu, kaip visuma 
atsiskleidžiančiu kokioje nors scenoje. Mažose paveikslų reprodukci- 
jose viskas atrodo lyg nutrinta. Norėdami išaiškinti, kaip iš gilumos 
išryškėja griežtu kontūru apvestų kūnų dvasia, nustelbdama atskirą 
figūrą, turime pasitelkti graviūrą. I$ Ostade's kūrybos taip pat pateik- 
sime ofortą, nes paveikslo fotografija labai mažai ką atspindi. Taip 
lyginant itin išryškėja priešybių esmė. Tas pats motyvas — uždara iš 
šono apšviesta erdvė — žiūrint į vieną ir į kitą paveikslą veikia visai 
skirtingai. Vienur viskas apribota, plokštumos apčiuopiamos, daiktai 
izoliuoti, kitur viskas — tik perėjimas ir judėjimas. Čia lemia šviesa, o 
ne plastinė forma: pritemdytoje visumoje išryškėja atskiri daiktai, tuo 
tarpu pirmajame pavyzdyje daiktai suvokiami kaip svarbiausias daly- 
kas, o šviesa — kaip šalutinis elementas. Čia visiškai išvengta Dūrerio 
bandymų plastinėmis ribomis atskirus kūnus pavaizduoti apčiuopia- 
mais: visi kraštai netvirti, plokštumos nebeapčiuopiamos, šviesa liejasi 

ADRIAEN VAN OSTADE (1610-1685). Studija 


laisvai kaip srovė, pralaužusi užtvanką. Daiktai tebėra atpažįstami, bet 
jie kažin kaip ištirpsta, keldami antdaiktiškumo įspūdį. Matome žmogų 
prie molberto, o už jo nugaros — į priekį išsikišusį tamsų kampą; abu 
vienodai aiškūs, bet tamsi vienos formos masė susilieja su tamsia kitos 
formos mase ir su tarp jų atsirandančiomis šviesos dėmėmis — taip 
sukuriamas judesys, kuris išplitęs užvaldo paveikslo erdvę, būdamas 
savarankiška jėga. | 

Jokios abejonės, kad vienur jaučiama ta pati dailės kryptis, kuriai 
priskiriamas ir Bronzino, o kitur, nepaisant visų skirtingumų, paralelė 
yra Velázquezo kūryba. Čia nereikėtų pamiršti, kad vaizdavimo stilius 
visuomet susijęs su to paties poveikio siekiančiu formų išdėstymu. 
Kaip šviesa veikia tarsi vienalytis judėjimas, taip ir daiktų formos 


58 


TAPYBA 


įtraukiamos į panašią judėjimo tėkmę. Sustingimas pakeičiamas gyvu 
virpančiu judesiu. Kairioji pusė, kuri Dūrerio darbe atrodo tarsi apmi- 
res atramos stulpas, sušvito savitu mirgesiu, lubos ir sraigtiniai laiptai 
ne tik nesutvirtinti, bet ir labai sudėtingos formos, kampai nebe tvar- 
kingi ir aiškiai matomi, bet užgriozdinti visokiausiais paslaptingais 
rakandais — tiesiog pavyzdinė „tapybiška netvarka“. Kambaryje tvy- 
ranti prieblanda pati savaime yra puikiausias tapybiškos medžiagos 
motyvas. 

Vis dėlto tapybiškas matymas, kaip jau buvo minėta, nebūtinai su- 
sijęs su tapybiškomis dekoracijomis. Tema gali būti daug paprastesnė, 
visai ne pitoreskiška, bet atitinkamai pavaizdavus ji gali įgauti nuola- 
tinio judėjimo žavesio, kuris pranoksta visą medžiagai būdingą tapy- 
biškumą. Juk talentingi dailininkai, tapę tapybiškai, visuomet ilgainiui 
atsisakydavo „pitoreskiškumo“. Kaip mažai jo matome Velazguezo 
darbuose! 


3. SPALVA 


Tapybiškumas ir spalvingumas - visiškai skirtingi dalykai, bet būna 
tapybiškų ir netapybiškų spalvų, ir apie tai derėtų bent užsiminti. To 
negalima parodyti reprodukcijose — tai galbūt pateisina, kad mūsų 
svarstymas toks trumpas. 

„Apčiuopiamo“ ir „regimo“ vaizdo sąvokų čia negalima taikyti tie- 
siogiai, tačiau tapybiškos ir netapybiškos spalvos priešybė pagrįsta 
visai panašiai suprantamu sąvokų skirtumu, kai vienur spalva suvokia- 
ma kaip pastovus elementas, o kitur svarbiau tapsmas ir kitimas, t. y. 
vienspalvis objektas spindi įvairiausiomis spalvomis. Žinoma, tam tik- 
ri lokalinės spalvos pokyčiai visada priklausydavo nuo daikto padėties 
šviesos atžvilgiu, tačiau dabar siekiama dar daugiau: vienodai svarbių 
pamatinių spalvų samprata susvyruoja, vaizdas švyti įvairiausiais at- 
spalviais, o spalva apgaubia visą pasaulį tik kaip regimybė, kaip kažin 
kas plevenantis ir nuolat judantis. 

XIX amžiuje piešinyje atsiskleidė tolesnė akiai atsiveriančio tapsmo 
vaizdavimo plėtotė, tuo tarpu naujasis impresionizmas spalvos trakta- 
vimu pažengė kur kas toliau nei barokas. Tačiau esminis skirtumas 
visiškai aiškiai matomas jau pereinant iš XVI į XVII amžių. 

Leonardo ar Holbeinui spalva — puiki medžiaga, paveiksle išlaikanti 
kūniškąjį tikroviškumą ir vertinga pati savaime. Nutapytas mėlynas 

apsiaustas veikia mus ta pačia materialia spalva, kurios apsiaustas bu- 
vo arba galėjo būti iš tikrųjų. Nepaisant šviesių ir tamsių dalių tam 
tikrų skirtumų, iš esmės spalva išlieka tapati sau. Todėl Leonardo rei- 
kalauja, kad šešėliai būtų tapomi į pagrindinę spalvą būtinai įmaišant 
juodos. Tai būsiąs „tikras“ šešėlis“. 

Tai skamba juo keisčiau, kad Leonardo tikrai jau žinojo, kaip šešė- 
lyje atsiranda papildančios spalvos. Tačiau jam neatėjo į galvą pritai- 
kyti šias teorines Žinias meninei praktikai. Lygiai taip pat jau L. B. Al- 
berti pastebi, kad einančio per žalią pievą Žmogaus veidas nusidažo 
žaliai?, tačiau ir jam šis faktas atrodė visai nesusijęs su tapyba. Čia 
matome, kaip mažai stilių paveikia vien gamtos stebėjimai ir kad di- 
džiausios, lemiančios reikšmės turi dekoratyvumo samprata bei skonio 
įsitikinimai. Tai, kad Dūreris jaunystėje savo spalviniuose gamtos etiu- 
duose naudoja vieną būdą, o paveiksluose — visiškai kitą, tik patvirtina 
šį principą. 

Vėlesnių laikų menas prarado šį supratimą apie lokalinės spalvos 
esmę; tai lėmė ne vien natūralizmas, bet ir naujas spalvinio grožio 
idealas. Būtų per griežta teigti, kad lokalinės spalvos nebėra, bet pa- 
sikeitimas yra būtent tas, jog materialusis medžiagos aspektas pasi- 
traukia į antrą planą, o svarbiausiu dalyku tampa tai, kas vyksta jos 
paviršiuje. Tiek Rubensas, tiek Rembrandtas šešėliams vaizduoti nau- 
doja visiškai kitą spalvą, o tai, kad ši spalva nėra savarankiška, bet tik 
mišinio komponentas, reikėtų laikyti tik nedideliu skirtumu. Remb- 
randtui tapant raudoną apsiaustą (turiu galvoje „Hendrickje's Stoffels 
portrete“ pavaizduotą mantiją (Berlynas) svarbiausia ne raudona spal- 
va pati savaime, bet tai, kaip spalva bežiūrint kinta stebėtojui prieš 
akis: šešėlyje matyti intensyvūs žali bei mėlyni tonai, o gryna raudona 
iškyla į šviesą tik akimirksnį. Akcentuojama nebe būtis, bet tapsmas 
ir kitimas. Todėl spalvai tenka visiškai naujas gyvenimas. Ji nesilei- 
džia apibrėžiama ir kiekviename taške kiekvieną akimirką yra vis kita. 

Čia galima prisiminti ir mūsų jau minėtą plokštumos išardymą. Aiš- 
kių lokalinių spalvų stiliaus modeliuotė yra laipsniška, o čia pigmentai 
gali būti išdėstyti tiesiog vienas šalia kito. Taip spalva dar labiau ne- 
tenka materialumo. Tikrovė — nebe pozityviai egzistuojanti spalvinė 
plokštuma, bet regimybė, kintanti dėl atskirų spalvinių dėmių, štrichų 
ar taškų. Šiuo atveju stebėti paveikslą iš toliau yra tiesiog būtina, bet 


^ Leonardo, op. cit., 729 (703): „gual'ė in se vera ombra de' colori de' copri“. 
> L. B. Alberti, Della pittura libri tre, ed. Janitschek, p. 67 (66). 

nuomonė, kad teisingas tėra tiktai viską suliejantis žvilgsnis, taip pat 
nepagrįsta. Stebėti vieną šalia kito nutapytus spalvų potėpius įdomu ne 
vien tik technikos specialistams — juk galiausiai toks stebėjimas siekia 
neapčiuopiamumo įspūdžio, kurį žvelgiant tiek į piešinį, tiek į koloritą 
sukelia nutolusi nuo formos faktūra. 

Jei kas norėtų vaizdžiai išsiaiškinti šią raidą paprastu pavyzdžiu, 
teįsivaizduoja sau, kaip kokį nors indą pripildęs vanduo kylant tempe- 
ratūrai ima burbuliuoti. Tai vis dar tas pats elementas, bet iš ramaus jis 
tapo judančiu ir iš apčiuopiamo — neapčiuopiamu. Tik šiuo pavidalu 
gyvenimą pripažįsta barokas. 

Šį palyginimą galėjome pavartoti kiek anksčiau. Būtent tokius vaiz- 
dinius galėtų sukelti tapybiškojo stiliaus šviesių ir tamsių dėmių išsi- 
liejimas viena į kitą. Tačiau nauja yra sudedamųjų dalių gausa spalvo- 
je. Galiausiai šviesa ir šešėlis yra vienarūšiai dalykai, o kalbėdami apie 
koloritą, susiduriame su skirtingų spalvų deriniu. Ligšioliniame mūsų 
dėstyme ši gausa dar nebuvo minima, kalbėjome apie spalvą, o ne apie 
spalvas. Aprėpdami akimis visą bendrą kompleksą, kol kas nekreipia- 
me dėmesio į spalvų harmoniją (tai kito skyriaus tema), o remiamės tik 
tuo, kad klasikinio stiliaus atskiri spalviniai elementai išdėstyti izo- 
liuotai, tuo tarpu atskira tapybiškojo kolorito spalva yra taip įtvirtinta 
bendrame fone, kaip vandens lelija įsišaknijusi tvenkinio dugnė. Hol- 
beino spalvų emalis išskirstytas dalimis kaip emalio gardeliai ant me- 
talinio dirbinio, Rembrandto darbuose spalva kai kur prasiveržia iš 
paslaptingos gelmės — pavartosime kitą palyginimą — it ugnikalnis 
išspjautų kunkuliuojančią lava, kai žinome, jog kraterio Žiotys kiekvie- 
ną akimirką gali atsiverti naujoje vietoje. Skirtingas spalvas neša vie- 
ninga tėkmė, ir šis įspūdis aiškiai kyla dėl tų pačių priežasčių, kaip ir 
mums jau žinomas vieningo šviesos ir šešėlių judėjimo įspūdis. Pa- 
prastai tuomet kalbama apie vientisą kolorito toniškumą. 

Taip praplėsdami spalvingumo ir tapybiškumo sąvoką, galime susi- 
laukti priekaišto, jog tai — nebe matymo, bet tik tam tikro dekoratyvaus 
išdėstymo sritis. Juk čia matome tam tikra tvarka parinktas spalvas, o 
ne ypatingai suvoktą regimybę. Esame pasirengę šitokiam prieštaravi- 
mui. Žinoma, spalvų srityje taip pat esama objektyvaus tapybiškumo, 
tačiau įspūdis, kurio siekiama parenkant ir išdėstant spalvas, nėra ta- 
patus tam, kurį mato akis, tiesiog stebėdama tikrovę. Pasaulio spalvų 
sistema irgi nėra pastovi, ją galima vienaip ar kitaip interpretuoti. Ga- 
lima sutelkti žvilgsnį arba į kurią nors vieną spalvą, arba į spalvų 

sąsajas ir judėjimą. Žinoma, vienos spalvinės gamos iš prigimties yra 
labiau persmelktos vieningo judėjimo nei kitos, bet galiausiai viską 
galima suvokti tapybiškai ir dėl to neverta pasinerti į spalvas aptrau- 
kiančias miglas, kaip daro kai kurie pereinamojo amžiaus olandų tapy- 
tojai. Savaime suprantama, kad ir čia imitavimą lydi tam tikri dekora- 
tyvumo sampratos reikalavimai. 

Tapybiškam piešiniui ir tapybiškam koloritui, be judėjimo efekto, 
bendra dar ir tai, jog vienur šviesa, o kitur spalva įgyja savarankišką, 
atsietą nuo daiktų gyvenimą. Todėl tapybiškais visų pirma vadinami 
tie gamtos motyvai, kuriuose sunkiai atpažįstamas daiktiškas spalvos 
pamatas. Ramiai kabanti trispalvė vėliava nėra tapybiška, daug tokių 
vėliavų tapybiško įspūdžio irgi nesukeltų, nors spalvos pasikartojimai 
ir perspektyvinis tono kitimas jau suteikia palankių momentų. Tačiau 
vėliavoms plevėsuojant vėjyje išnyksta aiškiai apibrėžti dryžiai ir tik 
vienur kitur išryškėja atskiri spalvos fragmentai — šį reginį mes jau 
pasirengę pripažinti tapybišką. Dar aiškesnis margo šurmuliuojančio 
turgaus pavyzdys: tapybiškumą sukuria ne margumas, bet spalvų lie- 
jimasis vienoms į kitas, jų nebegalima priskirti atskiriems objektams, 
tačiau, kitaip nei žiūrėdami į paprastą kaleidoskopa, esame įsitikinę 
daiktiška kiekvienos spalvos reikšme. Tai dera prie anksčiau pateiktų 
pastabų apie tapybišką siluetą ir kitus panašius dalykus. Ir atvirkščiai, 
klasikinis stilius nesukelia jokio spalvų įspūdžio, nesusijusio su atitin- 
kamos formos įspūdžiu. 


SKULPTÜRA 


I. BENDROSIOS PASTABOS 


Apibūdindamas baroko skulptūrą, Winckelmannas su pašaipa sušu- 
ko: „Koks kontūras!“ Uždarą savyje, iškalbingą kontūro liniją jis su- 
vokia kaip esminį kiekvienos skulptūros bruožą ir tuojau nusisuka, jei 
kontūras jam nieko nesako. Tačiau greta skulptūros su prasmingu, pa- 
brėžtu kontūru įmanoma ir skulptūra, kai kontūrui neteikiama didelė 
reikšmė, kai išraiška formuojama ne linija — būtent tokį meną kūrė 
barokas. 

Skulptūra, būdama kūniškų masių menas, tiesiogine prasme linijų 
neturi, tačiau egzistuoja linijinės ir tapybiškosios plastikos priešprieša, 
o abiejų stilių poveikis čia ne mažiau skirtingas nei tapyboje. Klasiki- 

nė skulptūra orientuota į ribas: nėra jokios formos, pasireiškiančios ne 
tam tikru linijiniu motyvu, jokios figūros, apie kurią nebūtų galima 
pasakyti, pagal kokias nuostatas ji sumanyta. Barokas neigia kontūrą 
ne pašalindamas silueto poveikį, bet neleisdamas figūrai sustingti tam 
tikru siluetu. Jos negalima įtvirtinti konkrečiomis formomis, ji bema- 
tant tarsi išsprūsta norinčiam ją suvokti stebėtojui. Žinoma, į klasikinę 
skulptūrą irgi galima žvelgti iš įvairių pusių, bet greta pagrindinio 
aspekto kiti yra aiškiai tik šalutiniai. Vėl grįžtant prie pagrindinio 
motyvo, jaučiamas ryškus lūžis, ir aišku, kad čia siluetas reiškia dau- 
giau nei atsitiktinė regimosios formos riba: šalia figūros jis siekia sa- 
varankiškumo kaip tik todėl, kad jis yra uždaras savyje. Barokinio 
silueto esmė, atvirkščiai, yra ta, kad jam nebūdingas toks savarankiš- 
kumas, linijinio motyvo niekur nereikia įtvirtinti kaip vertybės savai- 
me. Jokiu aspektu forma neatsiveria visa. Galima pasakyti ir daugiau: 
tik nutolęs nuo formos kontūras yra tapybiškas kontūras. 

Taip pat pateikiamos ir plokštumos. Egzistuoja ne tik objektyvus 
skirtumas, kad klasika mėgsta ramias plokštumas, o barokas — judan- 
čias. Vienur svarbiau tam tikros apčiuopiamos vertybės, kitur viskas 
tėra perėjimas ir kitimas, vienur vaizduojama įkūnijanti egzistenciją 
išliekanti forma, kitur — nuolatinio virsmo reginys, kai vaizdavimu 
numatomas poveikis, svarbus nebe rankai, bet akiai. Klasikinis menas 
šviesias ir tamsias dėmes daro priklausomas nuo plastinės formos, 
barokas šviesą tarsi pažadina savarankiškam gyvenimui. Ji laisvai mir- 
ga ant plokštumų, ir kartais atrodo, kad forma visiškai nugrimzta į 
šešėlių tamsą. Taigi neturėdama tų galimybių, kuriomis laisvai gali 
naudotis dviejų dimensijų tapyba, kuri yra regimybės vaizdavimo me- 
nas, skulptūra savo ruožtu irgi imasi formos apibrėžimo, nebeturinčio 
nieko bendra su objektyvia forma ir todėl jo negalima pavadinti nie- 
kaip kitaip, kaip tik impresionistinių. 

Kai skulptūra šitaip susijungia su gryna optine regimybe ir liaujasi 
apčiuopiamą tikrovę vertinti kaip esminį dalyką, jai tampa prieinamos 
visai naujos sritys. Ji lenktyniauja su tapyba, vaizduodama momentinį 
vyksmą, ir akmuo pasirodo esąs tinkamas sukurti kiekvienos medžia- 
gos iliuziją. Menininkai gali perteikti akių blizgesį, šilko mirgėjimą ar 
kūno minkštumą. Nuo tada, kai kiekvienąsyk atgimsta klasicizmas, 
ginantis linijos teises ir apčiuopiamus tūrius, jis tarsi stengiasi prie- 
kaištauti šiam medžiagiškumui, ardančiam stiliaus grynumą. 

Tapybiškos figūros niekada nėra izoliuotos figūros. Judėjimas turi 
tęstis toliau ir nesustoti nejudančioje erdvėje. Net nišos šešėlis dabar 
turi kitą reikšmę, nei anksčiau: jis nebėra vien tik fonas, o įtraukiamas 
į judėjimo Zaisma — gilumos tamsa susijungia su figūros šešėliu. Ar- 
chitektūra dažniausiai turi palaikyti skulptūros keliamą įspūdį, paruoš- 
dama judesiui arba jį pratęsdama. Jei prie to dar prisideda smarkus 
objektyvus judėjimas, kyla nuostabus vienybės įspūdis, kurį juntame 
šiaurietiškuose barokiniuose altoriuose, kurių figūros taip harmoningai 
dera prie visumos, jog atrodo kaip putų karūna architektūros bangų 
mūšoje. Išplėštos iš visumos jos praranda bet kokią reikšmę - tai 
liudija daugybė nevykusių eksponatų šiuolaikiniuose muziejuose. 

Skulptūros istoriją taip pat sunku apibūdinti terminologiškai, kaip ir 
tapybos istoriją. Kur baigiasi linijiškumas ir prasideda tapybiškumas? 
Klasikiniame mene irgi galima išskirti didesnį arba mažesnį tapybišku- 
mą, o jei tuo pat metu didėja šviesokaitos reikšmė ir apibrėžta forma 
vis labiau užleidžia vietą neapibrėžtai, tokį procesą galima vadinti 
raida tapybiškumo link, tačiau niekaip neįmanoma pirštu parodyti to 
taško, kuriame šviesos ir formos judėjimas įgauna tokią laisvę, kad 
būtų galima taikyti tapybiškumo sąvoką tikrąja šio Žodžio prasme. 

Čia būtų naudinga iškart pažymėti, kad tiek ryškus linijiškumas, tiek 
plastinis apibrėžtumas yra ilgesnės raidos rezultatai. Tik XV a. italų 
skulptūroje išsivystė didesnis linijos pajutimas ir, neatsisakydami tam 
tikro tapybiško judesio žavesio, menininkai formų ribas ima laikyti 
savarankiškomis. Teisingai nustatyti, kiek stiprus silueto poveikis, ar- 
ba nuspręsti, kiek originalaus tapybiškumo yra kad ir Antonio Rossel- 
lino reljefe, — tai labai keblus stilių istorijos uždavinys. Čia atviri visi 
keliai diletantiškumui. Kiekvienas mano, kad tai, kaip jis mato daiktus, 
taip ir reikia juos matyti, o kuo daugiau jis sužvejoja tapybiško įspū- 
džio šiuolaikine prasme, tuo geriau. Vietoj detalios kritikos užteks 
prisiminti nevykusias, prastas mūsų knygų reprodukcijas, kur neteisin- 
gas požiūris bei suvokimas dažnai visiškai iškreipia kūrinių esmę. 

Tai pastabos, susiję su italų meno istorija. Vokiečių meno istorija 
šiek tiek kitokia. Praėjo daug laiko, kol iš tapybiškos vėlyvosios go- 
tikos tradicijos čia išsivystė plastinės linijos pojūtis. Pažymėtinas vo- 
kiečių pomėgis kurti altorius su glaudžiai surikiuotomis ir ornamentiš- 
kai susietomis tarpusavyje figūromis, kur visas žavesys yra būtent šis 
tapybiškas susipynimas. Vis dėlto čia reikia ypač vengti žiūrėti į daik- 
tus tapybiškiau, negu jie buvo sumanyti. Kaip matą visuomet galima 

naudoti to paties meto tapyba. Zinia, vélyvosios gotikos skulptüra kel- 
davo publikai tik gamtos tapytojų perteiktus įspūdžius, kad ir kokia 
didelė mums būtų pagunda įžvelgti šiuose kūriniuose daug didesnį 
tapybiškumą. 

Tačiau šis tas iš tapybiškosios esmės vokiečių skulptūroje išlieka ir 
vėliau. Lotynų rasės linijiškumas vokiečių jusléms visada atrodė kiek 
šaltokas, ir dėsninga, jog Canova, XVIII a. pabaigoje Vakarų Europos 
skulptūrą vėl pakvietęs atsigręžti į liniją, buvo italas. 


2. PAVYZDZIAI 


Iliustruodami sąvokas, apsiribosime beveik vien italų pavyzdžiais. 
Klasikinis tipas Italijoje buvo ištobulintas iki nepranokstamo grynu- 
mo, o tapybiškojo stiliaus menininkas Bernini simbolizuoja didžiausią 
Vakarų Europos meno pasiekimą. 


BENEDETTO DA MAIANO (1442-1497). Pietro Mellini biustas 

Ligšiolinę analizių seką dabar tęsime, lygindami du biustus. Bene- 
detto da Maiano, žinoma, nėra činkvečento menininkas, bet jo plasti- 
nių apibrėžtų formų aštrumas neleidžia norėti ko nors aiškesnio. Gal- 
būt fotografijoje per daug išryškėja smulkmenos. Svarbu, jog bendras 
vaizdas įspraustas į griežtą siluetą ir kad kiekvienai formai — burnai, 
akims, visoms raukšlėms — suteikiama itin stabili, nejudanti, išlieka- 
mumo įspūdį kelianti išraiška. Vėlesnė karta būtų formas susiejusi kur 
kas glaudžiau, tačiau klasikinis visiškas tūrių apčiuopiamumas tobulai 
išreikštas jau ir čia. Gali pasirodyti, jog rūbas mirga, tačiau tai tik 
reprodukcijos keliamas įspūdis. Iš pradžių atskiros medžiagos figūros 
buvo visur vienodai nuspalvintos. Taip išryškinti ir akių vyzdžiai, ku- 
rių dėl į šoną nukreipto žvilgsnio galima ir nepastebėti. 


GIANLORENZO BERNINI (1598-1680). Kardinolas Borghese 

Bernini kūrinys sukurtas taip, kad jam negalima pritaikyti linijinės 
analizės, o tuo pat metu tai reiškia, kad trimatiškumo negalima tiesio- 
giai apčiuopti. Rūbo plokštumoms ir klostėms ne tik iš pat pradžių 
suteiktas judesys — tai tėra išorinis bruožas, — bet ir rūpestingai numa- 
tytas plastinis beribiškumas. Plokštumos blyksi, forma dingsta liečiant 
ją ranka. Šviesos atšvaitai kaip gyvačiukės žaibo greitumu vingiuoja 
iškiliomis vietomis — visai taip, kaip baltų štrichų blyksniai Rubenso 
piešiniuose. Formų visuma nebeatrodo kaip siluetas. Palyginkite pečių 
vaizdavimą: Benedetto darbe — ramiai tekanti linija, o čia kontūras, 
kuris judėdamas visur pralaužia ribas. Toks pat žaismas tęsiasi ir vei- 
de. Viskas suplanuota kitimo įspūdžiui išgauti. Barokiškumą lemia ne 
pravira burna, bet tai, kad lūpų šešėliai pateikiami kaip plastiškai ne- 
būtinas dalykas. Nors čia su- 
siduriame su apvaliai sumo- 
deliuota forma, iš esmės tai 
yra tas pats piešinio tipas, ku- 
rį jau matėme Franso Halso 
bei Lievenso kūryboje. Ap- 
čiuopiamos formos pakitimui 
į neapčiuopiamą, pasižy- 
minčia tik optine realybe, 
ypač būdingas tam tikras 
plaukų bei akių vaizdavimas. 
„Žvilgsnis“ čia sukuriamas 
kokiomis nors trimis išgręž- 
tomis skylutėmis. 

Barokiniams biustams vi- 
suomet atrodo reikalinga gau- 
si drapiruotė. Judesio veide 
įspūdžiui reikia išorinės pa- 
ramos. Tapyboje yra visai 
taip pat, ir veikiausiai neži- 
notume Greco, jei jis nebūtų 
gebėjęs pratęsti figūrų judė- 
jimo keistomis debesų virti- 
nėmis danguje. 

Besidomintiems pereina- 
maisiais reiškiniais galėtume JACOPO SANSOVINO (1486-1570). Šv. Jokūbas 

nurodyti tokį menininką, kaip Vittoria. Jo biustai, iš tiesų nebūdami 
tapybiški, sukurti remiantis skvarbiu šviesokaitos poveikiu. Skulptūros 
raida čia taip pat analogiška tapybos raidai, nes gryną tapybiškąjį stilių 
lydi tokia traktuotė, kai sodresnis šviesos ir šešėlių žaismas pagyvina 
pagrindinę plastinę formą. Plastiškumas išlieka, bet šviesa įgyja ypa- 
tingos reikšmės. Atrodo, tokio dekoratyvumo įspūdžiai įpratino akis 
prie tapybiško matymo imituojant. 

Kaip plastinės figūros visu ūgiu pavyzdžius pateiksime Jacopo San- 
sovino ir Puget kūrinius. Reprodukcija per maža, kad būtų galima 
susidaryti aiškų įspūdį apie kiekvienos formos traktuotę, tačiau stilių 
priešybė juntama gana aiškiai. Sansovino „Šv. Jokūbas“ pirmiausia yra 
klasikinio meno siluetinio kūrinio — dai Lia " dažnai atsitin- 
ka, nenufotografuota tipiška fron- 2 1 
tali padétis, ir dél to ritmas ge- 
rokai suardytas. Pažiūrėję į pje- 
destalą, galime matyti, kokia iš 
tiesų yra klaida: fotografas pasi- 
slinko per toli į kairę. Šios klai- 
dos pasekmės jaučiamos visur, 
ypač žiūrint į knygą laikančią 
ranką: knyga taip smarkiai su- 
trumpėja, kad matoma tik jos nu- 
garėlė, o ne ji pati, ir plaštakos 
ir dilbio ryšys tapo toks neaiš- 
kus, kad išlavėjusiai akiai turėtų 
kelti pasipiktinimą. Pasirinkus 
teisingą žiūrėjimo tašką viskas 
vienu kartu išaiškėtų; didžiausio 
aiškumo aspektas taip pat yra ir 
visiško ritminio uždarumo as- 
pektas. 

Puget figūra, priešingai, išreiš- 
kia tipišką kontūro atsisakymą. 
Žinoma, čia forma irgi išsiskiria 
fone siluetu, tačiau visą siluetą 
apžvelgti nebūtina. Palyginti su 
turiniu, kurį jis apibrėžia, pats 
siluetas nieko nereiškia, jis atro- 


PIERRE PUGET (1620-— 1694). 
Palaimintasis Alessandro Sauli 

do atsitiktinis ir keičiasi žiūrint į jį iš skirtingų taškų, tačiau neblogėja 
ir negerėja. Specifinį tapybiškumą suteikia ne greitai judanti linija, bet 
tai, kad ji neapima ir nesutvirtina formos. Tai pasakytina tiek apie 
detales, tiek ir apie visumą. 

Kalbant apie šviesą pasakytina, jog ji iš pat pradžių buvo daug gy- 
vesnė, nei Sansovino, ir matyti, kaip ji kai kur atsiskiria nuo formos, 
tuo tarpu italo darbe šviesa ir šešėliai reikalingi paaiškinti vien daik- 
tiškumui; tapybiškasis stilius atsiskleidžia tik tada, kai šviesai suteikia- 
mas savarankiškas gyvenimas, atskiriantis plastinę formą nuo tiesiogi- 
nio apčiuopiamumo. Čia būtų galima pakartoti pastabas, pasakytas 
apie Bernini biustą. Kitaip nei klasikiniame mene, figūra čia sumanyta 
kaip reginys akiai. Kūniška forma nepraranda apčiuopiamumo, bet 
žavesys, skirtas lytėjimo organams, nebėra svarbiausias. Vis dėlto tai 
nė kiek netrukdo akmeniui dėl tam tikros plokštumų traktuotės įgauti 
didesnio medžiagiškumo, nei anksčiau. Šitas medžiagiškumas — kietu- 
mo ir minkštumo skirtumai ir t. t. — irgi tėra iliuzija, kurią mums 
sukelia akys: apčiuopiant ranka ji tuoj pat dingsta. Kol kas nekreipia- 
me dėmesio į dalykus, didinančius judėjimo įspūdį: tektoninio pagrin- 
do laužymą, plokštuminės kompozicijos pakeitimą gilumine ir pan., 
tačiau čia būtinai reikia įterpti pastabą, kad nišų šešėlis tapybiškoje 
skulptūroje tapo integruojančia sudedamąja poveikio dalimi. Jis irgi 
įsiterpia į figūrą gaubiantį šviesos judėjimą. Todėl baroko dailininkų 
darbuose nerasime netgi paskubom ant popieriaus nupiešto portretinio 
eskizo be šešėlio fone. 

Siekiančios paveiksliško įspūdžio skulptūros dėsniai krypsta ta lin- 
kme, kad sienų ir grupinės figūros labiau vertinamos, nei laisvai sto- 
vinčios ir iš visų pusių prieinamos figūros. Nors būtent barokas — vėl 
prie to grįžtame — yra kaip tik toji epocha, kuri išsilaisvina iš plokš- 
tumos žabangų, vis dėlto ji itin stengiasi apriboti žiūrėjimo galimybes. 
Tuo pasižymi Bernini šedevrai, ypač tie, kurie, kaip antai „Šv. Teresė“, 
pastatyti pusiau atviroje patalpoje. Kertama įrėminančių stulpų ir ap- 
šviesta iš viršaus ypatinga šviesa, ši grupė neabejotinai kelia paveikslo 
įspūdį, t. y. kažko, kaip jau sakyta, nutolusio nuo apčiuopiamos tikro- 
vės. Tapybiška formos traktuotė dar labiau lėmė tai, kad akmuo tapo 
tiesiogiai neapčiuopiamas. Linijos nebegalima suvokti kaip ribos, o 
plokštumos persmelktos tokio smarkaus judėjimo, kad esant bendram 
visumos įspūdžiui apčiuopiamumas darosi vis labiau antraplanis. 

GIANLORENZO BERNINI. Šv. Teresės ekstazė 


Visiška Bernini priešingybė atrodo Michelangelo sukurtos gulinčios 
figūros Medičių koplyčioje. Tai — grynos siluetinės figūros. Netgi per- 
spektyviškai sutrumpinta forma vaizduojama plokštumoje, t. y. turi 
tokį pat poveikį, kaip siluetas. Bernini darbuose, atvirkščiai, visaip 
siekiama, kad forma nebūtų apribota kontūro. Jo ekstazėje paskendu- 
sios šventosios bendras kontūras sukuria visiškai beformę figūrą, o 
rūbas sumodeliuotas taip, kad jo negalima apibūdinti jokia linijų ana- 
lize. Linija švysteli vienur ar kitur, bet tik akimirką. Nieko tvirto ir 

apčiuopiamo, viskas juda ir be perstojo kinta. Iš esmės įspūdis suke- 
liamas tik šviesos ir šešėlio Zaismu. 

Šviesai ir šešėliui leidžia kalbėti Michelangelo, netgi gerokai juos 
supriešindamas, bet jam jie dar tebėra plastinės vertybės. Jie tebėra 
apribotos masės, kurias tvarko forma. Bernini darbuose, atvirkščiai, jie 
tampa neriboti, tarsi nepriklausytų konkrečiai formai, ir išsilaisvinę 
lekia, šėlsta laukiniu šokiu ant paviršių ir įlinkių. 

Ypač materialų įspūdį keliantis kūnas ir audinys (angelo marškiniai!) 
parodo, kaip smarkiai čia nusileista grynajai optinei regimybei. Ta 
pačia dvasia sukurti ir iliuzionistiškai pavaizduoti debesys, kurie, lais- 
vai plaukdami, šventajai yra tarsi atrama. Net be iliustracijų lengva 
numanyti, kokios pasekmės būna taip traktuojant reljefą. Būtų kvaila 
galvoti, jog reljefui niekuomet neturėtų būti būdingas grynasis plastiš- 
kumas, nes reljefas neturi nieko bendra su apimtinėmis kūniškosiomis 
masėmis. Tokie medžiagiškumo skirtumai nėra esminiai. Laisvos figū- 
ros irgi gali būti „suplotos“ panašiai kaip reljefas, kartu neprarasdamos 
kūniškos apimties — viską lemia įspūdis, o ne pojūčių medžiaga. 

I. BENDROSIOS PASTABOS 


Tapybiškumo ir netapybiškumo tektoniniuose menuose tyrinėjimas 
yra ypač įdomus, nes tik šios iš imitavimo reikalavimų keliamų prie- 
maišų išlaisvintos sąvokos išryškina grynąją dekoratyvumo sampratą. 
Žinoma, architektūros situacija yra kiek kita, nei tapybos: architektūra 
dėl pačios savo prigimties negali būti toks akivaizdus regimybės me- 
nas, kaip tapyba, tačiau šis skirtumas yra tik kiekybinis, o esminiai 
tapybiškumo definicijos bruožai gali būti taikomi jų nekeičiant. 

Paprasčiausias pavyzdys: architektūra gali kelti du visiškai skirtin- 
gus įspūdžius priklausomai nuo to, ar architektūrinė konstrukcija su- 
vokiama kaip apibrėžta, tvirta, išliekanti, ar kaip kažin kas, kur nepai- 
sant viso stabilumo esama nuolatinio judėjimo iliuzijos, t. y. kitimo. 
Kad tik nebūtume klaidingai suprasti! Žinoma, visa architektūra ir 
dekoratyvumas turi tam tikro judėjimo sugestiją: kolona stiebiasi aukš- 
tyn, sienos kupinos gyvybės jėgos, kupolas kyla, net kukliausias orna- 
mento išrangymas taip pat dalyvauja tai lėtame, tai žvaliai kunkuliuo- 

jančiame judėjime. Nepaisant viso šio judėjimo, klasikinio meno pa- 
veikslas visada išlieka tas pats, tuo tarpu poklasikinis menas kelia 
įspūdį, tarsi paveikslas kistų tiesiog mūsų akyse. Tai ir skiria rokoko 
dekoratyvumą nuo renesansinio ornamento. Piliastras gali būti nupieš- 
tas kuo gyviausiai, bet vaizdas išlieka toks, koks buvo, o rokokines 
plokštumas nusėjantis ornamentas kelia nuolatinio kitimo įspūdį. Pa- 
našus ir didžiosios architektūros poveikis. Pastatas niekur „nebėga“, 
siena išlieka siena, bet yra labai aiškus užbaigtų klasikinio statybos 
meno kūrinių ir neapčiuopiamų vėlyvojo meno paveikslų skirtumas: 
atrodo, kad barokas visuomet vengia ištarti paskutinį žodį. 

Šio nenumaldomo tapsmo įspūdis gali kilti dėl įvairių priežasčių; 
visi tolesni skyriai bus skirti aiškintis šį klausimą, o čia reikėtų paana- 
lizuoti tik tai, ką vadiname tapybiškumu specifine prasme, nes papras- 
tai tapybiškumu vadinama viskas, kas bent kiek siejasi su judėjimo 
įspūdžiu. 

Teisingai sakoma, kad gražių proporcijų erdvė turi mus veikti, net jei 
vaikštome po ją užrištomis akimis. Erdvė, būdama kūniška, gali būti 
suvokta tik kūno organais. Toks erdvės poveikis būdingas įvairiai ar- 
chitektūrai. Tačiau prisidėjus dar ir tapybiškam žavesiui, įspūdis tampa 
vien optinis, paveiksliškas ir todėl neaprėpiamas netgi šiuo bendru 
lytėjimu pojūčiu. Perspektyvinis erdvės vaizdas yra tapybiškas ne dėl 
kokių nors patalpų architektoniškumo, bet dėl paveikslo — žiūrovo 
regimo vaizdo. Kiekviena sankirta paveiki, nes ji sukuria paveikslą, 
atsirandantį iš kertančių ir kertamų formų: kiekvieną formą galima 
pačiupinėti, tačiau iš formų susikirtimų atsirandantį paveikslą galima 
tik pamatyti. Tad visur, kur tikimasi „aspekto“, susiduriama su tapy- 
biškumu. 

Savaime suprantama, kad klasikinė architektūra irgi siekia būti ma- 
toma, O jos apčiuopiamumas turi tik idealią reikšmę. Aišku, jog archi- 
tektūrinį statinį taip pat galima pamatyti įvairiais būdais: perspektyviš- 
kai arba neperspektyviškai, su daugiau ar mažiau sankirtų ir t. t., tačiau 
visuomet kaip lemiantis faktorius į paviršių iškils pagrindinė tektoninė 
forma. O ten, kur ši pagrindinė forma iškreipiama, rakursas tampa 
atsitiktinis, ties juo užtrukti ilgiau nebūtina. Tapybiškai architektūrai, 
atvirkščiai, ypač reikia, kad pagrindinė forma pasirodytų kuo gauses- 
niais ir įvairesniais pavidalais. Klasikinis stilius akcentuoja išliekančią 
formą, kintantis reginys čia neturi jokios savarankiškos vertės, o baro- 
kinė kompozicija jau iš anksto skirta „paveikslams“. Juo jie įvairesni 

ir juo labiau nutolę nuo pagrindinės formos, tuo vertingesnė tapybiš- 
kumo požiūriu tampa architektūra. 

Turtingo rokokinio dvaro laiptuose neieškome tvirto, pastovaus, kū- 
niško architektūrinio plano, bet leidžiamės nešami besikeičiančių ra- 
kursų bangų, įsitikinę, jog tai nėra atsitiktinai nereikšmingi įspūdžiai, 
bet kad šiuo begaliniu judesių žaismu ir išreiškiama tikroji pastato 
gyvybė. 

Bramante's Šv. Petro bazilika, apvalus kupolinio tipo pastatas, taip 
pat galėtų būti apžiūrima iš įvairių pusių, tačiau aspektai, kuriuos mes 
vadintume tapybiškais, architektui ir jo amžininkams būtų atrodę visai 
nereikšmingi. Svarbi buvo esamybė, o ne vienaip ar kitaip stumdomi 
paveikslai. Griežčiau tariant, architektoniška architektūra iš principo 
žiūrovui neturėtų pripažinti jokio stebėjimo taško, nes visada atsiranda 
tam tikrų formos iškraipymų, arba akceptuoti visus; tapybiška archi- 
tektūra, priešingai, visada skirta ją stebinčiam subjektui, todėl visai 
nepageidaujama, kad ją būtų galima apeiti iš visų pusių, kaip savo Šv. 
Petro baziliką sumanė Bramante. Tapybiška architektūra stebėtojui ap- 
riboja žiūrėjimo lauką, kad jį geriau paveiktų taip, kaip jai dera pa- 
veikti. 

Nors grynai frontalus vaizdas visada siekia tam tikro išskirtinumo, 
vis dėlto baroko kompozicijose nuolat akivaizdžiai stengiamasi suma- 
žinti frontalumo reikšmę. Tai labai aišku žiūrint į Carlo Borromeo 
bažnyčią Vienoje su dviem frontoną užstojančiomis kolonomis, kurių 
prasmė atsiskleidžia tik pasirinkus nefrontalų rakursą, kai kolonos at- 
rodo nevienodo aukščio ir kerta centrinį kupolą. 

Kaip tik dėl to stebėtojui nekildavo joks nesmagus įspūdis, kai ba- 
rokinis fasadas būdavo taip įspraudžiamas į kokį skersgatvį, kad buvo 
beveik visai neįmanoma pamatyti jo frontaliojo vaizdo. Teatinų bažny- 
čia Miunchene, žymiausias dvibokščio fasado pavyzdys, buvo „„išlais- 
vinta“ tik Liudvigo I, t. y. klasicizmo laikais, o iki tol ji buvo iki pusės 
įstrigusi siauroje gatvelėje. Taigi jos vaizdas visada turėjo atrodyti 
asimetriškas. 

Žinoma, jog barokas dar labiau praplėtė formų gausybę. Figūros 
tampa sudėtingesnės, motyvai susipina vienas su kitu, sunkiau suvokti 
atskirų dalių tvarką. Kadangi tai susiję su visiško absoliutaus aiškumo 
neigimu, apie šiuos dalykus dar bus kalbama vėliau, o čia apie šį 
reiškinį dera kalbėti tik tiek, kiek jis reiškia grynųjų apčiuopiamųjų 
vertybių specifinį pakeitimą tapybiškosiomis regimosiomis vertybė- 

mis. Klasikinis skonis dominuoja vien apčiuopiamomis, aiškių linijų 
ribomis; kiekviena plokštuma apvesta kontūru, kiekvienas kubas — vi- 
siškai apčiuopiama forma; nėra nieko, ko būtų negalima suvokti kaip 
kūniškumo. Barokas nebevertina ribas kuriančios linijos, daugėja kon- 
tūrų, o sudėtingėjant formai ir visai tvarkai atskiros dalys vis sunkiau 
gali būti laikomos plastinėmis vertybėmis: nepriklausomai nuo ypatin- 
go rakurso, bendra formų visuma sušvinta grynai optiniu judėjimu. 
Siena vibruoja, patalpa trūkčioja visais savo kampais. 

Būtina griežtai įspėti, kad šis tapybiškas judėjimo efektas negali būti 
lyginamas su kai kurių Italijos statinių didelių masių judėjimu. Stūk- 
sančių sienų ir galingos kolonų daugybės patosas tėra atsitiktinumas. 
Lygiai tiek pat tapybiškas yra ir tylus kokio nors fasado su vos paste- 
bimais kyšuliais mirgesys. Kas gi iš tiesų paskatino tokius stiliaus 
pokyčius? Nepakanka pasakyti, jog tai tik besikaupiančios gausos Za- 
vesys — juk kalbama ne vien apie tos pačios rūšies įspūdžio stiprėjimą. 
Netgi puošniausias barokinis fasadas pasižymi ne tik didesniu formų 
kiekiu — tai išties visiškai kitą įspūdį keliančios formos. Aišku, jog čia 
tas pats santykis, kurį įžvelgėme piešinio plėtotėje nuo Holbeino iki 
van Dycko ir Rembrandto. Tektoniniam menui būdinga, kad niekam 
nėra būtina įsitvirtinti apčiuopiamomis linijomis ir plokštumomis, tek- 
toniniame mene pastovumo įspūdį turi pakeisti kintamumo įspūdis, 
forma čia turi alsuoti. Nepaisant visų išraiškos skirtumų, tai yra pama- 
tinė baroko idėja. 

Tačiau judėjimo įspūdis pasiekiamas tik tuomet, kai vietoje kūniško- 
sios realybės atsiranda optinė regimybė. Kaip jau buvo pastebėta, tek- 
toniniame mene tai padaryti nėra taip lengva, kaip tapyboje: galima 
kalbėti apie impresionistišką ornamentiką, bet ne apie impresionistišką 
architektūrą. Vis dėlto statybos menas turi pakankamai priemonių, kad 
galėtų sukurti klasikiniam tipui priešingą tapybišką kontrastą. Visada 
lemia tai, kiek atskira forma pasirodo tinkama bendram tapybiškajam 
judėjimui. Vertės nebetekusi linija įsipina į visų formų Zaisma leng- 
viau, nei plastiškai reikšminga, ribas brėžianti linija. Šviesa ir šešėliai, 
gaubiantys kiekvieną formą, akimirksniu tampa tapybišku elementu, 
kai šalia formos jie ima įgyti savarankiškos reikšmės. Klasikiniame 
stiliuje jie susieti su forma, tapybiškajame — atsieti ir gyvenantys 
savarankišką gyvenimą. Negalima išskirti piliastrų, karnizų ir langų 
frontonų šešėlių, bent jau atskirai: jie liejasi vieni su kitais, o plastinė 
forma akimirką gali visiškai ištirpti bendrame judėjime, virpančiame 

virš plokštumos. Vidaus erdvėje šis laisvas šviesos judėjimas gali virsti 
tiek akinančios šviesos, tiek neperžvelgiamos tamsos kontrastais arba 
mirgėti vien tik šviesiais tonais, bet principas išlieka tas pats. Vienu 
atveju pavyzdys būtų intensyvus plastinis Italijos bažnyčių erdvių ju- 
dėjimas, kitu — mirguliuojanti subtiliai sumodeliuotu rokokinių kamba- 
rių šviesa. Tai, kad rokoko laikais mėgtos veidrodinės sienos, rodo ne 
tik šviesos pomėgį, bet ir norą, kad siena — kūniška plokštuma — ne- 
tektų vertės dėl neapčiuopiamos neplokštumos — veidrodinio stiklo. 

Didžiausias tapybiškumo priešas — atskirų formų izoliavimas. Tam, 
kad būtų išgauta judėjimo iliuzija, formos turi įsiskverbti viena į kitą, 
persipinti, susilieti viena su kita. Tapybiškai sukomponuotiems bal- 
dams visada reikia tam tikros erdvės: rokoko komodos negalima pasta- 
tyti prie pirmos pasitaikiusios sienos, judėjimas turi tęstis toliau. Ypa- 
tingą vieningumu pasižyminčių rokoko bažnyčių žavesį lemia tai, kad 
kiekvienas altorius, kiekviena klausykla sulydyta su visuma. Tobuliau- 
sio tapybiško judėjimo įsikūnijimuose, kaip antai brolių Asamų Jono 
Nepomuko koplyčia Miunchene, su nuostaba galime išvysti, kaip toli 
nuėjo tolesnė nuoseklių reikalavimų praplėsti tektoniškus rėmus raida. 

Kai tik vėl įsivyrauja klasicizmas, formos akimirksniu atsiskiria vie- 
na nuo kitos. Rūmų fasade vėl regime vieną langą greta kito, ir kiek- 
vienas iš jų suvokiamas atskirai. Iliuzija išsisklaidė. Turi išryškėti tvir- 
ta ir pastovi kūniška forma, tai reiškia, jog vėl vyrauja apčiuopiamo 
pasaulio elementai: linija, plokštuma, geometriniai kūnai. Visa klasiki- 
nė architektūra ieško jau egzistuojančio grožio, o barokiškasis grožis 
yra judesio grožis. Vienur — „grynų“ formų tėvynė, kur ieškoma būdų, 
kaip amžinai galiojančių proporcijų tobulumui suteikti regimą pavida- 
lą, kitur tobulos būties vertė blanksta ir įsigali kunkuliuojančio gyve- 
nimo vaizdinys. Kūno savybės tebėra reikšmingos, tačiau svarbiausia, 
kad jis judėtų: judesyje kaip tik ir slypi gyvybės žavesys. 

Tokie yra pamatiniai pasaulėžiūros skirtumai. Tai, ką mes aptarėme 
nagrinėdami tapybiškumą ir netapybiškumą, yra pasaulėžiūros pasi- 
reiškimo mene dalis. Tačiau stiliaus dvasia vienodai reiškiasi tiek di- 
deliuose, tiek mažuose dalykuose. Istorijos prieštaravimams iliustruoti 
užtenka paprasčiausio indo. Holbeino piešiamas puodelis yra tobula 
plastiškai uždara ir užbaigta figūra, o rokoko vaza atrodo kaip tapybiš- 
kas neapribotas reginys: jos nesutvirtina joks apčiuopiamas kontūras, 
plokštumos apgaubtos šviesos judėjimo, kuris apčiuopiamumą padaro 

iliuzinį. Forma neapsiriboja vienu rakursu, bet išlieka stebėtojui be- 
galinė. 

Kad ir kaip taupiai vartotume sąvokas, dviejų žodžių — „tapybiška“ 
ir „netapybiška“ — deja, nepakanka apibūdinti istorinės raidos niuansų 
begalybei. 

Iš pradžių išsiskiria krašto ir tautos charakteriai: germanų rasei tapy- 
biškumas jau nuo senų laikų įaugęs į kraują, šalia „absoliučios“ archi- 
tektūros germanai niekuomet gerai nesijautė ilgą laiką. Norint susipa- 
žinti su šiuo architektūriniu tipu, reikia keliauti į Italiją. Vyraujantis 
naujųjų laikų architektūros stilius, kurio pradžia — XV a., klasikinėje 
epochoje buvo išlaisvintas visų šalutinių tapybiškų aspektų ir ištobu- 
lintas iki gryno „linijinio“ stiliaus. Bramante, priešingai nei kvatročen- 
to menininkai, architektonišką poveikį ėmė vis nuosekliau grįsti gryna 
kūniškąja verte. Tačiau netgi renesanso laikais Italijoje būta skirtumų. 
Aukštutinėje Italijoje, ypač Venecijoje, tapybiškumas visada vyravo 
labiau, nei Toskanoje ir Romoje, be to, nieko nepadarysi — tenka šią 
sąvoką vartoti jau kalbant apie linijinę epochą. 

Barokinis poslinkis tapybiškumo link Italijoje taip pat įvyko tiesiog 
puikiai, tačiau nereikėtų pamiršti, kad kraštutiniai dalykai buvo sukurti 
tik Šiaurėje. Čia tapybiškumas atrodo įsišaknijęs į pačią dirvą. Jau 
vadinamajame vokiečių renesanse, taip rimtai ir su tokiomis pastango- 
mis suvokusiame formą jos plastinio turinio aspektu, geriausias daly- 
kas dažnai yra tapybiškas efektas. Užbaigta forma germanų fantazijai 
reiškia pernelyg mažai — ji visada turi būti apgaubta judėjimo žavesio. 
Štai kodėl Vokietija sukūrė nepaprasto grožio tapybiškus „judančio 
stiliaus“ pastatus. Palyginti su jais Italijos baroko statiniai visuomet 
atrodys plastiški iš pat pamatų. O šviesos blyksniais kibirkščiuojan- 
čiam rokoko menui Bramante's tėvynė buvo prieinama tik sąlygiškai. 

Kalbant apie amžių seką, faktų neįmanoma aprėpti dviem sąvoko- 
mis. Raida tęsiasi nepastebimais perėjimais, ir tai, apie ką sakau „ta- 
pybiška“, lygindamas su ankstesniu pavyzdžiu, gali atrodyti netapy- 
biška, palyginti su vėlesniu. Ypač įdomūs tokie atvejai, kai vyraujant 
tapybiškajai pasaulėjautai išryškėja linijinis tipas. Pavyzdžiui, Amster- 
damo rotušė lygiomis savo sienomis ir plikais langų eilių stačiakam- 
piais atrodo esanti nepralenktas linijiškumo pavyzdys. Iš tiesų ji atsi- 
rado dėl tam tikro klasicizmo atsako, tačiau ryšys su tapybiškumu 
išlieka: juk svarbu, kaip šį pastatą matė amžininkai, o tai sužinosime 
iš daugelio paveikslų, nutapytų XVII a. Jie atrodo visiškai kitaip, nei 

būtų sukurti nuoseklaus vėlesnių laikų linijų meistro, panorusio įkūny- 
ti tą pačią temą. Ilgos vienodų langų eilės pačios savaime nėra neta- 
pybiškos. Viskas priklauso nuo to, kaip į jas žiūrima. Vienas mato tik 
linijas ir stačius kampus, kitam jos pilnos šviesių ir tamsių vibruojan- 
čių plokštumų žavesio. 

Kiekviena epocha regi daiktus savo akimis, ir niekas nenuneigs šios 
jos teisės, tačiau istorikui kiekvienąsyk turi kilti klausimas, kaip reikė- 
tų žvelgti į daiktą patį savaime. Tapyba atsako į šį klausimą lengviau, 
nei architektūra, kurioje savavališkam suvokimui nėra jokių ribų. Mū- 
su dailėtyrinė iliustraciné medžiaga kupina neteisingai parinktų rakur- 
sų ir neteisingai interpretuotų įspūdžių. Padėtį gali pagerinti tik tos 
pačios epochos paveikslo analizė. 

Daugiaformis vėlyvosios gotikos pastatas, pvz., Lėveno rotušė, ne- 
turėtų būti piešiamas taip, kaip jį mato šiuolaikinė, impresionistiškai 
išlavinta akis (juk iš to netgi neatsiras jokia mokslui naudinga nuotrau- 
ka), o į plokščios raižybos vėlyvosios gotikos skrynią nederėtų žvelgti 
taip pat, kaip ir į rokokinę komodą — abu objektai tapybiški, tačiau to 
paties meto paveikslai istorikui pakankamai aiškiai parodo, kaip vie- 
nas tapybiškumas turi būti skiriamas nuo kito. 


2. PAVYZDZIAI 


Tapybiškesnės ir ne tokios tapybiškos, arba griežtesnės, architektü- 
ros skirtumus akivaizdžiausiai ir patogiausiai galima matyti ten, kur 
tapybiškasis skonis turi būti priderintas prie senojo stiliaus statinio, 
t. y. kai matome pastatą, perstatytą laikantis tapybiškumo reikalavimų. 

Šv. Apaštalų bažnyčia Romoje turi portiką, pastatytą ankstyvojo re- 
nesanso stiliumi kaip dviaukštė skliautuota galerija su stulpais apačio- 
je ir laibomis kolonomis viršuje. XVIII a. viršutinė galerija buvo už- 
mūryta. Neišardant sistemos buvo sumūryta siena, kuri, keldama 
judėjimo įspūdį, atrodo kaip tipiška griežto apatinio aukšto priešybė. 
Kadangi šis judėjimo įspūdis pasiektas architektonikos priemonėmis 
(langų frontonų išsikišimu virš arkų linijos) arba atsiranda dėl ritmiško 
suskirstymo (plokštumos netolygiai akcentuojamos baliustrados statu- 
lomis — pabrėžiami kampai bei vidurys), palikime pastatą ramybėje; 
savita vidurinio lango, išsikišančio iš plokštumos, traktuotė (mūsų iliust- 
racijos viduryje) taip pat neturėtų mūsų dominti. Tačiau tikrai tapybiš- 
ka tai, kad formos visiškai neteko izoliuotumo ir kūniško apčiuopia- 

mumo, o apatinės galerijos stulpai ir arkos atrodo kaip kažkas visai 
kita, it vienintelės iš tiesų plastinės vertybės. Tai priklauso ne nuo 
stilistinio detalių sutvarkymo — kitokia pati formavimo dvasia. Lemia 
ne linijos judrumas pats savaime (frontono kampų sankirtose) ar daug- 
kartinis linijos pakartojimas (arkose ir atraminiuose stulpuose), bet tai, 
kad kyla visumą suvirpinantis judėjimas. Šis įspūdis padeda žiūrovui 
atitolti nuo vien apčiuopiamų architektoninių formų ir stebėti optinį 
vaizdą, kur viena regimybė susipina su kita. Tokį suvokimą visokerio- 
pai palengvina formų traktuotė. Sunku, beveik neįmanoma ankstyves- 
nę koloną suvokti kaip plastinę forma, o iš pat pradžių buvę paprasti 
archivoltai tiesiogiai nebeapčiuopiami. Abiejų motyvų — arkos ir fron- 
tono — įsiskverbimas vieno į kitą reginį padaro tokį sudėtingą, kad 
stebėtojas vis labiau verčiamas suvokti bendrą plokštumų judėjimą 
kaip atskirą kūnišką formą. 

Griežtoje architektūroje kiekviena linija atrodo kaip riba ir kiekvie- 
nas tūris — kaip kietas kūnas, tapybiškojoje architektūroje kūniškumo 

įspūdis neišnyksta, bet su apčiuo- 
piamumo suvokimu susieta persmel- 
kiančio judėjimo iliuzija, gimstanti 
būtent neapčiuopiamumo įspūdžio 
akimirkomis. 

Griežto stiliaus baliustrada yra ba- 
lesinų, suvokiamų kaip atskiri ap- 
čiuopiami kūnai, suma. Tapybiškoji 
baliustrada, priešingai, akį pirmiau- 
sia patraukia formų visumos mirgė- 
jimu. 

Renesansinės dangos yra aiškiai 
apibrėžtų plotų sistema; baroko epo- 
choje — net tada, kai piešinys nesu- 
raizgytas ir neištrintos jo tektoninės 
ribos, — menininko uždavinys — pa- 
vaizduoti visumos judėjimą. 

Tokio judėjimo reikšmę gana įti- 
kinamai parodo puošnus Romos 
Šv. Andriejaus bažnyčios fasadas. Jo 
net nereikia lyginti su kokiu nors, 
klasikinės priešybės atvaizdu. For- 
ma po formos it atskiros vilnys čia 
taip įsilieja į visumos bangavimą, 
kad netgi visiškai nugrimzta jame. Šis principas absoliučiai priešingas 
griežtai architektūrai. Galima nekreipti dėmesio į specifines dinamines 
priemones, čia panaudotas išgauti smarkesniam judesiui: kyšulį vidu- 
ryje, daugiau galingų linijų, karnizų ir frontonų kampuotumą, bet kaip 
skiriamasis bruožas, priešingai nei visoje renesanso architektūroje, 
visada išlieka formų žaismas, tad nepaisant tam tikrų užpildančių, įrė- 
minančių, dalijančių formų atsiranda vien optinis judėjimo reginys. 
Galima suvokti, jog esminiam tokio fasado įspūdžiui perteikti reikėtų 
vien teptuko potėpių, tuo tarpu klasikinė architektūra, atvirkščiai, turi 
būti kuo tiksliausiai vaizduojama proporcijomis ir linijomis. 

Tai, kas liko, užbaigiama rakursu. Tapybiškasis judesio efektas iš- 
gaunamas daug lengviau, kai plokštumų proporcijos keičiamos ir regi- 
mos kūno formos atsiskiria nuo savo tikrųjų formų. Į barokinį fasadą 
visuomet reikia žiūrėti iš šono. Čia galima būtų darsyk priminti, kad 

kiekviena epocha turi savo matą ir kad ne visi rakursai buvo leistini 
visais amžiais. Mes visada linkę matyti daiktus tapybiškesniais, nei jie 
buvo sumanyti, taigi aiškų grafiškumą, jei tik įmanoma, paversti tapy- 
biškumu. Galima tokiame fasade, koks yra Otto Heinricho pastatytoje 
Heidelbergo pilies dalyje, įžvelgti tik linijų mirgėjimą, bet nėra abejo- 
nės, kad būtent ši aplinkybė jo statytojams neturėjo jokios reikšmės. 

Pavartoję rakurso sąvoką, pradėjome tyrinėti perspektyvinio vaizdo 
problemą. Tapybiškojoje architektūroje jis, kaip jau sakyta, vaidina 
pagrindinį vaidmenį. Iliustruodami anksčiau išdėstytus teiginius, pa- 
teiksime Šv. Agnietės bažnyčios Romoje pavyzdį. Tai bažnyčia su 
kupolu ir dviem frontoniniais bokštais. Dėl formų įvairovės gali kilti 
tapybiškumo įspūdis, tačiau čia nėra nieko savaime tapybiško. Šv. Bia- 
gio bažnyčia Montepulčiano mieste irgi sudaryta iš tų pačių elementų, 
nors ir nėra pastarajai stilistiškai gimininga. Tapybišką šios kompozi- 
cijos pobūdį sudaro tai, jog besikeičiantys rakursai taip pat yra meni- 
nio sumanymo dalis: šis reiškinys, be abejo, pasireiškia visada, tačiau 
iš anksto pritaikytas optiniam efektui turi visiškai kitą reikšmę, nei 
grynosios būties architektūroje. Nepakaks jokios reprodukcijos, nes 
netgi pats efektingiausias perspektyvinis vaizdas tėra tik viena iš ga- 
limybių, o visą žavesį ir sudaro galimų vaizdų begalybė. Klasikinė 
architektūra reikšmingiausių dalykų ieško kūniškoje tikrovėje ir aspek- 
to grožis Jai — savaime suprantamas architektūrinio organizmo rezul- 
tatas, o čia koncepciją jau iš pat pradžių nulemia optinis reiškinys: 
aspektai, o ne tik vienas aspektas. Pastatas įgyja pačių įvairiausių pa- 
vidalų, o šiems vaizdams keičiantis, mes mėgaujamės judėjimo Zave- 
siu. Aspektai išstumia vienas kitą, ir vaizdas su rakursais bei susiker- 
tančiomis atskiromis dalimis taip pat sunkiai gali būti palaikytas 
nevykusiu, kaip ir perspektyviškai nelygūs du simetriški bokštai. Me- 
no rūpestis — kad pastatas žiūrovui būtų pateiktas sudarant pačias „pa- 
veiksliškiausias“ situacijas. Tai visada apriboja stebėjimo erdvę. Tapy- 
biškosios architektūros tikslas anaiptol ne tas, kad pastatas būtų 
apeinamas iš visų pusių, t. y. jį būtų galima liesti — tai buvo klasikinės 
architektūros idealas. 

Tobuliausią savo stadiją tapybiškoji architektūra parodo vidaus erd- 
vėse. Čia patogiausia jungti apčiuopiamumą su neapčiuopiamumo ža- 
vesiu. Tik čia iš tikrųjų išryškėja beribiškumo ir neaprėpiamumo mo- 
tyvai. Čia yra tikroji kulisų, staiga atsiveriančių reginių, šviesos blyksnių 

ir gilios tamsos vieta. Juo savarankiškesniu faktoriumi kompozicijoje 
tampa šviesa, tuo labiau architektūra tampa optine ir paveiksliška. 

Klasikinės statybos menas neatsisakė nei šviesos grožio, nei gausių 
erdvės kombinacijų keliamo įspūdžio. Tačiau čia šviesa tarnauja for- 
mai ir net esant sudėtingiausiems perspektyviniams vaizdams domi- 
nuoja erdvinė konstrukcija: būties forma, o ne tapybiškas paveikslas. 
Netikėti Bramante's Šv. Petro bazilikos rakursai puikūs, tačiau aiškiai 
jaučiame, kad visi paveiksliški efektai tėra tik šalutiniai palyginti su 
išraiškinga kalba, kuria prabyla masės — materialūs kūnai. Šios archi- 
tektūros esmė yra tai, kas, jei taip galima pasakyti, jaučiama tik kūnu. 
Tačiau baroko laikais naujos galimybės atsiveria kaip tik dėl to, jog 
šalia tikrovės kūnui pripažįstama ir tikrovė akiai. Nekalbu apie neabe- 
jotinai iliuzionistinę architektūrą, sukeliančią iš tikrųjų nesančio daikto 
įspūdį, — ne, kalbu apie samoninga anaiptol ne plastiškumo ir tektoniš- 
kumo įspūdžių kūrimą. Galutinis tikslas — sunaikinti užtveriančios sie- 
nos ir uždengiančio stogo apčiuopiamumą. Dėl to ir atsirado keisčiausi 
iliuziniai kūriniai, kuriuos šiaurietiškoji fantazija sukūrė nepalyginti 
„tapybiškesnius“, negu pietietiškoji. Norint suteikti erdvei tapybišku- 
mo, nebūtini stulbinantys šviesos blyksniai ar paslaptingos gelmės. 
Rokokas išmoko neapčiuopiamumo grožį atvaizduoti netgi pasitelkda- 
mas apibrėžiantį kontūrą bei visiškai aiškų apšvietimą. Iliustracijomis 
šitų dalykų perteikti neįmanoma. 

Kai apie 1800-uosius metus — naujojo klasicizmo laikais — dailė vėl 
supaprastėjo, tai, kas supainiota, išsiraizgė, o tiesi linija ir status kam- 
pas vėl gerbiami, visa tai, žinoma, buvo susiję su nauju „paprastumo“ 
garbinimu, tačiau tuo pat metu pakito viso meno pamatas. Už skonio 
polinkį į paprastumą svarbiau buvo tai, kad išnyko tapybiškumo ir 
atsirado plastiškumo pajutimas. Dabar linija vėl yra apčiuopiama ver- 
tybė ir kiekviena forma suvokiama lytėjimo organais. Klasicistinių 
Liudvigo gatvės Miunchene namų grupės su jų didelėmis ir paprasto- 
mis plokštumomis įkūnija naujo apčiuopiamumo meno protestą prieš 
sublimuotą, akims skirtą rokoko meną. Architektūra vėl bando paveik- 
ti savo tūriu, apibrėžtomis apčiuopiamomis proporcijomis, plastinėmis 
aiškiomis formomis, o visas tapybiškumo žavesys niekinamas ir laiko- 
mas paveikslišku menu. 

I. BENDROSIOS PASTABOS 


Kai kalbama apie raidą nuo plokštuminio prie giluminio vaizdavimo, 
paprastai tai nelaikoma kas nors ypatinga, nes savaime suprantama, 
kad kūnų apvalumus ir erdvinę gilumą perteikiančios priemonės išsi- 
vystė tik palaipsniui. Tačiau čia neapsiribosime tik šiomis dviem sąvo- 
komis. Matome visiškai kitą fenomeną: toji meno raidos pakopa, kuri 
turėjo visas priemones vaizduoti erdvei, t. y. XVI a., meno pamatu 
laikė plokštuminį formų derinimą, o XVII a. šis plokštumų kompozi- 
cijos principas buvo atmestas dėl aiškios giluminės kompozicijos. Vie- 
nur siekiama plokštumos, dalijančios paveikslą sluoksniais, išdėstytais 
lygiagrečiai scenos kraštams, kitur linkstama atitraukti akį nuo plokš- 
tumos, sumažinti jos reikšmę ir paversti nematoma, akcentuojant san- 
tykį „priešais — už“ ir verčiant stebėtoją žvelgti į gilumą. 

Nors tai atrodo paradoksalu, bet visiškai atitinka faktus: XVI a. yra 
„plokštumiškesnis“, nei XV. Neišlavintas primityvistų skonis apskritai 
susijęs su plokštuma, tačiau jie nuolat bandė sutraukyti plokštumos, 
pančius. Tuo tarpu XVI a. menas, puikiai mokantis panaudoti rakursą 
ir scenos gilumą, nuosekliai ir sąmoningai linko prie plokštumos, lai- 
kytos vienintele tikriausia išraiškos forma, į kurią vienur ar kitur ga- 
lėjo įsiskverbti gilumos motyvai, tačiau ji persmelkė visumą kaip pa- 
matinė jungiančioji forma. Visi ankstesnių laikų meno pasiekimai 
vaizduojant gilumos motyvus dažniausiai atrodo neturį vidinio tarpu- 
savio ryšio, o dalijimas horizontaliai atrodo tiesiog apgailėtinas; dabar, 
priešingai, plokštuma ir giluma tapo vienu elementu, ir kaip tik todėl, 
kad į viską žvelgiame tam tikru rakursu, pasitenkinimą plokštumišku- 
mu suvokiame kaip pasirinktą savanoriškai. Kyla supaprastintos, ra- 
mios, santūrios ir lengvai apžvelgiamos gausos įspūdis. 

Niekas, žiūrėdamas į kvatročento menininkų kūrinius, nepamirš įspū- 
džio, kurį būtent šiuo aspektu kelia Leonardo „Paskutinė vakarienė“. 

Nors stalas su už jo susėdusiais mokiniais visada buvo piešiamas sto- 
vintis lygiagrečiai paveikslo kraštui ir visos scenos pakraščiui, tik čia 
figūros surikiuojamos viena šalia kitos taip, kad jų santykis su erdve 
pirmąsyk įgyja tam tikro uždarumo, kuris kaip siena žiūrovui tiesiog 
įperša plokštumos įspūdį. Jei prisiminsime Raffaello „Stebuklingą žūk- 
lę“, tai ir čia įžvelgsime radikalią naujovę — figūrų išdėstymą susiejan- 
čiu reljefiSku sluoksniu. Lygiai toks pat poveikis išlieka ir tada, kai 
vaizduojamos tik atskiros figūros, pvz., gulinti Venera Giorgione's ar 
Tiziano paveiksluose: forma visur įsprausta į aiškiai matomą pagrindi- 
nę paveikslo plokštumą. Šios vaizdavimo formos negalima nepripažin- 
ti ir tada, kai plokštumų ryšys nepersmelkia visko, bet išryškėja tik kai 
kuriose vietose, tam tikrais intervalais, arba kur tiesi eilė iš kurio nors 
sluoksnio nuvingiuoja į gilumą, tapdama plokščia kreive, kaip Raffaello 
„Dispute“. Netgi tokia kompozicija, kaip Raffaello ,,Heliodoras“ nėra 
šios schemos išimtis nepaisant to, kad judėjimas iš šono smarkiai ver- 
Ziasi įstrižai į gilumą: Žvilgsnis vis dėlto tuoj pat sugrįžta ir instinkty- 
viai susieja kairę ir dešinę priekinio plano grupes — esminius po arka 
pavaizduotos scenos punktus. 

Tačiau klasikinio plokštumų stiliaus laikas buvo griežtai apribotas, 
lygiai kaip ir klasikinio linijinio stiliaus, kuris jam giminingas, nes 
kiekviena linija yra susijusi su plokštuma. Ateina akimirka, kai susil- 
pnėja plokštumų ryšys ir daugiau reikšmės įgyja paveikslo elementų 
grupavimas gilyn, o paveikslo turinio nebepavyksta suvokti pagal jo 
plokštumų pjūvius, svarbiausia — priekinių dalių santykis su galinėmis. 
Tai ir yra vertės netekusios plokštumos stilius. Priekinis planas visada 
egzistuoja idealiai, bet formos nebegali susilieti plokštumomis. Paša- 
linama visa, kas šitaip galėtų paveikti tiek vieną figūrą, tiek daugiafi- 
gūrę visumą. Netgi ten, kur toks poveikis atrodo neišvengiamas, pa- 
vyzdžiui, kur tam tikras skaičius Žmonių stovi išilgai scenos krašto, 
stengiamasi, kad jie nebūtų išrikiuoti į eilę ir kad akys būtų nuolat 
priverstos jungti juos į gilumon tolstančias grupes. 

Nepaisant stiliaus požiūriu negrynų šios užduoties sprendimų XV a., 
galime ir čia išskirti du vaizdavimo tipus, tokius skirtingus, kaip ir 
linijinis bei tapybiškasis stiliai. Galima teisėtai klausti, ar tai iš tiesų 
du stiliai, iš kurių kiekvienas savaip vertingas ir nepakeičiamas kitu? 
Arba: ar gilumos vaizdavimas nėra tik keleto erdvę sukuriančių prie- 
monių samplaika ir iš esmės nėra joks naujas vaizdavimo būdas? Tei- 
singai suprastos šios sąvokos yra visiškos priešybės, kylančios iš deko- 

ratyvumo pajutimo ir negali būti suvokiamos remiantis vien pamėg- 
džiojimu. Kalbama ne apie vaizduojamosios erdvės gilumos mastelį, 
bet apie tai, kaip sukurtas šios gilumos poveikis. Net ten, kur XVII a. 
akivaizdžiai kuria ištęstas į plotį kompozicijas, atidžiau palyginę aptin- 
kame visiškai skirtingus išeities taškus. Veltui olandų paveiksluose 
ieškotume Rubenso taip pamėgto sūkuriavimo, nukreipto į paveikslo 
gilumą, tačiau ši Rubenso sistema tėra tik vienas būdas sukurti gilu- 
mos kompoziciją. Nereikia jokių plastinių pirmojo ir antrojo plano 
kontrastų — skaitanti Jano Vermeerio moteris (Amsterdamas), stovinti 
profiliu į sieną, yra gilumos paveikslas XVII a. požiūriu dėl to, kad 
akis su figūra susieja ryškią Šviesą ant sienos. Nors Ruisdaelis savo 
Harlemo peizaže (Haga) laukus tapo nevienodai apšviestomis horizon- 
taliomis juostomis, dar nereiškia, jog buvo sukurtas senojo tipo pa- 
veikslas iš plokštumų sluoksnių; rezultatas skiriasi todėl, kad juostos, 
surikiuotos viena už kitos, ryškesnės nei atskiros juostos, kurių žiūro- 
vas negali matyti izoliuotai viena nuo kitos. 

Paviršutiniškai apžiūrėjus sunku suprasti šio dalyko esmę. Nesunku 
pastebėti, jog Rembrandtas jaunystėje atiduoda duoklę laiko reikalavi- 
mams, dėstydamas figūras į gylį, o augant meistriškumui jis atsisako 
šios manieros: vienąsyk jis pasakojo istoriją apie gailestingąjį samarie- 
tį, meniškai sugrupavęs figūras viena už kitos sukamuoju judesiu 
(1632 m. ofortas), o vėliau jis šią istoriją pateikia figūras visai papras- 
tai išdėstydamas vieną greta kitos (Luvras, 1648). Tai nėra grįžimas 
prie senų stiliaus formų. Kaip tik paprastoje juostų kompozicijoje gi- 
lumos paveikslo principas yra dukart aiškesnis: viskas daroma tam, 
kad figūrų seka nesusijungtų į eilę, esančią tame pačiame sluoksnyje. 


2. TIPIŠKI MOTYVAI 


Pabandykime palyginti tipiškus formos kitimo pavyzdžius — papras- 
čiausiu atveju tai galėtų būti dviejų figūrų scenos, kai greta stovinčios 
figūros perkeliamos taip, kad stovėtų įstrižai viena už kitos. Tokį po- 
kyti galima matyti siužetuose „Adomas“ ir „leva“, „Apreiškimas Ma- 
rijai“, „Lukas, tapantis Mariją“ ir kituose, kad ir jie kaip vadintųsi. 
Nebūtinai kiekvienas tokio pobūdžio paveikslas baroko laikais turėjo 
būti su įstrižai išdėstytomis figūromis, tačiau toks komponavimas bu- 
vo įprastas, o ten, kur jo nėra, vis tiek įvairiausiais būdais stengiamasi 

vengti plokštumos įspūdžio, kurį kelia greta stovinčios figūros. Ir at- 
virkščiai: esama nemažai pavyzdžių, kai klasikinis menas irgi tartum 
pralaužia skylę plokštumoje, tačiau svarbiausia tai, kad žiūrovas tą 
skylę suvokia kaip normalios plokštumos sulaužymą. Ne viskas turi 
būti išdėstyta vienoje plokštumoje — pakanka nukrypimą suvokti tik 
kaip nukrypimą. 

Kaip pirmojo reiškinio pavyzdį pateikiame Palma Vecchio paveikslą 
„Adomas ir Ieva“. Čia mums atsiveriantis plokštumų išdėstymas — 
nebe ankstesnis primityvusis tipas, bet visiškai naujas, klasikinis gro- 
Zis, įsiterpiantis į plokštumą, kad visos erdvės sluoksnio dalys vieno- 
dai atgytu. Tintoretto darbuose tokio reljefiškumo nebėra. Figūros 
pasislinko į gilumą, nuo Adomo įstrižainė tęsiasi Ievos link, sulaikoma 
peizažo su tolimu šviesiu horizontu. Plokštumos grožis pakeičiamas 
gilumos grožiu, neatsiejamu nuo judesio įspūdžio. 


PALMA VECCHIO (1480-1528). Adomas ir Ieva 

TINTORETTO (1518-1594). Adomas ir Ieva 


Visai analogiškai vystosi bei kinta tapytojo ir jo modelio siužetas, 
senojoje dailėje vadinamas „Lukas, tapantis Mariją“. Jei čia palygini- 
mo dėlei pasinaudotume Šiaurės dailininkų darbais, kiek praplėsdami 
laiko intervalą, galima būtų barokinei Vermeerio schemai priešpriešinti 
plokštuminę vieno iš Dirko Boutso sekėjų schemą, kai paveikslas ne- 
paprastai grynai, nors dar nepakankamai laisvai sluoksniuojamas ly- 
giagrečiomis plokštumomis — tapomos tiek figūros, tiek ir peizažas — 
tuo tarpu atliekant lygiai tokią pat užduotį, Vermeeriui komponavimas 
gilumos link buvo savaime suprantamas. Modelis visai įstumtas į pa- 
talpos gilumą, tačiau jis egzistuoja tik savo santykio su Zmogumi, 
kuriam pozuoja, dėka. Todėl į sceną įsiveržia gyvybe alsuojantis judė- 
jimas gilyn, dar paryškintas šviesa ir perspektyva. Skaisčiausia švie- 
sa — gilumoje, ir susiduriant dviems dydžių kontrastams — mergaitės 
figūrai ir arti žiūrovo esančiai užuolaidai, stalui bei kėdei atsiranda 
aiškaus gilumiškumo žavesys. Izoliuojanti siena, lygiagreti paveikslo 
plokštumai, egzistuoja, bet optinei orientacijai ji neturi lemiančios 
reikšmės. 

Kaip įmanoma nutapyti dvi profiliu vaizduojamas figūras vieną šalia 
kitos ir drauge vis dėlto nugalėti plokštumą, moko Rubenso „Abraomo 
susitikimas su Melchizedeku“. Šį išdėstymą, XV a. suformuotą dar 
netiksliai ir padrikai, o XVI a. išreikštą apibrėžta plokštumos forma, 

JAN VERMEER VAN DELFT (1632-1675). Tapytojas ir jo modelis 


Rubensas traktuoja taip: dvi pagrindinės figūros pastatytos į eiles, tarsi 
sudarančias į gilumą vedantį koridorių, — šitaip plokštumos motyvas — 
į dešinę ir į kairę — nugalimas gilumos motyvo. Regime tiesiantį ran- 
kas Melchizedeką, stovintį ant tos pačios pakopos, kaip ir šarvuotas 
Abraomas, į kurį jis kreipiasi. Rodos, ir čia nėra nieko paprastesnio, 
kaip sukurti reljefišką paveikslą. Bet šioje epochoje tokio vaizdo atsi- 
sakoma, tad kai dvi pagindinės figūros įpintos į eiles, veržliai judan- 
čias gilyn, jas susieti plokštuma tampa nebeįmanoma. Antrajame plane 
esančios sienos architektūra negali bent kiek reikšmingiau paveikti šio 
optinio fakto, net jei ji nebūtų tokia įmantri ir neatvertų šviesių tolumų 
vaizdo. Itin panašaus pobūdžio ir Rubenso paveikslas „Paskutinė Pran- 
ciškaus komunija“ (Antverpenas). Kunigas su ostija, besigręžiantis į 
prieš jį klūpantį vyrą — kaip lengvai galime įsivaizduoti šią sceną, 
nutapytą Raffaello stiliumi! Atrodo, beveik neįmanoma pavaizduoti 
kitaip, kaip tik priimančiojo komuniją ir linkstančio virš jo kunigo 

DIRKO BOUTSO (1410/20-1475) sekėjas. Šv. Lukas, tapantis Mariją 


figūras suliejant į plokštuminį vaizdą. Tačiau tada, kai šį siužetą plė- 
tojo Agostino Carracci, o po jo — Domenichino, jau buvo nuspręsta 
vengti plokštumų sluoksnių: ardomas optinis pagrindinių figūrų tarpu- 
savio ryšys, tarp jų įterpiant gilyn vedantį koridorių. Rubensas žengia 
dar vieną žingsnį: jis dar labiau susieja lydinčias figūras, surikiuotas 
vieną už kitos gilumos link, dėl to natūrali prasminė kunigo kairėje ir 
mirštančio šventojo dešinėje sąsaja sugretinama su visiškai priešinga 
formų seka. Palyginti su klasikine epocha, orientacija yra visiškai pa- 
kitusi. Jei tiksliai pacituotume Raffaello, ypač puikus plokštumų sti- 
liaus pavyzdys galėtų būti jo kartonas gobelenui „Stebuklinga žūklė“, 
kuriame dvi valtys ir šeši asmenys sulieti draugėn į vieną ramią plokš- 
tuminę figūrą puikia staigia linija, kylančia iš kairės į viršų stovinčio 

PETER PAUL RUBENS. Abraomo susitikimas su Melchizedeku 


Andriejaus link ir labai efektingai nusileidžiančia tiesiai prieš Kristų. 
Rubensas neabejotinai žvelgė į šį paveikslą. Jis pakartoja visus esmi- 
nius bruožus, skirtumas tik toks, kad dar sustiprina figūrų judėjimą. 
Tačiau šis sustiprinimas dar nėra stilių lemiantis faktorius. Daug reikš- 
mingiau tai, kaip jis įveikia plokštumą ir perstumdamas valtis, tačiau 
pirmiausia judėjimu, gimstančiu pirmajame plane, ankstesnįjį plokštu- 
minį vaizdą suskirsto į ryškias gilyn besiveržiančias sroves. Pavyzdį 
iliustruojame laisva, labiau į plotį ištęsta van Dycko nutapyta Rubenso 
kopija. 

Kitu tokio stiliaus pavyzdžiu galima laikyti Velázquezo „Ietis“ (,„Bre- 
dos pasidavimą“), kur taip pat nesuardant ankstesniosios pagrindinių 
figūrų plokštuminės schemos sugebama paveikslui suteikti visiškai naują 
pavidalą, nuolat akcentuojant pirmojo ir antrojo plano sąsajas. Vaiz- 
duojamas tvirtovės raktų perdavimas, o dvi pagrindinės susitinkančių- 
jų figūros pasuktos profiliu. Iš esmės nėra nieko, kas itin skirtųsi nuo 
„Bažnyčios raktų perdavimo“, arba Kristaus ir Petro ,,Ganyk mano 
avinėlius“ siužeto. Tačiau jei iš gobelenų serijos išskirsime Raffaello 

ANTHONIS VAN DYCK (1599-1641) (priskiriama ir Rubensui). Stebuklinga žūklė 

kompoziciją arba pažiūrėsime kad ir į Perugino Siksto koplyčios fres- 
ka, palyginę tučtuojau pastebėsime, kiek nedaug reikšmės Velázquezas 
teikia šių profiliu pakreiptų figūrų susitikimui bendrame paveikslo kon- 
tekste. Grupės neišdėstytos plokštumoje, visur ryškūs giluminiai ry- 
šiai, o vaizduojant dviejų karvedžių motyvą, kuriam būtinas sutvirtini- 
mas plokštumoje, pavojaus išvengiama, toje vietoje atveriant vaizdą į 
šviesos užlietus pulkus gilumoje. 

Tokio pat pobūdžio ir kitas pavyzdys, vienas iš svarbiausių Velázqu- 
ezo paveikslų — ,,Verpéjos". Tam, kas sutelkia dėmesį vien į schema, 
gali pasirodyti, kad XVII a. tapytojas čia vėl pakartojo „Atėnų mokyk- 
los“ kompoziciją: pirmasis planas su beveik vienodai reikšmingomis 
grupėmis iš abiejų pusių, o už jų tiksliai pačiame centre — truputį 
paaukštinta siaura erdvė. Raffaello paveikslas yra svarbiausias plokš- 
tumų stiliaus pavyzdys, kur viskas suskirstyta į vieną po kitos einan- 
čias horizontalias juostas. Velazguezo kūrinys kelia panašų įspūdį kal- 
bant apie atskiras figūras, tačiau dėl visiškai kitokio piešinio visa 
kompozicija įgyja visai kitą reikšmę. Saulėtas paveikslo vidurys deri- 
namas su apšviesta dešine puse ir taip sukuriama dominuojanti šviesos 
įstrižainė. 

Kiekviename paveiksle esama gilumos, bet jos poveikis skirtingas: 
priklauso nuo to, ar erdvė padalijama sluoksniais, ar traktuojama kaip 
vieningas judėjimas gilyn. XVI a. šiaurės tapybos atstovas Patenieras 
pripildo peizažą begalinės ramybės ir aiškumo, ištempdamas jį į vieną 
už kitos besitęsiančias atskiras juostas. Čia lengviau nei kur kitur ga- 
lima pajusti, kad svarbiausia — dekoratyvumo principas. Tokia juostuo- 
ta erdvė nėra pagalbinė priemonė vaizduoti gilumai, čia tiesiog mėgau- 
jamasi sluoksnių seka. Tai ir yra toji forma, kuri, tos epochos supratimu, 
įkūnijo erdvės grožį (taip pat ir architektūroje). 

Sluoksniais taip pat padalijama ir spalva. Aiškiuose, ramiuose spalvų 
niuansuose išryškėja tam tikros atskiros zonos. Bendram Pateniero 
peizažo įspūdžiui sukurti spalvų sluoksnių sąveika tokia svarbi, jog 
vargu ar verta čia pateikti nespalvotą iliustraciją. 

Vėliau, kai spalviniai fonų perėjimai darosi vis staigesni ir iš to 
sukuriama įtempta spalvinė perspektyva, tai jau pranašauja perėjimą į 
giluminį stilių. Analogiškai šviesos kontrastais išmarginamas ir peiza- 
žas. Patvirtindami nurodysime Jano Bruegelio pavyzdį. Tačiau tikroji 
priešybė pasiekiama tik tada, kai visiškai nebekyla įspūdis, kad regime 
juostų seką, nes giluma tapo suvokiama tiesiogiai. 

JAN VAN GOYEN. Šulinys su svirtimi šalia valstiečių pirkių 


Plastikos priemonės tam nėra būtinos. Apšvietimas, spalvų paskirs- 
tymas ir specifinės perspektyvos naudojimas baroko laikais buvo kaip 
tik tie būdai, kuriais išgaunamas ėjimas į gilumą, nors objektyviai to 
dar nebuvo galima pasiekti plastiniais erdviniais motyvais. Van Goy- 
enui savąją kopų kalvų liniją išvedus įstrižai paveikslo (puiku!), gilu- 
mos įspūdis neabejotinai pasiektas tiesiausiu keliu. Hobbema'i ,,Mi- 
delharniso alėjoje“ pagrindine tema pasirinkus į paveikslo gilumą 
vedantį kelią, taip pat sakome: puiku! — tai tipiškas baroko pavyzdys. 
Tačiau paveikslų, kuriuose naudojami tokie materialūs gilumos moty- 
vai, yra labai nedaug. Nuostabiame Vermeerio tapytame Delfto miesto 
vaizde (Haga) namai, vanduo ir artimesnysis krantas išdėstyti juosto- 
mis. Kurgi tada menininko epochos išraiška? Sunku teisingai spręsti 
apie paveikslą, žiūrint į jo fotografiją. Tik spalva tobulai išaiškina, 
kokiu būdu visuma sukelia tokį ryškų gilumos įspūdį ir kodėl visiškai 
nekyla mintis, kad kompozicija gali būti pavaizduota juostinėmis figū- 
romis. Iš šešėlyje skendinčio pirmojo plano tuoj pat peršokame į ant- 
rąjį planą; užtektų vien ryškiai apšviestos gatvelės, kokioje nors vie- 
toje vingiuojančios miesto gilumon, kad išnyktų bet koks panašumas 
| XVI a. paveikslus. Lygiai taip pat mažai ką bendro su senaisiais 
tipais turi Ruisdaelis, kai savajame Harlemo vaizde jis leidžia keletui 
šviesos blyksnių slysti šešėlių apgaubtais laukais. Tai — ne pereinamo- 

JAN VERMEER VAN DELFT. Muzikos pamoka 


jo laikotarpio meistrų šviesos juostos, sutampanéios su tam tikromis 
formomis ir suskirstančios paveikslą atskiromis dalimis, bet šen bei 
ten šmėkščiojančios šviesos dėmės, kurias galima suvokti tik kartu su 
visa erdve. 

Šiame kontekste vertėtų patyrinėti ir „ypač didelio“ pirmojo plano 
motyvą“. Perspektyvinis sumažinimas buvo žinomas jau nuo seniausių 
laikų, tačiau mažą padėjus šalia didelio dar nereiškia, kad žiūrovas 
verčiamas sugretinti du dydžius erdvėje. Leonardo sykį patarė ištiesti 
nykštį, kad įsitikintume, kokios neįtikėtinai mažos atrodo toliau esan- 
čios figūros, jei jos tiesiogiai sugretinamos su kokia nors arti esančia 


6 Jantzen, Die Raumdarstellung bei kleiner Augendistanz (Zeitschrift für Aesthetik 
und allgemeine Kunstwissenschaft, VI, S. 117 ff.). 

forma. Jis pats savo paveiksluose visaip vengė vaizduoti šiuos dydžių 
santykius. Barokas, priešingai, noriai pasičiupo šį motyvą ir siūlyda- 
mas labai artimą žiūrėjimo tašką leido pajusti staigų perspektyvinį 
sumažėjimą. 

Tai panaudota Vermeerio ,,Muzikos pamokoje“. Kompozicija iš pir- 
mo žvilgsnio atrodo visai nedaug nutolusi nuo XVI a. schemos. Iš 
tiesų galima rasti šio darbo ir Dürerio „Šv. Jeronimo“ panašumų. Kai- 
rėje — perspektyviškai sumažinta siena, iš dešinės — atvira erdvė. Už- 
pakalinė siena, savaime suprantama, pavaizduota lygiagreti žiūrovui, o 
lubos su jų taip pat lygiagrečiais balkiais atrodo netgi artimesnės se- 
najam menui, nei tiesiog gilumon sueinančios Dūrerio lubų lentos. 
Nieko šiuolaikiško nerasime ir plokštuminiame stalo ir spineto deriny- 
je, kurio beveik neišardo įstrižai tarp jų stovinti kėdė. Figūros aiškiau- 
siai išdėstytos viena šalia kitos. Tačiau jei iliustracija tiksliau perteiktų 
šviesą ir spalvas, tučtuojau išryškėtų stilistiškai naujas paveikslo pobū- 
dis, nors ir dabar į akis krinta neabejotinai barokiniai motyvai. Prie jų 
pirmiausia priskirtina perspektyvinė dydžių seka, pirmojo plano di- 
mensijos išryškinimas palyginti su antruoju planu. Šis staigus dydžių 
sumažėjimas Žiūrint iš arti visada sukuria judėjimo gilyn įspūdį. Ana- 
logišką įspūdį sukelia kambaryje sustatyti baldai ir parketo piešinys. 
Tai, kad atvira erdvė atrodo lyg siauras tarpas, kur itin ryškus judėji- 
mas gilyn, yra materialus motyvas, veikiantis ta pačia linkme. Žinoma, 
toks pat ryškus gilumos efektas sukuriamas ir spalvine perspektyva. 

Net toks santūrus menininkas kaip Jacobas Ruisdaelis mielai naudo- 
ja Šį „ypač didelį“ pirmąjį planą, norėdamas sustiprinti gilumos įspūdį. 
Jokiame klasikinio stiliaus paveiksle neįmanoma įsivaizduoti tokio pir- 
mojo plano, kokį matome ,,Bentheimo pilyje“. Savaime nereikšmingi 
luistai čia pavaizduoti itin dideli, todėl kyla perspektyvinio judėjimo 
įspūdis. Antrajame plane esanti kalva su pilimi yra prasminis paveiks- 
lo centras, tačiau šalia jų atrodo nepaprastai maža. Būtų sunku nesu- 
gretinti dviejų dydžių, t. y. žvilgsnis skverbiasi vis gilyn. 

Pirmojo plano pabrėžimo priešybė — neįprastai pabrėžtas tolumw vaiz- 
das. Tarp scenos ir žiūrovo atsiranda tokia didelė erdvė, kad vienodi 
dydžiai skirtinguose planuose mažinami netikėtai lėtai. Geri pavyz- 
džiai čia gali būti Vermeerio „Delfto vaizdas“ ir Ruisdaelio „Harlemo 
vaizdas“. 

Tai, kad šviesa ir tamsa, naudojamos kaip kontrastingas fonas, padi- 
dina plastikos iliuziją, buvo žinoma visuomet, o Leonardo ypač pri- 
mygtinai reikalavo, kad šviesios formos dalys būtų labai rūpestingai 

JAKOB VAN RUISDAEL. Bentheimo pilis 


klojamos ant tamsaus fono ir tamsios — ant šviesaus. Tačiau visai kas 
kita, kai tik vienas tamsus kūnas išsiveržia prieš šviesų, iš dalies jį 
uždengdamas, kai akis ieško šviesos ir gali ją suvokti tik kartu su 
priekiniame plane esančia forma, šalia kurios šviesa nuolat atrodys 
kaip kažkas esantis gilumoje. Tuomet perteikiant paveikslo visumą 
atsiranda svarbus tamsaus pirmojo plano motyvas. 

Dalijimas ir įrėminimas nuo seno buvo meno savastis. Tačiau baro- 
kiniai kulisai ir barokiniai rėmai pasižymi ypatinga traukos gilumon 
jėga, kurios anksčiau nebuvo siekiama. Taigi galiniame kambaryje mez- 
gančią kojines gražuolę Janas Steenas tapo taip, kad ji būtų matoma 
pro tamsiai ją įrėminančias duris — tai tipiškas baroko sumanymas 
(Bekingemo rūmai). Raffaello paveikslas „Stansai“ taip pat įrėminti 
arkomis, tačiau motyvas nekelia gilumos įspūdžio. Priešingai, kai figū- 
ra sąmoningai nustumiama gilyn už to, kas vaizduojama pirmajame 
plane, vadovaujamasi tuo pat sumanymu, kuris įkvėpė visą baroko 
architektūrą. Bernini kolonados tapo įmanomos tik atsiradus tokiam 
gilumos pojūčiui. 

3. PASTABOS DEL TURINIO 


Formaliųjų motyvų tyrinėjimą galima papildyti grynai ikonografinio 
pobūdžio paveikslų turinio analize. Kadangi ankstesnioji analizė gali 
atrodyti neišsami, šis ikonografinis nagrinėjimas turėtų bent jau paša- 
linti įtarimą, jog rėmėmės tik tam tikrais, vienpusiškais išskirtiniais 
atvejais. Mūsų sąvokoms pagrįsti mažiausiai tinkantis atrodo portretas, 
nes paprastai jame vaizduojama tik viena figūra, o ne keletas, kurias 
galima sustatyti greta arba vieną už kitos. Tačiau sunkumas visai ne 
tas. Atskiros figūros formos taip pat gali būti išdėstytos taip, kad kiltų 
plokštumų sluoksnių įspūdis, o objektyvūs erdviniai poslinkiai tėra tik 
kitokios traktuotės pradžia, bet anaiptol ne ji pati. Ant turėklų uždėta 
ranka Holbeino darbe visada vaizduojama taip, kad kiltų tam tikras 
erdvinės plokštumos įspūdis, o kai šį motyvą kartoja Rembrandtas, 
medžiagiškumo prasme viskas gali atrodyti vienodai, tačiau plokštu- 
mos įspūdis nekyla, jis jokiu būdu neturi kilti. Optiniai akcentai sudė- 
lioti taip, kad stebėtojui visos kitos sąsajos atrodo natūralesnės, nei 
plokštuminės. Grynos frontalios figūrų padėtys yra tiek čia, tiek ten, 
tačiau Holbeino „Anna von Cleve“ (Luvras) kelia visiškos plokštumos 
įspūdį, tuo tarpu Rembrandtas tokio įspūdžio vengia net ir tada, kai 
tarsi nesirūpina jo išvengti, pvz., vaizduodamas į priekį ištiestą ranką. 
Tik jaunystės laikų paveiksluose jis siekia modernumo tokiomis prie- 
vartinėmis priemonėmis (turiu omenyje Drezdeno galerijos ,,Saskija su 
gėlėmis“). Vėliau jis visiškai nurimsta, vis dėlto išlaikydamas barokinę 
gilumą. Jei kiltų klausimas, kaip Saskijos motyvą būtų traktavęs „kla- 
sikinis“ Holbeinas, atsakymui galima pasitelkti žavingą „Mergaitės su 
obuoliu“ paveikslą Berlyno galerijoje; tai nėra Holbeinas, bet dailinin- 
kas, artimesnis jaunajam Moro, tačiau tokiai plokštuminei temos trak- 
tuotei Holbeinas iš esmės būtų pritaręs. 

Paprasčiausiam demonstravimui palankiausios, žinoma, išlieka pasa- 
kojamosios temos, peizažai ir buitiniai paveikslai. Nors vienas iš jų ir 
buvo analizuotas anksčiau, norėtume pasakyti dar keletą pastabų iko- 
nografiniu aspektu. 

Leonardo „Paskutinė vakarienė“ yra pirmas reikšmingas klasikinio 
plokštumų stiliaus pavyzdys. Atrodo, jog siužetas ir stilius čia vienas 
kitą abipusiškai lemia taip, kad būtų ypač įdomu būtent šiam paveiks- 
lui paieškoti priešingo nuvertėjusios plokštumos pavyzdžio. Toks nu- 
vertėjimas gali būti išgautas vaizduojant įstrižai pastatytą stalą, kaip 

GIOVANNI BATTISTA TIEPOLO (1696-1770). Paskutinė vakarienė 


tai bandė daryti, pvz., Tintoretto, tačiau tokia priemonė nėra būtina. 
Neatsisakydamas stalą vaizduoti lygiagretų paveikslo kraštui ir pakar- 
toti šitą orientavimą atitinkančioje architektūroje, Tiepolo sukompona- 
vo tokią „Paskutinę vakarienę“, kuri negali būti lyginama su Leonardo 
paveikslu kaip meno kūrinys, tačiau stilistiniu aspektu ji yra puikiausia 
pastarojo priešybė. Viską nulemia tai, kad figūros čia nejungiamos į 
plokštumas. Kristaus negalima atsieti nuo įstrižai prieš jį stovinčių 
jaunuolių grupės, kuri dėl savo masės ir tamsaus šešėlio susidūrimo su 
ryškia šviesa yra pagrindinis optinis akcentas. Norime to ar ne, tačiau 
akis visais būdais kreipiama į šį tašką, ir šalia giluminės įtampos tarp 
šios priekinės grupės ir pagrindinės figūros antrajame plane plokstu- 
mos elementai įgauna tik antraeilę reikšmę. Tai visai kas kita, nei 
izoliuota Judo figūra primityviojoje dailėje, atrodanti tik kaip apgailė- 
tinas priedėlis, nesugebantis nukreipti žvilgsnio nuo plokštumos. Sa- 
vaime suprantama, kad šis gilumos motyvas Tiepolo darbuose išryškė- 
ja ne vieną kartą, tačiau kartodamasis įvairiausiais atgarsiais. Iš tarpinių 

BAROCCIO (apie 1528/35-1612). Paskutinė vakarienė 


raidos grandžių istorijos išskirsime tik vieną Baroccio, labai pamokan- 
čiai parodantį, kaip gilumos stilius susipina su plokštumų stiliumi. 
Paveikslas tiesiog veržte veržiasi gilyn. Tiek iš pirmojo plano kairės, 
tiek dešinės prie Kristaus prieiname kelissyk sustodami. Taip Baroccio 
išgauna daugiau gilumos, nei Leonardo, tačiau tebėra giminiškas jam 
tuo, kad sluoksnius paskirsto aiškiai atskiromis erdvinėmis juostomis. 

Tai ir skiria italus nuo pereinamojo laikotarpio Šiaurės tapytojų, pvz., 
Pieterio Bruegelio. Jo „Valstiečių vestuvių“ siužetas panašus į ,,Pasku- 
tinės vakarienės“: vaizduojamas ilgas stalas bei už jo sėdinti nuotaka, 
kuri yra centrinė paveikslo figūra. Tačiau kompozicija nė kruopelyte 
nepanaši į Leonardo paveikslą. Nuotaka išskiriama pakabinant už jos 
kilimą, tačiau dydžio atžvilgiu ji yra labai maža. Stilių istorijos aspek- 
tu svarbiausia tai, kad ji būtinai turi būti regima kartu su didelėmis 
priekinio plano figūromis. Žvilgsnis ieško jos kaip idealaus vidurio 
taško ir jau vien todėl ima gretinti perspektyviškai mažą su perspekty- 

PIETER BRUEGEL (vyresnysis, 1525/30-1569). Valstiečių vestuvės 


viškai dideliu; tam, kad to nebūtų galima išvengti, dailininkas pasirū- 
pino ir kitu būdu pabrėžti ryšį tarp priekinės ir giluminės dalies — tai 
stalo gale sėdinčio valstiečio, kuris nuo padėklo — nuimtu nuo vyrių 
durų — ima lėkštes ir perduoda jas tolyn, judesys (palyginkime su 
panašiu motyvu Baroccio kūryboje). Antrajame plane ir anksčiau fi- 
gūros būdavo vaizduojamos mažos, tačiau jos nesisiejo su didelėmis 
"pirmojo plano figūromis. Čia vyksta tai, ka Leonardo žinojo teoriškai, 
tačiau vengė įgyvendinti praktiškai: realiai vienodi dydžiai sugretinti 
taip, kad atrodo visiškai nelygūs; nauja tai, kad neišvengiamai esame 
priversti į abu dydžius žiūrėti kartu. Bruegelis dar nėra Vermeėris, bet 
jis paruošė dirvą Vermeeriui. Stalas ir siena vaizduojami įstrižai tam, 
kad paveiksle nebūtų plokštumos. Tačiau ir vėl uZpildomi abu kampai. 

Didysis Quinteno Massyso ,,Apraudojimas" 1511 m. (Antverpenas) 
yra „klasikinis“ dėl to, jog visi svarbiausieji veikėjai labai aiškiai iš- 
dėstyti plokštumoje. Kristaus figūra akivaizdžiai pakartoja horizontalią 
paveikslo pagrindo liniją, Marija Magdalietė ir Nikodemas užbaigia 
sluoksnį, užpildantį visą lentos plotį. Kūnai reljefiškai ir plokštumiškai 
atriboti vienas nuo kito, ir net galinių eilių figūrų gestai nesutrikdo 
šios ramios sluoksnių nuotaikos, ji persiduoda net peizažui. Po to, kas 
pasakyta, vargu ar reikia aiškinti, kad ši planimetrija visai nėra primi- 

QUINTEN MASSYS (1465/66-1530). Kristaus apraudojimas 


tyvi forma. Massyso kartai priklausė žymusis meistras Hugo van der 
Goesas. Žvelgiant į plačiai žinomą svarbiausiąjį jo kūrinį „Piemenėlių 
pagarbinimas“ (Florencija), iškart matyti, kaip mažai šie Šiaurės kvat- 
ročento menininkai žavėjosi plokštuma, kaip jie bandė pavaizduoti 
gilumą atitolindami figūrą ir nukeldami ja į antrą planą, tačiau gauda- 
vo tik nedarnų ir netvarkingą rezultatą. Mažas Vienoje esąs paveikslas 
galėtų būti tiksli siužetinė Massyso ,„Apraudojimo“ paralelė: jame taip 
pat ryškus laipsniškas judėjimas gilumos link, o kūnas paguldomas 
įstrižai į gylį. 

Toks įstrižumas nėra vienintelė formulė gilumai išgauti, tačiau ji yra 
tipiška. XVI a. įstrižumas beveik visiškai išnyksta. Nors lavonas ir 
vaizduojamas rakursu, imamasi kitokių priemonių, kad jis neardytų 
„planimetrinio“ paveikslo pobūdžio. Dūreris, ankstyvuosiuose savo ,,Ap- 
raudojimuose“ pripažinęs tik plokštuminį Kristaus vaizdavimą, vėliau 
tai vienur, tai kitur kūną pateikia rakursu, o gražiausiai — dideliame 
Bremene esančiame piešinyje. Svarbiausias tapybos pavyzdys — Luvro 
„Apraudojimas“ su Jooso van Cleve's (Marijos mirties meistro) funda- 

toriais. Tokiais atvejais for- 
ma, pavaizduota rakursu, at- 
rodo kaip skylė sienoje: vis 
dėlto svarbiausia tai, kad sie- E 
na apskritai egzistuoja. Toks |“ 4 
įspūdis pirmtakams buvo ne- | į 
pasiekiamas netgi tada, kai 
jie išdėstydavo figūras lygia- 
grečiai paveikslo kraštui. 

Kaip klasikinę pietietišką 
priešybę galima pateikti Fra 
Bartolommeo 1517 m. „Ap- 
raudojimą“ (Florencija, Pičių 
rūmai). Čia dar stipresnės 
plokštumų sąsajos, o reljefas 
dar griežtesnis. Vis dėlto vi- 
siškai laisvai judančios figū- 
ros viena prie kitos priartėja 
taip, kad priekinis sluoksnis HUGO VAN DER GOES (1435/40-1482). 
atrodo beveik kūniškas. Taip > PP as p) 
paveikslas įgauna tylos ir ramybės, kurių negali nejausti šiuolaikinis 
žiūrovas, tačiau būtų neteisinga sakyti, esą šis uždarumas suteiktas 
paveikslui tik tam, kad būtų perteikta kentėjimo scenos tyla. Negalima 
pamiršti, kad šitokia vaizdavimo maniera tada buvo įprasta, ir nors 
"negalima paneigti, jog buvo norėta sukurti ypač šventiško pakilumo 
nuotaiką, vis dėlto tuometinės publikos patirtas įspūdis buvo ne toks 
pat, kokį patiriame mes su savosiomis prielaidomis. Tačiau savitumas 
tas, jog XVII a. jau nebegalėjo pasinaudoti šiuo vaizdavimo stiliumi 
netgi tada, kai ieškojo ramybės. Tai pasakytina net ir apie „archaistą“ 
Poussiną. 

Tikrą barokinę „Pietos“ traktuotę matome Rubenso 1614 m. tapyta- 
me paveiksle (Viena), kur lavono rakursas veikia beveik gąsdinančiai. 
Rakursas pats savaime dar nepaverčia paveikslo barokiniu, tačiau šiuo 
atveju gilumos elementai paveiksle taip sureikšminami, kad visiškai 
dingsta bet koks renesansiškas plokštumos įspūdis, ir vien tik perspek- 
tyviškai sutrumpintas kūnas perskrodžia erdvę iki tol nežinota jėga. 

Aiškiausiai giluma pasireiškia tuomet, kai ji gali atsiverti kaip judė- 
jimas, todėl barokas bravūriškai perkėlė judančios minios siužetą iš 

PETER PAUL RUBENS. Kryžiaus nešimas (P. Pontiuso, 1603—1658, raižinys) 
plokštumos į trečią dimensiją. „Kryžiaus nešime“ figūruoja kaip tik šis 
siužetas. Matome jį klasikinėje vadinamojoje ,,Spasimo di Sicilia“ (Mad- 
ridas) redakcijoje — tai paveikslas, kuriame dar valdo tvarkanti Raffa- 
ello jėga. Procesija ateina iš gilumos, tačiau kompozicija dar tvirtai 
susieta su plokštuma. Nuostabus Dūrerio piešinys iš „Mažojo Kristaus 

REMBRANDT. Gailestingasis samarietis 


kelio“ (medžio raižiniai), Raffaello panaudotas kaip pagrindinis moty- 
vas, nepaisant viso dydžių nereikšmingumo, yra tobulai grynas klasi- 
kinio plokštumų stiliaus pavyzdys, lygiai kaip ir mažoji „Kryžiaus 
nešimo“ graviūra. Dūreris dar mažiau nei Raffaello galėjo pasiremti 
jau buvusia tradicija. Jo pirmtakui Schongaueriui jau buvo būdingas 
nepaprastai gyvas plokštumos jutimas, tačiau lyginant bet kuriuo aspektu 
Dūrerio kūryba iškyla kaip iš tiesų pirmas plokštumų menas, o didysis 
Schongauerio „Kryžiaus nešimas“ kaip tik ne itin susietas su plokštuma. 

Barokinė Dürerio ir Raffaello priešybė — Rubenso „Kryžiaus neši- 
mas“ (P. Pontiuso raižinys pagal Briuselyje esančio paveikslo prototi- 
pą). Čia tobuliausiai pavaizduota gilyn traukianti eisena, kuri dėl judė- 
jimo į viršų yra dar įdomesnė. Mūsų ieškoma stilistinė naujovė — nebe 
vien tik medžiagiškas judančios procesijos motyvas, tačiau, kadangi 
kalbama apie vaizdavimo principą, — siužeto traktuotės pobūdis: visi 
gilyn vedantys motyvai iškeliami prieš akis, ir atvirkščiai — visa, kas 
pabrėžtų plokštumą, nustumiama tolyn. 

Kaip tik todėl Rembrandtas ir jo amžininkai Olandijoje, neužpildy- 
dami erdvės plastinėmis priemonėmis taip audringai, kaip Rubensas, 


103 


II. PLOKŠTUMA IR GILUMA 


laikėsi barokinio gilumos vaizdavimo principo: neteikdami reikšmės 
plokštumai arba padarydami ją nematoma, jie įgauna bendrumo su 
Rubensu, tačiau judėjimo gilyn žavesį jie išgauna vien tik tapybinėmis 
priemonėmis. 

Rembrandtas iš pradžių taip pat gyvai pavaizduodavo figūras vieną 
už kitos; jau minėjome jo ofortą „Gailestingasis samarietis“. Tačiau 
net jei vėliau jis tą pačią istoriją pasakoja išdėstydamas figūras beveik 
visiškai plokščiomis eilėmis, visai nereiškia, jog jis grįžta prie praėju- 
sio šimtmečio formos: daiktais pažymėta plokštuma paryškinama švie- 
sos srautu arba paverčiama antraeiliu motyvu. Jokiam žmogui nešautų 
į galvą paveikslą suvokti kaip reljefą. Pernelyg aišku, kad figūriniai 
sluoksniai visai nesutampa su tikruoju paveikslo turiniu. Analogiškas 
pavyzdys yra didysis ofortas „Ecce homo“ (1650 m.). Kaip žinoma, 
kompozicinė schema buvo pradėta naudoti činkvečento dailininko Lu- 
caso van Leydeno. Namo siena ir terasa prieš ją pavaizduotos visiškai 
frontaliai, o žmonės ant terasos ir priešais terasą išsirikiavę eilėmis — 
kaip įmanoma iš šito išgauti barokišką reginį? Iš Rembrandto galime 
išmokti, jog tai priklauso ne nuo objekto, o nuo traktuotės. Lucasas 
van Leydenas apsiriboja vien plokštumų vaizdais, o Rembrandto pie- 
šinys taip pripildytas gilumos motyvų, kad žiūrovas, nors ir mato ma- 
terialų figūrų išsidėstymą plokštumoje, suvokia jį kaip šiek tiek atsi- 
tiktinį visiškai kitaip suformuoto reiškinio substratą. 

PIETER AERTSEN (apie 1508-1575). Virtuvės fragmentas 

Daug olandų žanrinės tapybos pavyzdžių, tinkamų mūsų lyginimui, 
aptiksime tarp to paties Lucaso van Leydeno, Pieterio Aertseno ir 
Avercampo darbų. Netgi čia, buitiniuose vaizduose, kur tikrai nebuvo 
būtina pateikti reginį kaip nors šventiškai, XVI a. tapytojai laikosi 
griežto reljefo schemos. Pakraščio figūros sudaro pirmąjį sluoksnį, 
kartais tęsiamą per visą paveikslo plotį, kartais tik vos pažymėtą, o tai, 
kas seka už to sluoksnio, dėstoma tokiu pat būdu. Taip savąsias inter- 
jero scenas traktuoja Pieteris Aertsenas, tokia pat ir truputį jaunesnio 
Avercampo čiuožėjus vaizduojančių paveikslų sąranga. Tačiau pamažu 
plokštumų ryšiai silpnėja, trūkinėja, daugėja motyvų, i3 priekio ryžtin- 
gai besiveržiančių gilyn, kol galiausiai visas vaizdas iš naujo mode- 
liuojamas taip, kad horizontalūs ryšiai tampa nebeįmanomi arba nusto- 
jami jausti kaip atitinkantys reginio prasmę. Pakanka palyginti Adriaeno 
van de Velde's žiemos vaizdą su Avercampo arba kaimišką Ostade's 
interjerą su Pieterio Aertseno virtuvės paveikslu. Vis dėlto įdomiausi 
būtų tie pavyzdžiai, kuriuose nevaizduojama „tapybiškų“ patalpų daik- 
tų gausa, bet kur paprastai ir aiškiai scena apribojama frontalia galine 
kambario siena. Tai — mėgstamiausia Pieterio de Hoocho tema. Čia vėl 
matome tą patį stilių, siekiantį erdvinę sąrangą išvalyti nuo sluoksnių 
ir plokštumų ir šviesos srautu bei spalva nukreipti žvilgsnį kita kryp- 
timi. Berlyne esančiame Pieterio de Hoocho paveiksle, vaizduojančia- 

ALBRECHT DŪRER. Peizažas su patranka 

me motiną su vaiku lopšyje, judėjimas krypsta įstrižai gilyn, priešais 
ryškią šviesą, besiskverbiančią iš paradinių durų. Nors pavaizduota 
patalpa frontali, paveikslo negalima dalyti skersiniais pjūviais. 

Apie peizažo problemą jau buvo pasakyta keletas pastabų, idant pa- 
rodytume, kaip klasikinis Pateniero tipas įvairiais būdais buvo pavers- 
tas barokiniu tipu. Tačiau galbūt bus naudinga darsyk grįžti prie šios 
temos, abu tipus su visu jų istoriniu reikšmingumu įsivaizduojant kaip 
uždaras savyje jėgas. Reikia pripažinti, kad erdvinė Pateniero forma 
identiška tai, kurią pateikia Dūreris, pvz., raižytame peizaže su patran- 
ka, ir kad žymiausio italų renesanso peizažisto Tiziano juostinės sche- 
mos visiškai atitinka Pateniero vaizdavimą. 

Tai, kas istoriškai į meną nežiūrinčiam stebėtojui Dūrerio kūryboje 
atrodo kaip suvaržymas — lygiagretus pirmojo, viduriniojo ir antrojo 
planų išdėstymas — yra itin sėkmingas ir aiškus epochos idealo pritai- 
kymas ypatingiems peizažo uždaviniams. Būtent taip sluoksniais turi 
būti pavaizduota dirva, taip plokštumomis tam tikroje zonoje tapomas 
kaimelis. Žinoma, Tiziano gamtą suvokė laisviau ir plačiau, bet (tai 


REMBRANDT. Gamtovaizdis su medžiotojais 


107 


II. PLOKŠTUMA IR GILUMA 


108 


PIETER BRUEGEL (vyresnysis). Žiemos peizažas su medžiotojais 


TAPYBA 


pirmiausia matyti piešiniuose) jo suvokimas visiškai paklūsta tam pa- 
čiam plokštumiškumo ieškančiam skoniui. 

Kita vertus, kad ir kokie skirtingi mums atrodytų Rubensas ir Remb- 
randtas, abiejų erdvės vaizdavimas pasikeitė visiškai taip pat: domi- 
nuoja veržimasis gilyn, niekas nesutvirtinta juostomis. Vedančių į gi- 
lumą kelių, rakursu vaizduojamų alėjų pasitaikydavo ir anksčiau, tačiau 
jos niekada nebūdavo svarbiausios. Dabar tai yra pagrindiniai paveiks- 
lo motyvai. Svarbiausias dalykas — formų sudėstymas viena už kitos 
gilyn, o ne tai, kaip daiktai iš kairės ir dešinės susisiekia vienas su 
kitu. Daiktiškumas gali ir visai išnykti, ir tik tada 1š tiesų triumfuoja 
naujasis menas, tik tada erdvinę gilumą žiūrovas gali išsyk suvokti 
kaip vieningą visumą. 

Juo aiškiau atpažįstamos tipų priešybės, tuo įdomesnė tampa perei- 
namojo laiko istorija. Jau kita karta po Dūrerio — Hirschvogelis ir 
Lautensackas — plokštumos nebelaikė idealu. Nyderlanduose genialus 
šios srities novatorius buvo Pieteris Bruegelis, nuo Pateniero parodęs 
kelią tiesiai prie Rubenso. Sunku susilaikyti čia nepateikus jo „Žiemos 
peizažo su medžiotojais“ — jis gali paaiškinti abu kraštutinumus. De- 
šinėje pusėje, viduryje ir antrajame plane dar išlieka senojo stiliaus 
užuominų, tačiau galingi medžiai, kreipiantys žvilgsnį iš kairės per 
kalvos keterą link perspektyviškai itin sumažintų namelių gilumoje, — 
lemtingas Žingsnis į naująją epochą. Nusidriekiantys nuo apačios iki 
viršaus, užpildantys pusę paveikslo, šie medžiai sukuria judėjimą gi- 
lyn, kuris paveikia ir priešingu principu sukomponuotas dalis. Medžio- 
tojų būrys su šunimis bėga ta pačia judėjimo kryptimi, sustiprindamas 
medžių eilės keliamą poveikį. Namai ir kalvų linijos priešais paveikslo 
kraštą prisijungia prie judėjimo ir jį tęsia. 


4. ISTORINĖS IR NACIONALINĖS YPATYBES 


Iš tiesų kelia nuostabą visuotinis plokštumos siekio įsitvirtinimas 
apie 1500-uosius metus. Juo labiau menas įveikė primityviojo matymo 
neryžtingumą, kai nepaisant aiškiausių pastangų atsiriboti nuo gryno 
plokštumiškumo, vis dėlto jo tebebuvo laikomasi; juo tiksliau ir tobu- 
liau menas išmoko naudotis rakurso ir erdvinės gilumos priemonėmis, 
tuo labiau išryškėjo ryžtingas polinkis į paveikslus, kurių turinys su- 
koncentruotas į vieną aiškią plokštumą. Šitos klasikinės plokštumos 

FRANCESCO BOTTICINI (1446-1487). Trys arkangelai ir Tobitas 


poveikis visai kitoks nei primityviosios plokštumos ne tik todėl, kad 
dalių santykis apčiuopiamesnis, bet ir todėl, kad šią plokštumą tiesiog 
persmelkia kontrastingi motyvai: tik paveikslo gilumon vedančių ra- 
kurso momentų dėka visiškai atsiskleidžia plokštumiškas uždarumas ir 
išplėstumas pagal plokštumiškumo reikalavimus. Visai nebūtina viską 
sutempti į vieną plokštumą, tačiau svarbiausios formos turi būti vieno- 
je plokštumoje. Plokštuma turi nuolat prasismelkti paviršiun kaip pa- 
matinė forma. Nėra jokio XV a. paveikslo, kurio visumai būtų būdin- 
gas Raffaello „Siksto madonos“ plokštumiškas apibrėžtumas; klasikinio 
stiliaus bruožu taip pat laikytinas į visumą įjungtas vaiko atvaizdas 
Raffaello kūrinyje, kuris nepaisant visų rakursų visiškai tiksliai įterpia- 
mas į plokštumą. 

Primityvistai veikiau bandė įveikti plokštumą, nei ją patobulinti. Vaiz- 
duodamas tris arkangelus kvatročento dailininkas Botticini juos būdin- 
gai surikiuoja į įstrižą eilę, o brandžiajame renesanse jie vaizduojami 
tiesia linija (Caroto). Galima prielaida, jog toks įstrižinis išdėstymas 

buvo suvokiamas kaip žvaliai žengiančios grupės išraiška, tačiau bet 
kuriuo atveju XVI a. jautė poreikį šią temą traktuoti kitaip. 

Eilėmis išrikiuotų figūrų pasitaikydavo visais laikais, tačiau tokia 
kompozicija kaip Botticelli „Pavasaris“ vėlesniems dailininkams būtų 
atrodžiusi pernelyg išskydusi, nepastovi; trūksta įtikinančio apibendri- 
nimo, kurio klasikai pasiekia netgi ten, kur figūros vienos nuo kitų 
atskirtos dideliais atstumais bei ten, kur paliekama atvira visa paveiks- 
lo pusė. 

Siekdami gilumos ir visaip stengdamiesi nekurti plokštumos įspū- 
džio, ankstesnieji dailininkai atskirus į akis krintančius paveikslų frag- 
mentus noriai komponuodavo įstrižai, o būtent — tektoniškus fragmen- 
tus, kuriuos buvo lengva pavaizduoti rakursu. Galima prisiminti staigoką 


GIOVANNI FRANCESCO CAROTO (apie 1480-apie 1546/55). Trys arkangelai ir Tobitas 

Marijos gyvenimo meistras. Marijos gimimas 


sarkofago pasukimą kampu „Prisikėlimuose“. Hoferio altoriaus kūrė- 
jas (Miunchenas) akį rėžiančia linija visiškai sugadina savo pagrindi- 
nės frontaliosios figūros paprastumą. Italas Ghirlandaio ta pačia įstriža 
forma savo „Piemenėlių pagarbinimui“ suteikia perdėto nerimo (Flo- 
rencija, Akademija), nors būtent jis vienas po kito dėstomais nuosek- 
liais sluoksniais paruošė dirvą klasikiniam stiliui. 

XV a. ypač Šiaurės kraštų mene gana dažnai pasitaikydavo bandymų 
sukurti tiesioginį judėjimą į gilumą ar iš jos, pvz., žmonių procesiją, 
einančią iš gilumos žiūrovo link, tačiau jie atrodo lyg paskubinti, nes 
nėra ryšio tarp to, kas priekyje, ir to, kas gilumoje. Tipiškas pavyz- 
dys — žmonių eisena Schongauerio vario graviūroje ,,Karaliu pagarbi- 
nimas“. Jam giminiškas ir vadinamojo Marijos gyvenimo meistro ,,Ma- 
rijos įvesdinime į šventyklą“ (Miunchenas) panaudotas motyvas, kur į 
gilumą žengianti mergaitė neturi jokių sąsajų su antrojo plano figū- 
romis. 

Tinkamas paprastos scenos, kur esama įvairių gylių be aiškaus judé- 
jimo iš gilumos ar į gilumą, pavyzdys — to paties Marijos gyvenimo 
meistro „Gimimas“: plokštumų ryšys čia beveik visiškai nutrūkęs. Jei 
atlikdamas panašią siužetinę užduotį koks nors XVI a. dailininkas, 

pvz., Marijos mirties meistras (Joosas van Cleve) būtų galėjęs mirties 
patalą ir susirinkusius patalpoje žmones suskirstyti visiškai ramiais 
sluoksniais, toks stebuklas įvyktų ne tik dėl geometriškai suvoktos 
perspektyvos, bet ir dėl dekoratyvumo - naujo plokštumų pajutimo, be 
kurio perspektyva būtų ne itin naudinga. 

Šiauriečio primityvisto nerimastingai sujauktas gimdyvės kambarį 
vaizduojantis paveikslas yra įdomus ir kaip to paties laiko italų dailės 
priešybė. Čia galime aiškiai matyti, kuo pasižymi italų plokštumos 
instinktas. Greta olandų ir ypač aukštutinių vokiečių XV a. italai pa- 
sirodo keistai santūrūs. Išlaikydami jiems būdingą aiškų erdvės pojūtį, 
jie kur kas mažiau linkę rizikuoti. Atrodo, lyg jie nenorėtų praplėšti 
pumpuro, bet lauktų, kol jis prasiskleis pats. Tačiau šis teiginys nėra 
visai teisingas. Santūri laikysena kyla ne iš bailumo: plokštuma atitin- 
ka jų norus ir juos džiugina. Griežtai susluoksniuotos eilės Ghirlandaio 
ir Carpaccio paveiksluose reiškia ne suvaržytą, nelaisvą suvokimą, bet 
naujo grožio nuojautą. 

Lygiai taip pat piešiamos ir atskiros figūros. Lakštas, kuriame figū- 
ros išdėstytos beveik grynai planimeriškai, pvz., Pollaiuolo raižinys 
„Kovojantys vyrai“, neįprastas net ir Florencijoje, Šiaurėje būtų visai 
neįsivaizduojamas. Aišku, šiam piešiniui dar stinga visiškos laisvės, 
kad plokštuma galėtų pasireikšti kaip savaime suprantamas dalykas, 
tačiau tokius atvejus reikėtų vertinti ne kaip archajišką atsilikimą, bet 
kaip ateinančio klasikinio stiliaus pažadą. 

Čia ėmėmės aiškinti sąvokas, o ne rašyti istoriją, bet norinčiam su- 
sidaryti teisingą klasikinio plokštumų tipo supratimą sunku išvengti 
pažinties su ankstesnėmis vystymosi pakopomis. Tyrinėjant Pietų, ku- 
rie atrodo esą tikroji plokštumos tėvynė, meną, reikia išsiugdyti jaut- 
rumą plokštumų poveikiui, o Šiaurės mene reikia įžvelgti priešingų 
jėgų veikimą. Tačiau XVI a. vaizdavimo manierą visur ima užvaldyti 
polinkis į plokštumą. Jis viešpatauja visur — Tiziano ir Pateniero pel- 
zažuose, Dūrerio ir Raffaello istorijose, netgi atskira įrėminta figūra 
staiga ryžtingai pradedama vaizduoti plokštumoje. Liberale's da Vero- 
nos „Sebastijonas“ įtvirtintas plokštumoje visai kitaip, nei Botticelli 
„Sebastijonas“, kuris palyginti su anuo atrodo truputį netvirtas; gulin- 
čios moters aktas tik Giorgione's, Tiziano ir Cariani piešiniuose atrodo 
tikrai plokštuminis, nors primityvistai (Botticelli, Piero di Cosimo ir 


7 Iliustracijoje neatsispindi tvarkančioji spalvos jėga. 

JOOS VAN CLEVE (apie 1480-1540/41). Marijos mirtis 


kt.) šią temą traktavo jau visai panašiai. Tas pats motyvas — visiškai 
frontaliai pavaizduotas „Nukryžiavimas“ — XV a. atrodo kaip retai 
išaustas audinys, tuo tarpu XVI a. geba jį paversti uždaru ir išraiškingu 
plokštumos reginiu. Puikus tokio tipo pavyzdys — didžioji Grūnewaldo 
„Golgota“ Izenheimo altoriuje, kur Nukryžiuotasis ir jį lydintieji su- 
jungti į vieningą gyvą plokštumą iki tol neregėtu būdu. 

Šalia šios klasikinės plokštumos ardymo proceso visiškai lygiagre- 
čiai vyko linijos nuvertėjimo procesas. Norintis rašyti jo istoriją turės 
apsistoti ties vardais, reikšmingais tapybiškojo stiliaus raidai. Baroko 
pirmtaku tarp činkvečento menininkų ir čia laikytinas Corregio. Griau- 
nant plokštumų idealą Venecijoje ypač prisidėjo Tintoretto, o El Greco 
kūryboje jo jau beveik visai nebeliko. Linijos reakcionieriai, pvz., Po- 
ussinas, taip pat reakcingai nusiteikę ir plokštumos atžvilgiu. Tačiau ar 
kas nors galėtų nepripažinti, jog Poussinas, nepaisant visos „klasiki- 
nės“ jo valios, yra XVII a. žmogus! 

Analogiškai tapybiškumo raidos istorijai, p/astiniai gilumos motyvai 
atsiranda anksčiau, nei gryni optiniai, be to, Šiaurė čia nuolat pirmauja 
prieš Pietus. 

Negalima neigti, jog tautos nuo pat pradžių yra skirtingos. Esama 
nacionalinės fantazijos savitumų, kurie viskam besikeičiant išlieka pa- 
stovūs. Italijai visada buvo būdingas stipresnis plokštumos instinktas 
nei germaniškai Šiaurei, kurios kraujyje glūdi gilumos potraukis. Nė 
kiek neneigdami, kad italų plokštumų klasika turi stilistinių atitikmenų 
Alpių pusėje, vis dėlto pasistengsime išryškinti pastebimą skirtumą: 
grynoji plokštuma čia veikiai tapo suvokiama kaip apribojimas ir grei- 
tai jos buvo atsisakyta. Savo ruožtu Pietūs galėjo tik labai apytiksliai 
pamėgdžioti pasekmes, kurias šiaurietiškas barokas išgavo iš gilumos 
principo. 


SKULPTŪRA 


1. BENDROSIOS PASTABOS 


Skulptūros istoriją galima atskleisti pasitelkus figūros vystymosi is- 
toriją. Ankstesniojo drovumo nebėra, galūnės kruta, tiesiasi, visas kū- 
nas ima judėti. Tačiau tokia objektyvių skulptūros temų istorija ne 
visiškai sutampa su mūsų stilių raidos samprata. Mūsų manymu, esa- 
ma apsiribojimo plokštumomis, kuris reiškia ne mažesnę judesių įvai- 
rove, o tik kitokią formų tvarką, kita vertus, esama sąmoningo pabrėž- 
tos plokštumos ardymo vaizduojant aiškų judėjimą gilyn, ir nors šiam 
formų išdėstymui padeda gausus judesių kompleksas, jis gali sietis ir 
su visai paprastais motyvais. 

Linijinis ir plokštumų stiliai akivaizdžiai sąveikauja vienas su kitu. 
XV amžių, kai buvo plėtojamas beveik vien tik linijinis menas, galima 
laikyti ir plokštumos amžiumi, nors plokštuma ir nebuvo visiškai įsi- 
tvirtinusi. Plokštumos laikomasi labiau nesąmoningai; pasitaiko atve- 
jų, kai išeinama už jos ribų, nors tai ir lieka nepastebėta. Būdingas 
„Tomo Netikinčiojo“ žmonių grupės pavyzdys Verrocchio paveiksle: 
grupė stovi nišoje, tačiau apaštalas viena koja peržengia jos ribas. 

XVI a. plokštumą imta suvokti rimtai. Formos sąmoningai ir nuo- 
sekliai išdėstomos viename sluoksnyje. Kūrinių plastiškumas įvaires- 
nis, sustiprėja priešingos kryptys, kūnų judesiai tik dabar atrodo tapę 
laisvi, tačiau bendras vaizdas ramus, tai grynas plokštumų paveikslas. 
Tai klasikinis stilius su ryškiai apibrėžtais siluetais. 

Tačiau šis klasikinis plokštumiškumas ilgai netruko. Greitai ėmė at- 
rodyti, jog daiktai, paklusdami plokštumai, lyg suvaržomi pančiais, 
siluetai išyra ir žvilgsnis ima klaidžioti pakraščiais, padaugėja rakursu 
vaizduojamų formų, sankirtos ir susipinantys motyvai sukuria aiškius 
pirmojo ir antrojo planų santykius — trumpai tariant, plokštumiškumo 
įspūdžio sąmoningai vengiama netgi ten, kur plokštuma dar iš tiesų 
egzistuoja. Būtent taip elgiasi Bernini. Svarbiausi pavyzdžiai: popie- 
žiaus Urbono VIII antkapis Šv. Petro bazilikoje bei dar įtaigesnis ten 
pat esantis Aleksandro VII antkapis. Palyginti su jais Michelangelo 
Medičių antkapiai atrodo esantys beveik disko formos. Šio stiliaus 
esmę iš tiesų galima suvokti, pasekus Bernini kūrybos eigą nuo anks- 
tyvųjų iki vėlyvųjų darbų. Pagrindinė plokštuma vis labiau išraižoma, 
priekinio plano figūras galima matyti tik iš šono, gilumoje — tik figūrų 
pusės. Senas maldos iškėlus rankas motyvas (pats popiežius), kuriam 
būtinas vaizdavimas profiliu, čia pateikiamas perspektyviniu rakursu. 

Iš šių pavyzdžių dar labiau aiškėja, kaip stipriai susvyravo senasis 
plokštumų stilius, ypač jei atkreipsime dėmesį, jog kalbama apie sie- 
ninio antkapio tipą. Plokš- 
čia niša, žinoma, perdirb- 
ta į giluminę forma, o 
pagrindinė figūra (ant 1š- 
sikišusio cokolio) žengia 
mūsų link, tačiau net ir 
stovintys ant to paties pa- 
mato objektai pateikiami 
taip, kad jų tarpusavio ry- 
šys tampa beveik neįžiū- 
rimas: regime stovinčias 
greta figūras, o ir tarp ju 
šen bei ten driekiasi gi- 
jos, tačiau į šitą audinį 
įpintas gilumon vedančios 
formos žavesys. Baroko 
menininkui itin patiko, 
jog viduryje yra durys, 
kurios, būdamos toli nu- 
tolusios, netampa horizon- GIANLORENZO BERNINI. 
talia siejančiąja forma, Aleksandro VII antkapis 

kaip senoviniai sarkofagai, bet vertikaliai dalija tarpinę erdvę; kaip to 
pasekmė gimsta nauja gilumos forma: pakeldama sunkią uždangą, 1š 
šešėlio tamsos išnyra mirtis. 

Galima manyti, jog barokas turėjęs veikiau vengti sieninių kompo- 
zicijų, nes jos sudaro tam tikrų keblumų išsilaisvinant iš plokštumos. 
Tačiau yra kaip tik atvirkščiai. Figūros rikiuojamos eilėmis, statomos 
į nišas — baroko menininkams labai rūpi erdvinė orientacija. Giluma 
jaučiama tik ten, kur yra plokštuma, bet tik kaip prieštaravimas plokš- 
tumai. Iš visų pusių matoma laisvai stovinti grupė barokui visiškai 
nebūdinga. Jis visokiais būdais stengiasi išvengti griežto frontalumo 
įspūdžio, kai kiekviena figūra turi tam tikrą pagrindinę kryptį ir gali 
būti matoma tik iš kurios nors vienos pusės. Jo giluma visada susijusi 
su žiūrėjimu iš įvairių padėčių. Skulptūros įtvirtinimas vienoje api- 
brėžtoje plokštumoje barokui atrodo nusižengimas gyvenimo dėsniams. 
Baroko skulptūra nenukreipta tik į vieną pusę, į ją galima žiūrėti iš 
daugelio vietų. 

Čia būtina pacituoti Adolfą von Hildebrandą, reikalavusį, kad skulp- 
tūra pasitelktų plokštumą ne dėl tam tikro stiliaus, bet dėl paties meno: 
jo „Formos problema“ tapo didelės naujos Vokietijos mokyklos kate- 
kizmu. Kūno apvalumas, sako Hildebrandas, menine prasme tampa 
matomas tik tada, kai, nepaisant to, kad yra apvalus, jis pavirsta plokš- 
tumiškai suvokiamu vaizdu. Ten, kur figūra neapibendrinta taip, kad 
jos turinys sutilptų plokštuminiame paveiksle, kur norintis ją suvokti 
žiūrovas priverčiamas apeiti aplink ir bendrą vaizdą gali susidaryti tik 
iš paskirų judesių, ten menas nė per žingsnį nepasistūmėja toliau gam- 
tos. Geradarystė, kurią menininkas turėjo padaryti akims, sutelkdamas 
į vieningą vaizdą tai, kas natūroje yra išblaškyta, nepadaryta. 

Atrodytų, jog Bernini ir baroko skulptūrai šioje teorijoje vietos nėra. 
Tačiau nėra teisūs tie, kurie (kaip jau yra pasitaikę) Hildebrandą trak- 
tuoja tik kaip jo paties meno gynėją. Jis oponuoja diletantizmui, visai 
nieko nenutuokiančiam apie plokštumų išdėstymo principus, o Berni- 
ni — šis vienas vardas teatstovauja visą kryptį — jau peržengė plokštu- 
mą, jo plokštumos neigimas turi visai kitą reikšmę, nei tas, kuris daž- 
nas meninėje praktikoje, dar neskiriančioje  plokštumiškumo nuo 
neplokštumiškumo. 

Neabejotina, jog barokas kai kur nuėjo per toli ir kelia nemalonų 
įspūdį būtent dėl to, jog nesukuriami jokie vieningi vaizdai. Tokiais 
atvejais Hildebrando kritika teisinga, tačiau jos negalima taikyti vi- 


117 


II. PLOKŠTUMA IR GILUMA 


siems poklasikiniams kūriniams. Esama ir nepriekaištingo baroko, ir 
ne vien tuomet, kai jis archaizuoja, bet ir tuomet, kai jis tikrai yra pats 
savimi. Visuotinėje matymo vystymosi raidoje skulptūra surado stilių, 
kurio tikslai kiti nei renesanso ir kuriam nebeužtenka senųjų klasikinės 
estetikos terminų. Esama meno, kuris pažįsta plokštumą, bet neleidžia 
jai pernelyg smarkiai pasireikšti. 

Taigi norėdami apibūdinti baroko stilių, neturime teisės supriešinti 
bet kokios figūros, pvz., Bernini „Dovydo su laidyne“, su frontalia 
figūra, pvz., klasikiniu Michelangelo „Dovydu“ (vadinamuoju Bargelo 
Apolonu). Išties šiedu kūriniai sudaro ryškų kontrastą, kuris apie ba- 
roką verčia galvoti neteisingai. Bernini „Dovydas“ — jaunystės metų 
darbas, o posūkio įvairiapusiškumas čia pasiektas paaukojus visus 
patenkinančius aspektus. Čia mes iš tikrųjų „gainiojami“ aplink figūrą, 
nes visuomet stinga ko nors, ką jaučiamės esą verčiami atrasti. Bernini 
pats tai jautė, ir jo brandieji darbai daug santūresni, kur kas labiau 
(nors ne visai) skirti apžvelgti vienu žvilgsniu. Reginys ramesnis, nors 
jame esti šiokio tokio virpesio. 

Kadangi primityvistų menas buvo nesąmoningai plokštumiškas, o 
klasikinės generacijos — sąmoningai plokštumiškas, baroko meną būtų 
galima vadinti sąmoningai neplokštumišku. Jis nebesilaikė įsipareigo- 
jimo pateikti vien frontalų vaizdą, nes manyta, kad tik esant laisvei 
pasiekiamas gyvo judėjimo įspūdis. Skulptūra visuomet yra tam tikras 
apvalumas, ir niekas neims tvirtinti, kad į klasikinę figūrą būdavo 
žvelgiama tik iš vienos pusės, tačiau visų stebėjimo būdų norma buvo 
frontali pozicija, ir jos reikšmingumą žiūrovas jaučia netgi tuomet, kai 
tiesiai prieš akis jos nėra. Vadindami baroką neplokštumišku, nenori- 
me pasakyti, jog nuo tada įsigalėjo chaosas ir nustojo egzistuoti tam 
tikrų krypčių nuostatos, — tai tik reiškia, jog nebepageidaujama plokš- 
tuma išdėstyti blokų pavidalu kaip ir sutvirtinti figūras kokiu nors 
dominuojančiu siluetu. Tačiau reikalavimas, kad įvairiais aspektais bū- 
tų pateikiami detalūs ir išsamūs vaizdai, atitinkamai modifikuotas ga- 
lioja ir toliau. Matas to, kas laikoma būtina formai paaiškinti, ne vi- 
sada vienodas. 


2. PAVYZDZIAI 


Sąvokos, pavartotos pavadinti šio veikalo skirsniams, žinoma, siejasi 
tarpusavyje, jos — lyg skirtingos to paties augalo šaknys, arba, kitaip 

tariant, tai yra tas pats reiškinys, tik į jį žvelgiama iš skirtingų taškų. 
Todėl analizuodami gilumą priartėjame prie dalykų, kurie jau turėjo 
būti paminėti kaip tapybiškumo komponentai. Vieno vyraujančio silu- 
eto, sutampančio su daikto forma, pakeitimas tapybiškais aspektais, 
kuriuose daiktas ir reiškinys atsiskiria vienas nuo kito, dėl savo reikš- 
mingumo jau buvo apibūdintas aptariant tapybiškąją skulptūrą ir archi- 
tektūrą. Svarbiausia tai, kad tokie aspektai ne tik ga/i atsirasti atsitik- 
tinai, bet jie nuo pat pradžių yra numatyti, jų yra daug ir stebėtojui jie 
peršasi tarsi patys savaime. Šis pasikeitimas tiesiogiai susijęs su raida 
nuo plokštuminio į giluminį vaizdavimą. 

Labai vaizdžiai tai galima pademonstruoti pasitelkiant raitelio ant 
žirgo statulos istoriją. 

Donatello „Gattamelata“ ir Verrocchio „Colleoni“ pastatyti taip, kad 
būtų pabrėžiamas vien šoninis aspektas. Vienur arklys stovi stačiu 
kampu bažnyčios atžvilgiu, pagal fasado liniją, kitur — bėga lygiagre- 
čiai išilginei ašiai, truputėlį atitrauktas į šoną; abiem atvejais toks kom- 
ponavimas erdvėje paruošia dirvą plokštumiškam suvokimui, o pats 
kūrinys patvirtina tokio suvokimo teisingumą, nes tik šiuo aspektu 
regimas visiškai aiškus ir uždaras savyje vaizdas. Galima sakyti, jog, 
kam nepažįstamas „Colleoni“ vaizdas grynai iš šono, tas jo neregėjo. 
Kalbu apie vaizdą nuo bažnyčios, apie dešiniąją pusę, kuri ir numatyta 
žiūrėjimui, nes tik taip viskas paaiškėja: matoma pulko vado lazda ir 
ranka, laikanti pavadį, be to, ir galva, nepaisant jos pasukimo į kairę.’ 
Dėl postamento aukščio, žinoma, greitai atsiranda perspektyvinių po- 
slinkių, tačiau vis tiek pergalingai išsiveržia pagrindinis vaizdas. Vis- 
kas ir padaryta tik dėl jo. Niekas nebus toks kvailas, jog manytų, esą 
senieji skulptoriai iš tiesų dirbo tik dėl vieno aspekto — tokiu atveju 
nebūtų reikėję kurti trimačio vaizdo; reikia mėgautis apvalumu, einant 
aplink, tačiau esama ir taško, kur stebėtojas lyg nurimsta, ir šiuo atveju 
tai aspektas iš šono, kur plotis yra didžiausias. 

Šiuo atžvilgiu iš esmės dar niekas nepasikeitė ir Giovanni da Bolog- 
na'os paminkluose didiesiems kunigaikščiams Florencijoje, nors jie su 
griežtoku tektoniškumo jausmu pastatyti pačiame aikštės viduryje, ir 
todėl erdvė juos apsupa vienodai. Figūra atsiskleidžia ramiais šoni- 
niais aspektais, be to, esant žemesniam postamentui sumažėja perspek- 
tyvos iškraipymo pavojus. Tačiau nauja tai, kad šitaip orientuojant 


8 Deja, visos fotografijos, kurias galima įsigyti, nufotografuotos neteisingai, neleis- 
tinai uždengiant svarbias vietas ir bjauriai iškraipant arklio kojų ritmą. 

paminklus buvo įteisintas ir rakursas. Menininkas dabar aiškiai atsi- 
žvelgia į žiūrovą, stovinį priešais raitelį. 

Taip elgėsi jau Michelangelo, statydamas Kapitolijuje Marko Aure- 
lijaus statulą: stovinti aikštės vidury ant žemo postamento figūra gali 
būti apžvelgiama iš šonų, tačiau užlipus plačiais Kapitolijaus kalvos 
paradiniais laiptais, arklys matomas atsuktas iš priekio. Šis aspektas 
neatsitiktinis, vėlyvosios antikos figūra į jį ir orientuota. Ar tai jau 
reikėtų vadinti baroku? Be abejonės, čia jo pradžia. Aiškus giluminis 
aikštės poveikis esant bet kokioms aplinkybėms verstų frontalųjį ar 
pusiau frontalųjį aspektą vertinti labiau nei šoninį. 

Grynas barokinis tipas — Schlüterio „Didysis kurfiurstas“ ant Ilgojo 
tilto Berlyne. Nors jis stovi stačiu kampu į šaligatvį, tačiau prie arklio 
čia apskritai neįmanoma prieiti iš šono. Žiūrint iš bet kurio taško vaiz- 
das matomas rakursu, o jo grožį lemia būtent tai, kad žiūrovui einant 
tiltu atsiveria daugybė aspektų, iš kurių kiekvienas yra vienodai reikš- 
mingas. Mažėjant atstumui rakursas darosi sudėtingesnis. Tačiau bū- 
tent to ir buvo siekiama — vaizdas rakursu gražesnis už vaizdą be 
rakurso. Čia nebūtina atskirai aiškinti, kokiu būdu paminklo kompozi- 
cija pasiekia tokį efektą — pakanka to, kad optinis formų pastūmimas — 
tai, kas primityvistams atrodė kaip neišvengiamas blogis ir ko kaip 
galėdami vengė klasikai, — čia sąmoningai taikoma kaip meninė prie- 
monė. 

Panašus pavyzdys — antikinė Žirgų tramdytojų grupė priešais Kviri- 
nalą, kuri vėliau pritaisius kriauklę paversta fontanu ir, regima drauge 
su obelisku, yra vienas būdingiausių Romos baroko kūrinių. Dvi ko- 
losalios jaunuolių figūros, apie kurių dermę su arkliais čia nekalbėsi- 
me, nuo centrinio obelisko žengia įstrižai priekin — tai reiškia, kad 
tarpusavyje jie sudaro buką kampą. Šis kampas atsiveria priešais pa- 
grindinį įėjimą į aikštę; stilių istorijos požiūriu dabar svarbu tai, kad 
svarbiausios formos svarbiausiu aspektu matomos rakursu, 0 tai juo 
labiau stebina, nes šios figūros anksčiau buvo pavaizduotos labai api- 
brėžtomis frontaliomis plokštumomis. Padaryta viskas, kad šis fronta- 
lumas neprasismelktų ir paveikslas neatrodytų lyg sustingęs. 

Tačiau kaip čia yra? Argi centrinė kompozicija su įstrižai vidurio 
atžvilgiu stovinčiomis figūromis nebuvo įprastas reiškinys jau klasiki- 
niame mene? Esminis skirtumas yra tas, kad Kvirinalo žirgų tramdy- 
tojai nepriklauso tokiam centrinės kompozicijos tipui, kur kiekvieną 
figūrą reikia stebėti 18 tam tikro taško, tačiau jas visas reikia suvokti 
kaip vieną paveikslą. 

Kaip architektūroje iš visų pusių matomas centrinio plano pastatas 
nelaikomas barokiniu motyvu, taip skulptūroje tokios nėra ir grynai 
centrinės grupės. Aiški orientacija barokui reikalinga būtent todėl, kad 
jis iš dalies panaikina frontalumo įspūdį keliančią orientaciją. Norint 
išgauti įveiktos plokštumos žavesį, iš pradžių reikia, kad ta plokštuma 
būtų. Bernini fontanas su keturiomis pasaulio upėmis neatrodo vieno- 
dai iš visų pusių, bet turi priekinį ir galinį fasadą, o visos figūros 
susijusios tarpusavyje po dvi, bet taip, kad pažvelgus vis kitu kampu 
šis santykis keičiasi. Plokštumiškumas ir neplokštumiškumas susipina. 

Lygiai taip pat Schlūteris vaizdavo belaisvius ant „Didžiojo kurfiurs- 
to“ postamento. Atrodo, kad jie vienodai įstrižai atsiskiria nuo posta- 
mento bloko, o iš tiesų priekiniai susaistyti su galiniais netgi tiesiogine 
prasme, t. y. sukaustyti grandinėmis. Renesanso schema kitokia. Pagal 
jos reikalavimus surikiuotos Dorybės fontano Niurnberge bei Heraklio 
fontano Augsburge figūros. Italijoje pavyzdys galėtų būti garsusis Lan- 
dini Vėžlių fontanas Romoje: keturi berniukai iš keturių pusių siekia 
viršutinės kriauklės gyvūnų, beje, pridėtų vėliau. 

Orientacija gali būti pabrėžta tik vos vos. Jei centrinės fontano kom- 
pozicijos obeliskas truputį paplatinamas, ji išsyk atsiranda. Taip pat 
figūrų grupės ar netgi atskiros figūros traktuotė gali efektą nukreipti 
viena ar kita norima linkme. | 

Kitaip elgiamasi su plokštumų arba sieninėmis kompozicijomis. No- 
rėdami, kad būtų labiau juntama centrinės renesansinės kompozicijos 
giluma, baroko menininkai kerta ją plokštuma, o esant plokštumų mo- 

Trevi fontanas. Roma 


tyvui tenka kurti gilumos įspūdį, rūpinantis, kad neišryškėtų plokštu- 
miškumas. Taip elgiamasi vaizduojant ir atskirą figūrą. Gulinti Bernini 
„Palaimintoji Albertona“ vaizduojama vienoje plokštumoje lygiagre- 
čiai sienai, tačiau jos forma tokia išdrikusi, kad plokštumos visai ne- 
matyti. Remiantis to paties Bernini kūriniais, jau anksčiau buvo paro- 
dyta, kaip panaikinamas sieninio antkapio plokštumiškumas. Puikus 
didžiojo stiliaus pavyzdys yra barokinis sieninis fontanas, toks, kaip 
Trevi fontanas. Tai siena, aukštumo sulig namu, ir prieš ją esantis gilus 
baseinas. Į priekį išstumtas baseinas yra pirmasis motyvas, besiskiriąs 
nuo plokštumiškų renesansinių sluoksnių, tačiau esmė — formų pasau- 
lyje, kuris kartu su vandeniu iš sienos vidurio veržiasi į visas puses. 
Centrinės nišos Neptūnas jau visiškai atitrūko nuo plokštumos ir pri- 
klauso spinduliais į visas puses sklindančiam fontano formų srautui. 
Pagrindinės figūros — jūros arkliukai — matomi rakursu, be to, skirtin- 
gais kampais. Nekyla net mintis, jog kur nors yra pagrindinis aspektas. 
Kiekvienas aspektas — visuma, kuri skatina nuolat keisti žiūrėjimo 
tašką. Kompozicijos grožis slypi jos nebaigtinume. 


122 


SKULPTŪRA 


Ieškant šio plokštumos suardymo ištakų, derėtų nurodyti vėlyvąjį 
Michelangelo. Popiežiaus Julijaus antkapyje Mozės figūra taip ryškiai 
išsikišusi iš plokštumos, kad turi būti suvokiama nebe kaip „reljefinė“, 
bet kaip iš visų pusių matoma laisva figūra, neapribota viena plokš- 
tuma. 

Čia susiduriame su bendru figūros ir nišos santykio klausimu. 

Primityvistai šį santykį laiko nepastoviu: kartais figūra paslepiama 
nišoje, kartais išlenda iš jos. Klasikams galiojo norma visas figūras 
stumti gilyn į sieną. Figūra tuomet yra ne kas kita, kaip tik atgijusios 
sienos fragmentas. Kaip jau buvo minėta, toks požiūris ima keistis jau 
Michelangelo laikais, o Bernini kūryboje jau savaime suprantama, kad 
nišą pripildanti skulptūra iš jos išsiveržia. Taip, pavyzdžiui, sukurtos 
atskiros Magdalietės ir Jeronimo figūros Sienos katedroje, o Aleksan- 
dro VII antkapis, neapsiribodamas jam skirtos įdubos sienoje erdve, 
išsikiša iki įrėminančių puskolonių linijos ir iš dalies ją net kerta. 
Žinoma, čia pasireiškia ir atektoniškumo poreikis, tačiau negalima nu- 
neigti ir siekio atitrūkti nuo plokštumos. Todėl šį Aleksandro VII ant- 
kapį teisėtai galima vadinti į nišą įstumtu laisvu antkapiu. 

Esama ir kito būdo, kaip nugalėti plokštumą paverčiant nišą išties 
gilia patalpa, kaip Bernini „Šv. Teresės“ atveju. Čia bendras kontūras 
ovalesnis ir it persprogusi figa atsiveria iš priekio — ne visu pločiu, bet 
taip, kad šonuose atsirastų įskilimai. Niša tampa prieglobsčiu, kuriame 
figūroms, rodos, pakanka erdvės, ir kad ir kokios apribotos būtų gali- 
mybės, stebėtojas skatinamas žiūrėti iš skirtingų taškų. Taip pat trak- 
tuojamos ir Laterano „Apaštalų“ nišos. Aukštų altorių kompozicijai šis 
principas yra neišmatuojamai reikšmingas. 

Nuo čia liko tik vienas mažas žingsnis, kad plastinės figūros už 
savarankiškos įrėminančios architektūros pasirodytų nustumtos atgal, 
tolimos, su savu apšvietimu, kaip buvo padaryta kuriant „Šv. Teresę“. 
Tuščia erdvė įtraukiama į kompoziciją kaip savarankiškas faktorius. 
Tokį įspūdį kėlė Bernini „Konstantinas“ (Vatikano Karališkųjų laiptų 
apačioje), nes į jį reikia žiūrėti nuo Šv. Petro bazilikos portiko, pro 
uždarančią arką. Toji arka šiuo metu užmūryta, todėl apie Bernini 
sumanymą galime spręsti tik iš kitos pusės žiūrėdami į ne itin vertingą 
raito Karolio Didžiojo figūrą? Čia taip pat esama sąsajos su altorių 


? Panašus projektas su stovinčio Pilypo IV atvaizdu Šv. Marijos Didžiosios bazilikos 
portike taip pat nebuvo įgyvendintas. Plg. Fraschetti, Bernini, p. 412. 

architektūra, o šiaurietiškasis barokas neturi gražiausių jos pavyzdžių. 
Palyginkite aukštą altorių Veltenburge. 

Deja, klasicizmas greitai susidorojo su šiuo puošnumu. Klasicizmas 
įveda liniją, o su ja ir plokštumą. Visi vaizdai vėl visiškai sutingsta. 
Sankirtos ir gilumos efektai laikomi vien juslių apgaule, nesuderinama 
su „tikro“ meno rimtumu. 


ARCHITEKTŪRA 


Atrodo, jog tiesiogiai perkeldami plokštumos ir gilumos sąvokas į 
architektūros plotmę, susidursime su sunkumais. Architektūra visuo- 
met susijusi su giluma, o pasakymas „plokštumiška architektūra“ skam- 
ba kaip „medinė geležis“. Kita vertus, net jei pripažintume, kad pasta- 
tas paklūsta toms pačioms sąlygoms, kaip ir plastinė figūra, vis dėlto 
reikėtų pridurti, kad tektoninė konstrukcija, kuri paprastai būna tik 
skulptūros rėmai ir fonas, niekuomet, netgi sąlygiškai, negali atsisakyti 
frontalumo tiek, kiek barokinė skulptūra. Mūsų sąvokas pagrindžian- 
čių pavyzdžių nereikės toli ieškoti. Kas, jei ne išsiveržimas iš plokš- 
tumos, yra tai, kad vilos portalo stulpai pastatyti nebe frontaliai, bet 
atgręžti vienas į kitą? Kaip kitaip galėtume vadinti procesą, paveikian- 
tį altorių taip, kad gryna frontali konstrukcija vis labiau tolsta gilyn — 
prabangiose barokinėse bažnyčiose staiga ima rastis konstrukcijų, ku- 
rių tikrasis žavesys kyla iš formų, išdėstytų sluoksniais gilumos link? 
O analizuojant baroko laiptų bei terasų sąrangą, pvz., Ispanų laiptų 
Romoje, net nekalbant apie visa kita pasirodo, jog vien tik laiptų iš- 
siskyrimas į skirtingas puses kelia tokį erdvinės gilumos įspūdį, kad 
greta jo griežtos klasikinės tiesių linijų konstrukcijos atrodo plokštu- 
miškos. Činkvečentiška priešybė barokui būtų laiptų ir turėklų siste- 
ma, Bramante's suprojektuota Vatikano rūmams. Vietoje jos su Ispanų 
laiptais būtų galima sugretinti klasikinę tiesių linijų Pinčio terasų kon- 
strukciją. Abi jos formuoja erdvę, tačiau vienur svarbiausia plokštuma, 
kitur — giluma. 

Kitaip tariant, objektyvus trimačių kūnų ir erdvių egzistavimas dar 
neparodo jokio stiliaus. Klasikiniam italų menui būdingas tobulai iš- 
vystytas tūrių pojūtis, tačiau tūrį jis formuoja ne ta pačia dvasia, kaip 
barokas. Jis ieško sluoksniuotų plokštumų, o bet kuri giluma jam tėra 
sluoksnių seka, tuo tarpu barokas iš pat pradžių vengia plokštumišku- 

mo įspūdžio ir tikrosios esmės, reginio „druskos“, ieško intensyvioje 
gilumiškoje perspektyvoje. 

Nereikia leistis suklaidinamiems, išvydus apvalų „plokštumų stiliaus“ 
pastatą. Atrodytų, reikalavimas apeiti jį aplink suprantamas savaime, 
tačiau tai dar nekelia jokio gilumos įspūdžio, nes iš visų pusių matome 
vienodą vaizdą. Paradinė pusė gali būti kuo aiškiausiai paženklinta, 
tačiau tai visai neišryškina priekinių ir galinių dalių santykio. Tuo 
tarpu barokas tokiais atvejais linkęs pasireikšti. Visur, kur tik yra cen- 
trinė forma, iš visų pusių vienodą vaizdą jis pakeičia nevienodu-šitaip 
sukuriama kryptis, pirmasis ir antrasis planai. Paviljonas Miuncheno 
dvaro sode jau nebėra centrinė kompozicija. Neretai pasitaiko netgi 
suplotas cilindras. Statant bažnyčias galioja taisyklė: prieš apvalų ku- 
polą statyti fasadinę dalį su bokštais kampuose; jos atžvilgiu kupolas 
atrodo kaip antrojo plano elementas, kuris keičiantis žiūrėjimo taškui 
žiūrovui leidžia suvokti įvairius erdvinius santykius. Bernini mąstė 
labai nuosekliai, prie Panteono kupolo iš fasadinės pusės prijungdamas 
bokštelius — XIX a. nuimtas pagarsėjusias „asilo ausis“. 

„Plokštumiškumas“ anaiptol nereiškia, kad pastatas, būdamas kūniš- 
kas, negali turėti priekin išsikišusių dalių. Kanceliarija arba Farnezių 
vila — tobuli klasikinio plokštumų stiliaus pavyzdžiai, tačiau nors vie- 
nur kampuose yra rizalitai, kitur pastatas abiem fasadais išsiveržia į 

priekį, kiekvienu atveju kyla plokštumiškų sluoksnių įspūdis. Šis įspū- 
dis išliktų netgi stačius kontūro kampus pakeitus pusapskritimiais. Kaip 
smarkiai barokas pakeitė šitą santykį? Taip, kad gilumoje esančias 
dalis jis supriešino su priekinėmis kaip kažką visiškai skirtinga. Fra- 
nezių viloje piliastrų plotų bei langų seka ta pati tiek pastato viduryje, 
tiek ir jo sparnuose, o Barberinio rūmuose arba Borgezės vilos kazino 
jie yra visiškai kitaip traktuotos plokštumos, ir žiūrovas neišvengiamai 
priverčiamas lyginti pirmąjį ir antrąjį planus ir nukreiptoje gilyn rai- 
doje ieškoti ypatingo architektoniškos kompozicijos „taško“ (pointe). 
Didžiausią reikšmę šis motyvas įgyja Šiaurėje. Pasagos formos pilių 
planai (t. y. su atvirais paradiniais kiemais) visi sumanyti taip, kad į 
akis kristų į priekį išsikišusių fligelių ir pagrindinio fasado santykis. 
Pastarasis pagrįstas nuotolių skirtumu, kuris pats savaime nekelia gi- 
lumos įspūdžio barokiniu supratimu (juo disponuoja kiekviena epo- 
cha), tačiau dėl ypatingos formos traktuotės įgyja itin stiprų veržimąsi 
į gilumą. 

Kalbant apie bažnyčių vidaus erdves, Žinoma, ne barokas atrado 
gilumiškos perspektyvos žavesį. Nors centrinio plano pastatas teisėtai 
gali pretenduoti į idealios brandžiojo renesanso formos vardą, greta 
visada egzistavo pastatai su ilgomis navomis, kuriuose judėjimas link 
aukšto altoriaus yra toks svarbus, jog neįmanoma prielaida, kad jis 
nebuvo juntamas. Tačiau jei tokią bažnyčią baroko tapytojas vaizduoja 
išilgine perspektyva, šis gilumos judėjimas pats savaime jam dar nėra 
pakankamas motyvas — apšvietimu jis dar sukuria priekio ir gilumos 
santykius, linijos ima trūkinėti, trumpai tariant, jau esantis erdvės įspū- 
dis dirbtinai dar sustiprinamas, kad būtų išgautas intensyvesnis gilu- 
mos efektas. Visa tai ir įkūnijama naujojoje architektūroje. Ne atsitik- 
tinai anksčiau nebuvo itališkų barokinių bažnyčių tipo su visiškai nauju 
iš gilumoje esančio didelio kupolo sklindančios šviesos poveikiu. Taip 
pat ne atsitiktinai architektūroje anksčiau nebuvo naudojamas išsiki- 
šančių kulisų motyvas, t. y. padalijimas, ir tik dabar gilumos ašis su- 
stiprinama įterptiniais motyvais, kurie turi ne suskirstyti navą atskirais 
sluoksniais, bet padaryti judėjimą vidun vieningesnį ir primygtinesnį. 
Nėra labiau nebarokiško dalyko, nei uždarų tarpusavyje susijusių erd- 
vių eilė, pvz., Paduvos Šv. Justinos bažnyčioje, tačiau, kita vertus, 
vienoda gotikinės bažnyčios strėlinių arkų seka šiam stiliui taip pat 
būtų buvusi nepriimtina. Kaip šis stilius reikalui esant galėdavo būti 
tinkamas, galima sužinoti kad ir iš Miuncheno Frauenkirkės istorijos: 

tik įterpus bažnyčios vidurinėje navoje skersinį statinį, buvo išgautas 
barokiškas gilumos žavesys. 

Tas pats sumanymas paskatina vieningą laiptų judėjimą pertraukti 
aikštelėmis. Sakoma, jog tai paįvairina bendrą vaizdą — žinoma, tačiau 
tokie atskyrimai reikalingi ir laiptų gilumos įspūdžiui sukelti — tai 
reiškia, kad dėl cezūrų laiptai tampa įdomesni. Palyginimui pateiksi- 
me Bernini Karališkuosius laiptus Vatikane su jiems būdingu apšvie- 
timu; sąlygiškas motyvo daiktiškumas nesumažina stilistinio reikšmin- 
gumo. Tai, ką padarė tas pats Bernini „Šv. Teresės“ nišoje, išstumdamas 
rėminančius stulpus už jos ribų — taigi niša visą laiką atrodo lyg per- 
žengta, buvo pakartota ir didžiojoje architektūroje. Koplyčioms ir cho- 
rams suteikiamos tokios formos, kad dėl siauro įėjimo jų neįmanoma 
matyti neįrėmintų. Toliau nuosekliai tęsiant šį principą pagrindinė pa- 
talpa taip pat atsiveria tik pro priešais esančios patalpos rėmus. 

Remiantis tuo pat jausmu baroko epochoje buvo nustatytas pastato 
ir aikštės santykis. 

Visur, kur tik įmanoma, baroko architektai rūpinosi, kad priešais 
pastatą būtų aikštė. Tobuliausias pavyzdys — Bernini suprojektuota 
aikštė priešais Šv. Petro baziliką Romoje. Nors šis milžiniškas stati- 
nys — vienintelis pasaulyje, tą patį sumanymą galima rasti daugybėje 
mažesnių kūrinių. Svarbu tai, 
kad pastatas ir aikštė susais- 
tomi būtinumo saitais taip, 
kad vienas negali būti suvo- 
kiamas be kito. Kadangi aikš- 
tė traktuojama kaip aikštė 
priešais pastatą, šis santykis, 
žinoma, yra gilumės. 

Šios aikštės su kolonada 
dėka Šv. Petro bazilika jau iš 
tolo atrodo nustumta gilyn; 
kolonada čia — įrėminantys 
kulisai, jie pažymi priekinį 
plana, ir taip traktuojama erd- 
vė juntama net ir tada, kai ji 
lieka už nugaros ir priešais 
mus atsiduria tik fasadas. 


Karališkieji laiptai Vatikane. Roma 

Renesansinė aikštė, pvz., gražioji Marijos apreiškimo aikštė, tokio 
įspūdžio nesukelia. Nors ji aiškiai sumanyta kaip vieninga visuma — 
labiau gili, nei plati, besišliejanti prie bažnyčios, erdvinis santykis aiš- 
kiai neapibrėžiamas. 

Gilumos menas niekuomet nepasitenkina vien frontaliuoju vaizdu. 
Jis tiek pastatų, tiek interjerų atžvilgiu visada skatina Žiūrėti 18 šono. 

Žinoma, niekada negalima uždrausti ir į klasikinę architektūrą pa- 
žvelgti tam tikru kampu, tačiau klasikinė architektūra to nereikalauja. 
Nors nuo to padaugėja žavesio, vis dėlto tai nėra jos esmė, ir visada 
bus jaučiama, jog frontalusis aspektas labiau atitinka objekto prigimtį. 
Barokinis pastatas, priešingai, visuomet slepia tam tikrą judėjimą, net 
jei nekyla abejonių, kur nukreiptas jo fasadas. Jis nuo pat pradžių 
numatytas kintančių vaizdų sekai, nes grožis pagrįstas ne vien plani- 
metrinėmis vertėmis, o gilumos motyvai tampa paveikūs tik keičiantis 
žiūrėjimo taškui. 

Kompozicija su priešais fasadą stovinčiomis dviem laisvomis kolo- 
nomis, kaip Carlo Borromeo bažnyčios Vienoje, prasčiausiai atrodo iš 
fasadinės pusės. Neabejotinai buvo numatyta, kad kolonos turi kirsti 
kupolą, vaizdą atskleisdamos tik iš dalies, o kontūras — kisti sulig 
kiekvienu žingsniu. 

Tokia pat prasmė suteikiama ir visiems kampiniams bokštams, kurie, 
būdami žemi, paprastai pridengia centrinio plano bažnyčių kupolus. 
Priminsime Šv. Agnietės bažnyčią Romoje, kuri esant ribotam plotui 
per Navonos aikštę einančiam stebėtojui atveria gausybę Zavingu vaiz- 
dų. Činkvečentiška Šv. Biadžijo bažnyčios Montepulčiane bokštų po- 
ra, priešingai, sukurta dar nesiekiant tokio tapybiško bei paveiksliško 
efekto. 

Pastatyti obeliską Šv. Petro aikštėje yra barokinis sumanymas. Obe- 
liskas pirmiausia pažymi aikštės centrą, tačiau derinamas ir su bažny- 
čios ašimi. Galima manyti, kad jo smailė tampa nematoma, kai sutam- 
pa su bažnyčios fasado viduriu — tai įrodo, jog šis aspektas daugiau 
nebelaikomas norma. Tačiau įtikinamesnis būtų kitas svarstymas: pa- 
gal Bernini planą dabar esanti atvira įeiti skirta kolonadų aikštės dalis 
turėjo būti bent iš dalies uždaryta viduryje stovinčiu pastatu, kuris 
leistų laisvai prieiti iš abiejų pusių. Šie priėjimai bažnyčios fasado 
atžvilgiu, žinoma, orientuoti įstrižai, o tai reiškia, jog žiūrėti reikia 
pradėti iš šono. Palyginkime, pavyzdžiui, privažiavimus prie Nimfen- 
burgo pilies — jie išdėstyti šonuose, o centrinė ašis sutampa su vandens 

kaskada. Architektūrinė tapyba ir šiuo atveju pateikia analogiškų pa- 
vyzdžių. 

Baroko laikais nenorėta, kad architektūrinis kūnas būtų įtvirtintas 
vien tam tikrais aspektais. Nusklembdami kampus, menininkai išgauna 
įstrižas plokštumas, viliojančias žvilgsnį tolyn. Ar stovėtume priešais 
šoninį, ar priekinį fasadą, Žiūrint visada atsiranda dalių, matomų rakur- 
su. Šis principas beveik visuotinai taikomas išdėstant baldus: uždara 
priekine plokštuma stačiakampei spintai įstrižai nusklembiami kampai, 
susiliejantys su priekiniu vaizdu, skrynia su uždaromis savyje prieki- 
nės dalies ir šonų dekoracijomis įgauna šiuolaikinės komodos pavida- 
lą, virsdama kūnu, kurio kampai tuojau pat tampa savarankiškomis 
įstrižai nukreiptomis plokštumomis, ir nors atrodė savaime supranta- 
ma, kad staliukas prie sienos ar po veidrodžiu stovi tiesiai ir tik tiesiai, 
dabar visur pastebime, jog į frontalią orientuotę įsiterpia įstrižainė — 
kojos pakrypsta įstrižai 45 laipsnių kampu. Jei formas susiesime su 
žmogaus figūra, galima tiesiog tarti: stalas „žiūri“ nebe tiesiai į priekį, 
bet įstrižai, tačiau svarbiausia yra ne įstrižainė pati savaime, bet jos 
derinimas su frontalumu: prie kūno iš niekur negalima prieiti visai 
arti, arba, kartojant tai, kas jau pasakyta, kūnas neįtvirtinamas vien 
tam tikrais aspektais. 

Kampų įstrižumas ir jų derinimas su figūra pats savaime dar nėra 
baroko požymis. Tačiau ten, kur įstriža ir frontali plokštumos susilieja 
į vieną motyvą, esama barokinio pamato. 

Tai, kas tinka baldams, pasakytina, nors ir ne taip besąlygiškai, ir 
apie didžiąją architektūrą. Negalima pamiršti, kad baldo užnugaryje 
vis dar tebestovi kryptį nurodanti kambario siena, tuo tarpu pastatas 
kryptį turi sukurti pats. 

Ispanų laiptų erdvinis vaizdas atrodo plevenantis, nes jie iš pat pra- 
džių lengvai išlinksta ir dėl to nukrypsta į šonus, o po to keletą kartų 
keičia kryptį, tačiau tai įmanoma tik todėl, kad laiptams tvirtą erdvinę 
orientaciją suteikia jų aplinka. 

Dažnai įstrižai nusklembiami bažnyčių bokštų kampai, tačiau bokš- 
tas tėra tik visumos dalis, o visas architektūrinis kūnas, pvz., rūmų 
korpusas, nedažnai įstrižai pastatomas netgi tuomet, kai fasado linija 
absoliučiai fiksuota. 

Atvejai, kai stogelių virš langų laikikliai arba namo portalą užstojan- 
čios kolonos išsikiša iš natūralios frontalios padėties, linksta viena prie 
kitos arba krypsta viena nuo kitos taip, kad siena tarsi lūžta, o kolonos 

ir balkiai matomi skirtingais kampais, taip pat turėtų būti labai tipiški 
ir kylantys iš pamatinio principo, tačiau netgi baroko mene jie tėra 
išskirtiniai, krintantys į akis. 

Plokštuminį dekorą barokas taip pat pakeičia giluminiu. 

Klasikiniam menui būdingas plokštumos pajutimas, jis mėgaujasi 
dekoru, kuris vienodai plokštuminis visose dalyse — nesvarbu, ar tai 
plokštumą užpildantis ornamentas, ar vien tik plokštumos suskirstymas. 

Michelangelo Siksto koplyčios lubos, nepaisant viso jų plastinio rel- 
jefiškumo, tėra grynas planimetrinis dekoras. Priešingai jam, Carracci 
darbo Farnezių galerijos lubos neturi vien tik plokštumos savybių — 
plokštuma pati savaime mažai ką reiškia, ji tampa įdomi tik dėl viena 
ant kitos sustumtų formų. Atsiranda perdangos ir sankirtos motyvas, o 
su juo ir gilumos žavesys. 

Tai, kad skliautų tapyba tarsi „pramuša“ skylę lubose, buvo Žinoma 
ir anksčiau, tačiau pastaroji visada tebūdavo skylė uždarose lubose; 
baroko skliautų tapyba barokine vadinama dėl to, kad ji sukuria sluoks- 
nių žavesį, kurdama atsiveriančių gilių patalpų iliuziją. Brandžiojo re- 
nesanso viduryje Correggio tik nujautė šį grožį, tačiau šį naują požiūrį 
tinkamai panaudoti sugebėjo tik barokas. 

Klasikinio meno pajutimas sieną padalina plotais, kurie, būdami skir- 
tingo aukščio ir pločio, sukuria harmoniją, išsidėstydami vien plokštu- 
miškai. Tačiau atsiradus erdviniam skirstymui dėmesys tuoj pat nu- 
krypsta kitur, tie patys plotai įgyja kitą reikšmę. Plokštuminės 
proporcijos netampa bereikšmės, tačiau greta judėjimo į priekį ir gilyn 
jos nebegali pretenduoti į svarbiausią vaidmenį. 

Neturintis gilumos sienos dekoras barokui nekelia jokio susižavėji- 
mo. Tai, kas anksčiau buvo paminėta skyriuje apie tapybišką judėjimą, 
gali būti pritaikyta ir čia. Joks tapybiškasis dėmių įspūdis neišvengia 
gilumos elemento. Kad ir kas būtų tasai, kuris XVIII a. perstatė senąjį 
Grotenhotą Miunchene - Cuvilliės ar kas kitas — architektui atrodė 
būtina ištraukti priekin vidurinį rizalitą, kad plokštuma atgytų. 

Klasikinei architektūrai rizalitai taip pat buvo žinomi ir progai pasi- 
taikius naudojami, tačiau visai kitaip ir siekiant visiškai kito poveikio. 
Kampiniai Kanceliarijos rizalitai — tai kyšuliai, kuriuos galima įsivaiz- 
duoti ir atskirtus nuo pagrindinės plokštumos, o Miuncheno dvaro 
atveju nežinotume, kurioje vietoje daryti pjūvį. Rizalitas įsišaknijęs 
plokštumoje, nuo kurios jis negali būti atskirtas mirtinai nepažeidus 
kūno. Taip reikėtų suvokti ir į priekį išsikišančią Barberinių rūmų dalį, 

CANALETTO (1720-1780). Kaizerio pasilinksminimų pilis 


bet dar tipiškesnis, nes ne taip krintantis į akis, yra žymusis Romos 
Odeskalkių rūmų fasadas su piliastrais, šiek tiek išsikišantis iš dalimis 
nesuskirstytų flygelių. Faktinis gilumos matas čia neturi jokios reikš- 
mės. Viduriniosios dalies ir flygelių traktuotė tokia, kad plokštumos 
įspūdis visiškai paklūsta dominuojančiam gilumos motyvui. Kuklūs 
tos epochos privatūs pastatai taip pat geba minimaliais sienos kyšuliais 
panaikinti plokštumos įspūdį, kol 1800-aisiais subręsta nauja karta, 
beatodairiškai pasisakanti už plokštumą ir vengianti bet kokio žavesio, 
judėjimu pagyvinančio paprastus tektoninius santykius, kaip tai jau 
buvo išdėstyta skyriuje apie tapybiškumą. 

Tuo pat metu atsiranda absoliučiai plokštumiška ampyro ornamenti- 
ka, pakeičianti rokokinį dekorą su jo gilumos žavesiu. Tai, kad nauja- 
sis stilius pasinaudojo antikinėmis formomis, yra nereikšminga paly- 
ginti su tuo pamatiniu faktu, kad šios formos iš naujo deklaruoja 
plokštumų grožį — tą patį, kuris jau egzistavo renesanso epochoje ir 
vėliau turėjo nusileisti vis stiprėjančiam gilumos ilgesiui. 

Činkvečento piliastrų užpildymas reljefo iškilumu ir gausiais šešė- 
liais gali toli pranokti kur kas labiau išskydusį ir peršviečiamą kvatro- 
čento piešinį, tačiau tai dar nėra stilių priešybė. Ji atsiranda tik tą 
akimirką, kai išnyksta plokštumos įspūdis. Tad nereikėtų iškart kalbėti 
apie meno pagedimą. Pripažinsime, kad dekoratyvumo pojūtis anks- 
čiau buvo labiau išlavėjęs, bet iš principo įmanomas ir kitas žiūrėjimo 
taškas. Ir tą, kurio visai nedžiugina patetiškas barokas, paguos šiaurie- 
tiško rokoko gracingumas. 

Ypač daug galima pasimokyti, stebint kaltines sodų ir bažnyčių tvo- 
ras, antkapinius kryžius, užeigos namų iškabas — ten, kur plokšti kū- 
riniai laikyti pavyzdiniais ir kur nepaisant visokeriopų priemonių įkū- 
nijamas grožis, esantis anapus gryno plokštumiškumo. Kuo puikesnių 
rezultatų čia pasiekiama, tuo labiau pribloškia naujojo klasicizmo kon- 
trastas, kai jis ir čia ryžtingai įtvirtina plokštumos, o drauge su ja ir 
linijos valdžią, tarsi kitos galimybės nebūtų galima net įsivaizduoti. 


III. UŽDARA 
IR ATVIRA FORMA 


(TEKTONIŠKUMAS IR ATEKTONIŠKUMAS) 


TAPYBA 


I. BENDROSIOS PASTABOS 


Kiekvienas meno kūrinys turi formą, tai — organizmas. Esmingiau- 
sias jo bruožas — būtinybė: jame niekas neturi būti pakeista ar perkelta, 
bet viskas privalo likti taip, kaip yra. 

Nors šia kokybine prasme Ruisdaelio peizažą, kaip ir Raffaello kom- 
poziciją, galima vadinti absoliučiai užbaigtu, tačiau būtinybė abiem 
atvejais pasireiškia skirtingai: italų činkvečentas iki tobulumo išvystė 
tektoniškąjį stilių, o XVII a. olandų tapyboje būta laisvo atektoniškojo 
stiliaus, Ruisdaeliui tapusio vienintele įmanoma vaizdavimo forma. 

Būtų ne pro šalį, jog egzistuotų ypatingas žodis, kokybės požiūriu 
leidžiantis aiškiai atskirti uždarą kompoziciją nuo tektoniškojo.vaizda- 
vimo stiliaus, kurį matome XVI a., suvokdami kaip XVII a. atektoniš- 
kojo stiliaus priešpriešą. Nepaisant nepageidautino sąvokų „uždara“ ir 
„atvira“ dviprasmiškumo, pavartojome jas antraštėje, nes jos savo ben- 
drumu reiškinį apibūdina geriau, nei „tektoniška“ ir „atektoniška“, an- 
tra vertus, jos tikslesnės, nei beveik sinonimiškos sąvokos „griežta“, 
„laisva“, „taisyklinga“, „netaisyklinga“ ir panašios. 

Kalbama apie vaizdavimą, daugiau ar mažiau tektoninėmis priemo- 
nėmis paverčiantį paveikslą uždaru reiškiniu, kurį galima paaiškinti tik 
juo pačiu, tuo tarpu atviros formos stilius visur išsiveržia iš savęs 
paties, siekia atrodyti beribis, nors jame visada slypi apribojimas, kaip 
tik ir leidžiantis atsirasti uždarumui estetine prasme. 

Galbūt kas nors paprieštaraus, kad tektoniškasis stilius visuomet yra 
iškilmingas ir visais laikais jo bus griebiamasi pakilumo įspūdžiui iš- 
gauti. Į tai galima atsakyti, jog iškilmingumo įspūdis gali būti pasiek- 
tas ir paklūstant atviros formos dėsniams, tačiau čia kalbama apie tai, 
kad XVII a., net norint išgauti tokį pat įspūdį, nebeįmanoma naudoti 
činkvečento formų. 

Apskritai sąvokos „uždara forma“ negalima suvokti prisimenant tik 
aukščiausius griežtos formos pasiekimus, pvz., „Atėnų mokykla“ ar 
„Siksto Madona“. Nereikėtų užmiršti, kad tokios kompozicijos netgi 
savo epochoje priklausė ypač griežtam tektoniškajam tipui ir kad greta 
visada buvo ir laisvesnė forma be geometrinio pagrindo, kuri mūsų 
vartojama prasme gali būti suprantama kaip „uždara forma“, pvz. Raffa- 
ello „Stebuklinga žūklė“ ar Andreos del Sarto „Marijos gimimas“ (Flo- 
rencija). Šią sąvoką reikėtų traktuoti plačiai, kad ji aprėptų ir šiaurie- 
tiškuosius paveikslus, kurie jau XVI a. noriai linko į laisvumą, tačiau 
bendras jų vaizdas labai aiškiai skyrėsi nuo ateinančiojo šimtmečio 
stiliaus. Nors Dūreris sulig reikalinga nuotaika savo ,,Melancholijoje" 
stengėsi sąmoningai vengti uždaros formos įspūdžio, bet jo kūriniai 
giminingesni amžininkų, nei atviros formos stiliaus kūriniams. 

Visiems XVI a. paveikslams būdinga, kad vertikalė ir horizontalė 
yra ne vien tik kryptys, bet joms skiriamas svarbiausias vaidmuo. 
XVII a. vengia šias priešybes išreikšti tiesiogiai. Jos praranda savo 
tektonišką galią net ir ten, kur iš tikrųjų egzistuoja grynu pavidalu. 

XVI amžiuje paveikslo dalys grupuojamos apie vidurio ašį, o ten, 
kur jos nėra, išlaikoma tobula paveikslo pusių pusiausvyra, kuri, nors 
ne visada aiškiai apibrėžiama, vis dėlto labai aiškiai jaučiama palyginti 
su laisvu XVII a. paveikslo dalių išdėstymu. Tai prieštaravimas, me- 
chanikoje apibūdinamas stabilios ir nestabilios pusiausvyros terminais. 
Tačiau baroko vaizduojamasis menas griežtai atsisako brėžti vidurio 
ašį. Visokiais būdais suardant pusiausvyrą grynoji simetrija išnyksta 
arba tampa nepastebima. 

XVI a. buvo natūralu pripildyti turimą paveikslo plokštumą. Nors 
nesiekiama tam tikro apibrėžto įspūdžio, turinys išdėstomas rėmuose 
taip, kad atrodo jų nulemtas. Kraštai bei kampai suvokiami kaip būtini 
ir atsispindi kompozicijoje. XVII a. turinys atskiriamas nuo rėmų. Da- 
roma viskas, kad būtų išvengta įspūdžio, jog ši kompozicija sukurta 
kaip tik šiai plokštumai. Nepaisant to, kad šen bei ten išlieka slapta 
dermė, visuma turi atrodyti veikiau kaip atsitiktinis regimojo pasaulio 
fragmentas. 

Paveikslo tektoniką sukrečia jau vien tai, kad pagrindinė baroko 
kryptis yra įstrižainė, nes ji neigia stačiakampę sceną arba ją užtemdo. 
Neuždarumo, atsitiktinumo siekimas toliau lemia tai, kad išnyksta ir 
vadinamieji „grynieji“ aiškaus fasado ir aiškaus profilio vaizdai. Kla- 

sikinis menas juos buvo pamėgęs dėl elementarios jėgos ir noriai prie- 
šindavo vieną kitam, o baroko menas vengia daiktus sutvirtinti pirmi- 
niu jų vaizdų pavidalu. Ten, kur dar pasitaiko, jie kelia labiau atsitik- 
tinių, nei apgalvotų įspūdį. Jie daugiau nebeakcentuojami. 

Galiausiai linkstama į tai, kad paveikslas atrodytų nebe kaip sava- 
rankiška pasaulio dalelė, bet kaip trumpalaikis reginys, kuriame daly- 
vauti žiūrovui laimė teko tik akimirką. Apskritai svarbu ne vertikalės 
ir horizontalės, fasadas ir profilis, tektonika ir atektonika, bet ar figūra 
bei paveikslo visuma kaip reginys atrodo tikslinga, ar ne. Siekimas 
pavaizduoti trumpalaikes akimirkas yra taip pat vienas iš „atviros for- 
mos“ požymių XVII a. paveiksluose. 


2. PAGRINDINIAI MOTYVAI 


Pabandykime išskaidyti šias pamatines sąvokas į atskiras dalis. 

|. Klasikinis menas yra ryškių horizontalių ir vertikalių menas. Siu 
elementų akivaizdumas išryškinamas kuo primygtiniau ir aiškiau. Ar 
būtų kalbama apie portretą, ar apie figūrą, apie Zanrinq sceną ar pei- 
zažą, paveiksle visada vyrauja statmenos ir lygiagrečios krypčių prie- 
šybės. Visų nukrypimų matas — gryna pirminė forma. 

Barokas, priešingai, linkęs šiuos elementus jei ir ne visai išstumti, tai 
bent pridengti tokį atvirą jų priešingumą. Visiškai aiškiai perregimas 
tektoniškas karkasas čia būtų suvokiamas kaip sustabarėjęs ir priešta- 
raujantis gyvybingos tikrovės idėjai. 

Ikiklasikinė epocha buvo nesąmoningo tektoniškumo laikotarpis. Vi- 
sur juntamas vertikalių ir horizontalių tinklas, tačiau epochos nuostata 
siekė išsipainioti iš šitų kilpų. Stebina tai, kad primityvistai nebuvo 
linkę griežtai pažymėti kryptis. Net ir ten, kur pasirodo visiškai stat- 
menos linijos, jos neakcentuojamos. 

Jei XVI amžiui priskiriame stiprų tektonikos pojūtį, dar nereiškia, 
kad kiekviena jo figūra, liaudiškai tariant, prarijusi mietą, tačiau pa- 
veikslo visumoje dominuoja vertikalė, o priešinga kryptis ne mažiau 
aiški. Krypčių priešybės pažymėtos aiškiai ir ryžtingai netgi ten, kur 
nesama kraštutinio atvejo, kai jos susikerta stačiu kampu. Cinkvecento 
menininkams būdingas į skirtingas puses palinkusių galvų grupavi- 
mas, o vėliau šis santykis palaipsniui vis labiau tampa atektoniškas ir 
neišmatuojamas. 

Negalima teigti, jog klasikinis menas naudoja tik frontalią ir profi- 
line žiūros padėtis, tačiau jos egzistuoja ir tampa norma pojūčiams. 
Svarbiausia ne tai, kiek kartų XVI a. portretuose naudotas frontalus 
žiūros taškas, bet tai, kad frontali padėtis Holbeinui atrodė natūrali, o 
Rubensui - ne. 

Šis geometrijos pašalinimas, žinoma, visapusiškai pakeičia vaizdą. 
Savaime suprantama, jog klasikiniu Grünewaldo kūrybos laikotarpiu 
jo pavaizduota šviesos aureolė, apgaubianti prisikėlusį Kristų, buvo 
apskritimo pavidalo. Rembrandtas, ketindamas išreikšti šventiškumą, 
šios formos nebūtų galėjęs panaudoti, nes atrodytų archajiškas. Gyvas- 
tingas grožis būdingas nebe apribotoms, bet neapibrėžtoms formoms. 

Tą patį galima pasakyti apie spalvinės harmonijos istoriją. Gryni 
spalvų kontrastai atsiranda tuomet, kai gimsta gryni krypčių kontras- 
tai. XV a. jų dar nėra. Tik palaipsniui, lygiagrečiai įsitvirtinant tekto- 
niškai linijinei schemai, pasirodo spalvos, papildančios viena kitą ir 
suteikiančios paveikslui tvirtą koloristinį pamatą. Vystantis barokui 
silpnėja tiesioginių priešybių galia. Gryni spalvų kontrastai gali egzis- 
tuoti, tačiau jie nebesudaro paveikslo pagrindo. 

2. Simetrija ir XVI a. nebuvo visaapimanti kompozicinė forma, ta- 
čiau ji lengvai įsitvirtino; tuomet, kai ji nepasirodo apčiuopiamu pavi- 
dalu, ją visada pakeičia aiški paveikslo pusių pusiausvyra; XVII a. šį 
stabilų pusiausvyros santykį pakeitė nestabiliu, paveikslo pusės ėmė 
darytis nebepanašios, o gryną simetriją barokas natūraliai suvokė tik 
siauroje architektoniškos formos sferoje, tuo tarpu tapyba ją visiškai 
nugalėjo. 

Ten, kur kalbama apie simetriją, pirmiausia turimas galvoje įspūdžio 
iškilmingumas: jos griebiamasi kiekvieną kartą, kai norima sukurti 
monumentalesnį vaizdą, tuo tarpu perteikiant kasdienišką nuotaiką ji 
tampa nebepageidautina. Neabejotina, kad šiuo požiūriu ji visais lai- 
kais buvo suvokiama kaip išraiškos motyvas, tačiau skirtingos epochos 
ją traktavo nevienodai. XVI a. leido sau net laisvų judesių sceną vaiz- 
duoti simetriškai, nebijodamas, jog ji atrodys negyva; XVII a. tokią 
formą apriboja tik tada, kai ji iš tikrųjų egzistuoja. Tačiau svarbu tai, 
kad ir tuomet vaizdas išlieka atektoniškas; nuo bendro pamato su ar- 
chitektūra atskirta tapyba neįkūnija simetrijos savaime, bet perteikia ją 
tokią, kokią matome tuo momentu, ir priklausomai nuo žiūros taško 
vienaip ar kitaip pastumtą į šoną. Gali pasitaikyti simetriškų išdėsty- 
mų, tačiau paveikslas niekada nebus komponuojamas simetriškai. 

REMBRANDT. Vakarienė Emause 


Rubenso „Ildefonso altoriuje“ (Viena) šventosios aplink Mariją su- 
grupuotos po dvi, tačiau visa scena matoma rakursu, todėl iš esmės 
vienodos formos akiai atrodo skirtingos. 

Rembrandtas paveiksle „Vakarienė Emause“ (Luvras) nepanoro ap- 
sieiti be simetrijos — Kristų jis pasodina viduryje didelės nišos galinėje 
sienoje, tačiau nišos ašis nesutampa su paveikslo, kuris dešinėje pla- 
tesnis nei kairėje, ašimi. 

Kaip stipriai pojūčiai priešinasi grynajai simetrijai, galima labai aiš- 
kiai pamatyti prieduose, kuriais barokas ypač mėgo papildyti pusiau- 
sviro stiliaus paveikslus, kad jie taptų gyvesni. Galerijose nestinga 
tokių pavyzdžių". Čia pateiksime dar keistesnę barokinę reljefišką 


!? Plg. Miuncheno pinakotekoje esantį Hemesseno Wechslerio paveikslą (1536) su 
XVII a. pridėta didele Kristaus figūra. 

Raffaello „Disputo“ kopiją, kur kopijuotojas tiesiog vieną pusę pavaiz- 
davo trumpesnę už kitą, nepaisant to, kad klasikinės kompozicijos 
gyvybę lemia kaip tik absoliuti dalių pusiausvyra. 

Ir čia činkvečentas negalėjo perimti schemos kaip užbaigto savo 
pirmtakų palikimo. Griežtas dėsningumas — ne primityviojo, o klasiki- 
nio meno savybė. Kvatročentas ja naudojosi neryžtingai, o ten, kur ji 
pasirodo grynu pavidalu, kelia nepakankamai stiprų įspūdį. Simetrija 
nelygu simetrijai. 

Tik Leonardo „Paskutinėje vakarienėje“ izoliuojant centrinę figūrą ir 
vienodai traktuojant šonines grupes simetrija tampa iš tiesų gyvybinga. 
Ankstesnieji menininkai arba vaizduodavo Kristų ne centrine figūra, 
arba jos neakcentuodavo. Taip pat yra ir Šiaurėje. Dirko Boutso „Pas- 
kutinėje vakarienėje“ (Liuoenas) Kristus sėdi viduryje, o stalo vidurys 
yra taip pat ir paveikslo vidurys, tačiau kompozicijai stinga tektoninės 
jėgos. 

Kitais atvejais grynosios simetrijos apskritai nesiekiama. Nors atro- 
do, kad Botticelli „Pavasaris“ yra simetriškas paveikslas, bet centrinė 
figūra nestovi viduryje; lygiai toks pat ir Rogiero van der Weydeno 
„Karalių pagarbinimas“ (Miunchenas). Tai tėra tarpinės formos, ku- 
rios, lygiai kaip ir vėlesnė ryški simetrija, turėjo sudaryti gyvesnio 
judėjimo įspūdį. 

XVI a. kompozicijose, kuriose centras neakcentuojamas, pusiausvy- 
ros santykis taip pat juntamas labiau nei anksčiau. Atrodytų, jog pri- 
mityviajai jausenai nėra nieko paprastesnio ir natūralesnio, nei dviejų 
vienodos reikšmės figūrų pavaizdavimas greta, tačiau tokie paveikslai, 
kaip Massyso „Pinigų keitėjų pora“ (Luvras), neturi jokių senosios 
dailės atitikmenų. Marijos gyvenimo meistro „Marija su šv. Bernardu“ 
(Kelnas) aiškiai parodo šį skirtumą: klasikiniam skoniui čia visada 
lieka truputis neišlygintos pusiausvyros. Tačiau barokas sąmoningai 
pabrėžia vieną pusę ir išvengdamas mene neleistino visiško nesubalan- 
suotumo sukuria plevenančios pusiausvyros įspūdį. Palyginkime dvi- 
gubus van Dycko portretus su panašiais Holbeino ir Raffaello darbais. 
Visada stengiamasi panaikinti vienodą abiejų figūrų vertę, dažnai net 
nematomais būdais. Taip elgiamasi ir ten, kur yra ne dvigubas portre- 
tas, bet kad ir du šventieji, pvz. du van Dycko „Šv. Jonai“, kurie 
aiškiai neturėtų būti vertinami skirtingai. 

Kiekvienai krypčiai XVI a. surandama jos priešybė, kiekvienam švie- 
sos blyksniui ir kiekvienai spalvai — atitinkamai priešingas elementas. 
Barokas leidžia nusverti kuriai nors vienai krypčiai. Tačiau spalva ir 
šviesa paskirstytos taip, kad sukuriamas ne kupinumo, o įtampos įspūdis. 

Klasikinė dailė irgi toleruoja įstrižą judėjimą paveiksle. Tačiau Raffa- 
ello „„Heliodore“ vaizduoja judėjimą iš vienos paveikslo pusės įstrižai 
į gilumą, o kitoje pusėje jis vėl vaizduoja įstrižą judėjimą i8 gilumos. 
Tuo tarpu vienu iš vėlesnės dailės motyvų tampa vienakryptis judėji- 
mas. Išnykus pusiausvyrai atitinkamai perkeliami ir šviesos akcentai. 
Klasikinis paveikslas iš tolo atpažįstamas pagal būdą, kuriuo šviesios 
dėmės vienodai išdėstytos plokštumoje, pvz., portrete galvos apšvieti- 
mą atitinka rankų apšvietimas. Barokas paskirsto kitaip. Netrikdyda- 
mas įspūdžio jis gali šviesą nukreipti tik į vieną pusę vien tiktai siek- 
damas gyvos įtampos. Kupinumo suteikiantys paskirstymo būdai jam 
atrodo negyvastingi. Van Goyeno ramiai tekančios upės paveikslas su 
Dordrechto vaizdu (Amsterdamas), kur šviesiausias yra pats paveikslo 
pakraštys, pasižymi taip paskirstyta šviesa, kokios XVI a. apskritai 
niekas nebūtų pavaizdavęs netgi tuomet, jei būtų siekęs išreikšti aist- 
ringą jaudulį. 

Pažeistos kolorito pusiausvyros pavyzdys galėtų būti Rubenso „An- 
dromeda“ (Berlynas), kur švytinti karmino masė — numestas apsiaus- 
tas — yra asimetriškas akcentas dešiniajame kampe apačioje, arba 

Rembrandto „Besimaudanti Zuzana“ (Berlynas) su iš tolo į akis krin- 
tančia vyšninės spalvos suknia dešinėje visai prie pat krašto: čia eks- 
centriškas kolorito išdėstymas yra tiesiog apčiuopiamas. Tačiau ir ne 
tokie ryškūs pavyzdžiai rodo, kad barokas iš tolo vengia klasikinio 
meno keliamo pusiausvyros įspūdžio. 

3. Kuriant tektoniškojo stiliaus paveikslą, jį pripildant atsižvelgiama 
į turimą erdvę, o atektoniškojo stiliaus paveiksle erdvės ir jos turinio 
santykis akivaizdžiai atsitiktinis. 

Ar paveikslo plotas būtų stačiakampis, ar apskritas, klasikinė epocha 
visada vadovavosi nuostata, jog esamos sąlygos dailininko valiai yra 
įstatymas, t. y. kad visumai reikia suteikti tokį pavidalą, tarsi jos tu- 
rinys būtų sukurtas būtent šiems rėmams, ir atvirkščiai. Lygiagrečios 
linijos suteikia užbaigtumo ir pritvirtina figūras prie kraštų. Tai gali 
būti medeliai portreto fone arba architektūrinės formos, — bet kuriuo 
atveju portretas dabar tvirčiau sutvirtinamas turima plokštuma, nei anks- 
čiau, kai šie santykiai buvo labai silpnai juntami. Nesunku įsitikinti, 
kad vaizduojant Nukryžiuotąjį kryžiaus skersinis turi pridėti figūrai 
stabilumo paveikslo rėmų erdvėje. Linkstama kiekvieną peizažą atski- 
rais medžiais prijungti prie pakraščių. Palyginti su primityvistais, kyla 
visai naujas įspūdis matant, kaip plačiuose Pateniero toliuose horizon- 
talės ir vertikalės iškyla į paviršių, būdamos giminiškos rėmų tek- 
tonikai. 

Priešingai, kruopščiai sukomponuoti Ruisdaelio peizažai iš esmės 
atpažįstami iš noro peizažą išlaisvinti iš rėmų: neturi atrodyti, jog 
paveikslas paklūsta rėmų įstatymams. Paveiksle atsisakoma tektoniško 
santykio arba, geriausiu atveju, leidžiama jam veikti tik paslapčia. 
Medžiai, kaip ir anksčiau, stiebiasi aukštyn į dangų, tačiau vengiama 
akcentuoti jų sąskambį su rėmų vertikalėmis. Kaip akivaizdžiai Hob- 
bema'os paveikslas ,,Midelharniso alėja“ prarado sąlytį su kraštų lini- 
jomis! 

Senajai dailei labai rūpėjo architektonikos principai, o savo formų 
pasaulyje ji turėjo medžiagą, giminingą tektoniškai apdorotai plokštu- 
mai. Barokas visai neatsisako architektūros, tačiau noriai ardo jos rim- 
tumą draperijomis ar kuo nors panašiu: statmena kolona neturi būti 
derinama prie statmenų rėmų linijų. 

Lygiai taip pat vaizduojama ir žmogaus figūra. Tektoninė jos schema 
kiek įmanoma pridengiama. Aiškiai nutolę nuo tradicijos pereinamojo 
laikotarpio darbai, pvz., Tintoretto „Trys gracijos“ Dožų rūmuose, kur 

figūros įnoringai išsisklaidžiusios po paveikslo stačiakampį, turi būti 
suvokiami laikantis būtent šio požiūrio. 

Rėmų pripažinimo ar jų neigimo klausimas susijęs su kitu: ar moty- 
vas telpa rėmuose, ar peržengia jų ribas. Netgi barokas negali ignoruo- 
ti natūralaus noro matyti visą objektą, tačiau jis vengia akivaizdžių 
paveikslo ribos ir objekto sutapimų. Reikia suprasti skirtumus: klasi- 
kiniame mene taip pat neapsieita be paveikslo kraštų peržengimo, bet 
klasikinis paveikslas atrodo vientisas, nes žiūrinčiajam pateikiami tik 
esminiai dalykai, o perkertami tik nesvarbūs daiktai. Vėlesnieji daili- 
ninkai ieškojo, kaip sukurti sąmoningo perkirtimo įspūdį, tačiau iš 
tiesų jie irgi neaukojo esminių aspektų (priešingu atveju įspūdis visuo- 
met nemalonus). 

Dūrerio graviūroje „Šv. Jeronimas“ erdvė dešinėje pusėje neapribo- 
ta, galima įžiūrėti porą neesminių perkirtimų, tačiau visumos vaizdas 
atrodo visiškai uždaras: matome įrėminantį šoninį stulpą kairėje, įrė- 
minantį lubų balkį viršuje, o laiptelis priekyje lygiagretus apatiniam 
paveikslo pakraščiui; dvejetas gyvūnų visiškai pripildo scenos plotį, o 
viršuje, dešiniajame kampe, kabo aiškiausiai matomas pripildantis ir 
kompoziciją apribojantis moliūgas. Palyginkime Pieterio Janssenso 

PIETER JANSSENS (1623-1682). Skaitanti moteris 

pavaizduotą interjerą (Miuncheno pinakoteka): vaizdas labai panašus, 
su atvira erdve vienoje pusėje. Tačiau viskas pertvarkyta atektoniškai. 
Trūksta lubų balkio, kuris sutaptų su paveikslo ir scenos kraštu, tad 
lubos iš dalies perkirstos. Trūksta ir šoninio stulpo, matome ne visą 
kampą, o kitoje pusėje pavaizduota rėmo staiga perkirsta kėdė su ant 
jos užmestu rūbu. Ten, kur kabojo moliūgas, paveikslo kampas užbai- 
giamas lango puse ir — probėgšmais paminėsime — vietoje ramaus 
dviejų gyvūnų sugretinimo priekiniame plane čia mėtosi dvi netvar- 
kingai numestos šlepetės. Tačiau nepaisant visų sankirtų ir nesutapimų 
paveikslas atrodo uždaras. Tai, kas atrodo aptverta atsitiktinai, iš tiesų 
yra visapusiškai pakankama savaime. 

4. Leonardo „Paskutinėje vakarienėje“ Kristų vaizduoja kaip pabrėž- 
tinai centrinę figūrą, įterptą tarp simetriškų šoninių grupių — tai tek- 
toniškas išdėstymas, apie kurį jau buvo kalbėta. Tačiau visai kas kita 
bei nauja, jog šis Kristus tuo pat metu priderintas prie jį supančių 
architektūrinių formų: jis ne tik sėdi patalpos centre, bet jo figūra itin 
tiksliai sutampa su apšviestomis centrinėmis durimis — taip išgauna- 
mas pakylėtumo, savitos jį gaubiančios aureolės įspūdis. Taip pabrėžti 
figūras jų aplinka mėgo ir barokas, nepageidautina rodėsi tik tai, kad 
šios formos susilieja taip neužmaskuotai ir iš anksto apgalvotai. 

Leonardo motyvas nėra kuo nors išskirtinis. Reikšmingame savo 
kūrinyje „Atėnų mokykla“ jį pakartojo Raffaello. Tačiau brandžiajam 
Italijos renesansui jis nebuvo būtinas. Laisvesni postūmiai buvo ne tik 
leistini, jie netgi vyravo. Mums svarbu, kad tokia dispozicija buvo 
apskritai įmanoma, nes vėliau ji tampa nebeįmanoma. To įrodymas — 
Rubensas, tipiškas į itališkumą krypstančio Šiaurės baroko atstovas. 
Jis patraukia figūras į šalį, ir šis ašių išsiskyrimas dabar nebelaikomas 
ardančiu griežtą formą, kaip XVI amžiuje, bet tiesiog natūraliu. Kito- 
kia kompozicija atrodytų nepakenčiamai dirbtinė (plg. „Abraomas ir 
Melchizedekas“). 

Vėlesniuose Rembrandto darbuose matome bandymą panaudoti italų 
klasikinės epochos pranašumus kuriant monumentaluma. Nors Kristus 
jo paveiksle „Kristus Emause“ sėdi nišos centre, tačiau visiška nišos 
ir figūros tarpusavio dermė išardyta, nes figūra nugrimzta pernelyg 
didelėje erdvėje. Dideliame horizontalaus formato oforte „Ecce Ho- 
mo“ jis, aiškiai remdamasis italų pavyzdžiais, vaizduoja simetrišką 
architektūrą, kurios galingas alsavimas išjudina mažas figūrėles; 

įdomiausia tai, jog nepaisant visko šiai tektoniškai kompozicijai jis 
sugeba suteikti atsitiktinumo atspalvį. 

5. Apibendrinančia tektoniškojo stiliaus sąvoka reikėtų laikyti dés- 
ningumą, kurį suvokti geometriškai galima tik iš dalies; veikiau jį 
galima vadinti sukuriančiu dėsningo rišlumo įspūdį, labai aiškiai pasi- 
reiškiančiu tam tikra linijų brézimo maniera, apšvietimo sutvarkymu, 
perspektyvos gradacija ir t. t. Atektoniškas stilius nėra nevaržomas 
taisyklių, tačiau jis Iš pačių pamatų tiek kartų laisvesnis, kad visiškai 
galima kalbėti apie įstatymo ir laisvės priešpriešą. 

Kalbant apie linijų brėžimą, Dürerio ir Rembrandto piešinių priešin- 
gumas buvo aprašytas jau anksčiau; štrichavimo taisyklingumas vienur 
ir sunkiai apibrėžiamas linijų ritmas kitur negali būti kildinami vien tik 
iš linijiškumo ir tapybiškumo sąvokų. Reiškinį reikia dar kartą išnag- 
rinėti tektoniškojo ir atektoniškojo stiliaus aspektu. Tapybiškasis sti- 
lius medžio lapiją vietoje apibrėžtų formų vaizduoja dėmėmis — pas- 
tarasis bruožas neabejotinai priklauso linijiškumo ir tapybiškumo 
priešybių sričiai, tačiau dėmė pati savaime dar ne viskas: dėmių pa- 
skirstyme vyrauja visai kitas ritmas, laisvesnis nei linijiniuose klasiki- 
nių medžių piešiniuose, kur niekada neatsisakoma rišlaus dėsningumo 
įspūdžio. | 

Mabuse's paveiksle ,,Danaja* (1527 m., Miunchenas) nutapė aukso 
lietų — tai tektoniškai stilizuotas lietus, kurio ne tik atskiri lašai vaiz- 
duojami kaip tiesūs brūkšneliai, bet ir visuma išlaiko griežtą tvarką. 
Nors geometrinės figūros dėl to nesusidaro, tačiau vaizdas iš esmės 
skiriasi nuo bet kurio barokinio lašų srauto. Palyginkime jį kad ir su 
vandeniu, besiliejančiu iš perpildytos fontano kriauklės Rubenso pa- 
veiksle ,,Diana ir satyrų užkluptos nimfos“ (Berlynas). 

Šviesos blyksniams ant Velázquezo tapytos galvos ne tik būdingos 
neapibrėžtos tapybiškojo stiliaus formos — jie žybsi kažin kaip savitai, 
laisviau nei bet kuris klasikinio laikotarpio šviesų išdėstymas. Nors 
dėsningumas išlieka, kitaip nebūtų jokio ritmo, tačiau šis dėsningu- 
mas — visai kito tipo. 

Tokiu pat principu galima išnagrinėti visus paveikslo aspektus. Kla- 
sikinio meno erdviškumas, kaip žinoma, formuojamas pakopomis, be 
to, pastarosios išdėstomos dėsningai. ,,Nors daiktai, esantys prieš akis 
taip, — sako Leonardo!', — kaip jie seka vienas kitą, sudaro nenutrüks- 


!! Leonardo, Buch von der Malerei, ed. Ludwig, 31 (34). 

tančią grandinę, dėl to aš neatsisakysiu savo [atstumų] taisyklės — nuo 
10 iki 20 uolekčių, lygiai kaip ir muzikai nustato intervalus tarp tonų, 
nors pastarieji iš tiesų tėra tik mažos pakopos, vedančios nuo tono prie 
tono“. Tikslus Leonardo pateikiamas matas nėra būtinas, tačiau ir XVI a. 
šiaurietiškų paveikslų plokštuminių sluoksnių seką visuomet lemia tai- 
syklės. Jau minėtas didelio antrojo plano motyvas tapo įmanomas tik 
tada, kai grožis buvo įžvelgtas ne vien pusiausvyroje, bet buvo išmok- 
ta mėgautis trūkčiojančiu ritmu. Žinoma, ir tuomet neatsisakoma tam 
tikro taisyklingumo, t. y. esama slapto, į akis nekrintančio dėsningu- 
mo, todėl jis atrodo kaip laisvas išdėstymas. 

Uždarų formų stilius — tai architektūrinis stilius. Jis formuoja taip, 
kaip formuoja gamta, ir ieško gamtoje sau giminiškų dalykų. Polinkis 
į pirmines vertikalias ir horizontalias kryptis siejasi su ribos, tvarkos, 
įstatymo poreikiu. Žmogaus figūros simetrija niekad nebuvo juntama 
labiau, horizontalių ir vertikalių krypčių priešprieša ir uždaras propor- 
cingumas niekuomet nebuvo suvokiamas aiškiau, nei tada. Šis stilius 
visur stengėsi pavaizduoti pastovius, nekintančius formos elementus. 
Gamta yra kosmosas, o grožis — menininkui atsivėręs dėsningumas". 

Atektoniškojo stiliaus dėmesys architektūriškumui ir uždarumui sa- 
vyje jau nebe toks didelis. Paveikslas nustoja buvęs architektūra. Vaiz- 
duojant figūrą architektoniški momentai tampa antriniais. Formai reikš- 
minga nebe schema, bet išjudinantis sustingimą ir suteikiąs judėjimo 
alsavimas. Vienur sukuriamos būties, kitur — kaitos vertybės. Vienur 
grožį lemia apribojimas, kitur — beribiškumas. 

Vėl susiduriame su sąvokomis, leidžiančiomis meninėse kategorijose 
įžvelgti skirtingas pažiūrų sistemas. 


3. PASTABOS DĖL TURINIO 


Tyrinėtojas, pradedantis nagrinėti dailę nuo XV a., tvirtą klasikinių 
dailininkų portretų sąrangą suvokia kaip naują reiškinį. Išvystytos api- 
brėžiančių formų priešybės, vertikaliai pavaizduota galva, pridėtos tek- 
toniką pabrėžiančios formos — simetriški medeliai ir pan. — viskas 
kelia tą patį įspūdį. Pavyzdžiui, pažvelgę į Barendo van Orley'aus 
„Carondeleto portretą“, lengvai įsitikinsime, kaip labai sumanymą le- 
mia tvirtos tektoniškos sąrangos idealas, kaip pabrėžiamas ir aiškioms 


vertikalėms supriešinamas burnos ir akių, smakro ir skruostikaulių lygia- 


!? Plg. L. B. Alberti. De re aedificatoria, lib. IX, passim. 

gretumas. Horizontali kryp- 
tis pažymėta skrybėle ir pa- 
kartota uždėtos rankos bei 
sienos parapeto motyvais, O 
išsikišančias formas palaiko 
statmenos paveikslo lentos 
linijos. Visur juntama figū- 
rų ir tektoniškosios bazės 
giminystė. Visuma taip pri- 
taikyta plokštumai, kad at- 
rodo nepajudinamai tvirta. 
Šis įspūdis išlieka, net jei 
galva vaizduojama ne pla- 
čiuoju aspektu; tiesi padėtis 
čia tebėra norma. Tokio regė- 
jimo būdo kontekste supran- 
tame, kad grynasis frontalu- 
mas galėjo būti suvokiamas 
ne kaip specialiai atrasta, BAREND VAN ORLEY (apie 1488-1542). 
bet kaip natūrali forma. CATOUUOHO - Boreas 
Miunchene esantis Dürerio ,,Autoportretas" yra frontalusis portretas, 
išreiškiąs ne tik dailininko pažiūras — jis kartu ir naujo tektoniškojo 
meno apraiška. Holbeinas, Aldegreveris, Bruynas — visi juo sekė. 
Griežtai apibendrintam XVI a. tipui supriešinsime barokinį Rubenso 
„Daktaro van Thuldeno portretą“. Ypač ryškų kontrasto įspūdį sukelia 
netaisyklinga figūrų laikysena. Tačiau reikėtų vengti abu šiuos pa- 
veikslus matuoti tuo pačiu matu, nes jie abu atskleidžia modelį anaip- 
tol ne tais pačiais būdais. Pasikeitė visas paveikslo sąrangos pamatas. 
Horizontalių ir vertikalių krypčių sistema ne visai panaikinta, tačiau 
sąmoningai padaryta nematoma. Nesiekiama vaizduoti grynų, griežtų 
geometrinių santykių, bet jų nerūpestingai išsilenkiama. Piešiant galvą 
tektoniškos simetrijos elementas pastumiamas į antrąjį planą. Paveiks- 
lo plokštuma tebėra stačiakampė, tačiau figūra visai nederinama prie 
ašių sistemos, tolimajame plane taip pat ne itin stengiamasi priderinti 
formą prie rėmų. Priešingai, siekiama įspūdžio, tarsi rėmai ir jų turinys 
neturėtų tarpusavyje nieko bendra. Judėjimas krypsta įstrižaine. 
Natūralu, kad nukrypstama nuo frontalumo, tačiau vertikalumo pa- 
naikinti neįmanoma. Baroko laikais irgi piešiami „tiesiai“ stovintys 

žmonės. Tačiau stebina tai, 

kad vertikalė prarado savo 

tektoniškąją reikšmę. Kad 

ir kokiu grynu pavidalu bū- 

tų išreikšta, ji nebesutam- 

pa su visumos sistema. Pa- 
lyginkime Tiziano „Gra- 
žuolės“ biustą (Pičių rūmai) 
su Lichtenšteine esančiu 
van Dycko tapytu „Luidži- 
jos Tassis portretu“. Vienur 
figūra egzistuoja tektoniško- 
sios visumos viduje ir iš jos 
įgauna gyvybės bei pati ją 
sustiprina, kitur figūra ne- 
susieta tektoniškuoju bazės 
zu Mies S n od. pagrindu. Vienur figūra fik- 

suota, kitur ji paslanki. 

Tad nuo XVI a. stovinčios vyro figūros vaizdavimo istorija išties yra 
palaipsnis ryšio tarp rėmų ir jais apriboto turinio silpnėjimas. Terbor- 
cho kūriniuose, ypač kai jis vienišas figūras vaizduoja tuščioje erdvėje, 
figūros ašis atrodo praradusi bet kokį ryšį su paveikslo ašimi. 

Scorelio tapytas sėdinčios „Magdalietės“ atvaizdas portreto sričiai 
priklauso tik iš dalies; čia, žinoma, nebuvo įsipareigota vaizduoti tam 
tikrą nustatytą pozą, tačiau tuo laiku buvo savaime suprantama, kad 
paveikslui toną padiktuoja tiesios horizontalės bei vertikalės. Figūros 
vertikalumą atitinka medžio ir uolos vertikalumas. Sėdinčios figūros 
motyvas pats savaime jau turi priešingą horizontalią kryptį, kuri pasi- 
kartoja peizaže ir medžių šakose. Šiomis stačiakampėmis sankirtomis 
paveikslas ne tik sutvirtinamas — jis įgyja ypatingą uždarumą. Analo- 
giškų santykių pasikartojimas labai sustiprina įspūdį, kad plokštuma ir 
jos turinys priklauso vienas nuo kito. 

Su šiuo Scorelio darbu sugretinę kokį nors Rubenso kūrinį (jis daug 
kartų vaizdavo sėdinčią moters figūrą) aptiksime tuos pačius skirtu- 
mus, kaip ir anksčiau aptartame „Daktaro van Thuldeno portrete“. 
Tačiau iš Nyderlandų persikėlę į Italiją tą patį paveikslo kompozicijos 
pokytį atektoniškumo link rasime Guido Reni darbuose, nors jis ir 
priklauso prie santūriųjų dailininkų. Iš esmės paneigiamas principas, 

JAN VAN SCOREL (1495-1562). Marija Magdalietė 


kad lentos stačiakampiškumas daro įtaką formai ir ją nulemia. Pagrin- 
dinė kryptis — įstrižainė, ir nors išdėstant mases dar laikomasi renesan- 
so pusiausvyros, tačiau pakanka prisiminti Tiziano, kad taptų visiškai 
aišku, jog ši „Magdalietė“ — baroko paveikslas. Gana laisva šios atgai- 
lautojos poza nėra svarbiausias dalykas. Dvasinė motyvo traktuotė taip 
pat nutolusi nuo XVI a. sampratos, tačiau tvirtumas, lygiai kaip ir 
gležnumas, plėtojami ant architektoniško pamato. 

Vaizduojant nuogą figūrą, jokia tauta įtikinamiau nepritaikė tektoniš- 
ko stiliaus, nei italai. Čia būtų galima pasakyti, jog stilius išaugo iš 
kūno stebėjimo, ir kad puikiam žmogaus kūno sudėjimui tinka tiktai jo 
suvokimas sub specie architecturae. Šis įsitikinimas trunka tol, kol 
nepamatai, kuo pavertė daiktą tokie menininkai, kaip Rubensas arba 
Rembrandtas, kuriems buvo būdinga kita matymo forma, ir kad netgi 
esant tokiai traktuotei atrodo, jog siekiama tik kuo labiau sekti gamta. 

Pavyzdys galėtų būti kuklus, bet aiškus Brescianino kūrinys. Paly- 
ginti su kvatročento figūromis, kad ir su anksčiau pateikta Lorenzo di 
Credi „Venera“, atrodo, tarsi šiame paveiksle menas pirmą kartą būtų 
atradęs tiesę. Abiem atvejais vaizduojama visiškai tiesiai stovinti figū- 
ra, tačiau XVI a. vertikalė įgauna visai naują reikšmę. Lygiai kaip 

simetrija ne visuomet reiš- 
kia simetriją, taip ir tiesės sa- 
voka ne visada yra viena- 
reikšmė. Sąranga gali būti 
glebi arba griežta. Nepri- 
klausomai nuo visų koky- 
binių imitavimo skirtumų, 
Brescianino būdingas aiškus 
tektoniškumas, nulemiantis 
tiek figūrų išdėstymą pa- 
veikslo plokštumoje, tiek ir 
paties kūno formų vaizdavi- 
mą. Figūra įsprausta į sche- 
mą tam, kad formos dalys 
išsidėstytų paprasčiausiais 
kontrastais, kaip ir portretuo- 
se, o visumą užvaldytų tek- 
toniškumas. Paveikslo ašis ir 
figūros ašis sustiprina viena 

GUIDO RENI (1575-1642). Marija Magdalietė kitą. Taigi todėl, kad viena 

ranka vaizduojama pakelta, 
o moteris — žiūrinti į savo atvaizdą kriaukliniame veidrodėlyje, atsiran- 
da idealiai gryna horizontalė, dar kartą sustiprinanti vertikalių poveikį. 
Esant tokiai figūros koncepcijai, architektoniški aplinkos elementai 
(niša su laipteliais) visuomet atrodo natūralūs. Iš tų pačių paskatų, nors 
ir nebūdami tokie griežti, tuo laiku Šiaurėje Dūreris, Cranachas, Or- 
ley'us tapė savuosius Venerų ir Lukrecijų atvaizdus, kurių reikšmė 
meno raidos istorijai pirmiausia turėtų būti vertinama pagal tai, kiek 
tektoniškumo esama paveiksle. 

Kai vėliau tos pačios temos ėmėsi Rubensas, tenka tik stebėtis, kaip 
greitai ir natūraliai paveikslai prarado tektoniškumą. Didžiajame An- 
dromedą iškeltomis aukštyn surištomis rankomis vaizduojančiame pa- 
veiksle visai nevengiama vertikalumo, tačiau dėl to tektoniškumo įspūdis 
nekyla. Paveikslo stačiakampio linijos nebeturi bendrumo su figūros 
linijomis. Figūrų atstumas nuo rėmų nebelaikomas konstitutyviu kom- 
pozicijos veiksniu. Paveikslo plokštuma nė kiek nelemia kūno fron- 
talumo, net kai jis vaizduojamas frontaliai. Grynos krypčių priešybės 

panaikintos, kūnuose tektoniškumas 
iškyla tarsi iš gilumos. Poveikio ak- 
centas perkeliamas kitur. 

Iškilmingų simboliškų paveikslų, 
pirmiausia sakralinių šventųjų atvaiz- 
dų, kompozicija, atrodo, visad turėtų 
būti tektoniška. Nors simetrija XVII a. 
naudojama ir toliau, vis dėlto šis kom- 
ponavimo būdas paveikslo sąrangai 
nebėra būtinas. Figūrų išdėstymas ga- 
li būti simetriškas, tačiau pats paveiks- 
las toks neatrodo. Simetrišką grupę 
vaizduojant rakursu — tai itin mėgo 
barokas — paveiksle simetrija nesuku- 
riama. O jei rakurso atsisakoma, šis 
stilius turi pakankamai priemonių, kad 
žiūrovui sudarytų įspūdį, jog paveiks- 
las nėra tektoniškas, net kai esama tam 
tikros simetrijos. Rubenso kūrinių tar- 
pe rasime labai akivaizdžių tokio kar- 
tu ir simetriškos, ir asimetriškos kom- ties d 
pozicijos pavyzdžių. Juk pakanka visai ES EAS 
nežymių postūmių ir pusiausvyros pa- ANDREA PICCINELLI (apie 1485- 
žeidimų, kad dingtų tektoniškos tvar- 1545) (anksčiau priskirtas Franciabigio, 
kos ispü dis. 1482-1525). Venera 

Tapydamas „Parnasą“ ir „Atėnų mokyklą“, Raffaello galėjo remtis 
visuotiniu įsitikinimu, kad tokiems idealiai harmoningiems susirinki- 
mams labiausiai tinka griežta schema su pabrėžtu centru. Poussinas, 
tapydamas savąjį „Parnasą“ (Madridas), seka juo, tačiau nepaisant sa- 
vo susižavėjimo Raffaello jis, XVII a. žmogus, atidavė duoklę savo 
laiko reikalavimams: nematomomis priemonėmis simetrija čia transpo- 
nuota į atektoniškumą. 

Panašią evoliuciją olandų dailėje patyrė daugiafigūrė šaulių grupė. 
Rembrandto „Nakties sargyba“ turi pirmtakų činkvečento dailininkų, 
tapiusių griežtus tektoniškus bei simetriškus paveikslus, tarpe. Žino- 
ma, negalima sakyti, kad Rembrandto paveikslo senoji simetriška sche- 
ma susilpnėjo — tiesiog jo išeities taškas visai su ja nesusijęs. Tačiau 
aišku, kad simetriška kompozicija su centrine figūra bei galvas išdės- 

tant vienodai abiejose pusėse šiai 
portretinei užduočiai kadaise buvo 
atrasta kaip labiausiai tinkama vaiz- 
davimo forma, tuotarpu XVII a. net 
vaizduodamas sustingusią ir orią 
elgseną tiesiog negalėjo naudoti si- 
metrijos, o kraštutiniu atveju sten- 
gėsi ją bent pagyvinti. Taigi isto- 
rinio paveikslo žanre barokas sche- 
mą atmetė. Dar klasikiniame mene 
centrinė kompozicija niekada ne- 
buvo vienintelė forma įvykiams 
vaizduoti — galima tektoniškai 
komponuoti ir nepabrėžiant vidu- 
rio ašies, — tačiau ji pasitaiko la- 
bai dažnai ir visuomet jau savai- 
me kelia monumentalumo įspūdį. 
Rubensas, vaizduodamas Marijos 
dangun ėmimą, šventiškumo sie- 
kė ne mažiau, nei Tiziano savo 
„Marijos ėmimu į dangų“, tik toji 
i XVI a. savaime suprantama aplin- 
PETER PAUL RUBENS. Andromeda Kybė, kad pagrindinė figūra sutam- 
pa su centrine ašimi, Rubensui bu- 
vo tiesiog nepakenčiama. Jis nenaudoja klasikinės vertikalės ir nukrei- 
pia judėjimą įstrižai. Tokiu pat būdu jis ir tektonišką, iš Michelangelo 
„Paskutinio teismo“ perimtą ašį paverčia atektoniška. Pakartosime dar- 
syk: centrinė kompozicija tėra tik ypač aiški tektoniškumo išraiška. 
Todėl „Karalių pagarbinimą“ galima komponuoti taip, kaip tai padarė 
Leonardo (Pietuose bei Šiaurėje taip pat esama garsių šio tipo paveiks- 
lų, plg. Cesare da Sesto Neapolyje ir Marijos mirties meistro darbus, 
esančius Drezdene), bet galima komponuoti ir necentriškai, tačiau ne- 
nukrypstant į atektoniškumą. Šiaurėje ši forma yra pati mėgstamiausia 
(plg. Hanso van Kulmbacho „Karalių pagarbinimą“ Berlyno muzieju- 
je), tačiau ji labai paplitusi ir Italijos činkvečento mene. Raffaello 
gobelenai vienodai derina abi galimybes. Tai, kas vienu atveju atrodo 
palyginti laisva, tampa visiškai susaistyta, kai imamės lyginti su baro- 
ko laisvumu. 

PETER PAUL RUBENS. Marija su šventaisiais (H. Snyerio piešinys) 


Mažame Isenbranto paveiksle „Poilsis pakeliui į Egiptą“ puikiai ma- 
tyti, kaip idiliSka kaimo sceną persmelkia tektonikos dvasia. Visapu- 
siškai paruošiamas tektoniškasis centrinės figūros poveikis. Nepakan- 
ka vien tik ašių sukomponavimo — vertikalė sutvirtinama iš šonų ir 
pratęsiama į antrąjį planą, o formuojant pagrindą ir foną rūpinamasi, 
kad įsiterptų ir krypčių priešybės. Kad ir koks kuklus ir nežymus būtų 
motyvas, jo dėka paveikslėlis tampa didelės šeimos, kuriai priklauso 
„Atėnų mokykla“, nariu. Tačiau schema juntama net ir tada, kai cen- 
trinė ašis neakcentuota, pvz., tą patį siužetą vaizduojančiame Barendo 
van Orley'aus mokinio Coecke's van Aelsto paveiksle. Čia figūros 

pastumtos į šoną, bet pu- 
siausvyra išlieka. Žinoma, 
įspūdį didžia dalimi suku- 
ria medis. Jis pavaizduotas 
ne per vidurį, tačiau nepai- 
sant nukrypimo labai aiškiai 
juntama, kad vidurys yra; 
kamienas nėra matematinė 
vertikalė, tačiau nujaučia- 
me, kad jis susijęs su pa- 
veikslo rėmų linijomis, be to, 
visas augalas telpa į paveiks- 
lo plokštumą. Tuo jau ne- 
abejotinai pasireiškia stilius. 
Būtent peizažuose labai 
aiškiai matome, kaip pa- 
" TOU - veikslo tektoniškumą nule- 
2 2 ^m US LM mia tai, kiek reikšmės teikia- 
„T. ma geometrinėms vertėms. 
IMMER za Visiems XVI a. peizažams 
ADRIAEN ISENBRANT (1510-1551). Poilsis Me EP ER: | 
pakeliui į Egiptą būdinga vertikalių ir hori- 
zontalių kompozicija, kurio- 
je, nepaisant viso „natūralumo“, gerokai juntamas giminingumas su 
architektūros kūriniais. Įspūdį galutinai sukuria stabili masių pusiau- 
svyra, tvirtai užpildytos plokštumos. Tebus leista aiškumo dėlei pasi- 
naudoti vienu pavyzdžiu, kuris nors ir nėra grynasis peizažas, tačiau 
kaip tik dėl to jame aiškiau išryškėja tektoniškumas — tai Pateniero 
„Kristaus krikštas“. Šis paveikslas pirmiausia yra nuostabus plokštumų 
stiliaus pavyzdys. Kristus stovi vienoje plokštumoje su Krikštytoju, 
kurio ranka irgi yra plokštumos ribose. Medis pakraštyje irgi įtrauktas 
į tą pačią plotmę. Ant žemės gulintis rudas apsiaustas tampa jungian- 
čiąja grandimi, aiškios, į plotį ištęstos formos lygiagrečiais sluoksniais 
nusidriekia iki pat horizonto. Kristaus figūra suteikia paveikslui pama- 
tinį toną. 
Tačiau paveikslo sąranga lygiai taip pat gali būti apibrėžta sąvoka 
„tektoniškumas“. Tuomet išeities tašku taptų tiksli krikštijamojo ver- 
tikalė, dar labiau pabrėžta priešingomis kryptimis. Medis neatskiriamai 

COECKE VAN AELST (anksčiau priskirtas van Orley). Poilsis pakeliui į Egiptą 


susijęs su paveikslo kraštu, suteikiančių jam svarbos, kita vertus, jis 
puikiai užbaigia paveikslą. Peizažo sluoksnių horizontalumas taip pat 
sutampa su pagrindinėmis paveikslo lentos linijomis. Vėlesnieji peiza- 
žai niekada neleidžia kilti tokiam įspūdžiui. Jų formos nesusijusios su 
rėmais, fragmentai atrodo atsitiktiniai, o ašių sistema lieka neakcen- 
tuota. Vis dėlto nejaučiame jokios prievartos. Jau ne kartą minėtame 
„Harlemo vaizde“ Ruisdaelis vaizduoja lygumą su ramiu, tyliu hori- 
zontu. Atrodo, kad ši aiškiai pabrėžta horizonto linija neišvengiamai 
turi būti tektoniška. Tačiau įspūdis yra visai kitas: jaučiama tik beribė 
erdvės platybė, kuriai nebeturi reikšmės jokie rėmai, o paveikslas — 
tipiškas to begalybės grožio, kurį įstengta suvokti tik baroko laikais, 
pavyzdys. 

JOACHIM PATENIER (1475/80—1524). Kristaus mirtis 


4. ISTORINĖS IR NACIONALINĖS YPATYBES 


Siekiant istoriškai įprasminti šių ypač įvairialypių sąvokų porą, labai 
svarbu išsivaduoti iš sampratos, kad primityvioji meno stadija neabe- 
jotinai buvusi susaistyta tektoniškumo. Žinoma, primityvistai naudojo 
tam tikrus tektoniškus rėmus, tačiau po viso to, kas pasakyta, galima 
suprasti, kad menas iš tiesų griežtų taisyklių ėmė laikytis tik tada, kai 
pasiekė absoliučią laisvę. Senojoje tapyboje nesama nieko, ką tekto- 
niško griežtumo atžvilgiu būtų galima palyginti su Leonardo ,,Pasku- 
tine vakariene“ arba Raffaello „Stebuklinga žūklė“. Dirko Boutso dar- 
bo portretas architektūriniu požiūriu daug glebesnis, nei tvirti Massyso 
arba Orley'aus darbai. Rogiero van der Weydeno šedevro — „Trijų 
karalių“ altoriaus Miunchene — kryptys tarsi neryžtingos, svyruojan- 
čios, palyginti su aiškia XVI a. ašių sistema, o spalvai stinga uždaru- 
mo, nes nėra paprasčiausių kontrastų, sudarančių abipusę pusiausvyrą. 
Net ir vėlesnei kartai, pvz., Schongaueriui, dar toli iki tektoniškojo 
klasikų sodrumo. Kyla įspūdis, jog niekas nesutvirtinta. Statmenos ir 

JACOB VAN RUISDAEL. Harlemo vaizdas 


gulsčios linijos nesisieja tarpusavyje. Frontalumas nepabrėžtas, simet- 
rija atrodo silpna, o plokštumos ir jos turinio santykis lyg atsitiktinis. 
Kaip įrodymas tebus paminėtas Schongauerio „Kristaus krikštas“, kurį 
galima sugretinti su klasikine Wolfo Trauto kompozicija (Germanų 
muziejus, Niurnbergas): frontali pagrindinė figūra ir itin pabrėžtas cen- 
tras būdingas ypač griežtam XVI a. tipui, neilgai išsilaikiusiam Šiaurėje. 

Tuo metu, kai Italijoje uždariausia forma buvo suvokiama kaip pati 
gyviausia, germanų menas, apskritai vengiantis kraštutinių formuluo- 
čių, greitai vėl ima linkti į didesnį laisvumą. Pvz., Altdorferis kai kur 
apstulbina mus tokiu laisvu mąstymu, kad sunku surasti jam vietą 
istorinėje meno raidoje. Tačiau ir jis nenutolsta nuo savo epochos. 
Nors Miuncheno pinakotekos „Marijos gimimas“ ir atrodo prieštarau- 
jantis visiems tektonikos dėsniams, jau vien iš to, kaip viduryje pa- 
vaizduotas angelų ratelis ir kaip tiksliai centro atžvilgiu orientuotas 
skleidžiantis smilkalus didysis angelas, tampa nebeįmanoma net ban- 
dyti įbrukti kompoziciją į vėlesnį kontekstą. 

DIRK BOUTS (vyresnysis, 1410/20—1475). Vyro portretas 


Italijoje, kaip žinoma, klasikines formas labai anksti ėmėsi laužyti 
Correggio. Jis naudoja ne tik atskirus formų postūmius, už kurių vis 
dar būtų jaučiama norma esanti tektoniškoji sistema, kaip, pavyzdžiui, 
Paolo Veronese's darbuose, bet jo kūryba atektoniška iš vidaus, iš 
pačių pamatų. Vis dėlto tai tėra pradžia, ir būtų visiškai neteisinga jį, 
lombarda, matuoti florentiečių ar romiečių masteliais: aukštutinė Itali- 
ja griežtumo ir negriežtumo sąvokas visuomet suprato savaip. 

Neįmanoma parašyti tektoniškojo stiliaus istorijos nekreipiant dėme- 
sio į tautinius ir vietinius skirtumus. Šiaurėje, kaip jau minėjome, vi- 
suomet buvo jaučiama atektoniškiau, nei Italijoje. Kryptys ir „taisyk- 
lės“ čia visada atrodydavo žudą gyvybę. Šiaurietiškas grožis — ne 
uždarumo savyje ir apribotumo, bet beribiškumo ir begalybės grožis. 


SKULPTURA 


Savaime suprantama, kad plastinė figūra kuriama pagal tas pačias 
taisykles, kaip ir nutapytoji. Tektoniškumo ir atektoniškumo klausimas 
skulptūrai įgyja reikšmės tik jos sąrangos atžvilgiu, arba, kitaip tariant, 
tai yra architektūros klausimas. 

Kiekvienos laisvai stovinčios figūros ištakos glūdi architektūroje. 
Koks jos cokolis, kaip ji stovi sienos atžvilgiu, kaip orientuota erdvė- 
je — visa tai architektonikos aspektai. Be to, čia esama kažko panašaus 
į tai, ką jau pastebėjome, nagrinėdami paveikslo turinio ir rėmų san- 
tykį: po abipusės dermės laikotarpio elementai ima svetimėti vienas 
kito atžvilgiu. Figūrai nebereikalinga niša, sienos užnugaryje ji nebe- 
pripažįsta jungiančiąja galia, ir kuo mažiau jos pavidale juntamos tek- 
toniškosios ašys, tuo ryžtingiau nutraukiamas bet koks giminingumo 
ryšys su architektūriniu pagrindu. 

Grįžkime prie 28 ir 29 iliustracijų. Puget figūrai stinga vertikalių ir 
horizontalių, visos jos linijos įstrižos, todėl ji išsiveržia 13 nišos archi- 
tektoninės sistemos; be to, nišos erdvė taip pat nepagerbta: jos kraštai 
atskirti, o priekinė plokštuma kiaurai perverta. Bet šis priešgyniavimas 
dar nėra savivalė. Atektoniškumas čia tik pradeda įsigalėti, nes įsten- 
giama atsisakyti priešingų elementų, be to, šis barokiškas veržimasis 
laisvėn yra visai kas kita, nei palaidas primityvų, nežinojusių, ką daro, 
komponavimas. Tai, kad Desiderio Marsupinio antkapyje Florencijoje 
herbinį skydą laikančių berniukų porą paprasčiausiai nustumia prie pat 
piliastro pagrindo, užuot juos tiesiog įtvirtinęs kompozicijoje, tėra dar 
neišlavinto tektoniškumo pojūčio ženklas, tačiau būdas, kuriuo baro- 
kas savąja plastika perskiria architektūrinės dalis, jau yra sąmoningas 
tektoniškų rėmų neigimas. Bernini Romos Šv. Andriejaus bažnyčios, 
esančios prie Kvirinalo, frontono segmento šventųjų statuloms leidžia 
pleventi laisvoje erdvėje. Galima sakyti, jog to priežastis — vaizduoja- 
mas judesys, tačiau baroko laikais netgi vaizduojant statiškus motyvus 
nemėgta tektoniškų plokštumų bei figūrų ir architektūrinės sąrangos 
dermės. Nepaisant to, nėra nieko prieštaringo teiginyje, jog štai $i 
atektoniška skulptūra yra visiškai neatskiriama nuo architektūros. 

Tai, kad klasikinė figūra taip ryžtingai spraudžiama į plokštumą, 
galima suvokti kaip tektonišką motyvą; lygiai taip pat atektoniško 
skonio reikalavimus atitinka barokinis figūros pasisukimas, jos atito- 
limas nuo plokštumos. Į eilę ar prie altoriaus, ar prie sienos sustatytos 
figūros privalo būti kampu pasuktos į pagrindinę plokštumą. O rokoko 
bažnyčių žavesį didele dalimi lemia tai, kad skulptūros išdėstomos 
laisvai kaip gėlių girlianda. 

Prie tektonikos mus vėl grąžina tik klasicizmas. Apsiribosime vienu 
pavyzdžiu: Klenze'i įrengiant Miuncheno Rezidencijos sosto salę ir 

Schwanthaleriui lipdant karališkuosius protėvius nebuvo abejonių, kad 
figūros turi būti išrikiuotos į eilę pramaišiui su kolonomis. Analogišką 
užduotį rokokas išsprendė taip: Otoboireno vienuolyno Imperatoriško- 
joje salėje kiekvienos dvi figūros nežymiai pasuktos viena į kitą, ir dėl 
to visiškai išnyksta jų priklausomybė nuo sienos linijų, nors jos ir 
nenustoja buvusios sieninėmis figūromis. 


ARCHITEKTŪRA 


Tapyba gali, o architektūra privalo būti tektoniška. Tapyboje tik 
tuomet visiškai atskleidžiamos jos specifinės ypatybės, kai atsiskiria 
nuo tektonikos; architektūrai pašalinti tektonišką karkasą reikštų susi- 
naikinti. Tapyboje savo prigimtimi 13 tiesų tektoniški tiktai rėmai, o 
pati jos raida krypsta kaip tik į vaizdo atitolimą nuo rėmų; statybos 
menas yra tektoniškas iš prigimties, o laisvesnis atrodo esąs tik de- 
koras. 

Tačiau tektoniškumo suirimą, kurį parodo vaizduojamosios dailės 
istorija, lydėjo ir analogiški architektūros procesai. Ten, kur būtų rizi- 
kinga kalbėti apie atektoniškąją fazę, be jokių apribojimų kaip priešy- 
bę „uždarai formai“ galima vartoti „atviros formos“ sąvoką. 

Šios sąvokos raiškos formos yra labai įvairialypės. Jas lengviau ap- 
žvelgsime suskirstę grupėmis. 

Pirmiausia, tektoniškasis stilius yra aiškių dėsningumų ir griežtos 
tvarkos stilius, atektoniškasis, priešingai, — daugiau ar mažiau paslėptų 
dėsningumų ir laisvo išdėstymo stilius. Vienur jautriausia bet kokio 
įspūdžio esmė — neišjudinamai tvirta sąranga, kur neįmanoma ką nors 
pajudinti iš vietos, kitur menas žaidžia betvarkės iliuzija. Tai nėra tik 
žaidimas, nes estetine prasme forma yra būtina visiems menams, ta- 
čiau barokas linkęs tol maskuoti taisykles, naikinti įrėminimus ir pa- 
dalijimus, kurti disonansą ir naudoti dekoracijas, kol atsiranda atsitik- 
tinumo įspūdis. 

Be to, tektoniškajam stiliui skirtina viskas, kas kelia baigtinumo bei 
kupinumo įspūdį, tuo tarpu atektoniškasis stilius atveria uždarą for- 
mą — tai reiškia, sodrią proporciją pakeičia ne tokia sodria, baigtinė 
forma pakeičiama neužbaigta, apribota — beribe. Vietoje ramybės įspū- 
džio atsiranda įtampos ir judėjimo įspūdis. 

Su tuo susiję (tai — trečia), kad sustingusi forma keičiama į judančią. 
Tam tiesių linijų ir stačių kampų naikinti nereikia, pakanka kai kur 
išgaubti frizą, išlenkti kreivę, kad kiltų įspūdis, esą siekis kurti atek- 
toniškai buvo visada ir tik laukė progos pasireikšti. Klasikiniam suvo- 
kimui griežtas geometrinis pradas buvo visko pradžia ir pabaiga, lygiai 
reikšmingas tiek plane, tiek fasade, o barokas greitai pajuto jį esant tik 
pradžią, bet ne pabaigą. Kažko panašaus esama ir gamtoje, kai nuo 
kristalinių darinių pereinama prie organinio pasaulio formų. Tačiau 
tikroji laisvų augalinių formų sritis, žinoma, yra ne didžioji architek- 
tūra, o atitraukti nuo sienų baldai. 

Šitokie poslinkiai būtų buvę beveik neįsivaizduojami, jei medžiagiš- 
kumas nebūtų imtas suvokti kitaip. Atrodo, tarsi visa materija būtų 
sušvelnėjusi. Meistro rankose ji ne tik tapo plastiškesnė, bet ir pati 
prisipildė troškimo įsikūnyti įvairiomis formomis. Nors tai būdinga bet 
kokiam architektūros meno pavyzdžiui, tačiau, kitaip nei elementario- 
se apribotose tikros tektoniškosios architektūros apraiškose, čia regime 
tokį formų traktuotės įvairumą ir paslankumą, kad esame priversti dar 
kartą pasitelkti organinės ir neorganinės gamtos palyginimą. Ne tik 
frontono trikampis tūpdamas vingiuoja it kreivė, bet ir pati siena gyvai 
išsirango tarsi gyvatė. Išnyksta ribos tarp tikrų formos elementų ir to, 
kas tėra tiesiog materija. | 

Kadangi ketiname tiksliau apibūdinti atskirus aspektus, bus neprošal 
dar pakartoti, kad pagrindinė proceso sąlyga yra formų visumos pasto- 
vumas. Italų baroko atektoniką lėmė ta aplinkybė, kad keičiantis kar- 
toms šis stilius išlaikė renesanso formas. Jei Italija tuo metu būtų 
patyrusi naujo formų pasaulio invaziją, kaip tai atsitiko Vokietijoje, 
epochos nuotaika galbūt būtų išlikusi ta pati, bet jos išraiška, tie atek- 
toniškumo aspektai, kuriuos regime dabar, architektūroje išsivystę ne- 
būtų. Lygiai tokia pat padėtis buvo Šiaurės vėlyvojoje gotikoje. Vėly- 
voji gotika išplėtojo visiškai analogiškus formų susidarymo ir formų 
derinimo fenomenus. Tačiau juos aiškinti remiantis tiktai epochos dva- 
sia reikėtų atsargiai — jie tapo įmanomi tiktai todėl, kad jau seniai buvo 
įsisiūbavusi gotika ir jos dvasioje užaugo daug kartą. Šiuo atveju atek- 
tonika susijusi ir su vėlyvuoju stiliumi. 

Kaip žinome, Šiaurėje vėlyvoji gotika tęsiasi iki XVI a. Iš to mato- 
me, jog raida Pietuose ir Šiaurėje laiko atžvilgiu ne visai sutampa. 
Tačiau jis nėra tapatus ir savo esme, nes Italijai buvo įgimtas daug 
griežtesnis uždaros formos suvokimas, taisyklingumo pavertimas ta- 

riamu netaisyklingumu čia niekada nepasiekė šiaurietiškų kraštutinu- 
mų, o forma niekada nebuvo suvokiama it besiskleidžiantis augalas. 

Brandusis Italijos renesansas, naudodamasis specifinėmis savo ypa- 
tybėmis, įkūnijo tą patį absoliučiai uždaros formos idealą, kurį visai 
kitais būdais buvo pasiekusi ir vėlyvoji gotika. Šis stilius kristalizuo- 
jasi kūriniuose, pasižyminčiuose neišvengiama būtinybe, kur kiekvie- 
na dalis turi savo vieta, o jos pavidalas atrodo nepakeičiamas ir nepa- 
judinamas. Primityvistai baigtinumą tik nujautė esant, tačiau aiškiai jo 
neįžvelgė. Tarkime, Florencijoje Desiderio arba Antonio Rossellino 
stiliaus sieninis kvatročento antkapis dar turi neryžtingumo, nes atski- 
ros figūros neturi vien tik joms derančios vietos. Ar ant sienos plokš- 
tumos plūduriuotų angelas, ar prie kampinio piliastro pamato stovėtų 
heroldas, abu iš tiesų neturi pastovios vietos ir neįtikina žiūrovo, kad 
čia turėtų būti būtent ši, o ne jokia kita forma. XVI a. netikrumas 
dingsta. Dabar visuma visais atvejais organizuojama taip, kad saviva- 
lės neliktų nė šešėlio. Kaip priešpriešą tik paminėtiems Florencijos 
pavyzdžiams galima paminėti kad ir A. Sansovino prelatų antkapius 
Tautos šv. Marijos bažnyčioje Romoje - tokį tipą, kurio atgarsių turi 
net ne itin tektoniški peizažai, pvz., Venecijos dailininkų. Čia visiškai 
atskleistas dėsningumas yra aukščiausia gyvybės forma. 

Baroko mene grožis taip pat būtinas, tačiau čia žaidžiama atsitikti- 
numo žavesiu. Atskiros detalės čia irgi veikiamos ir nulemiamos visu- 
mos, bet turi atrodyti lyg įtrauktos netyčia. Nejaugi galima kalbėti apie 
prievartą klasikinio meno kūriniuose? Ten viskas paklūsta visumai, o 
vis dėlto gyvena savo gyvenimą! Tačiau vėlesniais laikais tokio aiškiai 
pastebimo dėsningumo imta nepakęsti. Tuomet remiantis daugiau ar 
mažiau paslėpta tvarka siekiama išgauti laisvumo, kuris vienintelis 
atrodo laiduojąs gyvenimą, įspūdį. Ypač drąsūs tokių laisvų kompozi- 
cijų pavyzdžiai — Bernini antkapiai, nors juose ir išlaikoma simetrinė 
schema. Tačiau susilpnėjus; dėsningumą aiškiai juntame ir santüres- 
niuose kūriniuose. 

Popiežiaus Urbono antkapyje Bernini vienur kitur lyg atsitiktinai 
pavaizdavo porą bičių (jos yra popiežiaus herbo ženklai). Žinoma, tai 
tėra nežymus motyvas, neardantis statinio tektonikos pamatų, tačiau 
koks neįsivaizduojamas būtų toks atsitiktinumų žaidimas brandžiajame 
renesanse! 

Aišku, didžiosios architektūros atektoniškumo galimybės labiau ri- 
botos. Tačiau esmė išlieka ta pati: Bramante's grožis yra atviro dėsnin- 


160 


ARCHITEKTŪRA 


gumo grožis, o Bernini — paslėpto dėsningumo. Kame glūdi dėsningu- 
mas, sunku išreikšti vienu žodžiu. Jis slypi formų dermėje, pusiausvy- 
rą išlaikančiuose santykiuose, ryškiuose abipusiai vienas kitą pabrė- 
žiančiuose kontrastuose, jo esama griežtame suskirstyme, dėl kurio 
kiekviena dalis atrodo apribota, jo esama tam tikroje formų, dėstomų 
viena po kitos, tvarkoje ir t. t. Bet kurio iš šių punktų atžvilgiu baroko 
metodas yra tas pats: jis nepadeda netvarkingo dalyko vietoje sutvar- 
kyto, bet griežto susaistymo įspūdį pakeičia laisvumo įspūdžiu. Atek- 
toniškumas visuomet ryškus tik turint tektoniškumo tradiciją. Viskas 
priklauso nuo atskaitos taško: juk dėsnio pažeidimas turi reikšmės tik 
tam, kam dėsnis kažkada buvo tapęs antrąja prigimtimi. 

Vienas vienintelis pavyzdys: Bernini Odeskalkių rūmuose sukūrė 
du aukštus apimančių piliastrų eilę. Tai nėra labai išskirtinis atvejis. Tą 
patį darė dar Palladio. Tačiau dviejų vienas po kito einančių didelių 
langų seka, be tarpinių sujungimų kaip horizontalus motyvas kertanti 
piliastrų eilę, turi būti suvokiama jau kaip atektoniška, nes klasikinis 
supratimas visur siekė kaip tik aiškiai sujungti ir tiksliai atskirti dalis. 

Montečitorijo rūmuose Bernini sukūrė karnizo juostas, besisiejančias 
su du aukštus apimančiais kampiniais piliastrais, tačiau karnizas vis 
dėlto neatrodo tektoniškas, jis nieko nepadalija, kaip anksčiau, nes jo 
linija piliastrus jungia negyvai, nerasdama juose atramos. Čia dar aiš- 
kiau, nei kitur (nors motyvas toks nežymus ir nenaujas) matyti visų 
įspūdžių santykinumas: motyvas tampa reikšmingas tik dėl to, kad 
Bernini Romoje negalėjo nematyti Bramante's kūrinių. 

Radikalesni pokyčiai įvyksta proporcingumo srityje. Klasikiniame 
renesanse remtasi visa apimančiais santykiais, kai visur skirtingu mas- 
tu kartojama ta pati proporcija — ji gali būti tiek planimetrinė, tiek 
stereometrinė. Kaip tik dėl to viskas čia taip gerai susiję. Barokas 
vengia šio skaidraus proporcingumo motyvų ir siekia nugalėti visiško 
baigtinumo įspūdį giliau paslėpta dalių harmonija. Netgi pačių propor- 
cijų įtampa ir veržlumas įveikia ramybę ir pusiausvyrą. 

Priešingai nei gotika, renesansas grožį visada įsivaizdavo kaip tam 
tikrą kupinumą. Tai ne bukas sotumas, bet tam tikras veržimosi ir 
ramybės santykis, kurį mes suvokiame kaip pastovią būseną. Barokas 
šios vienybės atsisako. Proporcijos tampa judresnės, plokštuma ir jos 
turinys nedera tarpusavyje, — žodžiu, įvyksta visi tie pokyčiai, kurie 
sukuria aistringos įtampos kupino meno fenomeną. Tačiau nederėtų 
užmiršti, kad baroko laikais buvo statomi ne vien patetiški bažnyčių 

pastatai — šalia egzistavo ir nuosaikesnė idiliška architektūra. Cia kal- 
bame ne tiek apie išraiškos priemonių, kurias naudojo šis menas stip- 
raus susijaudinimo akimirkomis, intensyvėjimą, bet veikiau apie tai, 
kaip tektoniškumo sąvoka keitėsi visiškos ramybės atžvilgiu. Esama 
atektoniškojo stiliaus peizažų, alsuojančių giliausia ramybe, lygiai kaip 
ir atektoniškos architektūros, keliančios tylų ir palaimingą jausmą. Ta- 
čiau ir jai imtos nebetaikyti senos schemos. Gyvybingumas dabar vi- 
sur įgavo kitą pavidalą. 

Dabar darosi suprantama, kad nyksta formos, kurioms būdingas aiš- 
kus pastovumas. Ovalas visiškai neišstumia apskritimo, bet ten, kur 
pastarasis dar išlieka, pvz., pastato plane, dėl ypatingos traktuotės pra- 
randa pusiausvirą pilnybę. Iš visų stačiakampio proporcijų išskirtinis 
uždarumo įspūdis būdingas aukso pjūvio santykiui; dabar daroma vis- 
kas, kad šiam įspūdžiui kilti būtų sukliudyta. Vignolos penkiakampis 
pastatas Kapraroloje yra visiškai rami figūra, o kai į penkias plokštu- 
mas lūžta Bernini Montečitorijo rūmų fasadas, atsiranda tokie kampai, 
kurie savaime turi kažką neapčiuopiama ir dėl to kelia judėjimo įspūdį. 
Tą patį motyvą didžiuosiuose Cvingerio paviljonuose naudoja Póppel- 
mannas. Jis buvo žinomas ir vėlyvojoje gotikoje (Ruanas, St. Maclou). 

Dekoravime taip pat įvyksta reiškinys, analogiškas tam, kuris jau 
buvo pastebėtas paveiksluose: turinys neteko ryšio su plokštuma; tuo 
tarpu klasikinio meno grožio sampratos pamatas buvo tobulas abiejų 
elementų susiliejimas. Tas pats principas išlieka ir trimačiuose kūri- 
niuose. Kai Bernini Šv. Petro bazilikoje statė didįjį tabernakulį su 
keturiomis įvijomis kolonomis, kiekvienam buvo suprantama, jog už- 
duotis pirmiausia yra proporcijų užduotis. Bernini pareiškė, esą pavy- 
kęs sprendimas buvo rastas atsitiktinio įkvėpimo (caso) dėka. Tuo jis 
norėjo pasakyti, kad negalėjo remtis taisyklėmis, tačiau jo žodžiai bu- 
vo bandomi išaiškinti, kad grožis, kurio jis siekė, tebuvo atsitiktinės 
formos grožis. 

Sustingusią formą keisdamas paslankia, barokas naudoja motyvą, 
siejantį jį su vėlyvąja gotika, tik kur kas labiau jį „suminkština“. Jau 
buvo pastebėta, kaip mažai buvo siekiama visų formų sruvenimo: ža- 
vėjo pats sustingusios formos virtimas laisva. Užtenka poros laisvų 
augalo formos konsolių prie vainikuojančio karnizo, ir žiūrovui kyla 
įspūdis, jog visas sumanymas buvo atektoniškas, ir atvirkščiai, tobu- 
liausius laisvos formos rokoko pavyzdžius tiesiog būtina supriešinti su 

išorės architektūra, kad iš tiesų išryškėtų vidinės erdvės su suapvalin- 
tais jų kampais ir beveik nepastebimais sienų perėjimais į lubas. 

Žinoma, vertinant tokius eksterjerus, negalima nematyti, kad pasi- 
keitė visas architektoniško kūno pobūdis. Nusitrynė atskirų formų ri- 
bos. Anksčiau siena aiškiai skyrėsi nuo to, kas nėra siena, o dabar gali 
atsitikti taip, kad stačiakampiai lygiai tašyti akmens blokai tiesiogiai 
pereina į pusapskritimio formos portalą. Esama daug sunkiai suvokia- 
mų perėjimų nuo labiau užmaskuotų ir suvaržytų į laisvesnes ir labiau 
diferencijuotas formas. Medžiaga tampa tarytum gyvesnė ir svarbiau- 
sių formos elementų priešybės nebeišryškinamos taip smarkiai, kaip 
anksčiau. Taigi rokoko interjeruose piliastras gali virsti šešėliu, tik 
žyme ant sienos plokštumos. 

Baroke noriai naudojamasi ir natūralistine forma. Ji svarbi ne pati 
savaime, o kaip priešybė, į kurią arba iš kurios išsivysto tektonišku- 
mas. Leistina panaudoti natūralistišką akmenį. Itin mėgstama natūra- 
listiška draperija. O visiškai laisvai atsiskirianti nuo formos natūralis- 
tiška gėlių girlianda kraštutiniu atveju gali pakeisti seną piliastrų turinį 
stilizuota augmenija. 

Tad žinia, jog atmetamos visos simetriškos kompozicijos su pastoviu 
centru. 

Įdomu būtų lyginant čia pateikti analogiškus vėlyvosios gotikos reiš- 
kinius: natūralistišką šakų motyvą, begalinius, plokštumą pripildančius 
neribotus ornamentus. 

Kiekvienam žinoma, kad rokoką pakeitė naujas griežtas tektoniška- 
sis stilius. Tą patvirtina ir vidinės motyvų sąsajos: ypač išryškinamas 
formų taisyklingumas, laisvą ritmišką seką vėl pakeičia taisyklingas 
suskirstymas, akmuo vėl tampa kietas, o piliastras vėl įgyja nuo Ber- 
nini laikų buvusią prarastą skirstymo galią. 


IV. DAUGIALYPIŠKUMAS 
IR VIENOVĖ 

PIETER BRUEGEL (vyresnysis, 1525/30-1569). Uolėta vietovė su poilsiu kelyje į Egiptą 


1. BENDROSIOS PASTABOS 


Remiantis uždaros formos principu, meno kūrinį reikėtų su- 
vokti kaip tam tikrą vienovę. Mat suvokti dėsningą visumos 
tvarką galima tik tada, kai visos formos juntamos kaip vienin- 
ga visuma — nesvarbu, ar būtų pabrėžtas tektoninis centras, ar 
tvarka būtų laisvesnė. 

Šis vienovės pajutimas išsivysto tik palaipsniui. Meno isto- 
rijoje nerasime tokio aiškaus momento, apie kurį būtų galima 
pasakyti: štai nuo dabar atsiranda vienovė. Visos kokybės čia 
taip pat tėra santykinės. 

Portretas yra formų visuma, ir būtent taip jį suprato tiek Florencijos 
kvatročento dailininkai, tiek senieji Nyderlandų meistrai. Tačiau paly- 
ginę jų darbus su Raffaello ar Ouinteno Massyso portretais, jaučiamės 
susidūrę su visai kitu požiūriu — galutinai imant, su matymo, nukreip- 
to į atskiras detales, ir matymo, nukreipto į visumą, priešybe. Kalbama 
ne apie bejėgišką atskirų detalių sangrūdą, nuo kurios piešimo moky- 
tojas vis taisydamas bando atpratinti savo mokinius - tokie kokybiniai 
sugretinimai mūsų visiškai nedomina; tačiau svarbu tai, kad palyginti 
su XVI a. klasikais tuose senuosiuose portretuose didesnis dėmesys 
atrodo skirtas detalėms, o kiekvienas klasikų fragmentas neatsiejamas 
nuo visumos. Akies negalima matyti atskirai nuo ją supančios akiduo- 
bės formos bei to, kaip ji įsiterpusi tarp kaktos, nosies ir skruostikau- 
lių, o burnos, akių horizontalumas bematant atkreipia dėmesį į nosies 
vertikalumą: forma turi galios, kuri nukreipia matymą ir priverčia mus 
imti vieningai suvokti visas detales. Tam atsispirti negali netgi pats 
bukiausias žiūrovas, jis tampa budrus ir staiga pasijunta kitu žmogumi. 

Tuo pat skiriasi XV ir XVI a. paveikslų kompozicijos. Vienur — 
išskaidymas, kitur — sutelktumas, vienur — detalių skurdumas arba ne- 
tvarkinga jų sangrūda, kitur — suskaidyta visuma, o kiekviena dalis 
pakankamai raiški ir gali būti suvokiama pati savaime, nors kartu ji 
neatsiejama nuo visumos bei atpažįstama kaip vieningos formos dalis. 

Nurodę dalykus, kurie ir yra klasikinių ir ikiklasikinių laikų skirtu- 
mas, tik dabar pasiekiame tikruosius mūsų temos pamatus. Tačiau da- 
bar skaudžiausiai pajusime skirtumą apibūdinančių žodžių trūkumą: 
kai esminiu činkvečento bruožu vadiname vieningą kompoziciją, tuoj 
pat turime pridurti, kad vėlesnės dailės polinkiui į vienovę norime 
priešpriešinti kaipsyk Raffaello laikotarpį — daugialypiškumo epochą. 
Šįkart čia nesama kilimo nuo paprastesnės prie įvairesnės formos, o 
matome du skirtingus tipus, kurių kiekvienas yra savaip užbaigtas iki 
galo. XVII a. nenužemina XVI, nes jame buvo pasiektas ne kokybinis 
skirtumas, o iš esmės naujas dalykas. 

Rubenso nutapytas portretas apskritai nėra geresnis už Dūrerio ar 
Massyso, tačiau atskiros jo dalys nebėra savarankiškos — dėl to formų 
visuma atrodydavo santykinai daugialypė. Seičento dailininkai didžiau- 
sią dėmesį skiria vienam svarbiausiam motyvui, kuriam paklūsta ir 
visa kita. Paveiksle veikia nebe atskiri organizmo elementai, nule- 
miantys vienas kitą ir sukuriantys harmoniją, bet atskiros svarbios 


165 


IV. DAUGIALYPIŠKUMAS IR VIENOVĖ 


formos, iškylančios iš vieningo visumos srauto. Tačiau ir šios pagrin- 
dinės formos žvilgsniui neatrodo atskirtos ar išskirtinės. 

Galbūt aiškiausiai šis santykis matyti daugiafigūrėse istorinėse kom- 
pozicijose. 

Vienas iš reikšmingiausių biblinio ciklo motyvų — „Nuėmimas nuo 
kryžiaus“ — yra scena, kuriai būdingi psichologiniai kontrastai ir kuri 
perteikiama vaizduojant daug judančių rankų. Klasikinė šios temos 
redakcija yra Daniele's da Voltera'os paveikslas Romos Šv. Kalno 
Trejybės bažnyčioje. Čia visada stebino tai, kaip visiškai savarankiš- 
kos figūros taip glaudžiai susietos vienos su kitomis, jog kiekviena 
atrodo paklūstanti visumos įstatymams. Tokia ir yra renesansinė sąran- 
ga. Kai vėliau baroko atstovas Rubensas viename iš ankstyvųjų savo 
kūrinių plėtojo tą pačią temą, pirmas jo nukrypimas nuo klasikinio tipo 
buvo figūrų sulydymas į vieningą masę, iš kurios vargu ar įmanoma 
išskirti atskiras figūras. Pasitelkdamas apšvietimą jis leidžia įstrižai iš 
viršaus per visą paveikslą kristi galingam šviesos srautui. Šis srautas 
prasideda nuo kabančios ant kryžiaus skersinio baltos drobės, užlieja 
Kristaus kūną, po to judėjimas baigiasi susigrūdusiomis beskubančio- 
mis paimti kūną figūromis. Alpstanti Marija čia nebevaizduojama kaip 
antrasis paveikslo centras, atskirai nuo pagrindinės scenos, kaip Da- 
niele's da Voltera'os darbe: 
ji stovi, visiškai įsiliejusi į 
susibūrusių prie kryžiaus 
žmonių masę. Norint trum- 
pai ir apibendrintai apibrėžti 
kitų figūrų pasikeitimą, ga- 
lima tik pasakyti, jog kiek- 
viena jų paaukojo dalį savo 
savarankiškumo vieningos 
visumos labui. 

Barokui visiškai neberūpi 
harmoningai tarpusavyje su- 
sijusių dalių daugybė, dabar 
svarbu tik absoliutus vienin- 
gumas, kuriame atskiros da- 
lys praranda ypatingą savo 
reikšmę. Tačiau pagrindinis 
motyvas čia išryškėja su li- 
gi tol neregėta galia. 


REMBRANDT. Nuėmimas nuo kryžiaus 

Nederėtų prikišti, jog tai esą labiau nacionalinio skonio, o ne meno 
raidos etapų skirtumai. Žinoma, Italija visuomet buvo linkusi aiškiai 
išskirti atskiras dalis, tačiau skirtumas matyti kiekvieną kartą, kai ly- 
giname Italijos kvatročentą su Italijos seičentu ar sugretiname Šiaurės 
menininkus Rembrandtą ir Dūrerį. Nors šiauriečių fantazija, priešingai 
nei italų, visada labiau vertino dalių samplaiką, tačiau Dūrerio ,,Nué- 
mimas nuo kryžiaus“ palyginti su Rembrandto atrodo tobula kompo- 
zicijos su savarankiškomis figūromis ir kompozicijos su nesavarankiš- 
komis figūromis priešybė. Rembrandtas paverčia sceną dviejų šviesių 
dėmių motyvu: vienas — ryškus, švytintis viršuje kairėje, kitas blauses- 
nis, esantis apačioje dešinėje. Taip pabrėžiami visi esminiai momentai: 
iš dalies matomas kūnas leidžiamas žemyn ant žemės gulinčių neštuvų 
su balta drobule. Nuėmimo nuo kryžiaus scenoje šis nuleidimas žemyn 
pavaizduotas itin lakoniškai. 

Taigi daugialypę XVI a. vienovę galima priešpriešinti nedalomai 
XVII a. vienovei, kitaip tariant, suskirstytą klasikinio meno formų 
sistemą begaliniam baroko srautui. Kaip buvo matyti iš ankstesnių 
pavyzdžių, ši baroko vienovė suderina du dalykus: atskiros formos 
netenka savarankiškumo ir išplėtojamas bendras dominuojantis moty- 
vas. To galima pasiekti labiau plastinėmis priemonėmis, kaip Rubenso 
darbuose, arba labiau tapybinėmis, kaip Rembrandto kūryboje. Vien iš 
„Nuėmimo nuo kryžiaus“ matyti, kaip iš daugelio formų susidaro vie- 
nybė. Esama spalvų vienovės, vieningo apšvietimo ir vieningos figūrų 
kompozicijos, taip pat vieningai suvokiama atskirai paimtos galvos ar 
figūros vaizdavimo forma. 

Įdomiausia tai, kad dekoratyvinė schema tampa gamtos suvokimo 
forma. Rembrandto paveikslai ne tik sukomponuoti pagal kitą sistemą, 
nei Dürerio, bet kitaip suvokiami patys objektai. Daugialypiškumas ir 
vienovė yra tarsi indai, į kuriuos įliejamas jų formą perimantis tikrovės 
turinys. Iš to nereikėtų suprasti, kad pasaulį galima įsprausti į bet 
kokią dekoratyvumo formulę — medžiaga ir forma susijusios viena su 
kita. Matoma ne tik kitaip, bet ir kiti dalykai. Tačiau bet koks vadina- 
masis gamtos pamėgdžiojimas meninės reikšmės turi tik tada, kai jį 
įkvepia dekoratyvumo instinktai ir šis savo ruožtu kuria dekoratyvią- 
sias vertybes. O tai, kad daugialypio ir vieningo grožio sąvokos yra 
nepriklausomos nuo bet kokio imitacinio turinio, įrodo architektūra. 

Šie du tipai egzistuoja greta kaip savarankiškos vertybės, ir vėlesnės 
formos negalima traktuoti tik kaip ankstesniosios formos kokybinio 

pagerėjimo. Savaime suprantama, jog baroko laikais vyravo įsitikini- 
mas, kad tiesa atrasta tiktai dabar, kad renesansas tebuvo pradinė sta- 
dija, bet istorikai mano kitaip. Gamtą galima interpretuoti anaiptol ne 
vienu būdu. Todėl ir atsitiko taip, kad barokinės formulės XVIII a. 
pabaigoje buvo išstumtos ir vėl pakeistos klasikinėmis kaipsyk dėl 
gamtos. 


2. PAGRINDINIAI MOTYVAI 


Šiame skyriuje bus kalbama apie dalių santykį su visuma, apie tai, 
kad klasikinis stilius sukuria vieningumą, atskiras dalis padaręs sava- 
rankiškais elementais, o barokas tokį dalių savarankiškumą naikina dėl 
vienijančio bendro motyvo. Vienur esama akcentų koordinacijos, ki- 
tur — subordinacijos. 

Tokiam vieningumui pagrįsti dirvą paruošė visos aptartosios katego- 
rijos. Tapybiškumas yra formų izoliacijos iš ju išlaisvinimas, o gilu- 
mos principas taip pat yra ne kas kita, kaip atskirų sluoksnių sekos 
pakeitimas vieningu judėjimu gilyn; polinkis į atektoniškumą suminkš- 
tina ir išjudina sustingusį 
geometrinių santykių kar- 
kasą. Nors kai kur man 
neišvengiamai teks pakar- 
toti tai, kas jau buvo sa- 
kyta anksčiau, vis dėlto 
pagrindinis požiūrio taš- 
kas dabar bus naujas. 

Dalys, būdamos laisvi 
organizmo elementai, ima 
funkcionuoti ne pačios 
savaime ir ne iš karto. 
Tarkime, primityvistų 
darbų įspūdis yra silpnes- 
nis, nes detalės arba la- 
bai išdraikytos, arba at- 
rodo neaiškios ir painios. 
Apie organišką sąrangą 
galima kalbėti tik ten, kur 
atskira detalė yra būtina | TUN 
visumos dalis, o laisvu- ALBRECHT DÜRER. Marijos mirtis 

mo ir savarankiškumo sąvokos įgyja prasmę tiktai ten, kur atskiros 
detalės, būdamos įjungtos į visumą, vis dėlto suvokiamos kaip nepri- 
klausomai funkcionuojantys nariai. Čia kalbama apie klasikinę XVI a. 
formų sistemą, ir, kaip jau sakyta, visai nesvarbu, ar kaip visuma bus 
suvokiamas atskiras portretas, ar daugiafigūrė scena. 

Iškilmingas Dūrerio medžio raižinys, vaizduojantis Marijos mirtį 
(1510), yra iš esmės naujas tuo, kad jo dalys sudaro sistemą, kur 
kiekviena jų savo ruožtu atrodo nulemta visumos ir tuo pat metu vi- 
siškai savarankiška. Ši graviūra yra tobulas tektoniškos kompozicijos 
pavyzdys, nes čia viskas išreikšta aiškiais geometriniais kontrastais, 
tačiau šitas sąlygiškos savarankiškų elementų koordinacijos santykis 
tuo pat metu kelia naujumo įspūdį. Pavadinkime tai daugialypės vie- 
novės principu. 

Baroko mene grynų vertikalių ir horizontalių susidūrimo būtų pasi- 
stengta arba išvengti, arba padaryti jį nematomą, kad nekiltų dalimis 
suskirstytos visumos įspūdis: dalinės formos, pvz., baldakimas ar vie- 
na iš apaštalų figūrų įsilietų į bendrą paveikslą apimantį judėjimą. 
Prisiminę Rembrandto ofortą „Marijos mirtis“ suprasime, kodėl baro- 
ke toks mėgstamas motyvas buvo aukštyn kylantys debesys. Be to, 
žaidimas priešybėmis nesibaigia, tik tampa labiau paslėptas, atviras 
gretinimas ir aiškus supriešinimas pakeičiami susipynimu, grynieji kon- 
trastai panaikinami. Išnyksta tai, kas apribota bei izoliuota. Nuo for- 
mos iki formos tiesiasi tiltai, kuriais nenutrūkstamai plinta judėjimas. 
Tačiau vienur ar kitur iš tokio barokiškai vieningo srauto iškyla taip 
stipriai pabrėžtas motyvas, kad visų žvilgsniai nukrypsta į jį panašiai, 
kaip saulės spinduliai į lęšį. Piešinyje tai reiškiasi tam tikrose vietose 
paryškintomis formomis, kurios, kaip ir šviesos bei spalvos intensyvi- 
nimas, apie kurį tuojau bus kalbama, iš esmės skiria baroko meną nuo 
klasikinio. Vienur — tolygiai akcentuojami elementai, kitur esama vie- 
no pagrindinio efekto. Bet šie labiausiai išryškinti motyvai yra ne 
atskiri lopai, kuriuos būtų galima išplėšti iš visumos, o tik aukščiausiai 
iškilusios visuotinio judėjimo bangos. 

Tipiškų daug figūrų įtraukiančio vieningo judėjimo pavyzdžių gali- 
ma rasti Rubenso kūryboje. Klasikinio stiliaus daugialypiškumas bei 
kiekvieno elemento atribojimas visur pakeičiamas apibendrinimu ir 
suliejimu, dėl kurio sumažėja atskirų detalių savarankiškumas. Pvz., 
„Marijos dangun ėmimas“ barokiniu kūriniu laikomas ne tik todėl, kad 

REMBRANDT. Marijos mirtis 


Rubensas pakeitė klasikinę Tiziano sistemą (pagrindinė figūra — ver- 
tikalė — supriešinta susirinkusių apaštalų horizontalei), suteikdamas jai 
visą paveikslą įstrižai kertantį judėjimą, bet dar ir todėl, kad nebeįma- 
noma dalių izoliuoti vienos nuo kitos. Rubenso darbe dar pasirodo 
šviesos aureolė ir angelų ratas, užpildantis Tiziano „Marijos dangun 
ėmimo“ centrą, tačiau estetiškai jie įprasminami tik susiejus juos su 
visuma. Nors ir negirtina, kad kopijuotojai išskiria tik vieną centrinę 

Tiziano figūrą, tačiau ne- 
paneigsime, jog tam tikra 
tokio išskyrimo prielaida 
egzistuoja; vis dėlto nie- 
kam nekiltų mintis pana- 
šiai pasielgti su Rubenso 
paveikslu. Tiziano pa- 
veiksle žvelgiantysis aukš- 
tyn ir keliantysis į dangų 
rankas apaštalai kairėje ir 
dešinėje sudaro abipusę 
pusiausvyrą, Rubenso pa- 
veiksle svarbi tik viena pu- 
sė, o kita turinio atžvilgiu 
nuvertinama ir netenka 
reikšmės, tačiau dėl tokio 
prislopinimo, žinoma, la- 
bai sustiprėja dešinėje su- 
telktų akcentų poveikis. 

Kitas pavyzdys būtų 
Rubenso „Kryžiaus neši- 
mas“, kurį jau anksčiau 
gretinome su Raffaello „Kančia“. Be abejo, tai yra perėjimo nuo plokš- 
tuminio prie giluminio vaizdavimo pavyzdys, tačiau lygiai taip pat 
gerai juo galima iliustruoti perėjimą nuo suskirstyto daugialypiškumo 
prie nesuskirstytos vienovės. Vienur sargas, Kristus su Simonu ir mo- 
terys — trys atskiri, vienodai pabrėžti motyvai, kitur turinys tas pats, 
tačiau motyvai supinti vienas su kitu, figūros priekyje ir gilumoje 
sulietos į vieningą judesį, be jokių skaidymų. Medis ir kalnas glaudžiai 
susiję su figūromis, o įspūdį užbaigia apšvietimas. Viskas yra viena. 
Tačiau iš šios tėkmės tai vienur, tai kitur iškyla neregėtos jėgos ban- 
gos. Toje vietoje, kur herakliškasis sargas petimi paremia kryžių, su- 
koncentruota tokia jėga, kad rodosi, jog kyla grėsmė paveikslo pusiau- 
svyrai; tokį įspūdį lemia ne atskiras vyro motyvas, bet visas formų ir 
šviesos kompleksas. Štai tokios tipiškos naujojo stiliaus ypatybės. Bet 
norėdama perteikti vieningą judėjimą dailė nebūtinai turi naudoti plas- 
tines priemones, kurias savo kompozicijose pasitelkė Rubensas. Nerei- 
kia vaizduoti jokių žmonių eisenų — vieningumą galima išgauti vien 
apšvietimu. 


VS. e 2a dat 


PETER PAUL RUBENS. Marijos dangun émimas 
(Schelte von Bolswerto raižinys) 

Jau XVI a. buvo skiriami pagrindinis ir šalutinis šviesos šaltiniai, 
tačiau — pasiremsime nespalvoto lakšto, pvz., Dūrerio „Marijos mir- 
ties“, keliamu įspūdžiu — tai visuomet buvo tolygus audinys, kurį su- 
kuria apšvietimas, pabrėžiantis plastinę formą. XVII a. paveiksluose, 
priešingai, šviesa noriai sutelkiama į vieną tašką ar bent jau į porą 
pačių šviesiausių dėmių, kurios tarpusavyje sudaro lengvai suvokiamą 
konfigūraciją. Tačiau tai dar ne viskas. Baroko laikais ryškiausia švie- 
sos dėmė ar dėmės išryškėja iš vieningo visuotinio šviesos srauto. 
Šviesūs ir tamsūs plotai įsilieja į bendrą srovę visai kitaip, nei anks- 
čiau, ir ten, kur šviesa pasiekia didžiausio ryškumo, ji iškyla būtent iš 
galingo bendro judėjimo. Toks susikoncentravimas į atskirus taškus 
tėra antrinis reiškinys, kylantis iš pirminės vieningumo tendencijos, 
greta kurios klasikinis apšvietimas visada suvokiamas kaip daugialypis 
ir skaidantis. 

Jei uždaroje erdvėje šviesa sklinda tik iš vieno šaltinio — turime tikrą 
barokinę temą. Akivaizdus pavyzdys — Ostade's „Tapytojo dirbtuvė“. 
Šios scenos barokiškumas priklauso ne vien tik nuo turinio — iš pana- 
šios situacijos Düreris savo graviūroje „Šv. Jeronimas“ sugebėjo išgauti 
visiškai kitus rezultatus. Tačiau norėtume atsiriboti nuo tokių atskirų 
atvejų ir savo analizės pamatu laikyti lakštą, kuriame apšvietimas ne toks 
koncentruotas. Imkime Rembrandto oforta „„Pamokslaujantis Kristus“. 

Pats įspūdingiausias optinis faktas čia, žinoma, tas, kad didelis su- 
telktos ryškiausios šviesos kiekis krinta ant sienos prie Kristaus kojų. 
Ši dominuojanti šviesi dėmė glaudžiai susieta su kitomis šviesiomis 
dėmėmis, jos negalima išskirti kaip savarankiškos (Dūrerio darbuose 
tai padaryti galima), taip pat ji nesutampa su plastine forma - priešin- 
gai, šviesa nutolsta nuo formos, ji tarsi žaidžia su daiktais. Dėl to 
nustoja būti akivaizdus visas tektoniškumas, o scenos figūros keisčiau- 
siu būdu atplėšiamos viena nuo kitos ir vėl sujungiamos, tarsi tikroji 
realybė paveiksle būtų ne jos, o šviesa. Šviesa krinta gilyn, įstrižai iš 
priekio į kairę per vartų arką centre, tačiau ką gi reiškia šis sutvirtini- 
mas, palyginti su per visą erdvę nusidriekusiu nesuvokiamu šviesos ir 
šešėlių mirgėjimu, tokiu šviesos ritmu, kurį pasitelkęs Rembrandtas 
kaip niekas kitas sugeba pagyvinti ir suvienyti savo scenas. 

Savaime suprantama, vieningumą čia dar kuria ir kiti faktoriai, bet 
praleidžiame tai, kas tiesiogiai nesusiję su mūsų tema. Esminė šios 
scenos įspūdžio priežastis yra ta, kad stilius efektui sustiprinti panau- 
doja aiškumą ir neaiškumą, kad paveiksle ne viskas vienodai ryšku, 
bet iš neryškaus arba ne tokio išraiškingo fono iškyla išraiškingesnės 
formos. Mes prie to dar grįšime. 

Analogiška yra spalvų raida. „Margas“ primityvistų koloritas, kur 
spalvos klojamos vienos greta kitų, XVI a. pakeičiamas atranka ir 
vienove, t. y. harmonija, spalvų grynųjų kontrastų pusiausvyra. Cia 
aiškiai išryškėja sistema. Kiekviena spalva turi atskirą vaidmenį visu- 
mos atžvilgiu. Galima justi, kaip ji tarsi nepakeičiamas ramstis pare- 
mia ir palaiko visą sąrangą. Šis principas gali būti išplėtotas nuosek- 
liau arba ne taip nuosekliai, tačiau bet kuriuo atveju klasikinė epocha, 
būdama iš esmės daugialypio kolorito epocha, labai aiškiai skiriasi 
nuo vėlesnio laiko, besistengusio sulieti tonus. Galerijoje iš činkvečen- 
to dailininkų salės pereinant prie baroko tapytojų visuomet stulbina 
tai, kad išnyksta aiškus, atviras eiliškumas ir spalvos atrodo nurimę ant 
bendro pamato, į kurį jos kartais nugrimzta, tapdamos beveik visiškai 
monochromiškos, ir kuriame jos paslaptingu būdu taip pat tebelieka 
įsišaknijusios net aiškiai vyraudamos. Kai kuriuos XVI a. tapytojus jau 
galima pavadinti tono meistrais ir atskiroms to meto mokykloms pri- 
skirti polinkį į toniškumą, bet ir tokiais atvejais „tapybiškoji“ epocha 
yra toks tų dalykų sustiprėjimas, kurį reikėtų išskirti atskiru žodžiu. 

Toninė monochromija tėra tik pereinamoji forma; labai greitai iš- 
mokta paversti paveikslą kartu ir toniniu, ir spalviniu atskirų spalvų 

poveikį sustiprinant taip, kad XVII a. jos suformuoja iš esmės naują 
paveikslo vaizdą — tai reiškinys, analogiškas tam, kai nedaugelyje vie- 
tų sukoncentruojami patys ryškiausi šviesos blyksniai. Vietoje to, ly- 
giai paskirstytos spalvos, dabar matome atskirus spalvinius taškus, dvie- 
jų (gali būti ir trijų ar keturių) neišvengiamai paveiksle vyraujančių 
spalvų sąskambį. Paveikslas dabar yra, kaip mėgstama sakyti, suderin- 
tas tam tikru tonu. Su tuo susijęs dalinis spalvingumo neigimas. Kaip 
piešinys nebėra visur vienodai aiškus, taip ir siekiant koncentruoto 
koloristinio poveikio gryna spalva iškyla iš pusiau prislopintos arba 
neišreikštos spalvos. Ji pasireiškia ne kaip vienkartinė ar izoliuota, bet 
yra ilgainiui atsiradusi. XVII a. koloristai šį spalvos „tapsmą“ traktavo 
skirtingai, tačiau jų kūriniai nuo klasikinės spalvų kompozicijos siste- 
mos skiriasi tuo, kad pastaroji sudėliota tarsi iš užbaigtų dalių, tuo 
tarpu dabar spalva atsiranda ir vėl išnyksta, tai stiprėja, tai silpnėja, ir 
neįsivaizdavus visa persmelkiančio vieningo judėjimo negalima su- 
vokti visumos. Didžiojo Berlyno paveikslų katalogo pratarmėje apie 
tai sakoma, kad spalvų klojimą bandyta derinti prie bendros vystymosi 
eigos: „Nuo atskirų spalvų klojinių palaipsniui buvo pereita prie vaiz- 
davimo, siekiančio išgauti bendrą koloristinį įspūdį.“ 

Tačiau barokinė vienovė lėmė ir tai, kad atsirado galimybė akcentuo- 
ti kurią nors spalvą. Klasikinėje sistemoje neįmanoma paveiksle nu- 
tėkšti atskiro raudono lopo, kaip tai daro Rembrandtas savo paveiksle 
„Zuzana“ (Berlynas). Papildanti žalia čia išnyksta ne visai, tačiau ji 
prislopinta, veikianti iš gilumos. Jau nebeatsižvelgiama į koordinaciją 
bei pusiausvyrą, įspūdį turi sukelti tik viena spalva. Panašus reiškinys 
įvyksta ir piešinio srityje: tik barokas parodė atskiros formos — me- 
džio, bokšto, žmogaus — žavesį. 

Taigi vėl grįžkime nuo atskirų dalių prie visumos. Ši mūsų išplėtota 
pakitusių akcentų teorija būtų neįsivaizduojama, jei mene nebūtų tokių 
pačių turinio skirtumų. Daugialypė XVI a. vienovė pasireiškia tuo, kad 
atskiri paveikslo objektai suvokiami kaip santykiškai vienodos vertės 
dalykai. Žinoma, pagrindinės ir šalutinės figūros atskiriamos, be to — 
priešingai, nei tai darė primityvistai — labai aiškiai ir visose plotmėse, 
kuriose tik koncentruotusi įvykiai, tačiau šitaip sukomponuotų paveikslų 
vienovė tėra sąlyginė, barokui atrodanti daugialypiškumu. Vis dėlto 
visos šalutinės figūros tebėra savarankiškos. Taigi stebėtojas dėl atski- 
rų detalių visumos neužmirš, tačiau kiekvieną iš šių detalių galima 

DIRCK VELLERT (tarp 1511-1544). Hana atneša Samuelį Elijui 


nagrinėti ir atskirai. Tai gerai matyti iš Dircko Vellerto piešinio (1524), 
kuriame vaizduojama, kaip Hana atneša Elijui mažylį Samuelį. Šio 
paveikslo autorius nebuvo vienas iš svarbiausių XVI a. dvasinių ved- 
lių, bet ir ne visai nereikšmingas. Priešingai, padalytas vaizdas yra 
grynojo klasikinio stiliaus savybė. Čia — kiek figūrų, tiek pat ir dėme- 
sio centrų. Pagrindinis motyvas, žinoma, išskirtas, tačiau ne tiek, kad 
antraeilės svarbos figūros joms skirtose vietose negalėtų gyventi savo 
gyvenimo. Architektūra taip pat traktuojama taip, kad atkreiptų dėmesį. 
Tačiau tai tebėra klasikinė dailė, kurios nesupainiotum su pasklidu pri- 
mityvų daugialypiškumu, čia viskas aiškiai susiję su visuma, o XVII a. 
režisierius iš scenos būtų išbraukęs visa, kas tiesiogiai nepatraukia 
žiūrovo! Apie kokybinius skirtumus nekalbame, tačiau pagrindinio mo- 
tyvo traktuotei, anot naujųjų laikų skonio, trūksta įvykio tikroviškumo. 

XVI a. situaciją apibendrina net ir vieningiausiuose kūriniuose, 
XVII a. apsiriboja akimirkos vaizdu. Tačiau istorinės scenos tik šitaip 
tampa tikrai išraiškingos. Tą patį matome portretuose. Holbeinas švar- 
ką vertina tiek pat, kiek ir žmogų. O psichologinė situacija nėra belai- 

kė, tačiau jos nederėtų suvokti kaip laisvai tekančio gyvenimo akimir- 
kos fiksacijos. 

Klasikiniam menui nežinomos akimirksnio, sukoncentravimo, sutel- 
kimo plačiąja prasme sąvokos, jai būdingas tęstinumas, platumas. Nors 
jo išeities taškas yra visuma, akimirkos įspūdžio nesiekiama. Taigi 
baroko suvokimas pasikeitė abiem atžvilgiais. 


3. PASTABOS DĖL TURINIO 


Sunku žodžiais paaiškinti, kodėl tokia pastovi visuma, kaip Žmogaus 
galva, vieną kartą suvokiama daugialypiškai, o kitą kartą — vieningai. 
Formos galiausiai išlieka tos pačios, 0 jų derinį į vienumą jungė jau 
klasikinis tipas. Tačiau bet koks sugretinimas leidžia pajusti, jog Hol- 
beino kūriniuose formos gula viena šalia kitos kaip savarankiškos ir 
santykinai koordinuotos vertybės, tuo tarpu Franso Halso ar Velazgu- 
ezo kūryboje kai kurios formų grupės yra vyraujančios, visuma paval- 
di tam tikram judesio ar išraiškos motyvui, ir dėl šio ryšio atskiros 
dalys nebegali būti savarankiškos senąja prasme. Tai nėra tik tapybiš- 
kai suliejantis matymas, besiskiriąs nuo linijinio atskirų dalių apribo- 
jimo: čia formos yra uždaros 
viena kitos atžvilgiu, o pabrė- 
žiant vidinius kontrastus, jos 
sukelia maksimalaus savaran- 
kiškumo įspūdį, tuo tarpu ba- 
roko laikais nuslopinus tek- 
toniškumą atskiros formos 
taip pat neteko savarankišku- 
mo bei reikšmingumo. Tačiau 
tai dar ne viskas. Kad ir ko- 
kiais būdais būtų naudojama- 
si, reikšminiai atskirų dalių 
akcentai turi būti suvokiami 
drauge su visuma; pavyz- 
džiui, kaip stipriai išryškėja 
skruosto forma palyginti su 
nosimi, akimis ir lūpomis. 


AIN x $ HANS HOLBEIN (jaunesnysis, 1497/98—1543). 
Tad šalia sąlygiškai grynos Jean de Dinteville portretas (fragmentas) 

koordinacijos tipo esama ir be 
galo daug subordinacijos at- 
mainų. 

Aiškumo dėlei galima pa- 
nagrinėti šukuosenos ir gal- 
vos apdangalų vaidmenį por- 
tretuose — čia vieningumo ir 
daugialypiškumo sąvokos 
įgauna dekoratyvumo reikš- 
mės. Apie tai derėjo pakalbėti 
dar ankstesniame skyriuje, 
nes čia esama labai glaudžios 
sąsajos su tektonika ir atek- 
tonika. Plačią horizontalią 
kaktos formą pabrėžiančių 
plokščių skrybėlių ir kepurių 
kontrastą su pailga veido 
forma leidžiama pajusti tik 
klasikiniame XVI a. Krintantys plaukai sukuria kontrastingus rėmus 
visoms veido horizontalėms. Bet ši sistema netiko vaizduoti XVII a. 
šukuosenai. Kad ir kaip smarkiai būtų kitusi mada, galima konstatuoti, 
jog visuose barokiniuose variantuose siekiama persmelkiančio vienin- 
go judėjimo ne tik kryptimis, bet netgi plokštumų traktuote. Ne tiek 
siekiama atskyrimo ir kontrasto, kiek sąsajų ir vieningumo. 

Dar aiškiau ši nuostata matyti iš viso žmogaus kūno vaizdavimo. Čia 
susiduriama su formomis, turinčiomis judrius sąnarius, todėl atsiveria 
didesnis veikimo laukas taikyti suvaržytą ar laisvesnę sąrangą. 

Renesansinio grožio simbolis yra Giorgione's tipą pakartojanti Tiziano 
„Gulinti Venera“. Čia nepriekaištingai aiškiai apibrėžti atskiri nariai 
sudaro harmoniją, kurioje visiškai aiškiai skamba kartu ir kiekvienas 
tonas. Kiekvienas sąnarys pavaizduotas aiškiai, o kiekviena atkarpa 
tarp sąnarių atrodo esanti uždara savyje forma. Kam čia kiltų noras 
kalbėti apie anatomijos žinių pažangą! Bet koks natūralistinis ir mate- 
rialus turinys nublanksta prieš susidariusią grožio suvokimo sampratą. 
Šiam gražių formų sąskambiui kaip niekam kitam tiktų palyginimai su 
muzika. adde 

Barokas siekia kito tikslo. Jis neieško dalimis suskirstyto grožio, 
sąnariai vaizduojami ne taip aiškiai, nes reginiu norima sukurti judė- 

jimo vaizda. Cia neturi büti jaunystéje Rubensa taip Zavéjusio italams 
būdingo patetiško kūno polėkio. Šis judėjimas būdingas ir nieko ben- 
dra su italų baroku nenorėjusiam turėti Velazguezui. Kaip iš pagrindų 
kitaip suprantama jo „Gulinti Venera“, nei Tiziano! Čia kūno sąranga 
dar subtilesnė, tačiau paveikslo įspūdis pagrįstas ne atskirų formų su- 
dėliojimo greta, o daug labiau apibendrinta visuma, kuri, atsisakius 
lygiai pabrėžti atskirus narius kaip kuo nors ypatingus, padaryta pri- 
klausoma nuo vieno svarbiausio motyvo. Santykį galima išreikšti ir 
kitaip: akcentai yra tik tam tikrose vietose, forma pabrėžta atskirais 
štrichais — abu apibendrinimai teigia tą patį. Tačiau jų prielaida — kitas, 
ne toks „sistemiškas“ kūno sistemos suvokimas. Klasikinio stiliaus 
grožio sampratai yra savaime suprantama, kad visos dalys matomos 
vienodai aiškiai, o barokas, kaip rodo Velázquezo pavyzdys, gali to 
atsisakyti. 

Šiuos skirtumus lemia ne tik šalis ir tautybė. Raffaello ir Dūreris 
kūną vaizdavo kaip ir Tiziano, o su Velázquezu į vieną gretą stoja 
Rubensas ir Rembrandtas. Netgi ten, kur Rembrandtas siekia vien aiš- 
kumo - toks, pavyzdžiui, jo ofortas „Sėdintis jaunuolis“, kuris artimas 
aktams su aiškiu suskirstymu, — jis daugiau nebegali naudoti XVI a. 
akcentų. Šie pavyzdžiai taip pat gali paaiškinti ir atskirai vaizduoja- 
mos galvos traktuotę. 

Tačiau bandydami aprėpti paveikslo visumą netgi iš šių paprastų 
užduočių atpažinsime pamatinę klasikinės dailės savybę — natūralią 
klasikinio piešinio pasekmę — atskirų figūrų izoliuotuma paveiksle. 
Iškirpus tokią figūrą ji, žinoma, neteks kai kurių savo ankstesniosios 
aplinkos teikiamų pranašumų, bet ir nepradings. Barokinė figūra, prie- 
šingai, savo egzistencija neatsiejama nuo likusių paveikslo motyvų. 
Net ir atskirai pavaizduota galva portrete būna organiškai įpinta į fono 
judėjimą, nors tai tebūtų tik šviesių ir tamsių dėmių judėjimas. Juo 
labiau tai pasakytina apie tokią kompoziciją, kaip Velázquezo ,, Vene- 
ra“. Tiziano gražuolės ritmas glūdi joje pačioje, Velázquezo figūros 
vaizdą užbaigia tiktai paveikslo priedai. Kuo būtinesni tokie papildy- 
mai, tuo tobuliau vieningas barokinio meno kūrinys. 

Daugiafigūrio paveikslo raidai suprasti pamokančių pavyzdžių gali- 
ma rasti tyrinėjant olandų grupinius portretus. Tektoniškai sukompo- 
nuoti XVI a. šaulių paveikslai yra vieningi dariniai, kurių elementai 
gerai koordinuoti. Šaulių kapitonas kartais gali būti išskirtas iš kitų, 
tačiau visuma yra vienodai akcentuotų figūrų eilė. Radikali tokios ma- 
nieros priešybė yra Rembrandto „Naktinės sargybos“ traktuotė. Čia 
atskiros figūros, o kartu ir figūrų grupės vertė sumažinta taip, kad jos 
tampa beveik nebeatpažįstamos, užtat tuo energingiau priekin išsiver- 
Zia pora aiškių svarbiausiųjų motyvų. Lygiai tas pats atsitiko ir regen- 


179 


IV. DAUGIALYPIŠKUMAS IR VIENOVĖ 


REMBRANDT. Gelumbininkų sindikai 


tus vaizduojančiuose paveiksluose, nors figūrų juose ir mažiau. Neuž- 
mirštamą įspūdį palieka jaunojo Rembrandto 1632 m. tapytoje „Ana- 
tomijos pamokoje“ sugriauta senoji koordinacijos sistema: čia visas 
sambūris padarytas priklausomu nuo vieno judesio ir apšviestas vienu 
šviesos spinduliu; šitą metodą kiekvienas pripažins būdingu naujajam 
stiliui. Tačiau čia stebina tai, kad Rembrandtas šiuo sprendimu nepa- 
sitenkino. 1661 m. tapyti „Gelumbininkų sindikai“ yra visiškai kito- 
kie. Vėlyvasis Rembrandtas tarsi neigia ankstyvąjį. Tema: penki ponai 
ir tarnas. Tačiau kiekvienas i$ ponų atrodo vertas tiek pat, kiek ir kiti. 
Neliko nieko iš virpančios „Anatomijos pamokos“ koncentracijos — 
čia matome glaudžiai sugretintus lygiaverčius narius. Jokio dirbtinai 
sutelkto apšvietimo — šviesos ir tamsios dėmės dabar laisvai išbarsty- 
tos po visą plokštumą. Ar tai — grįžimas prie archajiškos manieros? 
Visai ne. Vieningumą čia nulemia ryškiai pabrėžtos judesių tarpusavio 
sąsajos. Galima teisėtai tarti, kad viso motyvo suvokimo „raktas“ yra 
ištiesta kalbančiojo (Jantzenas) ranka. 

Penkios didelės figūros išrikiuojamos į eilę esant natūralaus gesto 
būtinumui. Nė viena galva negalėtų būti pasukta kaip nors kitaip, nė 
viena ranka negalėtų būti pavaizduota ištiesta ar sulenkta kaip nors 
kitaip. Kiekvienas asmuo atrodo veikiantis savarankiškai, tačiau visu- 
ma įprasmina atskirą veiksmą ir padaro jį estetiškai reikšmingą. Žino- 

BOSCHO (apie 1450-1516) sekėjai. Užgavėnių linksmybės 


ADRIAEN VAN OSTADE (1610-1685). Valstiečių smuklė 

ma, kompoziciją sudaro ne tik figūros. Vienovės taip pat suteikia dar 
ir spalva bei šviesa. Labai svarbi yra ryškiai apšviesta staltiesė, kurios 
iki šiol neperteikė jokia fotografija. Taigi ir čia griZtame prie barokinio 
reikalavimo taip ištirpinti figūras visame paveiksle, kad vienovę būtų 
galima pajusti tik bendrai suvokiant šviesą, spalvą ir formą. 

Aptardami vien šiuos formos aspektus, neturime teisės nepastebėti 
to, kuo vienovę papildė naujasis ekonomiškas dvasinių akcentų pa- 
skirstymas. Jis vaidina reikšmingą vaidmenį tiek „Anatomijos pamo- 
koje“, tiek ir „Gelumbininkų sindikuose“. Vienur labiau išoriškai, kitur 
imanentiškiau vidinis paveikslo turinys suvestas į vieningą motyvą, 
kurio pasigendame ankstyvesniuose grupiniuose portretuose, kur vaiz- 
duojamos atskiros savarankiškos figūros. Toks gretinimas neturi ypa- 
tingo atsilikėliškumo, dėl kurio menas šiuo atžvilgiu atrodytų esąs 
suvaržytas primityvių formulių — jis veikiau atitinka koordinuotų ak- 
centų grožio koncepciją, kurios renesanso laikais laikytasi kuriant net 
ir laisvesnes kompozicijas, pavyzdžiui, buitinius paveikslus. 

Hieronymuso Boscho „Užgavėnių linksmybės“ yra kaip tik toks se- 
nojo stiliaus paveikslas ne tik figūrų išdėstymu, bet ir interesų paskirs- 
tymu. Jame neišsklaidomas dėmesys, kaip pasitaiko primityvų darbuo- 
se, viskas veikiau suvokta vieningai ir paveikiai, tačiau regime vienodai 
dėmesį patraukiančių motyvų seką. Barokas to nepakenčia. Tarkime, 
Ostade įveda gausesnį veikėjų skaičių, bet vienovės pojūtis jo darbuo- 
se kur kas ryškesnis. Iš bendro rezginio išsiskiria aukščiausia paveiks- 
lo bangavimo vilnis — trejeto stovinčių Žmonių grupė. Nebūdama ati- 
trūkusi nuo bendro judėjimo, ji vis dėlto yra lemiantis motyvas, 
tučtuojau suteikiantis ritmą visai scenai. Nors paveiksle ryšku viskas, 
bet gyviausi išraiškos akcentai aiškiai sutelkti šioje grupėje. Žvilgsnis 
sukoncentruojamas į šią formą, ir tik po to jis atitinkamai sudėlioja 
visa kita. Balsų maišatis šiame taške tampa suprantama kalba. 

Tai netrukdo pasitaikius progai vaizduoti vien tik susiliejančių gat- 
vės arba turgaus minios balsų gaudesį. Tada visų motyvų reikšmė 
sumenksta, o vienijančiu elementu tampa masės efektas, visiškai besi- 
skiriąs nuo ankstesniosios dailės savarankiškų balsų rikiavimo. 

Esant tokiai psichologinei pakraipai, žinoma, turi keistis ir istorinės 
scenos veidas. Rišlaus dėstymo sąvoka susiformavo jau XVI a., tačiau 
akimirkos įtampą pajuto tik barokas, ir tik nuo tada egzistuoja drama- 
tinis pasakojimas. 

Leonardo „Paskutinė vakarienė“ — tai vieningas istorinis paveikslas. 
Jame iš pradžių vaizduojamas apibrėžtas momentas, kuris lemia atski- 
rų dalyvių vaidmenį. Kalbėdamas Kristus padaro judesį, kuris trunka 
tam tikrą laiko tarpą. Jo žodžiai skirtingai paveikia klausytojus — tai 
priklauso nuo jų temperamento ir pagaulumo. Nekyla jokių abejonių 
ir dėl pranešimo turinio: viskas — mokinių susijaudinimas ir mokytojo 
gestas — parodo, kad išpranašauta išdavystė. Stengiantis išgauti tą pa- 
čią dvasinę vienovę, iš scenos pašalinta viskas, kas tik galėtų nukreipti 
ar išsklaidyti dėmesį. Žvilgsniui lieka tik būtini daiktiški dalykai: už- 
tiesto stalo ir uždaros patalpos motyvai. Nieko nėra savarankiško, vis- 
kas tarnauja visumai. 

Yra žinoma, kokia naujovė tada buvo toks metodas. Rišlaus dėstymo 
samprata egzistavo ir primityvistų kūryboje, tačiau jis buvo atliekamas 
neužtikrintai, be to, apkrovus dėstymą pašaliniais motyvais, išsklaido- 
mas dėmesys. 

Tačiau ką tuomet reikėtų laikyti pažanga palyginti su klasikine re- 
dakcija? Ar apskritai įmanoma dar patobulinti šią vienovę? Atsakymas 
slypi ten, kur nurodomi mūsų pastebėti portreto ir buitinio paveikslo 
pokyčiai. Tai detalių koordinacijos panaikinimas, pagrindinio visa ap- 
linkui nustelbiančio žiūrėti ir suvokti skirto motyvo išskyrimas, ryš- 
kesnis akimirkos fiksavimas. Nors Leonardo „Paskutinė vakarienė“ 
sukomponuota vieningai, bet žiūrovui pateikia tiek daug atskirų situ- 
acijų, kad gretinant su vėlesniais dėstymais ji atrodo esanti daugialypė. 
Kai kam gali pasirodyti šventvagiška, kad kaip pavyzdį čia pateiksime 
Tiepolo „Paskutinę vakarienę“, tačiau iš jos aiškiai matyti visa raida: 
esama ne trylikos vienodai matomų galvų, bet iš bendros masės išski- 
riama tik pora jų, o likusios yra prislopintos arba visai paslėptos. Ta- 
čiau tai, kas iš tiesų gerai matyti, visame paveiksle išryškėja su dvigu- 
ba energija. Akivaizdu, kad čia tas pats santykis, kurį pradžioje 
pabandėme išaiškinti pateikę Dūrerio ir Rembrandto ,,Nuémimo nuo 
kryžiaus“ sugretinimą. Gaila, jog Tiepolo mums daugiau nieko nesako. 

Šį poveikio sutelkimą į atskirus paveikslo taškus būtina sieti su vis 
didėjančiu orientavimusi į akimirksnį. Klasikinis XVI a. dėstymas pa- 
lyginti su vėlesne daile vis dar turi kažko pastovaus, siekiančio išlikti, 
arba, tiksliau pasakius, jis vis dar apima ilgesnę laiko atkarpą, o paskui 
laiko tarpas sutrumpėja ir vaizduojama tik pati veiksmo kulminacija. 

REMBRANDT. Peizažas su trimis ąžuolais 


Čia galima pateikti Senojo Testamento Zuzanos istoriją. Ankstesnis 
istorijos variantas iš tiesų vaizduoja ne moters persekiojimą, o tai, kaip 
sėniai iš toli stebi savo auką arba rengiasi ją užklupti. Momentas, kai 
priešas iš užnugario prišoka prie besimaudančiosios ir kažką karštai 
šnibžda jai į ausį, įvedamas tik palaipsniui, stiprėjant dramatiškumo 
"pojūčiui. Lygiai taip pat įtampos pilna scena, kur Samsona nugali 
filistinai, tik palaipsniui išsivysto iš miegančio ir ramiai gulinčio ker- 
pančios jam plaukus Delilos glėbyje Samsono schemos. 

Tokius esminius suvokimo pokyčius viena atskirai paimta sąvoka, 
žinoma, paaiškinti sunku. Mūsų skyriuje nauja tai, kad jame apibrėžia- 
ma ne fenomeno visuma, o jo dalis. Pavyzdžių seką mes užbaigsime 
peizažo tema, taip sugrįždami optinės bei formaliosios analizės dirvon. 

Dūrerio ar Pateniero peizažas skiriasi nuo bet kurio Rubenso peizažo 
savarankiškai išplėtotų atskirų dalių sutelkimu draugėn, iš kurio gali- 
ma suvokti svarbiausią tendenciją, bet neišgaunamas besąlygiškai svar- 
biausio motyvo įspūdis. Skiriamosios ribos išnyksta, gruntai susilieja, 
vienas motyvas paveiksle įgauna lemiamą reikšmę tik palaipsniui. Jau 
Dūrerio sekėjai Niurnbergo peizažistai Hirschvogelis ir Lautensackas 

MARTIN SCHONGAUER (14537-1491). Kristaus suėmimas 


komponuoja kitaip, o į puikųjų Pieterio Bruegelio paveikslą medžių 
eilė įsiveržia iš kairės, iškart naujai aktualizuodama paveikslo akcento 
problemą. Vėliau vienovės pasiekiama plačiomis šviesos ir šešėlių juos- 
tomis — tą gerai pažįstame iš Jano Bruegelio kūrinių. Elsheimeris vie- 
novės siekia kitaip, įvesdamas įstrižai per paveikslą besitęsiančias il- 
gas medžių ir kalvų eiles, kurių atšvaitai matyti van Goyeno kopų 
peizažų „laukų įstrižainėse“. Žodžiu, Rubensui susumavus rezultatus 
išryškėjo schema, kurią, sudarančią priešingą polių Dūreriui, geriau- 
siai galima iliustruoti „Šienapjūtės Mechelne“ pavyzdžiu. 

Šiame paveiksle plokščias lygių pievų peizažas užbaigiamas vin- 
giuotu keliu į gilumą. Stafažas — vežimas ir gyvuliai — sustiprina ju- 
dėjimą į paveikslo gilumą, o traukiančios į šoną darbininkės pabrėžia 
plokštumą. Su kelio kreive sutampa ir šviesi debesų virtinė, kylanti 

aukštyn nuo kairiojo paveikslo krašto. Čia, gilumoje, paveikslas, kaip 
mėgsta sakyti tapytojai, „įtvirtinamas“. Tolimo horizonto link žvilgsnį 
iškart traukia dangaus ir šviesių (fotografijoje patamsėjusių) pievų švie- 
sumas. Nė pėdsako nesama dalijimo į atskiras zonas. Nė vieno medžio, 
kurį bendrame paveikslo formų ir šviesos judėjime būtų galima suvok- 
ti kaip savarankišką. 

Populiariausiame iš savo peizažų — oforte su trimis ąžuolais - Remb- 
randtas akcentus dar labiau sukoncentruoja į vieną tašką, išgaudamas 
naują ir reikšmingą efektą, tačiau iš esmės tai tebėra tas pats stilius. 
Niekada iki tol Žiūrovai nebuvo regėję, kad vienas motyvas taip užval- 
dytų visą paveikslą. Medžiai, žinoma, yra ne vieni, jie sudaro slaptą 
kontrastą su pagrindo pakilimu ir plačiai nusidriekusia lyguma. Vis 
dėlto viską nusveria medžiai. Jiems paklūsta viskas, net ir oro judėji- 
mas: dangus tarsi audžia aureolę aplink šiuos stovinčius tarsi nugalė- 
tojai ąžuolus. Jie primena puikius vienišus Claude'o Lorraino me- 
džius, paveiksle atrodančius taip naujoviškai būtent dėl savo neregėto 
vienišumo. O jei paveiksle nėra nieko, išskyrus lygų plokščią krašto- 
vaizdį su aukštu dangumi, tokiam peizažui barokiškumo galima su- 
teikti galinga horizonto linija arba erdviniu dangaus ir žemės santykiu, 
kai galinga oro masė slegiančia jėga užpildo paveikslo plokštumą. 

Šios nedalomos vienybės kategorijos suvokimas taip pat lėmė, kad 
tik tuomet pirmąsyk tapo įmanoma atvaizduoti jūros didybę. 


4. ISTORINĖS IR NACIONALINĖS YPATYBES 


Palyginus kokia nors Dürerio pavaizduota scena su kokia nors Schon- 
gauerio scena, tarkime, medžio raižinį „Jėzaus suėmimas“ (iš didžiojo 
„Kristaus kančių“ ciklo) su atitinkama Schongauerio vario graviūra, 
vis stulbina tikslūs Dūrerio efektai, jo dėstymo aiškumas ir paprastu- 
mas. Sakoma, jog Dūrerio kompozicija esanti labiau apgalvota, o dės- 
tymas esmiškesnis, tačiau dabar aptariame ne kokybinius asmeninių 
pasiekimų skirtumus, bet skirtingas vaizdavimo formas, kurios buvo 
privalomos ne tik kai kada, bet saistė ištisą meninio mąstymo kryptį. 
Taigi iš pat pradžių nužymėję pagrindinius bruožus, vėl imamės api- 
būdinti ikiklasikinį laikotarpį. 

Taigi Dūrerio kompozicijai būdingas aiškesnis vaizdas. Pasilenkusi 
Kristaus figūra vyrauja visame paveiksle ir jau iš tolo leidžia įžiūrėti 
įkalinimo motyvą. Figūros palinkimą dar labiau pabrėžia pirmyn ją 

tempiantys priešingoje pusėje esantys žmonės. Petro ir Malkaus temą, 
kuri lieka tik epizodas, užgožia pagrindinė tema. Pirmoji tėra vienas iš 
simetriškų paveikslo kampų užpildymų. Schongaueris dar neskiria pa- 
grindinių dalykų nuo šalutinių. Jis dar neturi aiškios tarpusavyje prie- 
šingų krypčių sistemos. Kai kuriose vietose figūros atrodo sulietos ir 
supintos, kai kur, priešingai, jos per daug išskirtos ir laisvos. Visuma 
santykinai monotoniška palyginti su kontrastais besiremiančiomis kla- 
sikinio stiliaus kompozicijomis. 

Italų primityvistams didesnis paprastumas ir perregimumas nei Schon- 
gaueriui buvo būdingas būtent todėl, kad jie buvo italai — kaip tik dėl 
to vokiečiams jie atrodė skurdūs, — tačiau čia irgi esama mažesnio 
kompozicijos diferencijuotumo, mažesnio atskirų dalių savarankišku- 

mo, kuriuo kvatročentas ir skiriasi nuo činkvečento. Pateiksime Zino- 
mus pavyzdžius — Bellini ,,Atsimainymas" (Neapolis) ir Raffaello „At- 
simainymas". Vienur viena greta kitos stovi trys visiškai lygiavertės 
figūros, Kristus tarp Mozės ir Elijo nevyrauja, o prie jų kojų — dar trys 
lygiavertės klūpančios figūros — mokiniai. Kitur, priešingai, išsklaidyti 
elementai ne tik sutelkti į vieną bendrą formą, bet ir tos formos viduje 
atskiros dalys sukomponuotos itin kontrastingai. Kristus — pagrindinė 
figūra — iškilęs virš lydinčiųjų, dabar atsigręžusių į jį, Mozės ir Elijo, 
mokinių vaidmuo aiškiai antraeilis, viskas susiję ir vis dėlto kiekvie- 
nas motyvas atrodo vystomas laisvai ir savarankiškai. Norint aptarti 
laimėjimą siekiant daiktų aiškumo, kurį klasikinis menas išgavo iš šio 
padalijimo ir kontrastų, reikėtų atskiro skyriaus. Čia mus ypač domina, 
ką šis principas reiškia dekoratyvumui. Jo veiksmingumas aiškėja ty- 
rinėjant tiek reprezentacinius šventųjų paveikslus, tiek ir pasakojamą- 
sias scenas. 

Kas gi kita, jei ne koordinacija be kontrastų, daugialypiškumas be 
tikros vienovės suteikia Botticelli ar Cima'os kompozicijoms trapumo 
bei vaiskumo, ypač matomo palyginus jas su Fra Bartolommeo ir Ti- 
ziano kūriniais? Juk dalių 
diferencijavimo pojūtis gali 
prabusti tik tuomet, kai vi- 
suma tampa sistema, o da- 
linė forma galėjo įgauti sa- 
varankiškumo tik griežtai 
suvokiant vienovę. 

Si procesą galima lengvai 
atsekti reprezentaciniuose al- 
torių paveiksluose — ten jis 
nieko nestebina, o tokie pat 
pastebėjimai gali paaiškinti ir 
kūno bei galvos piešimo is- 
toriją. Brandžiojo renesanso 
pateikiamas torso dalijimas 
1dentiškai atitinka esminius 
figūrinės kompozicijos pasie- 
kimus: vieningumą, sistemą, 
kontrastų kūrimą — kuo aki- 
vaizdesnės jų tarpusavio są- 


HUGO VAN DER GOES (1435/40-1482). 
Adomas ir Ieva 

sajos, tuo aiškiau jie suvokiami kaip integruojančiosios reikšmės mo- 
mentai. Be to, aptariami kitimai, jei neatsižvelgsime į kai kuriuos tau- 
tinius skirtumus, vienodi tiek Pietuose, tiek ir Šiaurėje. Verrocchio 
nuogo kūno piešinio santykis su Michelangelo piešiniu yra lygiai toks 
pat, kaip ir Hugo van der Goeso piešinio su Dūrerio piešiniu, arba, 
kitaip tariant, Kristaus kūnas Verrocchio paveiksle „Kristaus krikštas“ 
(Florencija, Akademija) priklauso tai pačiai stiliaus pakopai, kaip ir 
Adomo aktas Hugo van der Goeso ,,Nuopuolyje* (Viena): nepaisant 
visu natūralistinių subtilybių, čia esama to paties padalijimo ir samo- 
ningo kontrastų atsisakymo. Na, o jei Dürerio graviūroje „Adomas ir 
Ieva“ arba Palma'os paveiksle tarsi savaime suprantami iškyla ryškūs 
formų kontrastai, o kūnas atrodo kaip aiški sistema, tai įvyko ne dėl 
„gamtos pažinimo pažangos“, bet dėl naujais dekoratyvumo pagrindais 
paremto gamtos keliamų įspūdžių formulavimo. Netgi ten, kur antikos 
įtaka neginčytina, antikinę schemą perimti tapo įmanoma tik tada, kai 
atsirado vieningo dekoratyvumo pajutimo prielaidos. 

Vaizduojant žmogaus veidą šis santykis yra dar aiškesnis, nes čia 
turima pastovi formų grupė iš pasklido surikiavimo natūraliai, be dirbti- 
no atskyrimo pavirto gyva 
vienove. Žinoma, nepakan- 
ka aprašyti šiuos įspūdžius — 
juos reikia išgyventi pačiam. 
Nyderlandų kvatročento me- 
nininkas Boutsas ir jo amži- 
ninkas Italijoje Credi pana- 
šūs tuo, kad nei vieno, nei 
kito darbuose žmonių veidai 
neįsprausti į jokią sistemą. 
Veido formose nėra krypčių 
priešpriešos, todėl jos iš tie- 
sų neatrodo savarankiškos 
dalys. Zvilgteléjus į Düre- 
rio arba Orley'aus, kuris 
motyvų atžvilgiu ypač ar- 
timas Credi'ui, portretus, 
atrodo, lyg pirmą kartą pa- 
LORENZO DI CREDI. Verrocchio portretas stebétume, kad burna yra 

horizontalios formos ir atro- | < ^ = 

vertikaliomis veido formo- : mper 
mis. Tačiau tuomet, kai for- 

ma priderinama prie ele- 
mentariųjų krypčių, bendra 
sąranga irgi tampa pastovi: 
visumos viduje naują reikš- 
mę įgyja dalis. Jau buvo už- 
siminta apie ypatingą galvos 
apdangalų vaidmenį. Portre- 
to fonas taip pat kinta. Pa- 
vyzdžiui, lango anga XV a. 
vaizduojama tik tuomet, kai 
ji vaidina aiškios kontrastin- 


gos formos vaidmenį. MARCANTONIO RAIMONDI (apie 1480-apie 
Kad ir koks stiprus būtų 1530) (sekant Raffaello). Pietro Aretino portretas 


ypač ryškus italų pačios pri- 

gimties polinkis į tektoniškumą ir su tuo susijusią savarankiškų dalių 
sistemą, vis dėlto germanų linijos raida irgi turėjo stebėtinai panašias 
pasekmes. Holbeino „Prancūzų pasiuntinio portrete“ pabrėžti lygiai tie 
patys akcentai, kaip ir Raffaello nupieštame „Pietro Aretino portrete“ 
(čia pateikiame Marcantonio Raimondi raižinį). Taigi geriausiai tokių 
sunkiai aprašomų dalių ir visumos santykių pajautą galima ištobulinti 
pateikiant tokius tarptautinius sugretinimus. 

Kaip tik to ir reikia istorikui, kad jis galėtų suvokti tolesnės eigos 
pokyčius nuo Tiziano prie Tintoretto ir Greco, nuo Holbeino prie Mo- 
ro ir Rubenso. Sakoma: „Burna tapo iškalbingesnė, akys — išraiškin- 
gesnės“. Žinoma, tačiau čia kalbama ne tik apie išraišką, bet ir apie 
vienijimo schemą, išryškinant atskirus akcentus, kuri, būdama dekora- 
tyvumo pagrindas, nulemia visą paveikslo sąrangą. Formos ima lietis 
ir Šitaip gimsta nauja vienovė su nauju atskirų dalių santykiu visumos 
atžvilgiu. Jau Correggio aiškiai suvokė dėl savarankišką vertę įgavusių 
formos dalių kylančius efektus. Į tą patį tikslą kiekvienas savais keliais 
veržiasi vėlyvasis Michelangelo ir vėlyvasis Tiziano, o Tintoretto ir 
tuo labiau Greco aistringai domėjosi klausimu, kaip išgauti didesnę 

paveikslo vienovę nuvertinant atskiras dalis. Sakydami „atskiras da- 
lis“, žinoma, turime galvoje ne tik atskiras figūras — tas pats tinka tiek 
portretams, tiek ir figūrinėms kompozicijoms, tiek spalvoms, tiek ir 
geometrinėms paveikslo kryptims. Aišku, jog negalima tiksliai nusta- 
tyti, kada pokyčiai baigėsi ir atsirado naujasis stilius. Kiekvienas kū- 
rinys — pereinamasis, o poveikis — santykinis. Giovanni da Bologna'os 
„Sabinių pagrobimo“ grupė (Florencija, Lanciu lodžija) — užbaigsime 
skulptūros pavyzdžiu — palyginti su brandžiuoju renesansu atrodo su- 
komponuota absoliučios vienovės dvasia, tačiau palyginti su anksty- 
vuoju Bernini ,,Prozerpinos pagrobimu“ ana visuma išsisklaido į atski- 
rus įspūdžius. 

Iš visų tautų klasikinį tipą labiausiai išgrynino italai. Tuo garsėja ir 
jų architektūra, ir jų piešiniai. Baroko epochoje suteikdami atskiroms 
dalims savarankiškumo, italai irgi niekuomet nenuėjo taip toli, kaip 
vokiečiai. Vaizduotės priešybes būtų galima apibūdinti muzikiniu pa- 
vyzdžiu: itališkas varpų skambesys visuomet laikosi tam tikrų garsinių 
figūrų, o kai skamba mūsų varpai, girdėti tik harmoningų garsų deri- 
nys. Žinoma, lyginti su italų varpų skambėjimu nėra visai tikslu — 
mene lemia siekimas uždaros visumos viduje išgauti savarankišką for- 
mą. Aišku, Šiaurei būdinga tai, jog joje gimė tik vienas Rembrandtas, 
kurio kūriniuose svarbiausios spalvos ir šviesos formos atrodo tarsi 


FRANCOIS BOUCHER (1703-1770). Gulinti mergaitė 

iškylančios iš paslaptingų gelmių, tačiau tam, ką vadiname šiaurietiška 
barokine vienove, Rembrandto pavyzdžio nepakanka. Jau nuo pat pra- 
džių čia egzistavo polinkis ištirpinti atskiras dalis visumoje, jausmas, 
kad kiekviena būtybė gali būti prasminga ir reikšminga tik siedamasi 
su kitomis, su visu pasauliu. Iš čia tasai pomėgis vaizduoti masines 
scenas, toks tipiškas šiaurietiškai tapybai ir taip nustebinęs Michelan- 
gelo. Jis priekaištauja (jei galima tikėti Francisco de Hollanda): vokie- 
čiai norį vienu kartu pasakyti aiškiai per daug, paveikslui sukurti esą 
būtų užtekę vieno motyvo. Italui nepavyko įvertinti kitos tautos po- 
žiūrio taško. Čia juk visai nereikia daugybės figūrų, tiktai figūra turi 
atrodyti susiliejusi į neišardomą vienybę su likusiomis paveikslo for- 
momis. Dūrerio „Šv. Jeronimas celėje“ dar nėra vieningas XVII a. 
prasme, tačiau formų susipynimu jis vis dėlto iliustruoja šiaurietiško- 
sios fantazijos galimybes. 

Kai XVIII a. pabaigoje Vakarų Europos menas ruošėsi naujai pra- 
džiai, vienas pirmųjų tuometinės kritikos reikalavimų buvo tas, kad 
siekiant tikrojo meno vėl būtų izoliuotos atskiros detalės. Nuoga Bou- 
cher mergaitė ant sofos sudaro vieningą visumą su draperija ir viskuo, 
ko dar esama paveiksle, o išplėštas iš konteksto kūnelis daug ką pra- 
rastų. Davido „Madamme Recamier“, priešingai, vėl yra savyje užda- 
ra, savarankiška figūra. Rokoko grožis slypi neišardomoje visumoje, o 
naujam klasicistiniam skoniui graži figūra vėl yra tai, kas ji kadaise 
jau buvo - baigtinių padalytų masių harmonija. 

1. BENDROSIOS PASTABOS 


Kai tik atsıranda nauja formų sistema, savaime suprantama, kad iš 
pradžių šiek tiek pabrėžtinai išryškinamos atskiros detalės. Samoningo 
suvokimo, ką reiškia aukštesnė visuma, nestinga, tačiau atskiros deta- 
lės dažnai traktuojamos kaip savarankiškos ir taip tvirtinamos net ir 
visumos atžvilgiu. Taip buvo, kai primityvistai sukūrė modernų rene- 
sansinį stilių. Jiems pakako meistriškumo, kad neleistų įsiviešpatauti 
atskiroms detalėms, tačiau jos vis dėlto siekia lygių teisių su visuma. 
Padėtį sutvarkė tik klasikai. Tarkime, langas vis dar išlieka aiškiai 
izoliuota dalimi, tačiau atskirai jo nebejaučiame, jo nebegalime pa- 

matyti, tuo pat metu nejausdami jo ryšio su didesne forma — siena, su 
visa sienos plokštuma, ir atvirkščiai, jei stebėtojas sutelkia dėmesį į 
visumą, jam tučtuojau išaiškėja, kaip labai ją savo ruožtu lemia dalys. 

Baroko naujovė yra ne vienovė apskritai, bet absoliuti vienovė, kai 
dalis, būdama savarankiška vertybė, daugiau ar mažiau pradingsta vi- 
sumoje. Gražios atskiros dalys daugiau nebesudaro harmonijos, kurio- 
je jos toliau galėtų savarankiškai alsuoti — dalys paklūsta viešpataujan- 
čiam bendram motyvui, o prasmę ir grožį joms suteikia tik jų sąveika 
su visuma. L. B. Alberti klasikinis tobulumo apibrėžimas: forma turi 
būti tokia, kad jokia detalė negalėtų būti pakeista ar pašalinta, nesu- 
griaunant visumos harmonijos — renesansui tinka lygiai tiek pat, kiek 
ir barokui. Kiekviena architektoniška visuma yra tobulai vieninga, tik 
vienovės sąvokai klasikinis menas suteikia kitą reikšmę, nei baroko 
menas. Tai, kas buvo vieninga Bramante'i, Bernini'ui yra daugialypiš- 
ka, nors Bramante palyginti su primityvistų margumu savo ruožtu ga- 
lima pavadinti puikiu apibendrintoju. 

Barokinis apibendrinimas gaunamas įvairiais būdais. Kartais vienin- 
gumo pasiekiama vienodai sumažinant atskirų dalių savarankiškumą, o 
kai kuriais atvejais atskiri motyvai išplėtojami suskirstant juos į vyrau- 
jančius ir šiems pavaldžius. Vyravimas ir pavaldumas egzistuoja ir 
klasikiniame mene, tačiau ten pavaldžioji dalis vis dar tebėra savaran- 
kiška, tuo tarpu čia net ir vyraujantys elementai prarastų savo reikšmę 
atskirti nuo konteksto. 

Taigi šitaip pertvarkomos vertikalios ir horizontalios formų sekos ir 
atsiranda tokios masyvios gelminės kompozicijos, kuriose ištisos erd- 
vės atkarpos netenka savo savarankiškumo, kad būtų gautas naujas 
bendras įspūdis. Be abejo, čia esama pažangos. Tačiau šis vieningumo 
sampratos pertvarkymas neturi nieko bendra su jausminiais motyvais, 
bent jau ne tiek, kad turėtume teisę sakyti, esą didžiosios aukštus 
jungiančios kolonados atsirado dėl platesnių naujos kartos pažiūrų ir 
kad atskirų dalių tipą sukūrė giedra renesanso nuotaika, o šį savaran- 
kiškumą sumažinti primygtinai reikalavo baroko rimtumas; žinoma, 
matant grožį, išreikštą aiškiomis laisvomis dalimis, kyla džiugesio įspū- 
dis, tačiau tokį įspūdį gali kelti ir priešingas tipas. Juk kas gali būti 
džiugiau nei prancūziškasis rokokas! Tačiau šis laikotarpis nebebūtų 
sugebėjęs vėl grįžti prie renesansinių išraiškos būdų. Mums kaip tik ir 
reikia nagrinėti šį klausimą. 

Akivaizdu, kad ši raida susijusi su mūsų jau aprašytais dalykais — 
vystymusi tapybiškumo ir atektoniškumo link. Tapybiškasis judėjimo 
įspūdis visada susijęs su tam tikru dalių savarankiškumo praradimu, be 
to, kiekvieną suvienijimą lengva susieti ir su atektoniško skonio mo- 
tyvais, ir atvirkščiai, bet kuriai tektonikai iš principo artimas padalytas 
grožis. Tačiau dėl to daugialypės vienovės ir vieningos vienovės sąvo- 
koms reikia ypatingo tyrimo. Nepaprasto akivaizdumo šios sąvokos 
įgyja architektūroje. 


2. PAVYZDZIAI 


Idealaus aiškumo pavyzdžių ypač gausu italų architektūroje. Kartu 
panagrinésime ir plastiką, nes tai, kas jai būdinga ir skiria ją nuo 
tapybos, iš esmės išryškėja plastiniuose architektoniškuose statiniuose, 
pvz., antkapiuose ir pan. 

Venecijietiški ir florentietiški bei romietiški antkapiai savo klasikinį 
tipą įgijo palaipsniui diferencijuojantis ir integruojantis formoms. Il- 
gainiui dalys supriešinamos vis aštresniais kontrastais, o visumos są- 
ranga tampa vis aiškesnė — nė vienos dalies negalima pakeisti neišar- 
džius viso junginio. Primityvusis ir klasikinis tipai yra vieningi dariniai 
su savarankiškomis dalimis. Tačiau pirmojo vienovė dar nėra glaudi. 
Laisvė tampa išraiškinga tik susiejus ją su griežtumu. Kuo griežtesnė 
sistema, tuo paveikesnis atskirų dalių savarankiškumas sistemos vidu- 
je. Tarkime, tokį įspūdį, priešingą negu Desiderio ir A. Rossellino 
kūriniai, kelia Andrea, Sansovino sukurti prelatų antkapiai Tautos šv. 
Marijos bažnyčioje Romoje, o priešingą negu kvatročento dožų antka- 
piai — Leopardi kūrybos Vendramino antkapis Šv. Jono ir Pauliaus 
bažnyčioje Venecijoje. Lig tol neregėtai sutelktą poveikį sukelia Mi- 
chelangelo sukurti Medičių antkapiai: iš esmės čia dar klasikinė sąran- 
ga su savarankiškomis dalimis, tačiau stulbinančiai pabrėžtas stačios 
centrinės figūros kontrastas su gulinčiomis, į plotį ištęstomis formo- 
mis. Tik sukaupus vaizduotėje daug tokių kontrastais pagrįstų paveiks- 
lų, galima teisingai įvertinti Bernini pasiekimus raidos istorijos atžvil- 
giu. Labiau sustiprinti įspūdį vaizduojant izoliuotas dalines formas 
buvo nebeįmanoma, tačiau barokas ir nesileidžia į jokias varžybas; 
tiesiog sugriūva figūras skyrusios idealios sienos, ir padalytas formas 
plačiu vieningu judėjimu užlieja bendra masė. Tai matyti tiek iš popie- 
žiaus Urbono VIII antkapio Šv. Petro bazilikoje, tiek ir iš dar vienin- 

Ručelajų (Rucellai) rūmai. Florencija 


gesnio Aleksandro VII antkapio. Abiem atvejais siekiant vienovės su- 
švelnintas sėdinčios pagrindinės figūros ir gulinčių palydovų figūrų 
kontrastas: antraeilės figūros pavaizduotos stovinčios ir optiškai tiesio- 
giai susiejamos su vyraujančia popiežiaus figūra. Tik nuo žiūrovo pri- 
klauso, kiek jis įstengs suvokti šią vienovę. Bernini galima „perskai- 
tyti^ ir paraidžiui, tačiau jis nenorėtų būti taip ,,perskaitomas". Kas 
suprato šio meno prasmę, žino, kad atskiros formos čia ne tik buvo 
sukurtos susijusios su visuma — tokiam įstatymui paklūsta ir klasika, — 
tačiau kad ji savo savarankiškumą paaukojo visumai ir tik iš visumos 
semiasi gyvybės dvelksmo. 

Kaip klasikinį iš daugelio dalių sudarytos renesansinės vienybės pa- 
vyzdį iš pasaulietiškosios italų architektūros teisėtai galima paminėti 
Romos Kanceliariją, net jei ir nežinotume, jog šių rūmų autorius yra 
Bramante. Trijų aukštų sluoksniai kelia visiško uždarumo įspūdį, ta- 
čiau aiškiai išskirtos sudedamosios dalys: aukštai, kampinis rizalitas, 
langai ir sienos plokštumos. Toks yra ir Lescot Luvro fasadas. Toks 
yra ir Otto Heinricho statinys Heidelberge. Visur matyti lygiavertės 
homogeniškos dalys. 

Kanceliarijos rūmai. Roma 


Pažvelgus atidžiau, žinoma, lygiavertiškumo sąvoką tenka susiaurin- 
ti. Pirmasis Kanceliarijos rūmų aukštas vis dėlto aiškiai supriešintas 
viršutiniams kaip antžeminis aukštas ir kartu tam tikra dalimi jis jiems 
pavaldus. Tik viršuje atsiranda dalijantieji piliastrai. Ši sienas atskirais 
"plotais suskirstanti piliastrų seka taip pat nėra tik paprastai koordinuo- 

ta, čia didesni plotai derinami su mažesniais. Tai ir yra vadinamoji 
sąlygiška klasikinio stiliaus koordinacija. Jos pirminę kvatročentišką 
formą pažįstame iš Ručelajų rūmų Florencijoje. Joje sukurta visiška 
plotų lygybė bei visiška aukštų lygybė dalijimo atžvilgiu. Abu pasta- 
tus apibendrina ta pati sąvoka: tai — sistema su savarankiškomis dali- 
mis, — bet Kanceliarijai jau būdinga griežtesnė formų organizacija. Sis 
skirtumas visiškai atitinka mūsų jau aprašytąjį suglebusios kvatročento 
ir griežtos činkvečento simetrijos skirtumą. Botticelli paveiksle, vaiz- 
duojančiame Mariją su abiem Jonais (Berlynas) trys viena greta kitos 
surikiuotos figūros yra visiškai lygiavertės, o Marijai formalus prana- 
šumas suteiktas tik kaip vidurinei figūrai; klasikų, pvz., Andrea del 
Sarto, kūryboje (kalbu apie Florencijos „Arpijos madoną“) Marija vi- 
sais būdais iškeliama virš ją lydinčių figūrų pastarosioms taip pat nepra- 

Odeskalkių rūmai. Roma 


randant savo reikšmingumo. Čia ir slypi visa esmė. Klasikinis Kance- 
liarijos rūmų plotų sekos bruožas yra tas, kad siaurieji plotai dar tebėra 
savarankiškos proporcinės veftės, o pirmasis aukštas nepaisant jo pa- 
valdumo vis dar išlieka savitą grožį išsaugančiu elementu. 

Toks pastatas, kaip Kanceliarija, suskirstyta grynomis, gražiomis at- 
skiromis dalimis, yra architektoniška Tiziano paveikslo „Venera“ pa- 
ralelė. Pastarajai priešpriešinome Velázquezo „Venerą“ — į absoliučią 
vienovę sutelktą darinį, kurio architektūrinę paralelę irgi nesunkiai 
rastume. 

Vos spėjus išsiplėtoti klasikiniam tipui jau trokštama ryškesniais, 
persmelkiančiais motyvais nugalėti vienovę. Šiuo atveju kalbama apie 
„platesnius uzmojus*, kurie esą nulėmę tolesnę formos įtampą. Taip 
manyti klaidinga. Kas nesutiktų, kad renesanso statinių užsakovai, tarp 
ju ir popiežius Julijus, siekė aukščiausiųjų tikslų, kokie tik buvo pasie- 
kiami žmogaus valiai? Bet tai įmanoma ne visais laikais. Prieš tai, kai 
tapo įmanomos vienos dalies kompozicijos, turėjo būti išgyvendintos 
daugiadalio grožio formos. Michelangelo ir Palladio priklauso perei- 
namajam laikotarpiui. Priešingo negu Kanceliarija gryno barokinio ti- 

po pavyzdys — Odeskalkių rūmai Romoje, kurių du viršutiniai aukštai 
sujungti didžiuoju orderiu su piliastrais — šis motyvas nuo tol Vakarų 
Europoje tapo norma. Šitaip pirmasis aukštas įgauna aiškų cokolinį 
pobūdį, t. y. tampa nesavarankišku nariu. Kiekvienam Kanceliarijos 
sienos plotui, kiekvienam langui, netgi kiekvienam piliastrui buvo bū- 
dingas savitas išraiškingas grožis, o čia formos traktuojamos taip, kad 
visos jos daugiau ar mažiau pradingtų bendros masės keliamame įspū- 
dyje. Atskiri ploteliai tarp piliastrų neturi jokios savarankiškos, ką 
nors atskirai nuo visumos reiškiančios vertės. Langus stengiamasi su- 
lieti su piliastrais, o patys piliastrai pasirodo ne kaip atskiros formos, 
bet kaip masė. Odeskalkių rūmai tėra pradžia. Vėlesnė architektūra šia 
kryptimi nuėjo dar toliau. Ypač subtilus vyresniojo Cuvilliės pastatas — 
Holnsteino rūmai Miunchene (dabar — Arkivyskupo rūmai) jau kelia 
tik judančios plokštumos įspūdį: čia jokio sienos ploto daugiau nebe- 
įmanoma suvokti, langai visai susiliejo su piliastrais, o pastarieji be- 
veik visai prarado savo tektoniškąją reikšmę. 

Pateiktųjų faktų išvada: 
barokiniuose fasaduose 
linkstama pabrėžti atski- 
ras dalis, dažniausiai iš- 
skiriant vyraujantį cen- 
trinį motyvą. Centrinio 
pastato ir flygelių santy- 
kis iš tiesų tam tikrą vaid- 
menį vaidina jau Odes- 
kalkių rūmuose. Bet prieš 
leisdamiesi į išsamesnius 
tyrinėjimus pataisykime 
susidariusią nuomonę, 
esą didžiojo orderio su pi- 
liastrais ar kolonomis 
schema buvo vienintelė 
ar bent vyraujanti. Vieno- 
vės ilgesys galėjo pasi- 
reikšti ir fasaduose, net 
jei ten nebuvo vertikalių BE "1 V 
aukštus susiejančių ele- pom 1-——-——-<—<-— 
mentų. Pateikiame Ro- Arkivyskupo rūmai. Miunchenas 

Policijos rūmai. Roma 


mos Policijos rūmų (šiuo metu — Senato rūmų) reprodukciją. Neatidus 
stebėtojas galėtų manyti, esąs šis vaizdas iš esmės nesiskiria nuo to, 
kuris buvo įprastas renesanso epochoje. Viską lemia tai, kaip stipriai 
suvokiama dalis kaip savarankiškas ir integruojantis elementas ir kaip 
giliai detalė nugrimzta į visumą. Šiuo atveju būdinga tai, kad kilus 
patraukiančio visuotinio plokštumos judėjimo įspūdžiui atskirų aukštų 
keliami įspūdžiai tampa antraeiliais ir kad gyva visa savo mase vei- 
kiančių langų frontonėlių kalba nustelbia atskirus langus, nebesuvo- 
kiamus kitaip, kaip sudedamosios visumos dalys. To paties pobūdžio 
ir įvairūs efektai, kurių šiaurietiškas barokas pasiekė ir be plastinių 
priemonių. Stipresnį masių judėjimo įspūdį sienai galima suteikti pa- 
naudojant vien tik savarankiškos vertės nebetekusių langų ritmą. 
Tačiau, kaip jau minėta, baroko epochoje visada egzistavo polinkis 
akcentuoti: efektai noriai sutelkiami į vieną šalutinius motyvus išlai- 
kantį nesavarankiškais, tačiau visuomet nuo jų priklausantį ir be jų 
jokios reikšmės neturintį pagrindinį motyvą. Jau Odeskalkių rūmuose 
išskiriama plati vidurinė plokštuma, tačiau nedaug, be praktinės pa- 
skirties, o šonuose esama atgal atitrauktų trumpų, proporcingai nesa- 
varankiškų flygelių (vėliau jie buvo ištempti į ilgį). Didesniu mastu ši 

subordinacinė stiliaus maniera įsitvirtino pilių pastatuose su centriniais 
ir kampiniais paviljonais, tačiau centrinius rizalitus, dažnai išsikišan- 
čius į priekį ne daugiau kaip porą centimetrų, galima pamatyti ir ma- 
žuose miestiečių namuose. Vietoje vieno vidurinio akcento ilgesniuose 
fasaduose gali būti įstatyti ir du tuščią vidurį iš šonų apsupantys ak- 
centai, žinoma, ne kampuose — tai jau renesanso sprendimas (plg. 
Kanceliarijos rūmų Romoje), bet atitraukti nuo jų. Pavyzdys — Praha, 
Kinskio rūmai. 

Iš esmės ta pati raida pakartojama bažnyčių fasaduose. Brandusis 
italų renesansas barokui perleido visiškai užbaigtą dvitarpsnį fasadą su 
penkiais plotais apačioje ir dviem plotais viršuje, kurie tarpusavyje 
sujungti voliutomis. Vėliau plotai vis labiau praranda proporcijų sava- 
rankiškumą, vienodos vertės dalių seka pakeičiama lemiančiąja vidu- 
rio dominante, kurioje sutelkti stipriausi plastiniai ir dinaminiai akcen- 
tai — aukščiausias iš šonų atplūstančio judėjimo pakilimas. Vertikalios 
kompozicijos vienovei pasiekti bažnytinė baroko architektūra tarps- 
nius sulieti imdavosi retai, tačiau nors išliko pastovus dviejų tarpsnių 

Šv. Petro bažnyčios choro suolai. Miunchenas 

skaičius, buvo rūpinimasi, kad išliktų vieno tarpsnio persvara kito at- 
žvilgiu. 

Anksčiau jau probėgšmais priminėme analogišką tokios tolimos sri- 
ties, kaip Nyderlandų peizažas, raidą, tačiau kad nesustotume prie at- 
skirų architektūros istorijos faktų, bet sąmoningai laikytumėmės esmi- 
nių ir principinių momentų, tiktų šią nuorodą pakartoti. Iš tiesų čia 
matome taip pat suprantamą suvienytą ir į atskirus akcentus sutelktą 
poveikį, kuris skiria XVII a. olandų peizažą nuo XVI a. būdingo vie- 
nodos vertės objektų vaizdavimo. 

Žinoma, pavyzdžių su kaupu galima atrasti ne tik didžiojoje archi- 
tektūroje, bet ir mažajame baldų ir daiktų pasaulyje. Būtiną dvitarps- 
nės renesansinės spintos pavirtimą vieningos kompozicijos barokiniu 
baldu galėjo paveikti praktiniai sumetimai, tačiau pokytis atitiko vi- 
suotinę skonio kryptį ir, žinoma, būtų įvykęs bet kuriuo atveju. 

Barokas ieško būdo kiekvieną horizontalią formų seką suvienyti į 
grupes. Dekoruojant vienodas choro suolų eiles jos noriai sutelkiamos 
po išlenkta arka, ir netgi pasitaiko, jog laikančiosios navos atramos be 
jokio praktinio pateisinimo yra eilės viduryje (plg. choro suolus iš Šv. 
Petro bažnyčios Miunchene). 

Visais šiais atvejais fenomenas, žinoma, neapsiriboja svarbiausiu jun- 
giančiuoju motyvu: vieningumo įspūdį visuomet lemia ir toks detalių 
pertvarkymas, kai tampa sunku jas traktuoti kaip atskiras dalis. Tarki- 
me, choro suolas įsilieja į vieningą formą ne tik dėl vainikuojančios 
arkos, bet ir dėl to, kad atskiri sienos plotai suformuoti taip, kad pri- 
valo remtis vienas į kitą. Jie nebeturi jokios vidinės atramos. 

Lygiai tas pats atsitinka ir spintai. Rokokas abi spintos dureles sujun- 
gia išsikišusiu karnizu. Jei abiejų durelių viršutinis kraštas pakartoja 
šią liniją, t. y. kyla aukštyn vidurio link, tai savaime suprantama, kad 
jas bus galima suvokti tik kartu. Atskira dalis pati savaime čia nebeturi 
jokio savarankiškumo. Taigi ir rokokinis stalas nebeturi tokių kojų, 
kurios keltų savarankiškos formos įspūdį: jos įlydytos į visumą. Atek- 
toniškumo reikalavimai iš principo giminiški absoliučios vienovės sie- 
kiančio skonio reikalavimams. Galutinis rezultatas — toks rokokinis 
interjeras, dažniausiai bažnyčių, kur visi baldai taip įsilieję į visumą, 
kad nebeįmanoma izoliuotai įsivaizduoti atskiro fragmento. Su niekuo 
nepalyginamų šios srities laimėjimų pasiekė Šiaurės menas. 

Su įvairių tautų fantazijos skirtumais susiduriame kiekviename žings- 
nyje: italai atskiras dalis traktavo laisviau nei Šiaurės tautos ir niekuo- 
met neatsisakė jų savarankiškumo, kaip pastarosios. Tačiau laisvos 

detalės neegzistavo nuo pat pradžių, bet turėjo būti sukurtos, t. y. 
suvoktos. Prisiminkime įvadinius šio skyriaus sakinius. Ypatingo italų 
renesanso grožio priežastis — jo maniera atskirą dalį — ar tai būtų 
kolona, sienos plotas ar erdvės fragmentas — suformuoti kaip užbaigtą 
savyje visumą. Vokiečių fantazija dalims niekada nesuteikė tokio sa- 
varankiškumo. Padalyto grožio samprata iš esmės yra romaniška. 

Atrodytų, šiai minčiai prieštarauja tai, kad kaip tik šiaurietiškajai 
architektūrai būdinga labai ryški atskirų motyvų individualizacija, pvz., 
atskiras erkeris ar bokštas neįsilieja į visumą, bet atkakliai Jai prieši- 
nasi. Tačiau ši individualizacija neturi nieko bendra su dėsniais susais- 
tyto konteksto dalių laisve. Dar ne viskas pasakyta ir tuo, kad pabrė- 
žiama savivalė: akivaizdu, kad šitos savavališkos atžalos tebėra tvirtai 
įsišaknijusios pastato šerdyje. Tokio erkerio negalima atplėšti, „nepra- 
liejus kraujo“. Tokia vienovės samprata italo sąmonei neprieinama, 
kuri leistų kad visiškai heterogeniškos dalys įgytų bendrą buvimo va- 
lia. „Laukinė“ pirmojo vokiečių renesanso maniera, kurią galima iš- 
vysti, pvz., Altenburgo, Šveinfurto, Rotenburgo rotušėse, palaipsniui 
aprimo, tačiau ir santūriai monumentaliose Augsburgo ar Niurnbergo 
rotušėse glūdi besiskiriančios slaptos formuojančios jėgos nuo italų 
manieros. Jų efektas slypi galinguose formos srautuose, o ne formos 
suskirstymuose ar padalijimuose. Visoje vokiečių architektūroje svar- 
biausia ne „gražios proporcijos“, o judėjimo ritmas. 

Nors tai būdinga visam barokui, vis dėlto Šiaurėje sudedamųjų dalių 
reikšmingumas daug labiau paaukotas visuotinio bendro judėjimo įspū- 
džio labui, nei Italijoje. Todėl tokius nuostabius efektus pavyko išgauti 
būtent interjeruose. Galima drąsiai teigti, kad vokiečių XVIII a. baž- 
nyčių ir pilių architektūroje atskleidė kraštutines šio stiliaus galimybės. 

Architektūros raida taip pat nebuvo tolygi: baroko epochos viduryje 
matome atgyjantį plastinį bei tektoniškąjį skonį, kuris, žinoma, visada 
susijęs su domėjimusi atskiromis detalėmis. Tai, kad vėlyvojo Remb- 
randto laikais galėjo atsirasti toks pastatas, kaip klasicistinė Amsterda- 
mo rotušė, turėtų priversti atsargiau žvelgti kiekvieną, norintį apie visą 
olandų meną spręsti vien tik iš vieno Rembrandto pavyzdžio. Kita 
vertus, negalima pervertinti stilių priešybių. Iš pirmo žvilgsnio lengva 
patikėti, jog visame pasaulyje nesą nieko, kas labiau prieštarautų ba- 
rokinės vienovės reikalavimams, nei šis karnizų ir piliastrų aiškiai 
suskirstytas pastatas plikais lygiai į sieną įrėžtais langais. Tačiau masės 
čia sugrupuotos jungiančiuoju barokiniu principu, o tarpai tarp piliast- 

e it ee: 


ET DES As va S UE 
GERRIT ADRIAENSZ BERCKHEYDE Juve Amsterdamo rotusé 


rų neatrodo atskiri savaime gražūs plotai. Šį pastatą vaizduojanciuose 
amžininkų paveiksluose pilna įrodymų, kaip stipriai vienovės sampra- 
ta paveikia formų matymą. Reikšminga būna ne atskira lango anga, bet 
tik iš langų visumos kylantis judėjimas. Aišku, visa tai galima matyti 
ir kitaip; todėl, kai apie 1800-uosius metus vėl atsirado izoliuojantysis 
stilius, savaime suprantama, ir Amsterdamo rotušė paveiksluose įgavo 
naują pavidalą. 

Tačiau išryškėjo, kad naujosios architektūros elementai staiga vėl 
ėmė atsiskirti vienas nuo kito. Langas vėl tapo atskira forma — visuma 
pačia savaime, sienos plotai vėl atgavo savarankiškumą, patalpos bal- 
dai vėl atsiskyrė, spinta susiskaidė laisvomis dalimis, stalo kojos ne- 
beisiliejusios į visumą kaip neatskiriamos dalys — jos tarsi statmeni 
stulpeliai atsiskiria nuo stalo plokštės ir jas galima nusukti. 

Tokį pastatą, kaip Amsterdamo rotušė, teisingai įvertinti sugebėsime 
palyginę ją su klasicistine XIX a. architektūra. Prisiminkime Miunche- 
ne esančius Klencės naujuosius karaliaus rūmus: aiškiai apibrėžtos ir 
savaime gražios dalys — aukštai, piliastrų tarpai, langai — čia įtvirti- 
nami tiek kaip bendro vaizdo elementai, tiek kaip savarankiški nariai. 

(BESALYGISKASIS IR SALYGISKASIS AISKUMAS) 


TAPYBA 


1. BENDROSIOS PASTABOS 


Kiekviena epocha siekė meno aiškumo; pasakymas, kad atvaizdas 
esąs neaiškus, visuomet buvo suvokiamas kaip priekaištas. Tačiau 
XVI a. šis žodis turėjo kitą prasmę, nei vėlesniais laikais. Klasikinia- 
me mene bet koks grožis buvo susijęs su visišku formos atskleidimu, 
o baroko mene absoliutus aiškumas prislopinamas netgi ten, kur sie- 
kiama tobulo tikslumo. Atvaizdas paveiksle daugiau nebesutampa su 
maksimaliu daiktiškuoju aiškumu, priešingai, stengiamasi jo išvengti. 

Akivaizdu, kad kiekvienas tobulėjantis menas ieško vis sunkesnių 
užduočių akims, t. y., kad kai buvo išspręstas aiškus vaizdavimo klau- 
simas, tuomet savaime tampa sudėtingesnė paveikslo forma, o stebė- 
tojui, kuriam paprastumas darosi kiaurai permatomas, ima teikti malo- 
numą painesnių uždavinių sprendimas. Tačiau barokinį paveikslo 
mislinguma, apie kurį ruošiamės kalbėti, kaip teikiantį didesnį žavesį 
šia prasme galima suvokti tik iš dalies. Šis reiškinys yra gilesnis ir 
visuotinesnis. Kalbama ne apie sunkesnį mįslės įminimą, kurį galop 
galima atspėti — čia visada lieka kažkas neišaiškinta. Absoliutaus ir 
santykinio aiškumo stiliai yra viena iš vaizdavimo priešybių, kaip ir 
iki šiol aptartų sąvokų poros. Jie atitinka dvi iš pamatų skirtingas 
pasaulėžiūras ir turi kažką daugiau, nei tik siekimą pasunkinus suvo- 
kimą padidinti žavesį — baroko laikais senasis formos vaidmuo pa- 
veiksle suvokiamas kaip nenatūralus ir jau nebeįmanomas pakartoti 
dalykas. 

Klasikinis menas visas išraiškos priemones priverčia tarnauti tam, 
kad būtų išgauta kuo aiškesnė forma, o barokas iš pamatų vengia 
iliuzijos, kad vaizdas esą pritaikytas stebėti ir kad kada nors galėtų 
būti paaiškintas stebėjimu. Aš sakau „vengiama iliuzijos“, nors iš tik- 
rųjų visuma, žinoma, yra pritaikyta stebėtojui ir jo žiūrai. Kiekvienas 
tikras neaiškumas yra nemeniškas. Tačiau — paradaksolu — yra ir neaišku- 

mo aiškumas. Menas tebėra menas ir tuomet, kai atsisako visiško daik- 
tiškojo aiškumo. XVII a. atrado praryjančios formą tamsos grožį. Ju- 
dėjimu pagrįstas stilius — impresionizmas — iš pat pradžių siekia tam 
tikro neaiškumo. Jis atsirado ne kaip natūralistinio suvokimo pasek- 
me — juk regimybė neperteikia visiškai aiškių vaizdų, bet tik susifor- 
mavus skoniui, suvokiančiam plevenantį grožį. Tik todėl impresioniz- 
mas ir tapo įmanomas. Jo atsiradimo prielaidos slypi dekoratyvumo, o 
ne vien imitacinėje plotmėje. 

Holbeinas, priešingai, tiksliai žinojo, kad natūraliai daiktai atrodo ne 
taip, kaip jo paveiksluose, kad kūnų ribos nematomos vienodai aiš- 
kiai — taip, kaip jis jas vaizduoja, ir kad realybėje, žiūrint į atskiras 
formas — papuošalus, nėrinius, barzdą ir pan., šios ribos daugiau ar 
mažiau pranyksta. Tačiau jis nebūtų sutikęs kriterijumi laikyti įprasto 
matymo. Jam egzistavo tik vienas — absoliutaus aiškumo grožis. Ir 
kaip tik šio reikalavimo įtvirtinimą jis laikė meno ir tikrovės skirtumu. 

Ir prieš Holbeiną, ir tarp jo amžininkų būta menininkų, kurie mąstė 
ne taip griežtai, arba, jei norite, moderniau. Bet dėl to nepakinta šis 
faktas, kad Holbeino kūryba yra aukščiausias šio stiliaus kreivės pa- 
kilimo taškas. Tačiau reikėtų pripažinti, jog aiškumo sąvoka negali 
būti dviejų stilių kokybės vertinimo kriterijus. Čia kalbama apie skir- 
tingus siekius, o ne apie skirtingus sugebėjimus, ir baroko „neaišku- 
mas“ klasikinį aiškumą, praeitą raidos etapą, visuomet laiko prielaida. 
Kokybinis skirtumas yra tik tarp primityviojo ir klasikinio meno: aišku- 
mo samprata neegzistavo iš pat pradžių, ji turėjo atsirasti palaipsniui. 


2. PAGRINDINIAI MOTYVAI 


Kiekviena forma turi tam tikrus raiškos būdus, kuriais pasiekiamas 
aukščiausias aiškumo laipsnis. Tam pirmiausia reikia, kad ji būtų kiek 
įmanoma aiškiau matoma. Bet joks žmogus nesitikės, jog daugiafigü- 
riame istoriniame paveiksle visi žmonės turi būti pavaizduoti aiškiai, 
netgi jų rankų ir kojų pirštai; griežtas klasikinis stilius to irgi niekuo- 
met nereikalavo, tačiau pažymėtina, kad Leonardo „Paskutinėje vaka- 
rienėje“ iš 26 Kristaus ir dvylikos apaštalų rankų nė viena „nepalindo“ 
po stalu. Lygiai taip pat yra Šiaurėje. Tai galima patikrinti Antverpene 
esančiame Massyso „Kristaus apraudojime“ arba suskaičiuoti didžio- 
sios Jooso van Cleve's (Marijos mirties meistro) „Pieta“ galūnes: yra 
visos rankos; Šiaurėje šis dalykas dar reikšmingesnis, nes čia nebūta 

tokios tradicijos. Ir priešingai, detaliame Rembrandto portrete „Gelum- 
bininkų sindikai“, kur pavaizduotos šešios figūros, vietoje dvylikos 
rankų matomos tiktai penkios. Pilnas vaizdas, anksčiau buvęs taisykle, 
dabar tapo išimtis. Terborchas, vaizduodamas dvi grojančias moteris 
(Berlynas), išsiverčia tik su viena ranka, o Massysas buitiniame paveiks- 
le „Palūkininkas ir jo žmona“, žinoma, pavaizduoja abi rankų poras. 

Nepaisant turinio užbaigtumo, klasikinis piešinys visur siekė tokio 
vaizdavimo, kad būtų galima išsamiai paaiškinti formą. Visos formos 
verčiamos atskleisti savo būdingąsias savybes. Atskiri motyvai išplė- 
tojami išraiškingais kontrastais. Galima tiksliai išmatuoti visus atstu- 
mus. Neatsižvelgiant į piešinio kokybę, kūnai Tiziano paveiksluose 
„Venera“ ar „Danaja“, lygiai kaip ir Michelangelo „„Besimaudančių 
kareivių“ kūnai, yra didžiausias jokių neatsakytų klausimų nepaliekan- 
tis aiškiai atskleistos formos pasiekimas. 

Barokas tokio maksimalaus aiškumo vengia. Jis nenori visko išsaky- 
ti ten, kur kai ką galima atspėti. Dar daugiau — grožis dabar visai 
nebesiejamas su visišku aiškumu, bet perkeliamas į tas formas, kurios 
turi savyje kažką nesuvokiama ir tarsi nuolat išslystantį 18 stebėtojo 
akių. Domėjimasis aiškiai apibrėžta forma pakinta į domėjimąsi beri- 
biu, judančiu reginiu. Tuomet pradingsta ir elementarios frontaliosios 
bei profilinės žiūros padėtys, išraiškingumo ieškoma atsitiktiniuose 
aspektuose. 

XVI a. piešinys visapusiškai tarnavo aiškumui. Žiūros padėtys čia 
nebūtinai turi būti aiškios, tačiau kiekvienoje formoje glūdi siekimas 
atsiverti iki galo. Aukščiausio atsiskleidimo laipsnio galima ir nepa- 
siekti — sudėtingesnio turinio paveiksluose tai neįmanoma — ir vis 
dėlto niekas nelieka neišaiškinta. Net labiausiai paslėpta forma kažin 
kokiu būdu įmanoma suvokti, o pagrindinis motyvas būna aiškiausiai 
matomame taške. 

Tai pirmiausia pasakytina apie siluetą. Net 13 tipiškos figūros padė- 
ties daug ką atimantis rakursinis vaizdas traktuojamas taip, kad silue- 
tas išlieka pakankamai iškalbingas, t. y. išlaiko formos išraiškingumą. 
„Tapybiškiems“ siluetams, atvirkščiai, būdingas formos skurdumas. Jie 
liaujasi būti tapatūs formos esmei. Linija išsilaisvino ir įgijo visai 
savarankišką gyvenimą, dėl to atsirado naujas žavesys, apie kurį jau 
buvo kalbėta anksčiau (skyriuje apie tapybiškumą). Žinoma, nuolat 
rūpinamasi, kad akis atrastų reikalingus atramos taškus, tačiau nebeno- 
rima manyti, jog vaizdo ryškumas esąs svarbiausias meno kūrinio prin- 

cipas. Rėmimasis vien tik aiškumu kelia nepasitikėjimą — jis atrodo 
tarsi negyvas. O jei kartais atsitinka taip (tarp kitko, retai), kad nuogo 
kūno siluetas iš tiesų aiškus, pvz., frontaliai, tuomet dvigubai įdomiau 
stebėti, kaip aiškumą bandoma užtemdyti visomis dėmesį atitraukian- 
čiomis priemonėmis (perkirtimais ir pan.), kitais žodžiais tariant, aiš- 
kios formos siluetui siekiama neleisti tapti įspūdžio sukėlėju. 

Kita vertus, savaime suprantama, kad ir klasikinis menas ne visuo- 
met gali perteikti reginį visiškai aiškiomis formomis. Juk žiūrint iš tam 
tikro atstumo medžio lapai visuomet susilies į vieną bendrą masę. 
Tačiau čia nėra jokio prieštaravimo. Dėl to tik dar labiau paaiškėja, 
kad aiškumo principo nereikia suprasti vien materialia prasme, bet 
pirmiausia jį reikia suvokti kaip dekoratyvumo principą. Juk svarbu ne 
tai, matyti atskiras lapas ant medžio ar ne, o tai, ar ta formulė, pagal 
kurią apibrėžiama lapija, yra aiški ir vienodai suvokiama. Albrechto 
Altdorferio medžių masės liudija užgimstantį XVI a. tapybiškąjį stilių, 
bet joms dar nebūdinga iš tiesų tapybiška maniera, nes atskiri užraitai 
vis dar vaizduoja aiškiai suvokiamas ornamentines figūras, ko visai 
nebepasitaiko, pvz., Ruisdaelio tapytame medžio lapų vainike.“ 

XVI a. apskritai nekelia neaiškumo klausimo, o XVII a. pripažįsta jį 
viena iš meninės raiškos galimybių. Juo remiasi visas impresioniz- 
mas. Juk judėjimo, pvz., riedančio rato, vaizdavimas neaiškiomis for- 
momis tapo įmanomas tik tuomet, kai akis išmoko žavėtis tuo, kas ne 
visai aišku. Tačiau impresionistiniame mene tam tikrą neapibrėžtumo 
dalį išlaiko ne tik tikrieji judėjimo fenomenai, bet ir visos formos. Tad 
nieko nestebina tai, kad pažangusis menas dažnai grįžta atgal prie 
pačių paprasčiausių aspektų. Nepaisant to, patenkinami ir reikalavimai 
suteikti žavesio sąlygiškam aiškumui. 

Leonardo sakosi sutinkąs paaukoti netgi ir visuotinai pripažintą gro- 
Zi jei jis nors truputėlį kliudytų aiškumui — čia išties atsiskleidžia 
klasikinio meno sielos gelmės. Leonardo pripažįsta, jog nėra gražesnės 
žalios spalvos, nei apšviestų saulės medžio lapų žalumas, tačiau tuo 
pat metu jis įspėja netapyti tokių dalykų, nes tada lengvai gali atsirasti 
formos aiškumą užtemdančių klaidinančių šešėlių.“ 

Klasikiniame mene šviesa ir šešėliai, kaip ir piešinys (siaurąja pras- 
me), dažniausiai skirti paaiškinti formą. Šviesa apibrėžia atskiras de- 


!> Be kita ko, Altdorferio kūryboje galima įžvelgti raidą nuo neaiškumo didesnio 
aiškumo link. 
!^ Leonardo, Buch von der Malerei, ed. Ludwig, 913 (924) ir 917 (892). 

tales, padalija ir sutvarko visumą. Barokas, žinoma, negali atsisakyti 
jos pagalbos, tačiau šviesa šįsyk neskirta vien paaiškinti formą. Kai 
kur ji išeina už formos ribų, ji gali neapšviesti to, kas svarbu, ir išryš- 
kinti šalutinius aspektus: paveikslas pilnas šviesos judėjimo, nebūtinai 
atitinkančio daiktiškojo aiškumo reikalavimus. 

Būna atvejų, kai forma ir apšvietimas akivaizdžiai prieštarauja vie- 
nas kitam. Taip atsitinka, kai portrete viršutinė veido dalis slepiasi 
šešėlyje, o šviesi yra tik apatinė dalis, arba kai, tarkime, vaizduojant 
Kristaus krikštą šviesa krenta tik ant Jono Krikštytojo, o krikštijamasis 
pasilieka tamsoje. Tintoretto paveikslai pilni daiktiškumui prieštarau- 
jančio apšvietimo, o kokie savavališki šviesos blyksniai vyrauja Remb- 
randto jaunystės laikų paveiksluose! Tačiau mums šiuo atveju svarbu 
ne neįprastos ir iškart į akis krintančios ypatybės, o tos, kurios atrodo 
kaip savaime suprantamas poslinkis, kuriam amžininkų publika net 
neskyrė ypatingo dėmesio. Baroko klasikai yra įdomesni nei pereina- 
mojo laikotarpio meistrai, ir brandaus amžiaus sulaukusio Rembrandto 
darbai mums labiau pamokantys nei jo jaunystės laikų kūriniai. 

Nėra nieko paprastesnio už jo ofortą „Vakarienė Emause“ (1654 m.). 
Akivaizdžiai sutampa apšvietimas ir daiktai. Viešpats Jėzus apgaubtas 
sieną už jo nugaros apšviečiančia aureole, ant vieno apaštalo šviesa 
krenta nuo lango, kitas — neapšviestas, nes sėdi prieš šviesą. Neap- 
šviestas ir prie laiptų pirmajame plane esąs berniukas. Ar yra čia kas 
nors, ko šitaip nebūtų buvę galima atvaizduoti XVI a.? Vis dėlto apa- 
čioje, dešiniajame kampe, yra šešėlis — tamsiausias viso oforto šešėlis, 
uždedantis lakštui barokinį antspaudą. Jis nėra nemotyvuotas — aiškiai 
matyti, kodėl čia turi būti tamsu, tačiau tai, kad šešėlis niekur nepakar- 
totas, suprantamas kaip kažkas savita, be to, yra šone, o ne centre, 
suteikia jam svarbią reikšmę: paveiksle iš karto matome šviesos judė- 
jimą, akivaizdžiai nederantį prie šventiškos sėdinčiųjų aplink stalą si- 
metrijos. Visiško aiškumo dėlei reikėtų šį ofortą palyginti su Dürerio 
kompozicija „Vakarienė Emause“ iš mažųjų medžio raižinių ciklo pa- 
sekant, kokiu mastu čia ima gyventi savarankišką gyvenimą daiktišku- 
mo ribas peržengiąs apšvietimas. Rembrandto kūrinyje nėra jokio for- 
mos ir turinio prieštaravimo — tai būtų trūkumas, tačiau panaikintas 
senasis pavaldumo santykis, ir tik su šia nauja laisve scena įgauna 
baroko epochos gyvenimo dvelksmo. 

Viskas, ką paprastai vadiname „tapybišku apšvietimu“, yra išsilais- 
vinusios iš daikto formos šviesos žaismas — ar tai būtų paskirais švie- 

suliais žemės paviršių nutvieskiantis audringas dangus, ar šviesos spin- 
dulys, prasiskverbęs aukštai pro bažnyčios langus ir lūžtantis ant sienų 
ir kolonų, kur nišose ir kampuose glūdinčios sutemos ribotą erdvę 
paverčia beribe ir neaprėpiama. Klasikinis peizažas šviesą pažįsta kaip 
daiktus suskirstantį elementą; vėliau kai kada imta tam prieštarauti, 
tačiau naujasis stilius visiškai užbaigtas tampa tik ten, kur šviesai su- 
teikiama sąmoningo iracionalumo. Tada ji nebepadalija paveikslo į 
atskiras zonas: šviesus plotas, nepriklausantis nuo jokio plastinio mo- 
tyvo, staiga krinta įstrižai arba blyksi jūros bangose kaip mirguliuojan- 
tis švytėjimas. Niekas nebemano, kad tai galėtų kaip nors prieštarauti 
formai. Dabar tampa įmanomi tokie motyvai, kaip mirgantys ant namo 
sienos lapų šešėliai. Tai įvyksta ne todėl, kad juos tik dabar pastebėjo, 

bet Leonardo dvasios persmelktas menas negalėjo jų panaudoti, nes 
šių motyvų forma buvo neaiški. 

Tie patys principai tinka ir vaizduojant atskirą figūrą. Terborchas 
nutapė prie stalo skaitančią mergaitę: šviesa krenta ant jos iš už nuga- 
ros, slysta smilkiniu, o viena laisvai krintanti garbanėlė meta šešėlį ant 
lygios plokštumos. Visa tai atrodo labai natūraliai, tačiau klasikinis 
stilius nepakęstų tokio natūralumo. Tik prisiminkime panašaus turinio 
pusinių moterų figūrų meistro paveikslus, kur šviesa ir modeliavimas 
visiškai sutampa vienas su kitu. Beje, laisvumo apraiškų pasitaikydavo 
visuomet, tačiau jos visada buvo suvokiamos kaip išimtys. Dabar ira- 
cionalus apšvietimas tampa norma, ir ten, kur apšvietimas sutampa su 
daiktų forma, jis atrodo ne pasiektas sąmoningai, bet kaip atsitiktinu- 
mas. Impresionizmo paveiksluose šviesos judėjimas įgyja tiek daug 
energijos, kad menininkai, paskirstydami šviesą ir šešėlius, gali ramiai 
atsisakyti „tapybiškai“ neaiškių motyvų. 

Ardantys formą labai stiprios šviesos efektai ir formą ištirpdanti la- 
bai silpna šviesa — tai du klausimai, klasikinėje epochoje laikyti esan- 
čiais už meno ribų. Renesanso dailininkai irgi vaizdavo naktį. Tada 
figūros būdavo uždažomos tamsiai, kartu išlaikant apibrėžtą jų formą, 
o šįsyk, priešingai, figūros susilieja su visuotine tamsa ir visi kontūrai 
tampa neryškūs. Skonis ištobulėjo tiek, kad ir šis sąlygiškasis aišku- 
mas buvo pripažįstamas gražiu. 

Kolorito istoriją taip pat galima nagrinėti pagal besąlygiškojo ir są- 
lygiškojo aiškumo sąvokas. 

Leonardo, kuris jau tiksliai teoriškai žinojo spalvinius šešėlių atšvai- 
tus ir papildančiąsias spalvas, vis dėlto negalėjo leisti, kad tapytojas 
šiuos reiškinius perkeltų į paveikslą. Tai labai būdinga. Jis akivaizdžiai 
baiminosi, kad nenukentėtų daiktų aiškumas ir savarankiškumas. Dėl 
to jis ir kalba tik apie „tikrą“ daiktų šešėlį, kurį galima sumaišyti tik 
iš lokalinės daikto ir juodos spalvos." Tapybos istorija nėra vis giles- 
nio teorinio spalvinių reiškinių pažinimo istorija, spalvų stebėjimus 
menininkai dažnai vertina visai kitaip, o ne iš natūralistinio požiūrio 
taško. Tai, kad Leonardo formuluotės tinka tik ribotai, įrodo Tiziano 
pavyzdys. Tačiau Tiziano ne tik daug jaunesnis — jis ilgu savo kūry- 
biniu keliu parodo perėjimą i kitą stilių, kur spalva jau iš esmės nebėra 
kūno priedas, bet reikšmingas daiktams regimumą suteikiantis elemen- 


!* Leonardo, ten pat, 729 (703). Plg. 925 (925) apie „tikrą“ lapijos spalvą: reikėtų 
nuskinti lapą nuo vaizduosimo medžio ir pagal tą pavyzdį paruošti dažų mišinius. 

tas, susiejantis, vieningai judantis ir kiekvieną akimirką kintantis pra- 
das. Dabar mums reikės pasiremti samprotavimais, kurie buvo išdės- 
tyti I-ajame skyriuje kalbant apie tapybiškąjį judėjimą. Čia reikėtų 
priminti tik tai, kad baroko laikais žaviu laikytas ir spalvų prislopini- 
mas. Vienodas spalvų aiškumas pakeičiamas daliniu spalvų neaišku- 
mu. Spalva nėra gatava iš pat pradžių; ji tiktai tampa. Lygiai kaip 
ankstesniame skyriuje aptartas atskirų taškų akcentavimas piešiant, ku- 
riam kaip prielaida reikalingas dalinis formos neaiškumas, taip ir su- 
telktos spalvos schema neaiškių spalvinių vaizdų pripažinimu remiasi 
kaip vienu iš paveikslo faktorių. 

Ten, kur pagrindas yra klasikinis stilius, spalva tarnauja formai, ir ne 
tik iš dalies, kaip manė Leonardo, bet ir apskritai: paveikslas Žiūrint į 
jį kaip į visumą spalvomis suskirstomas į smulkesnes dalis, o spalvi- 
niai akcentai tuo pat metu yra ir prasminiai kompozicijos akcentai. 
Greitai dailininkams ėmė labiau patikti šiek tiek perkelti akcentus, o 
atskirų spalvų išdėstymo anomalijų galima įžvelgti jau ankstesnio lai- 
kotarpio kūriniuose, tačiau tikrasis barokas atsiranda tik tuomet, kai 
spalva visiškai išvaduojama iš pareigos tvarkyti ir aiškinti daiktus. 
Spalva neprieštarauja aiškumui, tačiau kuo aktyviau ji ima gyventi 
savarankiškai, tuo mažiau ji tarnauja daiktams. 

Vien kartojant tą pačią spalvą skirtingose paveikslo vietose, pasireiš- 
kia ketinimas prislopinti koloritą. Žiūrovas susieja draugėn tos pačios 
spalvos plotus ir taip įžengia į kelią, neturintį nieko bendra su daiktiš- 
kąja interpretacija. Paprastas pavyzdys: Tiziano „Karolio V portrete“ 
(Miunchenas) vaizduoja raudoną kilimą, o Anthonis Moras „Marijos 
Tiudor portrete“ (Madridas) — raudoną krėslą; abu objektai aiškiai pa- 
brėžti lokaline spalva ir įsimena būtent savo daiktiškuoju aspektu — 
kaip kilimas ir kaip krėslas. Vėlesni tapytojai tokio įspūdžio stengtųsi 
išvengti. Garsiuosiuose savo portretuose Velázquezas daug kartų nau- 
doja tą pačią raudoną spalvą vis kitiems daiktams tapyti — rūbams, 
pagalvėlėms, užuolaidoms, — nuolat ją šiek tiek pakeisdamas; šitaip 
spalva lengvai pereina į antdaiktiškąją plotmę ir daugiau ar mažiau 
išlaisvinama iš materialaus pagrindo. 

Kuo daugiau esama tonų sąsajų, tuo lengviau vyksta šis procesas. 
Tačiau savarankišką kolorito poveikį galima sustiprinti ir tą pačią spal- 
vą suteikus visai skirtingos reikšmės daiktams arba, atvirkščiai, spal- 
vos traktuote atskiriant tai, kas daiktiškojoje plotmėje yra vieninga. 
Cuypo avių banda nevaizduojama kaip izoliuota balkšvai gelsva masė; 


212 


TAPYBA 


jos šviesos tonas tai vienur, tai kitur atitinka dangaus šviesumą, o tuo 
pat metu kai kurie gyvuliai gali būti atskiriami nuo kitų ir labiau 
susiejami su ruda žemės spalva (plg. paveikslą Frankfurte prie Maino). 

Tokių kombinacijų egzistuoja begalinė daugybė. Tačiau apskritai spal- 
vos intensyvumo efektas nėra būtinai kuo nors susijęs su pagrindiniu 
daiktiškuoju motyvu. Pieterio de Hoocho paveiksle (Berlynas), vaiz- 
duojančiame motiną prie lopšio, spalvinio efekto branduolys — švytin- 
čios raudonos bei šiltos gelsvai rudos sąskambis. Didžiausio pastaro- 
sios spalvos intensyvumo pasiekiama vaizduojant durų staktą antrajame 
plane, o ryškiausia raudona spalva nutapyta ne moters suknelė, bet 
atsitiktinai ant lovos užmestas sijonas. Tad ryškiausi spalvų žaismo 
akcentai palieka figūrą visai nuošaly. 

To niekas nelaikys nederamu pasikėsinimu į kompozicijos aiškumą, 
ir vis dėlto tai yra spalvos emancipacija, kuri klasikinėje epochoje būtų 
buvusi neįmanoma. 

Panašiai, bet ne visai tapačiai šis klausimas sprendžiamas tokiuose 
paveiksluose, kaip Rubenso „Andromeda“ ar Rembrandto „Zuzana“ 
(abu Berlyne). Antai Zuzaną vaizduojančiame paveiksle numestas be- 
simaudančiosios rūbas iš tolo šviečia savo akinanéiu raudonumu, kurį 
dar sustiprina dramblio kaulo spalvos kūno baltumas, o žiūrovas, nors 
ir nesuklys dėl daiktiškosios spalvinių dėmių reikšmės ir nė akimirkos 
neužmirš, kad šitoji raudona dėmė yra sijonas, Zuzanos sijonas, vis 
dėlto pajus, jog kūrinys labai tolimas visiems XVI a. paveikslams. Tai 
lemia ne vien piešinio pobūdis. Žinoma, raudoną masę sunku suvokti 
kaip figūrą, ir žiūrovas vien tapybiškai jaučia, kaip raudona liepsna 
vienodais lašais rieda žemyn nukarusiais raišteliais ir vėl susirenka 
apačioje, ugniniame šlepečių klane, bet įspūdį vis dėlto nulemia šios 
pačiame paveikslo pakraštyje esančios spalvos vienišumas. Ji paveiks- 
lui suteikia akcentą, nesutampantį su šia situacija. 

Rubensas daiktiškame paveiksle „Andromeda“ irgi jautė poreikį pa- 
gyvinti kompoziciją iracionalia barokiška spalvos dėme. Apačioje, de- 
šiniajame kampe, prie akinančiai baltos nuogos frontalios figūros kojų 
nesutramdomai kyla purpurinis raudonis. Daiktiškuoju atžvilgiu jį leng- 
va paaiškinti — tai numestas aksominis karaliaus dukters apsiaustas, 
tačiau būtent šioje vietoje esanti tokia ryški spalva stulbina kiekvieną, 
matuojantį paveikslą XVI a. matu. Stiliaus istorijos požiūriu yra reikš- 
mingas atsiradęs spalvinio akcento stiprumas, visiškai nesusijęs su 

PIETER DE HOOCH (1629-po 1684). Motina 


daiktiškąja jo savininko verte, nes juk kaip tik dėl to spalvai paveiksle 
atsiranda galimybė savarankiškai mirgėti. 

Kaip panašius dalykus perteikė klasikinis stilius, galima išvysti toje 
pat Berlyno galerijoje Tiziano darbuose; kalbu apie mažosios Roberto 
Strozzi dukters portretą, kur paveikslo pakraštyje irgi pavaizduotas 
raudonas pliušas, tačiau šįkart jį visapusiškai stengiamasi palaikyti ir 
suderinti papildančiomis spalvomis, kad nebūtų jokios persvaros ir 
atotrūkio. Daiktai paveiksle visiškai priderinti prie paveikslo formos. 

Galiausiai neišvengiama pasekmė atsiranda ir erdvinėje figūrų kom- 
pozicijoje: grožis daugiau nebesiejamas su visišku aiškumu. Nekan- 
kindamas žiūrovo neaiškumu, kuris jį verstų ieškoti motyvų, barokas 
i$ esmės sąmoningai numato ir tai, kas ne visai aišku, ir tai, kas visai 
neaišku. Pasitaiko kompozicijų, kuriose svarbiausi dalykai nustumti į 
antrąjį planą ir išryškinta tai, kas nesvarbu; tai ne tik leistina — to yra 
siekiama, nors pagrindinis motyvas vis tiek turi būti išryškintas, tegul 
ir slaptai. 

Kaip XVI a. meno teoretiku čia taip pat galima pasiremti Leonardo. 
Kaip žinoma, mėgstamas baroko tapytojų metodas buvo pernelyg pa- 
didinant pirmąjį planą sustiprinti judėjimą gilyn. Tam būtina pasirinkti 
labai artimą žiūrėjimo tašką: dydžiai tada santykinai mažės gilumos 
link, t. y. arčiausiai esantys motyvai atrodys nepaprastai dideli. Leo- 
nardo taip pat stebėjo šį reiSkinj'ó, tačiau šis jį domino tik teoriškai, o 
meninėje praktikoje atrodė nepritaikomas. Kodėl? Todėl, kad nuo jo 
nukenčia aiškumas. Leonardo atrodė neleistina, kad perspektyviškai 
vaizduojami daiktai būtų pernelyg atitolinami vieni nuo kitų, jei tikro- 
vėje iš tiesų jie yra arti kits kito. Savaime suprantama, jog kiekvienas 
atitraukimas gilyn lemia daiktų sumažėjimą, tačiau laikydamasis kla- 
sikinio meno pažiūrų, Leonardo siūlo perspektyvinį mastelį mažinti 
kuo atsargiau ir vengia nuo didelių objektų staiga peršokti prie mažų. 
Tai, kad vėlesniems tapytojams patikdavo būtent toks metodas, didele 
dalimi lėmė gilumos efekto siekis, bet čia neabejotinai svarbu ir džiaugs- 
mas sukūrus neaiškų paveikslą. Ryškiausias pavyzdys čia būtų Janas 
Vermeeris. 

Visas tas kombinacijas, kur sankirtomis ir sustümimais draugén op- 
tiškai glaudžiai susiejami iš tiesų tarpusavyje nieko bendra neturintys 
daiktai, irgi galima laikyti barokinių neaiškumų pavyzdžiais. Tokios 
sankirtos egzistavo visuomet. Svarbu tik tai, kiek iš tiesų būtina susieti 
tai, kas tolima ir artima, tai, kas perkerta ir tai, kas perkertama. Šis 
motyvas sustiprina ir gilumos efektą, todėl jau buvo paminėtas anks- 
čiau. Tačiau prie jo galima grįžti ir kalbant apie daiktiškąjį aiškumą, 
nes jo rezultatas visuomet yra stebinantis savitos naujos figūros vaiz- 
das, kad ir kokios pažįstamos būtų atskirų ją sudarančių daiktų formos. 

Naujojo stiliaus veidas visiškai aiškiai atsiskleidžia daugiafigūriuose 
paveiksluose, kai nėra ko tikėtis atpažinti atskiras galvas ar figūras. 
Klausytojai, Rembrandto oforte apsupę pamokslaujantį Kristų, matomi 
tik 13 dalies. Daug kas dar lieka neaišku. Aiškesnė forma iškyla iš 
neaiškios, o čia ir glūdi naujasis žavesys. 

Pasikeičia ir vidinė vaizduojamų istorijų režisūra. Klasikinio meno 
tikslas buvo tik aiškiai perteikti motyvą, o barokas, nors ir nenorėda- 
mas būti neaiškus, aiškumui leidžia pasireikšti tik kaip atsitiktiniam 
šalutiniam rezultatui. Kartais atvirai žaidžiama paslapties žavesiu. Kiek- 
vienam žinomas Terborcho paveikslas „Tėvo pamokymas“. Pavadini- 
mas neatitinka tiesos, nes žiūrint bet kuriuo aspektu svarbiausias 


té Leonardo, ten pat, 76 (117) ir 481 (459). Plg. 471 (461) ir 34 (31). 


215 


V. AIŠKUMAS IR NEAIŠKUMAS 


paveikslo akcentas — ne tai, ką sėdintis vyras sako stovinčiai priešais 
jį mergaitei, o tai, kaip mergaitė klausosi jo kalbos. Tačiau čia tapy- 
tojas mus palieka likimo valiai. Mergaitė, savo balto atlaso suknele jau 
savaime sudaranti svarbiausią žvilgsnio traukos tašką, yra nusigręžusi. 

Tokia vaizdavimo galimybė žinoma tik barokui; XVI a. ji būtų bu- 
vusi palaikyta pokštu. 


3. PASTABOS DEL TURINIO 


Jei aiškumo ir neaiškumo sąvokos buvo vartojamos ne tik dabar, bet 
pasitaikius progai ir anksčiau, tai dėl to, kad jos 13 tiesų susijusios su 
visais didžiojo proceso veiksniais ir iš dalies sutampa su tapybiškumo 
ir linijiškumo kontrastų pora. Visiems objektyviai tapybiškiems moty- 
vams būdingas tam tikras apčiuopiamų formų neaiškumas, o tapybiš- 
kojo impresionizmo stilius, sąmoningai atsisakantis apčiuopiamosios 
regimybės, tapo įmanomas tik todėl, kad šis „neaiškumo aiškumas“ 
užsitarnavo teisę egzistuoti mene. Pakanka nurodyti tokius pavyzdžius, 
kaip Dürerio „Šv. Jeronimas“ ir Ostade's „Tapytojo dirbtuvė“, ir paju- 
sime, kaip glaudžiai bet koks tapybiškumas susijęs su sąlygišku daik- 
tiškumu. Vienur vaizduojamas kambarys, kur visiškai aiškiai matyti 
net ir menkiausias daiktelis nuošaliausiame kampelyje, kitur tvyro sie- 
nas ir daiktus apgaubiančios sutemos. 

Nepaisant to, mūsų aptariama sąvoka neapsiriboja tuo, kas jau buvo 
pasakyta ankstesniuose skyriuose. Išnagrinėję vyraujančius motyvus, 
mes ir čia norime pasekti, kaip visiškas aiškumas virsta sąlygišku 
aiškumu, kaip kinta žiūros taškas. Nesiekdami išsamiai analizuoti at- 
skirų atvejų, vis dėlto tikimės šiuos reiškinius geriausiai paaiškinti 
tokiu būdu. 

Kaip visuomet, pradėti galima nuo Leonardo „Paskutinės vakarie- 
nės“. Tai — aukščiausia klasikinio aiškumo pakopa. Forma atskleista 
tobulai, kompozicija tokia, kad vaizdiniai akcentai joje visiškai sutam- 
pa su objektyviaisiais akcentais. Tiepolo, priešingai, akcentus pergru- 
puoja tipiškai barokiškai: nors Kristus ir deramai išskirtas, tačiau aki- 
vaizdu, kad paveikslo judėjimą lemia ne jis, o vaizduojant apaštalus 
noriai taikyti formos paslėpimo ir užtemdymo principai. Šiai dailinin- 
kų kartai klasikinio meno formos aiškumas turėjo atrodyti negyvas. 
Juk gyvenime scenos negrupuojamos taip, kad viską būtų galima vie- 
nodai matyti, o veiksmo turinys nulemtų, kaip išsidėsto grupės. Atsi- 
tiktinumo dėka tikrojo gyvenimo bangų mūšoje esminiai motyvai es- 
miniai gali atrodyti ir akiai. Naujasis menas kaip tik ir gaudo šias 
akimirkas. Tačiau būtų neteisinga šio stiliaus atsiradimo priežastimi 
laikyti tiktai natūralumo siekį, nes šio natūralizmo buvo galima pa- 
siekti tik tuomet, kai santykinis neaiškumas buvo visuotinai imtas lai- 
kyti gražiu motyvu. 

Dūreriui, taip pat, kaip ir Leonardo, medžio raižinyje „Marijos mir- 
tis“ absoliutus aiškumas atrodė natūralus. Nors vokietis nesiekia jo 
taip primygtinai kaip italas ir medžio raižiniuose kaip tik yra linkęs 
leisti linijoms Žaisti savarankiškai, nepaisant to, šita kompozicija taip 
pat yra tipiškas paveiksle esančiųjų objekto ir atvaizdo sutapimo pa- 
vyzdys. Bet kuri šviesa — tai ypač svarbu nespalvotoje kompozicijoje — 
aiškiai apibrėžia tam tikrą formą, o kai bendra visų šviesų visuma 
sukuria dar vieną savarankišką figūrą, tai ir šis efektas lemtingai pri- 
klauso nuo vaizduojamos scenos. Jooso van Cleve's tapytos „Marijos 
mirties“ reprodukcija prastesnė už Dūrerio kūrinį, tačiau dėl to kalti 
tiktai trūkstami spalvų atspalviai. Žiūrint į skirtingas spalvas ir jų pa- 
sikartojimus, bendras įspūdis kyla ir čia, tačiau kiekviena spalva re- 
miasi tik daiktiškuoju savo pagrindu, ir netgi jos pakartojimai nesuda- 
ro vieningo, gyvo elemento, išryškėjančio tai čia, tai ten, — ne, tiesiog 
šalia raudonos lovatiesės matome tik raudoną baldakimą ir t. t. 

Kita karta šiuo atžvilgiu itin skiriasi. Spalva pradeda darytis savaran- 
kiška, o šviesa tampa nebepriklausoma nuo daiktų. Su tuo susijęs ir vis 

mažesnis siekis vaizduoti baigtinius plastinius motyvus, ir jei neįma- 
noma visiškai atsisakyti vaizdo aiškumo, tas aiškumas kyla ne tiesiai 
iš daikto, bet atsiranda tartum nelauktai, kaip laimingas atsitiktinumas. 

Savo garsiajame didelio formato oforte Rembrandtas šitaip išvertė į 
baroko kalbą „Marijos mirtį“. Šviesos srautas, užliejantis lovą, įstrižai 
aukštyn kylantys šviesūs debesys, vienur kitur ryškūs tamsūs kontras- 
tingi akcentai, visuma — tarsi gyvai mirguliuojantis šviesių ir tamsių 
dėmių raizginys, kuriame nugrimzta atskiros figūros. Vyksmas nėra 
neaiškus, tačiau nė akimirkos neabejojame, kad šios šviesos bangos 
liejasi per daiktus, kurie jų nesulaiko. Ofortas „Marijos mirtis“, sukur- 
tas dar prieš „Naktinę sargybą“, priklauso prie tų kūrinių, kuriuos 
Rembrandtas vėliau vadino per daug teatriškais. Brandos metais jo 
vaizduojamos scenos tapo daug kuklesnės. Tai nereiškia, kad jis grįžo 
prie XVI a. stiliaus — jis nebūtų galėjęs to padaryti net ir norėda- 
mas, tačiau jis atsisakė fantastiškumo. Todėl ir apšvietimas tapo visai 
paprastas, bet ne toks, kad jame nebebūtų likę paslaptingumo. 

Toks yra ,,Nuémimas nuo Kryžiaus“. Įžymųjį lakštą jau nagrinėjome 
kalbėdami apie vienovę, o dabar galime pridurti, kad ši vienovė, žino- 
ma, pasiekta vienodo aiškumo sąskaita. Iš visos Kristaus figūros išties 
įspūdingai atrodo tik sulenkti keliai, o viršutinė kūno dalis beveik 
pradingsta tamsoje. Iš šios tamsos išnyra Kristui tiesiama ranka, vie- 
nintelė šviesi neatpažįstamai tamsos paslėpto žmogaus ranka. Sunkiau 
ar lengviau, bet galima atpažinti atskiras figūras, atskiros šviesios dė- 
mės iš nakties glėbio išsiveržia taip, kad atrodo sudarančios gyvą tar- 
pusavio ryšį. Pagrindiniai akcentai sudėlioti tiksliai ten, kur to reikia 
dėstymui, tačiau sutapimas ne akivaizdus, o tarsi atsitiktinis. Visos 
XVI a. kompozicijos dėl savo begalinio aiškumo palyginti su šia atro- 
do lyg dirbtinės; tai pasakytina tiek apie visumą, tiek apie atskirą 
figūrą. 

Kuriant „Kryžiaus nešimą“ Raffaello atrodė savaime suprantama, 
kad parpuolęs herojus turi būti pavaizduotas kuo aiškesniu aspektu ir 
kad tuo pat metu paveiksle jam turi būti skirta vieta, kurios nori aiš- 
kumo siekianti vaizduotė. Jis įkomponuotas kaip centrinė pirmojo erd- 
vinio sluoksnio figūra. Rubensas, priešingai, viską įsivaizdavo visiškai 
kitaip. Dėl judėjimo įspūdžio jis atsisako plokštumos ir tektoniškumo, 
o iliuziškumas ir neaiškumas jam — būtina gyvumo prielaida. Rubenso 
paveiksle paremiančio petimi kryžių atleto figūra reikšmingesnė už 
Kristaus, platūs tamsūs šešėliai nuveikia likusį darbą ir nustumia į 

antrąjį planą dvasiškai svarbiausią figūrą, o visą vaizdą tampa sunku 
suvokti kaip plastinį motyvą. Vis dėlto neturėtume teisės sakyti, kad 
teisėtas aiškumo noras lieka nepatenkintas. Žiūrovas iš visų pusių ne- 
jučia vedamas prie nepastebimos herojaus figūros, ir jėgų netekimo 
motyvas akims pateikia visa, kas tą akimirką yra svarbiausia. 

Tačiau tiesa ir tai, kad toks pagrindinio veikėjo užtemdymas yra tik 
vienas ir veikiau paviršutiniškas šio principo taikymo būdas. Vėlesni 
menininkai esminius motyvus vaizduoja visiškai aiškiai, tačiau ben- 
dras įspūdis išlieka paslaptingai neaiškus, nepaaiškinamas. Pavyzdžiui, 
gailestingojo samariečio istorijos (taip pat iš „Kristaus kančių“ ciklo) 
negalima pavaizduoti aiškiau, nei tai padarė brandaus amžiaus sulau- 
kęs Rembrandtas 1648 m. tapytame savo paveiksle. Tačiau vaizduo- 
jant beveik visus siužetus nėra reikšmingesnio klasikinių reikalavimų 
griovėjo už Tintoretto. 

„Marijos įvesdinimas į šventyklą“ — tai toks siužetas, kuriame tam, 
kad būtų aiškus, figūras reikia išdėstyti pagal išilginę ašį. Tintoretto 
neatsisakė dvi pagrindines susitinkančias figūras vaizduoti profiliu, 

žinoma, vengdamas grynos plokštumos, ir kylančius aukštyn laiptus, 
kurie savo siluetu niekur neturi išryškėti, vaizduodamas šiek tiek įstri- 
žai, tačiau gilyn į paveikslą ir iš jo besiveržiančioms jėgoms akivaiz- 
džiai atiduodamas persvarą. Pasisukusi nugara į Mariją rodanti moteris 
ir nenutrūkstančiu srautu į paveikslo gilumą judanti besiglaudžiančių 
sienos šešėlyje Žmonių eilė galėtų vien savo judėjimo kryptimi nu- 
stelbti pagrindinį motyvą, net jei jie ir nebūtų tiek daug didesni. Sė- 
dinti ant laiptų figūra taip pat veržiasi į gilumą. Ši erdvine energija 
trykštanti kompozicija — geras iš esmės plastines priemones naudojan- 
čio gilumų stiliaus pavyzdys, be to, joje matome tipišką paveikslo 
akcentų ir veiksmo akcentų nesutapimą. Keista, kad joje apskritai per- 
teikiamas aiškus dėstymas! Mažoji mergaitė nepradingsta erdvėje. 
Palaikoma nekrentančių į akis lydinčių figūrų ir vaizduojama ypatin- 
gomis aplinkybėmis, nesuteiktomis daugiau jokiai kitai figūrai, ji ir jos 
santykis su vyriausiuoju kunigu įtvirtinamas kaip visumos branduolys 
nepaisant to, kad net ir apšvietimas skiria dvi pagrindines figūras. 
Taigi tokios Tintoretto naujovės. 

O kiek daug „Kristaus kūno apraudojimas“, šis vienas stipriausių jo 
paveikslų, kurio efektą sudaro pora iš tiesų nuostabiai koncentruotu 

JOOS VAN CLEVE. Kristaus kūno apraudojimas 


akcentų, gauna iš neaiškiai aiškaus vaizdavimo principo! Ten, kur iki 
tol kiekvieną formą stengtasi išreikšti vis taip pat aiškiai, dailininkas 
formas prislopino, išlaisvino, padarė neregimas. Štai ant Kristaus vei- 
do krenta plastinių pagrindų visiškai nepaisantis šešėlis, užtat jis lei- 
džia išryškėti kaktos ir smakro fragmentams, kurie be galo daug reiš- 
kia, kad susidarytų kančios įspūdis. O kokios iškalbingos bejėgiškai 
alpstančios Marijos akys! Jų akiduobės pripildytos vientisos tamsos, 
tarsi jos būtų didelės apvalios skylės. Apie tokius efektus pirmasis 
mąstė Correggio. O griežtieji klasikai, net kai išraiškingai pateikdavo 
šešėlį, niekada neišdrįso peržengti formos aiškumo ribų. 

Net ir Šiaurėje, kur aiškumas buvo suvokiamas truputį laisviau, gar- 
sieji daugiafigūriai paveikslai „Kristaus kūno apraudojimas“ gali būti 
tobulo aiškumo pavyzdžiais. Juk kas neprisimena Ouinteno Massyso 
arba Jooso van Cleve's! Ten nėra nė vienos figūros, kuri nebūtų pa- 
vaizduota aiškiai iki smulkiausios detalės, o kiek dar reiškia apšvieti- 
mas, kuris neturi jokio kito tikslo, tik sumodeliuoti daiktus. 

Šviesos vaidmuo peizaže buvo svarbus siekiant ne klasikinio patiks- 
linimo, bet barokinio užtemdymo. Šviesokaita pradėta plačiai naudoti 
tik pereinamuoju periodu. Tokie šviesos ir šešėlio ruožai, kuriuos vaiz- 
davo ankstesnių laikų menininkai — tiek kūrę iki Rubenso, tiek ir jo 
amžininkai (plg. Jano Bruegelio Vyresniojo 1604 m. tapytą „Kaimą 

JAN BRUEGEL (vyresnysis). Kaimas ant upės kranto 


ant upės kranto“), dalydami apibendrina, ir nors jie iš esmės iracio- 
naliai suskaldo visumą, vis dėlto būna aiškūs, mat jie sutampa su 
atskirais žemės paviršiaus fragmentais. Laisvomis dėmėmis šviesai iš- 
siskleisti visame peizaže leidžia tik brandusis barokas. Dar vertėtų 
priminti, jog tik tuomet iš esmės tapo įmanoma vaizduoti lapų šešėlius 
ant mūro sienos ir saulės spindulių persmelktą mišką. 

Prie barokinio peizažo savitumų — pereikime prie kitos temos — pri- 
klauso ir tai, kad vaizduojamas fragmentas iš tiesų neturi atrodyti su- 
varžytas objektyvių dėsningumų. Dėl to motyvai nebėra tiesiogiai aki- 
vaizdüs ir atsiranda tokių daiktiškosios sferos nejpareigotu aspektų, 
kuriems peizažinė tapyba yra žymiai tinkamesnis pagrindas nei portre- 
tas ar istorinė scena. Toks pavyzdys yra Vermeerio „Delfto gatvė“ — 
niekas čia nepavaizduota iki galo — nei atskiras namas, nei gatvelė. 
Architektoninės vedutos gali būti labai turiningos daiktiškai, tačiau jos 
turi atrodyti taip, tarsi iš tiesų visiškai nesistengta perteikti esamos 
tikrovės. Amsterdamo rotušės vaizdas tampa meniškas arba pateikiant 
ji perspektyviniu rakursu, arba, jei pastatas vaizduojamas frontaliai, 
nuvertinant objektyvių detalių tarpusavio santykį. Kalbėdami apie baž- 
nyčių interjerus, kaip senesniojo stiliaus pavyzdį pateiksime konserva- 
tyvųjį Neefsa (vyresnįjį): daiktiškai čia viskas aišku, ir nors apšvieti- 
mas originalus, tačiau jis iš esmės skirtas išryškinti formas, o šviesa 
paįvairina vaizdą neatitoldama nuo formos. Pastarojo kontrastas E. de 
Witte yra moderniojo tipo atstovas: jo paveiksluose apšvietimas yra iš 
pagrindų iracionalus. Ant grindų, ant sienų, ant kolonų, erdvėje jis tuo 

pat metu sukuria aiškumą ir neaiškumą. Pačios architektūros sudėtin- 
gumas nieko nereiškia — tai, kas čia vyksta su erdve, kelia akims 
nesibaigiančius, niekada neišsprendžiamus uždavinius. Viskas atrodo 
taip paprasta, o vis dėlto taip nėra, nes šviesa, būdama neišmatuojamas 
dydis, atsiskyrė nuo formos. 

Tam tikrą įspūdžio dalį ir čia lemia žiūrovą patenkinantis formos 
neužbaigtumas. Žiūrint į visus barokinius piešinius, reikėtų šį neuž- 
baigtą užbaigtumą skirti nuo primityvistų kūriniuose esančio ištobulin- 
to vaizdavimo trūkumo. Baroko atveju tai sąmoningas neaiškumas, o 
primityvistų darbuose trūksta sąmoningo aiškumo. O pereinamuoju 
laiku įsivyrauja visiškai aiškaus vaizdo siekis. Geriausias pavyzdys 
tam parodyti — žmogaus figūra. 

Dar kartą grįžkime prie gulinčios nuogos moters figūros — puikaus 
Tiziano paveikslo, kurio idėją jis perėmė iš Giorgione's. Būtų tikslin- 
giau žiūrėti į šį pakartojima, o ne į prototipą, nes tik Tiziano darbe 
kojų pėdos pateiktos originaliai — turiu galvoje tą įdomų motyvą, kai 
pėdos matyti iš už jas užstojančių kojų. Piešinys atrodo kaip nuostabus 
formos atsiskleidimas, viskas tarsi veržiasi atverti kuo išsamesnį vaiz- 
dą. Esminiai atramos taškai sudėlioti aiškiai ir kiekvienos sudedamo- 

sios dalies dydis ir forma tampa akims iškart atpažįstami. Menas čia 
mėgaujasi aiškumo palaima, greta kurios grožis pats savaime atrodo 
beveik antraeilės svarbos dalykas. Žinoma, teisingai įvertinti įspūdį 
gali tik tas, kuris žino ankstesnes jo raidos pakopas ir tai, kaip mažai 
tokia žiūros maniera buvo būdinga Botticelli ar Piero di Cosimo. Ir ne 
dėl to, kad būtų trūkę asmeninių gabumų, bet dėl to, kad dar nebuvo 
visai prabudęs tos menininkų kartos suvokimas. 

Tačiau atėjo laikas leistis ir Tiziano saulei. Kodėl XVII a. nebekūrė 
tokių paveikslų? Ar pasikeitė grožio idealas? Taip, bet ir be to ši 
vaizdavimo maniera pati savaime tuo metu būtų buvusi laikoma per 
daug tyčine, per daug vadovėliška. Antai Velázquezo Venera pavaiz- 
duota ne visa, nėra normalių formos kontrastų: vienur — perdėjimai, 
kitur — uzmaskavimai. Klubų išlenkimas prieštarauja klasikiniam aiš- 
kumui, lygiai kaip ir tai, kad nesama rankos ir kojos. Giorgione's 
Veneros koja nėra užbaigta — dėl perkirtimo trūksta pėdos ir blauzdos, 
ir iškart pajuntame, kad stinga kažko esminio, o čia nekrinta į akis 
netgi daug didesni nuslėpimai. Priešingai, jie daro vaizdą dar žavin- 
gesnį, o jei kada nors kūnas pasirodo pavaizduotas visas, kyla įspūdis, 
jog tai įvyko tik atsitiktinai, o ne panorus įtikti žiūrovui. 

Tik bendra klasikinė aiškumo tendencija paaiškina Dūrerio žmogaus 
kūno formų studijas — tokį teorinį darbą, kurio jis pats niekaip negalėjo 

pritaikyti praktiškai. Raižinys „Adomas ir Ieva“ (1504 m.) neatitinka 
to, ką Dūreris vėliau laikė grožiu, tačiau dėl absoliučiai aiškaus pieši- 
nio šis lakštas jau priklauso klasikiniam menui. O kai tą pačią temą į 
vario plokštę perkėlė jaunasis Rembrandtas, jam pats nuopuolio faktas 
savaime buvo įdomesnis, nei nuogų kūnų atvaizdavimas, todėl gausių 
šio stiliaus Dūrerio kūrinių paralelių galima rasti veikiau vėlyvuosiuo- 
se Rembrandto aktuose. Geriausias visai paprasto jo paskutiniųjų me- 
tų stiliaus pavyzdys yra „Moteris su strėle“. Čia klausimas keliamas 
visai taip pat, kaip Velázquezo „Veneroje“. Svarbiausias dalykas yra 
ne figūra pati savaime, bet judesys. O kūno judesys yra tik viena 
paveikslo bangavimo vilnis. Motyvas taip įtaigiai pabrėžtas, kad be- 
veik nebegalvojame apie tai, kiek objektyvaus aiškumo dingo pergru- 
puojant atskiras dalis, o dėl kerinčio tamsių ir šviesių dėmių ritmo, 
apimančio kūną, įspūdis toli gražu neapsiriboja vien tik plastine forma. 
Čia ir slypi vėlyvųjų Rembrandto kompozicijų paslaptis. Daiktai atro- 
do visai paprasti, tačiau kartu yra tarsi stebuklingi. Visai nebereikia 
griebtis maskavimo ir dirbtinių neaiškumų; netgi frontalią padėtį ir 
paprastą daiktišką šviesą vėlyvojoje kūryboje dailininkas geba panaudoti 

taip, tarsi būtų kalbama ne apie atskirus daiktus, o apie visumą, kurioje 
daiktai įgauna kitą pavidalą. Kalbu apie vadinamąją „Žydų nuotaką“ 
(Amsterdamas); čia pavaizduotas vyras, dedantis ranką mergaitei ant 
krūtinės. Klasikinio aiškumo konfigūraciją čia apgaubia nepaaiškina- 
mumo kerai. 

Rembrandto kūrinių mįslę mes visada būsime linkę aiškinti jo spalvų 
magija ir tuo, kaip jo paveiksluose šviesa tarsi išnyra iš tamsos. Tai 
nėra visai neteisinga. Tačiau Rembrandto stilius yra tik ypatinga ben- 
dro epochos stiliaus atmaina. Bet koks impresionizmas yra paslaptin- 
gas turimos formos užtemdymas, todėl ir Velázquezo portretui, blai- 
viai nutapytam ryškioje dienos šviesoje, gali būti būdingas dekoratyvus 
balansavimo tarp aiškumo ir neaiškumo žavesys. Formos, žinoma, įgy- 
ja savo pavidalą tik šviesoje, „tačiau šviesa yra nepriklausomas, savai- 
minis elementas, laisvai švytintis virš formų“. 


4. ISTORINĖS IR NACIONALINES YPATYBĖS 


UA Vakarų Europai deed didelę paslaugą, pirmą kartą naujajame 
mene atgaivinusi tobulo aiškumo 
suvokimą. Aukštąja piešinio mo- 
kykla Italija tapo ne dėl kontūro 
bel canto, o dėl to, kad šiuo kon- 
tūru buvo galima tobulai išreikšti 
formą. Juk tokią figūrą, kaip Ti- 
ziano „Gulinti Venera“, galima 
girti visais įmanomais pagyrimais, 
tačiau nuostabiausia tai, kaip to- 
bulai jos formų melodijoje atsi- 
skleidžia plastinis turinys. 
Žinoma, ši tobulo aiškumo są- 
voka renesanso mene egzistavo 
ne nuo pat pradžių. Kad ir kaip 
primityvusis menas rūpinosi tiks- 
lumu ir aiškumu, nuo pat pradžių 
aiškių formų jis vis dėlto nepa- 
teikia. Šis pojūtis dar nėra prabu- 
ius C— — * des. Aiškūs dalykai persipina su 
REMBRANDT. Moteris su strėle neaiškiais ne todėl, kad kitaip ne- 

pavyksta susidoroti su užduotimi, bet todėl, kad dar nereikalaujama 
absoliutaus aiškumo. Sąmoningo baroko neaiškumo priešybė ikiklasi- 
kinėje epochoje yra tam tikras nesąmoningas neaiškumas, kuris tik 
paviršutiniškai susijęs su baroko neaiškumu. 

Nors Italijoje aiškumo visada siekta kur kas labiau nei Šiaurėje, vis 
dėlto stebėtina, kokią painiavą pakentė net kvatročento Florencija. Be- 
nozzo Gozzoli freskose Medičių namų koplyčioje matomiausiose vie- 
tose atsiranda tokių detalių, kaip arklio, kurio visą priekį užstoja rai- 
telis, užpakalinė dalis. Lieka tiktai torsas, kurį nuovokus Žiūrovas 
lengvai gali papildyti, tačiau brandžiojo renesanso menas jį būtų atme- 
tęs kaip optiškai nepakenčiamą. Panaši ir tolesnėse eilėse besigrūdan- 
čių Žmonių padėtis: kas buvo norėta pasakyti, matome, tačiau piešinys 
nesuteikia Zvilgsniui pakankamai atramos taškų, kurie leistų iš tiesų 
gerai įsivaizduoti visą paveikslą. 

Peršasi priekaištas, kad vaizduojant masines scenas išsamus aišku- 
mas esąs apskritai neįmanomas, tačiau pakanka žvilgtelėti kad ir į 
Tiziano paveikslą „Marijos įvesdinimas į šventyklą“, ir suvoksime, ką 
galėjo pasiekti činkvečentas. Šiame paveiksle taip pat yra daug žmo- 
nių, čia neapsieinama be užstojimų ir perkirtimų, tačiau vaizduotė vis 
dėlto patenkinama. Čia esama to paties skirtumo, kuris skiria Botticelli 
ar Ghirlandaio figūrų susigrūdimą nuo aiškios Romos činkvečento dai- 
lininkų įvairovės. Pakanka prisiminti, kaip pavaizduota liaudis Sebas- 
tiano paveiksle ,,Lozoriaus prisikėlimas“. 

Kontrastas taps dar akivaizdesnis, jei nuo Šiaurės dailininkų Holbei- 
no ir Dūrerio nusigręšime atgal į Schongauerį ir jo kartą. Paveikslo 
aiškumo linkme Schongaueris dirbo daugiau nei visi kiti, o XVI a. 
išlavintam žiūrovui vis dėlto iš tiesų kankinančiai sunku painiame jo 
formų raizginyje išskirti esmę ir iš supainiotų bei išsklaidytų formų 
susikurti visumos vaizdą. 

Kaip iliustraciją to, kas pasakyta, pateiksiu „Kryžiaus kelio“ ciklo 
graviūrą „Kristus prieš Aną“. Pagrindinis herojus čia šiek tiek suplo- 
tas, tačiau kalbėsime ne apie tai. Šit virš sukryžiuotų jo rankų išnyra 
dar viena ranka, laikanti ant kaklo užmestą virvę — kieno ji? Žiūrovas 
ieško ir randa antrąją ranką su geležine pirštine, šalia Kristaus alkūnės 
gniaužiančią alebardą. Viršuje prie peties matyti šalmuotos galvos frag- 
mentas. Tai ir yra rankų savininkas. Labai įdėmiai įsižiūrėjus matyti 
koja su geležiniais įtvarais, užbaigianti figūrą iš apačios. 

MARTIN SCHONGAUER. Kristaus suėmimas 

Mūsų nuomone, čia akims keliama neįmanoma užduotis sudėlioti 
tokius membra disjecta, bet XV a. buvo manoma kitaip. Žinoma, yra 
ir ne tokių fragmentiškų vaizdų, o mūsų pavyzdys remiasi tik viena 
antraeilės svarbos figūra, tačiau ši figūra tiesiogiai susijusi su kenčian- 
čiu pagrindiniu šios scenos herojumi. 

Ir priešingai — kaip paprastai ir natūraliai figūros išsidėsto viena 
greta kitos panašioje Dūrerio pavaizduotoje scenoje (vario graviūra 
„Kristus prieš Kajafą“). Figūros atsiskiria be jokio vargo, kiekvienas 
motyvas aiškus tiek imant kartu, tiek atskirai, jis lengvai ir patogiai 
suvokiamas. Įsitikiname, kad čia įvyko matymo reformacija, tokia pat 
reikšminga dailei, kaip ir aiški Lutherio kalba mąstymo raidai. O Hol- 
beinas Dūrerio atžvilgiu atrodo kaip pažado išsipildymas. 

Tokios paralelės, žinoma, tėra tik lengviau suprantami pasakymai, 
apibūdinantys tiek atskirų formų piešimo, tiek ir scenų režisavimo 

pasikeitimą. Tačiau šalia viso to, ką XVI a. nuveikė, siekdamas objek- 
tyvaus aiškumo, dar prisideda reiklumas reginio aiškumui subjektyvi- 
aja prasme, siekimas, kad prasminis paveikslo įspūdis visiškai sutaptų 
su jo daiktiškuoju turiniu. Vienu iš baroko savitumų pavadinome tai, 
kad paveikslo akcentai ir daiktiškieji akcentai yra atskirti vienas nuo 
kito arba mažių mažiausiai daikto keliamą įspūdį lydi efektas, nepa- 
remtas tuo daiktu. Panašus nenumatytas rezultatas būna ir ikiklasiki- 
niame mene. Piešinys rezga savo tinklą nepriklausomai nuo daiktų. 
Vėlyvieji Dūrerio raižiniai savo dekoratyvumo poveikiu nėra skurdes- 
ni už ankstesniuosius, tačiau šis poveikis visiškai nulemtas daiktiškųjų 
motyvų, kompozicija ir apšvietimas skirti pabrėžti daiktiškąjį aiškumą, 
tuo tarpu ankstyvuosiuose jo raižiniuose dar neskiriami daiktiški ir 
nedaiktiški efektai. Nenuginčijama tai, kad italų menas buvo „apvalan- 
tis“, tačiau italai niekuomet nebūtų tapę pavyzdžiu, jei nebūtų susidūrę 
su giminiška stichija. Šiauriečių fantazijai visuomet buvo būdingas 
ypatingas sugebėjimas atsiduoti linijų ir dėmių Zaismui — savitai jos 
gyvumo išraiškai. Italų fantazija santūresnė. Ji nežino pasakų. 

Nepaisant to, dar brandžiojo Italijos renesanso metu iškyla Correg- 
gio, kurio kūrybos magneto rodyklė stipriai nukrypsta nuo aiškumo 
poliaus. Jis nuosekliai ieško, kaip daikto formą padaryti neaiškia ir 
susipynimais bei klaidinančiais motyvais žinomiems objektams suteik- 
ti naują, kitokią išvaizdą. Draugėn susiejama tai, kas nepriklauso vie- 
nas kitam, atskiriama tai, kas susiję. Neprarasdamas ryšio su savo 
meto idealu, šis menas visiškai sąmoningai apeina absoliutų aiškumą. 
Šį toną perima Baroccio, Tintoretto. Klostės perkerta figūrą būtent 
ten, kur tikimės pamatyti aiškų vaizdą. Aiškiausiai išryškinama kaip 
tik ta forma, kuri nėra svarbiausia. Nereikšmingi objektai padidinami, 
reikšmingi sumažinami, maža to, kai kur žiūrovui ruošiamos tikros 
žabangos. 

Beje, tokie klaidinimai nėra galutiniai šio tipo pasiekimai, o tik per- 
einamojo laikotarpio apraiškos. Pakartosime tai, kas jau žinoma: tik- 
rasis baroko tikslas yra išgauti nepriklausomą nuo daiktiškumo bendrą 
įspūdį — nesvarbu, ar jį sukeltų formos, ar šviesos, ar spalvų judėjimas. 
Tokio pobūdžio efektus ypač jautriai suvokė Šiaurės menininkai. Tiek 
Dunojaus, tiek ir Nyderlandų meistrų kūryboje jau XVI a. pradžioje 
matome stulbinančiai laisvas paveikslų kompozicijas. Pieteris Bruege- 
lis pagrindinę temą vaizduoja visai mažą ir nežymią („Kryžiaus neši- 
mas“, 1564 m., „Pauliaus atsivertimas“, 1567 m.) — tai būdinga per- 

einamojo laikotarpio išraiška. Lemia bendrasis sugebėjimas atsiduoti 
vien regimybei, neatsižvelgiant į daiktiškąsias objektų vertes. Tokį po- 
linkį matome, kai nepaisant visų optinio racionalumo reikalavimų prie- 
kinis planas vaizduojamas taip padidintas, kaip jis atrodo Žiūrint iš 
arti. Panašus ir sugebėjimas suvokti pasaulį kaip spalvinių dėmių eilę. 
Ten, kur taip būna, įvyksta didžioji metamorfozė, kuri yra tikrojo Va- 
karų Europos meno raidos esmė — tuo šio paskutinio skyriaus svars- 
tymai susiję su pirmuoju skyriumi. 

Kaip žinoma, XIX a. iš šių prielaidų padarė daug tolesnių išvadų, 
tačiau tik po to, kai tapyba dar kartą pradėjo viską nuo pat pradžių. 
Apie 1800-uosius įvykęs grįžimas atgal prie linijos, aišku, reiškė ir 
grįžimą prie daiktiškojo paveikslo vaizdo. Žiūrint iš šio taško, baroko 
menas buvo įvertintas taip, kad turėjo būti sutriuškintas, nes kiekvie- 
nas ne tiesiogiai iš vaizduojamo dalyko prasmės kylantis efektas bū- 
davo atmetamas kaip manieringumas. 


ARCHITEKTŪRA 


Aiškumas ir neaiškumas, kaip juos čia suprantame, yra dekoratyvumo, 
o ne imitavimo sąvokos. Egzistuoja tobulai aiškios, besąlygiškai suvo- 
kiamos formos grožis, o greta — toks grožis, kurio priežastis yra kaip 
tik nevisiškas suvokimas, paslaptingumas, niekuomet iki galo neat- 
skleidžiantis savo veido, nenuspėjamumas, kuris kiekvieną akimirką 
atrodo kitoks. Vienas jų būdingas klasikinei, kitas — barokinei archi- 
tektūrai ir ornamentikai. Vienur — iki galo matomos nepralenkiamo 
aiškumo formos, kitur formos sudarytos nors ir gana aiškiai, kad ne- 
imtu nerimauti akys, bet ir ne taip aiškiai, kad žiūrovas viską suprastų 
iki galo. Būtent toks buvo gotikos perėjimas į vėlyvąją gotiką, klasi- 
kinio renesanso — į baroką. Netiesa, kad žmogų džiugina tik absoliutus 
aiškumas: labai greitai nuo to, kas aišku, jį atitraukia tai, kas niekada 
visiškai neatsiveria ir ko negalima pažinti iki galo. Kad ir kokios įvai- 
rialypės yra poklasikinio stiliaus atmainos, visoms joms būdinga ta 
keista savybė, kad vaizdas visada turi kažką, kas išsprūsta iki galo 
nesuvokus. 

Žinoma, kiekvienas pirmiausia rūpinasi didesne formų įvairove — 
kaip tiek architektoninius, tiek ornamentinius motyvus išreikšti kuo 
puošniau, nes akys iš prigimties siekia sunkesnių užduočių. Tačiau 

vien tik atskyrus paprastesnes regėjimui keliamas užduotis nuo sun- 
kesnių esmė dar ne atskleidžiama: juk tai dvi iš pagrindų skirtingos 
meno rūšys. Svarbu ne tai, ar ką nors galima suvokti lengviau ar 
sunkiau, bet tai, ar galima suvokti visiškai, ar tik iš dalies. Barokinis 
fragmentas, pavyzdžiui; Ispanų laiptai Romoje, kad ir kiek kartų į jį 
žiūrėtume, niekada neįgaus tokio aiškumo, kokį iškart pajuntame, žiū- 
rėdami į renesansinį pastatą: jie išlaiko savo paslaptį, net jei įsimintu- 
me visas jų formas. 

Po to, kai klasikinė architektūra tarėsi radusi tobuliausią sienų ir jų 
suskirstymų, kolonų ir antablementų, atraminių ir paremiamų elemen- 
tų išraišką, atėjo metas, kai visos šios formuluotės imtos laikyti prie- 
vartinėmis, sustingusiomis ir negyvomis. Kinta ne atskiros detalės, bet 
pats principas. Naujasis credo skelbia, kad daugiau nebeįmanoma su- 
kurti gatavo galutinio rezultato, kad architektūros grožį sudaro vaizdo 
neužbaigtumas, kad ji, amžinas tapsmas, gali pasitikti žiūrovą vis nau- 
jais pavidalais. 

Racionalias renesanso formas pakeitė ne besimėgaujantis visais įma- 
nomais perstatymais vaikiškas žaidimo geismas, o noras sulaužyti už- 
daros savyje formos ribotumą. Dažnai sakoma: iš senųjų formų esą 
buvo atimta prasmė ir jos savavališkai naudotos toliau tik dėl „gryno 
efekto“. Tačiau ši savivalė turi labai aiškų tikslą: nuvertinus atskirą 
aiškią daikto formą atsiranda paslaptingo visuotinio judėjimo įspūdis. 
Ir nors senoji formų prasmė dingsta, vis dėlto tai nesukuria beprasmy- 
bės. Šįsyk architektoniško gyvumo idėjos, kurią įkūnija Drezdeno Cvin- 
geris, beveik nebeįmanoma apibūdinti tais pačiais žodžiais kaip Bra- 
mante's pastato. Paaiškinsime šį santykį palyginimu: nesuvokiamas 
baroko jėgos srautas sutinka su apibrėžtą formą įgavusia renesanso 
jėga kaip apšvietimas Rembrandto kūriniuose su Leonardo apšvietimu: 
pastarasis modeliuoja tiksliomis, aiškiomis formomis, o pirmasis lei- 
džia šviesai plūsti paveikslu paslaptingai šmėsčiojančiais srautais. 

Kitaip tariant, klasikiniu aiškumu vadinamas vaizdavimas iki galo 
išreikštomis, nekintančiomis formomis, o barokiniu neaiškumu — for- 
mos laikymas kintančiu, tampančiu elementu. Visi klasikinės formos 
pertvarkymai, kai pridedama sudėtinių dalių, visi senosios formos iš- 
kraipymai į beprasmiškai atrodančias kombinacijas priklauso tam pa- 
čiam požiūrio taškui. Absoliutus aiškumas susijęs su figūros sąstingiu, 
kurio barokas iš principo vengė kaip nenatūralaus dalyko. 

Architektūroje visada egzistavo sankirtos. Tačiau yra skirtumas, ar 
jos laikomos neesmine šalutine kompozicijos pasekme, ar pabrėžtas jų 
dekoratyvumas. 

Barokas mėgsta sankirtą. Barokas ne tiktai regi formą priešais formą, 
kertančią priešais kertamą, bet ir mėgaujasi iš sankirtų atsirandančia 
nauja konfigūracija. Todėl keičiant žiūros taškus kurti sankirtas gali ne 
vien tik Žiūrovas: jos kaip neišvengiama duotybė egzistuoja jau archi- 
tektoniškame plane. 

Bet kuri sankirta formos vaizdą padaro neaiškų. Stulpų ar kolonų 
perkirsta empora, savaime suprantama, yra ne tokia aiški kaip tuomet, 
jei ji būtų atvira Zvilgsniui. Tačiau jei Žiūrovas tokioje patalpoje — 
prisiminkime kad ir Vienos dvaro biblioteką ar Andechso prie Amerzė 
vienuolyno bažnyčią — jaučiasi verčiamas kaitalioti žiūros vietą, taip 
yra ne dėl to, kad jam reikia išsiaiškinti paslėptą tikrąjį paslėptos for- 
mos pavidalą, — ji yra aiški tiek, kad niekuo nekeltų nerimo; apžiūri- 
nėjama vaikštant veikiau dėl to, kad sankirtos sukuria vis naujus vaiz- 
dus. Jo tikslas negali būti kaip nors netyčia išsiaiškinti paslėptą formą — 
to daryti jis visai ir nesistengia, bet kiek įmanoma įvairiapusiškiau 
suvokti potencialiai egzistuojančius aspektus. Tačiau ši užduotis begalinė. 

Tas pats kai ką apribojant pasakytina ir apie barokinius ornamentus. 

Barokas atsižvelgia į sankirtas, t. y. į neaiškius ir todėl nepastovius 
aspektus netgi ten, kur architektoninė konstrukcija žiūrint frontaliai jų 
visiškai neturi. 

Jau anksčiau buvo kalbėta apie tai, kad barokas vengia klasikinio 
frontalumo. Šį motyvą čia reikia dar kartą aptarti aiškumo aspektu. 
Nefrontali perspektyva visuomet lengvai sukuria sankirtas, tačiau ji 
sukelia optinių neaiškumų jau vien dėl to, kad iš dviejų vienodų dalių 
(kiemo ar bažnyčios interjerų) viena neišvengiamai atrodys didesnė už 
kitą. Ši apgaulė niekam neatrodys nemaloni. Priešingai: juk žinoma, 
kaip daiktas atrodo iš tikrųjų, ir todėl iškreiptas jo vaizdas bus laiko- 
mas laimėjimu. Barokinių pilių statybos dispozicijos, kai, tarkime, tar- 
pusavyje susijusių pastatų eilė plačiu pusračiu išsidėsto aplink centrinį 
pastatą (pavyzdžiui, Nimfenburgo pilis), skirtos suvokti vien taip. Juk 
frontali perspektyva pateikia patį netipiškiausią vaizdą. Turime teisę 
taip vertinti remdamiesi ne tik amžininkų piešiniais, bet ir atsižvelgda- 
mi į prie pilies vedančių gatvių išdėstymą. Visų šių kompozicijų pro- 
totipu reikia laikyti Bernini aikštę su kolonadomis priešais Šv. Petro 
baziliką. 

Kadangi klasika yra apčiuopiamųjų vertybių menas, jos širdžiai tu- 
rėtų būti labai artima šias vertybes parodyti tobulai aiškiai matomas: 
puikių proporcijų erdvės ribos suvokiamos visiškai aiškiai, dekoracijos 
matyti iki paskutinės linijos. Barokas, kuriam taip pat pažįstamas gry- 
no regimojo vaizdo grožis, atvirkščiai, gali atsiduoti paslaptingam for- 
mos miglotumui, užmaskuotam aiškumui. Juk iš tiesų jo idealas visiš- 
kai įsikūnyti gali tik tokiomis aplinkybėmis. 

Renesansinių patalpų, kurių poveikį labiausiai lemia geometriniai 
santykiai, grožis skiriasi nuo veidrodinės rokoko salės grožio ne tik 
apčiuopiamumo ir neapčiuopiamumo, bet kartu ir aiškumo bei neaiš- 
kumo skirtumu. Veidrodinė salė yra ypač tapybiška, tačiau ir ypač 
neaiški. Tokie kūriniai perša prielaidą, kad absoliučiai pasikeitė vaizdo 
aiškumo reikalavimai, kad egzistuoja ir neaiškumo grožis, — klasikai 
tai skamba paradoksaliai. Žinoma, neaiškumas įmanomas tik iki tam 
tikros ribos, kad jis neimtų kelti nerimo. 

Klasikos mene grožis ir absoliutus matomumas yra tapatūs dalykai. 
Čia nerasime jokių paslaptingų prošvaisčių, pritemdytų gelmių, jokių 
atskirai nesuvokiamų dekoracijų mirgéjimo. Viskas atsiveria visiškai ir 
iš pirmo žvilgsnio. Barokas, priešingai, vaizduodamas visą formą, iš 
principo vengia atverti ir jos ribotumą. Į to meto bažnyčias įleidžiama 
šviesos, kuri yra ne tik naują reikšmę turintis faktorius — tai pavadin- 
tume tapybišku motyvu, — bet ir 
pačios patalpos formuojamos taip, 
kad jose išliktų kažkas neįžvel- 
giama ir neišsprendžiama. Savai- 
me suprantama, jog ir Braman- 
te's Šv. Petro bazilika iš jokio 
taško nematoma visa, tačiau Ziü- 
rovas visada žino, ko laukti. Da- 
bar atsižvelgiama į įtampą, kuri 
niekada neturi visiškai išsisklai- 
dyti. Nėra išradingesnio stulbinan- 
čių erdvinių kompozicijų meno už 
XVIII a. vokiečių baroką, ypač 
didžiųjų vienuolynų bažnyčių pie- 
tinėje Vokietijoje. Tačiau toks pa- 
slaptingumo efektas buvo pasiek- 


: f į HANS HOLBEIN (jaunesnysis). 
tas net labai nedidelėse patalpose. Ąsotis (W. Hollaro graviūra) 

Tokia yra neišsemiamo peno fantazijai teikianti brolių Asamų Šv. Jono 
Nepomuko koplyčia Miunchene. 

Palyginti su primityvistais, brandžiojo renesanso meno naujovė buvo 
ta, kad naudojama tik tiek ornamentų, kiek jų galima suvokti žvilgsniu 
aprėpiant visumą. Barokas laikosi to paties principo, tačiau pasiekia 
kitokių rezultatų, nes tuomet daugiau nebereikalaujama besąlygiško, 
visas detales išsaugančio vaizdo aiškumo. Rezidencijos teatro Miun- 
chene dekoracijų nereikia apžiūrinėti atskirai. Akys aprėpia pagrindi- 
nius motyvus, tarp jų lieka neaiškių zonų, ir architektas visiškai nema- 
nė, jog formą reikėtų aiškintis apžiūrint ją įdėmiau. Primygtinai žiūrint 
akys užčiuoptų tik tuštumą, o šio meno siela atsiveria tik tam, kas 
įstengia atsiduoti užburiančiam visumos mirgéjimui. 

Visu tuo iš tiesų nepasakome nieko naujo, tik apibendriname anks- 
tesnius svarstymus apie daiktiškąjį aiškumą. Juk sąvoka „barokas“ tam 
tikrą neaiškumą reiškė kiekviename skyriuje. 

Kad keltų viską persmelkiančio savarankiško judėjimo įspūdį, tapy- 
biško paveikslo formos susivienyti gali tik tuomet, kai jų vertė pabrė- 
žiama ne pernelyg ryškiai. Tačiau kas gi tai, jei ne daiktiškojo aiškumo 
sumažinimas? Jis sieka taip toli, kad atskiras dalis visiškai pasiglemžia 
tamsa. Tapybiškumo principo atžvilgiu tai turėjo būti labai pageidau- 
tina, o į daiktiškumą kreipiamas dėmesys visiškai tam nekliudė. Taigi 
ankstesniosios sąvokų poros pasipildo dabar aptartąja. Tai, kas suskirs- 
tyta dalimis, yra aiškiau už tai, kas 
nesuskirstyta, tai, kas apribota — 
aiškiau už tai, kas neribota, ir t. t. 
Vadinamojo „smukusio“ meno mo- 
tyvų neaiškumą nulėmė lygiai toks 
pat meninis būtinumas, kaip ir su- 
tinkamas klasikiniame mene. 

Visas mūsų nagrinėjimas parem- 
tas prielaida, jog formų aparatas 
vienur ir kitur yra tas pats. Forma 
pati savaime turi būti tobulai pa- 
žįstama, kad jai būtų galima suteik- 
ti naują pavidalą. Net ir sudėtin- 
giausi baroko frontonų išlinkimai 
mena pirmines formas, skirtumas 
Vaza Švarcenbergo sode. Viena tik tas, kad senosios formos, kaip 

ir senieji fasadų ir patalpų pavidalai, daugiau nebelaikomos iš tiesų 
gyvomis. 

„Grynosios“ formos vėl atgijo tik naujojo klasicizmo laikais. 

Norėdami iliustruoti visą šį skyrių, pateiksime ne ką kita, o dviejų 
indų sugretinimą: tai Holbeino nupieštas ąsotis (W. Hollaro graviūra) 
ir rokokinė vaza iš Švarcenbergo sodo Vienoje. Vienur — visiškai 
atviros formos grožis, kitur — grožis to, kas niekada nesuvokiama iki 
galo. Plokštumų modeliavimas ir jų pripildymas čia yra tiek pat svar- 
būs, kiek ir kontūro linija. Holbeino piešinyje plastinė forma telpa į 
visiškai aiškų ir visiškai išsamų siluetą, o ornamentinis raštas ne tik 
tiksliai ir gausiai pripildo pagrindiniu aspektu pateiktą plokštumą, bet 
ir apskritai jo poveikį lemia visas apžvelgiamas vaizdas. Rokoko me- 
nininkas, priešingai, iš principo vengė to, ko čia buvo siekiama: į jo 
kūrinį galima žiūrėti, kaip tik nori, tačiau formos visiškai suvokti ir 
užfiksuoti niekada nepavyks, o „tapybiškasis“ vaizdas žvilgsniui išlie- 
ka beribis. 


PABAIGOS ŽODIS 


1. IŠORINĖ IR VIDINĖ MENO ISTORIJA 


Vadinti meną gyvenimo veidrodžiu nėra vykęs palyginimas, ir todėl 
tyrinėjimui, meno istoriją traktuojančiam vien kaip išraiškos istoriją, 
gresia pavojus tapti nepataisomai vienpusiškam. Galima pateikti bet 
kokius argumentus turiningumo naudai, tačiau būtina paisyti to, kad 
„išraiškos organizmas“ ne visada buvo toks pat. Žinoma, bėgant laikui 
menas vaizduoja nevienodus dalykus, tačiau vien tai nelemia besikei- 
čiančio jų pavidalo: keičiasi pati kalba, jos gramatika ir sintaksė. Skir- 
tingose vietose ne tik būna skirtingai kalbama — šią ypatybę konsta- 
tuoti lengva, — tačiau meninė kalba apskritai vystosi savitai, o ryškiausi 
individualūs talentai tam tikru laikotarpiu jai gali suteikti tik tam tikrą, 
ne per daug nuo visuotinių galimybių nutolusią išraiškos formą. Čia 
veikiausiai bus prieštaraujama, esa savaime suprantama, jog išraiškos 
priemonės susikuria tik palaipsniui. Tačiau omenyje turima ne tai: juk 
jų pobūdis kinta ir tobulai išplėtojus išraiškos priemones. Kitaip ta- 
riant, pasaulio turinys Žiūrai kristalizuojamas ne vienoje pastovioje 
formoje. Arba grįždami prie pirmojo įvaizdžio tarkime: Žiūra yra ne 
veidrodis, kuris visuomet liktų tas pats, bet gyva savo istoriją turinti 
ir daug raidos etapų perėjusi suvokimo jėga. 

Taigi remiantis klasikinio ir barokinio tipų kontrastu čia ir yra apra- 
šytas šis žiūros formų pasikeitimas. Norėjome analizuoti ne XVI ir 
XVII amžių meną - jis yra daug įvairesnis ir gyvesnis, — bet schema, 
matymo ir formos galimybes, kurių tiek vienu, tiek kitu metu laikėsi 
ir turėjo laikytis menas. Pateikdami pavyzdžius, mes, žinoma, negalė- 
jome elgtis kitaip, ir turėjome remtis tam tikrais meno kūriniais, tačiau 
visa, kas buvo pasakyta apie Raffaello ir Tiziano, Rembrandta ir Veláz- 
guezą, turėjo nušviesti bendrą raidos kelią, o ne iškelti ypatingas pa- 
sirinktojo kūrinio savybes. Tąsyk reikėtų kalbėti daugiau ir tiksliau. 
Antra vertus, tyrinėjant neišvengiamai tenka remtis reikšmingiausiais 

aspektais: juk raidos kryptis visų aiškiausiai matyti tikruosiuose pro- 
ceso lyderiuose — ryškiausiuose kūriniuose. Kitas klausimas, kiek tei- 
sėtai apskritai galime kalbėti apie du tipus. Viskas tėra perėjimas, ir 
sunku prieštarauti tam, kas istoriją laiko begaline tėkme. Na, o dėl 
mūsų intelektualinės savisaugos reikia beribį įvykių srautą sugrupuoti 
į keletą svarbiausių kategorijų. 

Visas mūsų aptartas vaizdinių kaitos procesas buvo suskirstytas į 
penkias sąvokų poras. Jas galima vadinti požiūrių kategorijomis, nebi- 
jant jas supainioti su Kanto kategorijomis. Nors joms akivaizdžiai bū- 
dinga panaši tendencija, vis dėlto jos pagrįstos ne tuo pačiu principu. 
Kanto mąstymui jos pasirodytų pernelyg atsitiktinai surankiotos. Visai 
įmanoma, jog čia galėjo būti išskirta ir daugiau kategorijų — tiesiog aš 
ju neatpažinau, o čia pateiktosios nėra tokios giminiškos, kad jų nebü- 
tų galima įsivaizduoti šiek tiek kitokiu deriniu. Vis dėlto jos tam tikru 
mastu lemia viena kitą ir, jei tik nesuprasime tokio pasakymo parai- 
džiui, jas galima vadinti penkiais skirtingais požiūriais į tą patį dalyką. 
Linijinis plastiškumas susijęs su kompaktiškais plokštumų stiliaus erd- 
vės sluoksniais ir lygiai taip pat tektoniškasis uždarumas yra iš prigim- 
ties giminiškas sudedamųjų dalių savarankiškumui ir perregimam aiš- 
kumui. Antra vertus, dalinis formų aiškumas ir vienovės efektas su 
vertės netekusiomis atskiromis dalimis savaime susijęs su atektonišku- 
mu ir aiškiausiai priskirtinas impresionistiniam ir tapybiškajam suvo- 
kimui. O jei kam pasirodytų, jog gilumų stilius šiai šeimai nepriklauso, 
galima paprieštarauti, kad šio stiliaus gilumos įtampa remiasi vien 
optiniais efektais, kurie yra svarbūs tik akims, o ne plastikos pojūčiui. 

Tai, kas pasakyta, galima ir patikrinti: vargu ar tarp mūsų pateiktų 
iliustracijų rastume vieno ar kito požiūrio taško neiliustruojantį kūrinį. 


2. IMITAVIMO IR DEKORATYVUMO FORMOS 


Visas penkias sąvokų poras galima aiškinti tiek iš dekoratyvumo, 
tiek iš imitavimo taško. Egzistuoja tektoniškumo grožis ir tektonišku- 
mo tiesa, tapybiškumo grožis ir tam tikras pasaulio turinys, kurį gali- 
ma pavaizduoti tapybiškai ir tik tapybiškai ir t. t. Tačiau neturėtume 
pamiršti, kad mūsų kategorijos tėra tik formos — suvokimo ir vaizda- 
vimo formos, ir kad dėl šios priežasties jos tam tikra prasme bus 
neišraiškingos. Čia kalbama tiktai apie schemą, kurioje grožis gali 

įsikūnyti tam tikru pavidalu, tik apie indą, į kurį įsilieja gamtos kelia- 
mi įspūdžiai ir kuriame jie yra suvokiami. Jei tam tikro laikotarpio 
suvokimo forma yra tektoniškosios pakraipos, kaip XVI a., to dar toli 
gražu nepakanka Michelangelo ar Fra Bartolomeo figūrų bei paveikslų 
tektoniškajai jėgai paaiškinti. Tam iš pradžių reikia, kad schemai savo 
turinį suteiktų individualus suvokimas. Tai, apie ką kalbame, dėl savo 
santykinio neišraiškingumo atitinkamos epochos žmonėms buvo sa- 
vaime suprantama. Kai Raffaello kūrė kompozicijas Farnezių vilai, jis 
apskritai negalėjo mąstyti kitaip, tik užpildyti plokštumas „uždarų“ 
formų figūromis, o kai Rubensas piešė vaikų eiseną su vaisių vaini- 
kais, „atvira“ forma, kai figūros netelpa į turimus rėmus, buvo lygiai 
taip pat vienintelė įmanoma, nors abiem atvejais imama ta pati žavesio 
ir gyvenimo džiaugsmo tema. 

Meno istorijoje atsiranda neteisingų vertinimų, kai tyrime remiamasi 
įspūdžiu, kurį mums kelia draugėn sudėti skirtingų epochų kūriniai. 
Skirtingo jų išraiškos būdo negalima interpretuoti vien emociškai. Jie 
kalba skirtingomis kalbomis. Lygiai taip pat neteisinga norėti tiesiogiai 
sugretinti Bramante's ir Bernini architektūrą tik pagal jų keliamą įspū- 
di. Bramante ne tik įkūnija kitą idealą, bet ir jo suvokimo principo 
kilmė yra iš pagrindų kita nei Bernini. XVII a. klasikinė architektūra 
nebeatrodė gyva. Tai aiškinama ne jos nuotaikos skaidrumu ir ramybe, 
bet ta maniera, kuria ji perteikta. Baroko menininkai irgi galėjo leistis 
į tas pačias pojūčių sritis, o vis dėlto, kaip matyti iš kai kurių XVII a. 
Prancūzijos pastatų, kartu būti modernūs. 

Žinoma, kiekviena suvokimo ir vaizdavimo forma iš pat pradžių 
linksta į apibrėžtąją pusę, apibrėžtojo grožio link, apibrėždama aiškina 
gamtą (netrukus apie tai kalbėsime), todėl vėl atrodo neteisinga šias 
kategorijas vadinti neišraiškingomis. Tačiau tą nesusipratimą neturėtų 
būti sunku pašalinti. Turime galvoje kaip tik tą formą, kurioje matyti 
gyvybė, bet ta forma nė kiek nelemia gyvybės turinio. 

Ar būtų kalbama apie paveikslą, ar apie pastatą, figūrą ar ornamenta, 
gyvybės įspūdis nepriklauso nuo skirtingo emocinio tono, ir slypi skir- 
tingose renesanso ir baroko meno schemose. Tačiau, žinoma, matymo 
pokyčių negalima visiškai atsieti nuo skirtingų nuostatų ir interesų. 
Net jei visiškai nekalbama apie tam tikrus emocinius turinius, vis dėlto 
būties reikšmės ir vertės ieškoma dviem skirtingais būdais. Klasikinis 
suvokimas esme laiko pastovų ir nekintantį pavidalą, kuris fiksuoja- 
mas kiek įmanoma tiksliau ir visapusiškai aiškiai, tapybiškasis suvoki- 

mas gyvybės ir jos žavesio neatsieja nuo judėjimo. Savaime supranta- 
ma, XVI a. taip pat neatsisakė judėjimo motyvo, o Michelangelo pie- 
šinys šiuo požiūriu atrodo nepralenkiamas, tačiau priemonę, leidžian- 
čią sukurti savaime kintančio judėjimo įspūdį, vaizdavimui davė tiktai 
vien regimybe pasitenkinantis matymas. Tai ir yra esminis klasikinio 
ir barokinio meno skirtumas. Klasikinio ornamento reikšmingiausia 
dalis — forma, barokinis ornamentas kinta tiesiog žiūrovo akyse. Kla- 
sikinis koloritas yra pastovi atskirų spalvų harmonija, baroko kolori- 
tas — visuomet su tapsmo įspūdžių susijęs spalvų judėjimas. Apie ba- 
roko portretą lyginant jį su klasikiniu reikia pasakyti, jog jo turinį 
sudaro ne akis, bet žvilgsnis, ir ne lūpos, bet kalbėjimas. Kūnas kvė- 
puoja. Visa paveikslo erdvė pripildyta judėjimo. 

Tikrovės įsivaizdavimas pasikeitė lygiai taip pat, kaip ir grožio 
įvaizdis. 


3. RAIDOS PRIEZASTYS 


Negalima neigti, kad proceso eiga yra kažkuo psichologiškai aki- 
vaizdi. Visiems suprantama, jog norint, kad nors kiek Zavétu kai kur 
pritemdytas aiškumas, iš pradžių turėjo būti išplėtota aiškumo sąvoka. 
Lygiai taip pat neabejotina, kad dalių, kurių savarankiškumas dingęs 
bendrame įspūdyje, vienovės suvokimo pirmtakė turėjo būti savaran- 
kiškai suformuotų dalių sistema, kad žaidimo paslėptu dėsningumu 
(atektoniškumu) prielaida yra akivaizdaus dėsningumo etapas ir t. t. 
Apibendrinant galima pasakyti, kad raida nuo linijiškumo tapybišku- 
mo link yra žingsnis nuo apčiuopiančio erdvės daiktų suvokimo į akių 
regimu jspüdziu išmokusį pasitikėti suvokimą, arba, kitaip tariant, ap- 
čiuopiamumo atsisakymas dėl gryno optinio vaizdo. 

Žinoma, nagrinėjimui reikalingas atramos taškas. Mes kalbėjome tik 
apie klasikinio meno virtimą barokiniu. Tačiau tai, kad apskritai atsi- 
rado klasikinis menas, kad būta siekimo sukurti plastišką, tektonišką, 
aiškų ir visapusiškai apgalvotą pasaulį, yra anaiptol ne savaime su- 
prantama, tai įvyko Žmonijos istorijoje tik tam tikru metu ir tik tam 
tikrose vietose. Ir nors mes patį vyksmą laikome savaime suprantamu, 
dar toli gražu nepaaiškėja, kodėl jis apskritai vyko. Tad kokios prie- 
žastys lėmė šią raidą? 

Čia mes susiduriame su rimtu nagrinėjimo sunkumu: ar suvokimo 
formų kitimas yra tam tikro savaime vykstančio vidinio vystymosi 

pasekmė, ar kitimą lėmė postūmis iš išorės, atsiradę kiti interesai, kitas 
požiūris į pasaulį. Tai daug platesnė užduotis, nei gali aprėpti aprašo- 
moji meno istorija, savo ruožtu norėčiau tik pažymėti, koks sprendi- 
mas man atrodo įmanomas. 

Galimi abu požiūrio taškai, o tai reiškia, jog kiekvienas jų savaip 
vienpusiškas. Žinoma, nereikėtų manyti, kad vidinis mechanizmas pa- 
leidžiamas automatiškai ir minėtoji suvokimo formų seka išsivysto bet 
kokiomis aplinkybėmis. Tam, kad tai galėtų įvykti, gyvenimas turi būti 
išgyvenamas tam tikru būdu. Tačiau žmogaus vaizduotės sąranga ir jos 
vystymosi galimybės visada bus svarbūs meno istorijos veiksniai. Tie- 
sa tai, kad žmogus mato tik tai, ko ieško, tačiau jis ir ieško tik to, ką 
gali matyti. Kai kurios žiūros formos neabejotinai yra tarsi galimybių 
prototipai: kaip jos išsiplėtos ir ar apskritai išsiplėtos, priklauso nuo 
išorės sąlygų. 

Kartų istorijos procesas vyksta lygiai taip pat, kaip ir atskiro asmens 
istorijos. Tokia ryški asmenybė kaip Tiziano vėlyvuoju savo stiliumi 
įrodė esant visiškai naujas galimybes, tad visiškai teisėtai galime sa- 
kyti, jog šį naują stilių lėmė naujas suvokimas. Tačiau šias naujas 
stiliaus galimybes jis išvydo tik todėl, kad prieš jį buvo įgyvendinta 
tiek daug senųjų galimybių. Šioms formoms atrasti nebūtų pakakę 
jokio genialumo, jei prieš tai nebūtų buvęs nutiestas kelias su nepakei- 
čiamomis pradinėmis stotelėmis. Gyvybės pajautimo tęstinumas Tizia- 
no buvo toks pat būtinas, kaip ir istorijoje į grupes susivienijančioms 
menininkų kartoms. 

Formų istorija niekada nesustoja. Būna labiau įtemptų ieškojimų ir 
lėtesnės vaizduotės veiklos laikų, tačiau ir tada nuolatos kartojami 
ornamentai ima palaipsniui keisti savo pavidalą. Niekada tas pats da- 
lykas neišlaiko savo poveikio. Tai, kas šiandien atrodo kupina gyvy- 
bės, rytoj jau bus priblėsę. Šis procesas aiškintinas ne tik neigiamai, 
pasitelkiant susižavėjimo atbukimo, dėl kurio būtina ieškoti vis inten- 
syvesnio susijaudinimo teoriją, bet ir teigiamai — tuo, kad kiekviena 
forma ją plėtojant vystosi toliau ir kiekvienas efektas sukelia naują 
efektą. Tą aiškiai matome architektūros ir dekoro istorijoje. Tačiau ir 
vaizduojamosios dailės istorijoje paveikslo poveikis kitam paveikslui 
kaip stiliaus veiksnys yra daug svarbesnis už tiesioginius gamtos ste- 
bėjimo rezultatus. 

Diletantiška manyti, kad vienas menininkas kada nors galėtų besąly- 
giškai iškelti save aukščiau už gamtą. Tačiau už viską, ką jis gauna 

tiesiogiai stebėdamas gamtą, daug reikšmingiau yra tai, ką jis perėmė 
kaip vaizdavimo metodą ir kaip šį metodą vysto toliau (bent kol menas 
buvo dekoratyvus ir kūrybiškas, o ne moksliškas ir analizuojantis). 
„Gamtos stebėjimas“ yra tuščia sąvoka, kol nėra žinoma, kokioms 
formoms ji paklūsta. Visų „gamtos pamėgdžiojimo“ pasiekimų šak- 
nys — dekoratyvumo pojūtis. Gabumai čia vaidina tik antraeilės svarbos 
vaidmenį. Nė kiek neatsisakant teisės pateikti kokybinius praėjusių 
epochų įvertinimus vis dėlto reikia pripažinti, kad yra teisinga, jog 
menas visuomet galėjo įgyvendinti tai, ką norėjo, ir kad jei jis atsisa- 
kydavo kokios nors temos, tai ne todėl, kad jos „neįveikė“, bet todėl, 
kad ji neatrodydavo tapybiškai patraukli. Dėl šios priežasties tapybos 
istorija ne tik tam tikru aspektu, o ir iš esmės yra dekoratyvumo istorija. 

Visi meniniai požiūriai yra susiję su apibrėžtomis dekoratyvinėmis 
schemomis arba, kartojant pasakymą, žiūrint regimybė susikristalizuo- 
ja į tam tikras formas. O kiekviena nauja susikristalizavusi forma at- 
siverčia naują pasaulio turinio puslapį. 


4. RAIDOS PERIODIŠKUMAS 


Šiomis aplinkybėmis labai reikšminga kad vienodus procesus galima 
įžvelgti visuose architektoniškuose Vakarų Europos stiliuose. Barokas 
ir klasika egzistuoja ne tik naujaisiais amžiais ir ne tik antikos archi- 
tektūroje, bet ir tokioje svetimoje dirvoje, kaip gotika. Nors čia visiš- 
kai kitaip pasiskirsto jėgos, brandžiosios gotikos formas bendriausia 
prasme galima apibūdinti sąvokomis, kurias pritaikėme klasikiniam 
renesanso menui. Jai būdingas grynas „linijiškumas“. Jos grožis yra 
plokštumų grožis, ir jis yra tektoniškas tiek, kiek ir jis vaizduoja dės- 
ningai susaistytus objektus. Visuma susilieja su savarankiškų dalių 
sistema: kad ir kaip menkai gotikinis idealas sutaptų su renesanso 
idealu, vis dėlto jį sudaro aiškios dalys, kurioms būdingas tam tikras 
uždarumas savyje, be to, šiame formų pasaulyje visur siekiama abso- 
liutaus aiškumo. 

Vėlyvoji gotika, priešingai, ieško tapybiškųjų vibruojančių formų 
efektų. Ne šiuolaikine prasme, tačiau palyginti su griežtu brandžiosios 
gotikos linijiškumu vėlyvosios gotikos formai tampa svetimas sustin- 
gęs plastinis tipas ir ji ima veržtis judančio vaizdo link. Šis stilius 
išplėtoja gelmės bei sankirtos motyvus tiek ornamentikoje, tiek vidaus 
erdvėje. Jis žaidžia tariamu dėsnių nebuvimu ir vietomis tampa minkš- 

tas bei sruvenantis. O kai vaizduojami masiniai efektai, kur atskiros 
formos savarankiškas balsas daugiau nebeskamba, ten šis menas grie- 
biasi paslaptingumo ir neperregimumo, kitaip tariant, iš dalies užtem- 
do aiškumą. 

Kaip iš tiesų kitaip (žinoma, kaip prielaidą, turėdami galvoje, kad tai 
visai kita struktūrinė sistema), jei ne barokiškais turėtume vadinti su- 
tinkamus visiškai identiškus formos pokyčius, mums žinomus iš nau- 
jųjų amžių (plg. trečiajame ir penktajame skyriuose pateiktus pavyz- 
džius), iki į vidų pasuktų fasado bokštų (Ingolštatas, Frauenkirkė), 
kurie neregėtai drąsiai laužo plokštumą ir tuo sukuria gelmės įspūdį? 

Bendriausio pobūdžio svarstymuose jau Jacobas Burckhardtas ir De- 
hio yra pažymėję, kad architektūros istorijoje pastebimas tam tikras 
formų evoliucijos periodiškumas. Kiekvienas Vakarų Europos stilius, 
be savo klasikinės epochos, turėjo ir savo baroką, jeigu jam buvo 
duota laiko pastarąjį išgyventi. Galima apibrėžti baroką vienaip ar 
kitaip — Dehio apie tai turi savo nuomonę", — tačiau svarbiausia, jog 
ir jis tiki esant vidinę besivystančią formų istoriją. Vis dėlto evoliucija 
vyksta tik ten, kur formos pakankamai ilgai keliavo iš rankų į rankas 
arba, tiksliau tariant, kur formas kurianti fantazija buvo užtektinai gy- 
va, kad pabudintų barokines galimybes. 

Jokiu būdu tuo nenorime teigti, kad stilius šitoje barokinėje fazėje 
nebebuvo epochos nuotaiką išreiškianti priemonė. Kiekvienas naujas 
turinys, savo vaizdinės išraiškos būtinai ieško vėlyvojo stiliaus formo- 
se. Vėlyvasis stilius pats savaime gali būti išreikštas kuo įvairiausiais 
pavidalais, nes jo pradinė stadija tėra apribota tik bendriausia gyvybės 
forma. Juk būtent naujo turinio elementai labai smarkiai lėmė šiaurie- 
tiškosios vėlyvosios gotikos veidą. Tačiau ir Romos baroko negalima 
vadinti vien tik vėlyvuoju stiliumi; savaime aišku, jį reikia suprasti ir 
kaip naujų emocinių vertybių įkūnytoją.!š 

Kaipgi tokie architektoniškų formų istorijos procesai būtų galėję ne- 
turėti analogijų vaizduojamojoje dailėje? Iš tiesų, nepaneigiamas fak- 
tas, jog tam tikros vienodai reikšmingos evoliucijos nuo tapybiškumo 


1? Dehio und Bezold, Kirchliche des Abendlandes, II, 190. 

!5 Autorius čia naudojasi proga kiek pataisyti savo paties teiginius. Jaunystės laikų 
darbe Renesansas ir barokas (1888 m.) šis požiūris pateiktas vienpusiškai, viską 
aiškinant tiesioginės išraiškos siekiu, tuo tarpu būtų reikėję atsižvelgti, kad formos, 
kurios yra ir didesnio sudėtingumo renesanso formos, ir pačios savaime nebūtų išli- 
kusios nepakitusios net ir be išorinio postūmio. 

link linijiškumo, nuo griežtumo link laisvumo ir t. t., turėjusios mažes- 
nį ar didesnį poveikį, Vakarų Europoje vyko jau daugelį kartų. Anti- 
kinio meno istorijoje vartojamos tos pačios sąvokos, kaip ir šiuolaiki- 
nio, tas pats visiškai skirtingomis aplinkybėmis kartojasi viduramžiais. 
Ypač akivaizdų tokios raidos pavyzdį pateikia XII-XV a. prancūzų 
skulptūra, be to, nestinga ir tapybos paralelių. Reikia tiktai atsižvelgti 
į visiškai kitą nei šiuolaikinio meno išeities tašką. Viduramžių piešiniai 
nėra perspektyviniai ir erdviniai naujųjų amžių piešiniai — jie yra abst- 
raktesni, plokštumiški, tik epochos pabaigoje prasiveržiantys link per- 
spektyvinių trijų matavimų paveikslų gilumos. Mūsų kategorijų šiai 
evoliucijai, tiesiogiai pritaikyti negalima, tačiau bendroji raida akivaiz- 
džiai vyksta lygiagrečiai. Mes norime pabrėžti kaip tik tai, neteigdami, 
jog skirtingų pasaulio istorijos periodų raidos kreivės turėtų visiškai 
sutapti. 

Tačiau ir tyrinėdamas tiktai vieną periodą, istorikas niekada negali 
tikėtis atrasti vieną tolygiai vykstantį procesą. Mat tautos ir kartos 
vystosi skirtingai. Vienur raida yra lėtesnė, kitur greitesnė. Pasitaiko, 
jog prasidėjusi evoliucija nutrūksta ir atsinaujina tik vėliau arba kryp- 
tys išsišakoja ir greta pažangios įsitvirtina konservatyvi, kurios stilius 
tokiu atveju dėl kontrasto tampa ypač išraiškingas. Bet tai dalykai, į 
kuriuos čia turime teisę neatsižvelgti. | 

Atskirų meno šakų vystymasis taip pat nėra visiškai lygiagretus. 
Toks jų darnumas, kaip naujųjų laikų Italijoje, retkarčiais pasitaiko ir 
Šiaurėje, tačiau vos tik, pavyzdžiui, kur nors imama linkti prie užsie- 
nietiškų formų, lygiagretumas tuoj pat susidrumsčia. Į regėjimo lauką 
įsiveržia svetima medžiaga, kuri tučtuojau sukelia ypatingą akies ako- 
modaciją; pažymėtini tokio reiškinio pavyzdžiai yra vokiečių renesan- 
so architektūra. 

Šiek tiek kito pobūdžio yra principinė architektūros tendencija laiky- 
tis pradinių formos vaizdavimo pakopų. Kalbant apie tapybiškąjį roko- 
ką ir džiaugiantis architektūros bei tapybos tarpusavio derme nereikėtų 
užmiršti, kad greta tokio interjerų dekoro, kuriame šios dermės iš tiesų 
esama, yra ir labai daug santūresnių eksterjerų pavyzdžių. Rokokas 
gali išsilieti į tai, kas visiškai laisva ir neapčiuopiama, tačiau nebūtinai 
išsilieja, ir iš tikrųjų taip būna tik retai. Iš to kyla architektūros išskir- 
tinumas palyginti su kitais menais, kurie, išėję iš jos įsčių, palaipsniui 
tapo visiškai laisvi, o architektūra visuomet išlaikė tam tikrą tektoni- 
kos, aiškumo ir apčiuopiamumo kiekį. 

5. ATSINAUJINIMO KLAUSIMAS 


Sąvoka „periodiškumas“ reiškia tai, kad baigiasi ir vėl iš naujo pra- 
sideda raida. Čia privalu pasidomėti šio reiškinio priežastimis. Kodėl 
evoliucija nuolat sugrįžta atgal į pradinį tašką? 

Per visų svarstymų eigą mūsų akiratyje vis buvo apie 1800-uosius 
įvykęs stiliaus atsinaujinimas. Tuomet ypač ryškiai ir įspūdingai įsi- 
tvirtino nauja „linijinė“ pasaulio matymo maniera, priešinga tapybiš- 
kajam XVIII a. Nedaug pešime iš paaiškinimo, jog kiekvienas reiški- 
nys neišvengiamai sukuria savo priešybę. 

Pertrūkis visuomet yra „nenatūralus“ ir visuomet atsiranda tik drau- 
ge su esminiais dvasinio pasaulio pokyčiais. Matymas nepastebimai ir 
tarsi savaime iš plastiškojo keičiasi į tapybiškąjį, tai peršasi prielaida, 
jog tai vien tik vidinė evoliucija, o impulso grįžti atgal nuo tapybišku- 
mo prie plastiškumo priežastys aiškiai yra išorinės aplinkybės. Mūsų 
atveju tai įrodyti nesunku. Aptariamoji epocha būtį visais atžvilgiais 
įvertino naujai. Nauja linija ima tarnauti naujajam daiktiškumui. Sie- 
kiama ne bendro efekto, bet atskiros formos, nebe neapibrėžto vaizdo 
žavesio, bet formos tokios, kokia ji yra. Gamtos tiesa ir grožis remiasi 
tuo, ką galima apčiuopti ir išmatuoti. Nuo pat pradžių aiškiausiai tai 
išreiškia kritika. Diderot puola Boucher ne tik kaip tapytoją, bet ir kaip 
žmogų. Išgrynintas žmogaus mąstymas ieško paprastumo. Aptariamu 
metu atsiranda ir mums žinomi reikalavimai: figūros paveiksle turi 
išlikti izoliuotos, o jų grožis pasireikšti tuo, ar jos gali būti perimtos 
iš reljefo, pastaruoju, žinoma, laikant linijinį reljefą ir t. t.^ Panašiai 
vokiečių vardu vėliau kalbėjo Friedrichas Schlegelis: „jokių chaotiškų 
žmonių minių; pakeiskite jas mažesniu figūrų skaičiumi, užtat kruopš- 
čiai užbaigtomis; tapykite rimtomis ir griežtomis aiškiai išsiskiriančio- 
mis aiškių kontūrų formomis; daugiau jokios tapybos iš šviesokaitos ir 
purvo, nakties ir tirštų šešėlių; pakeiskite juos grynais masių ir spalvų 
santykiais, tarsi aiškiais akordais... veiduose visur tas geraširdiškas 
paprastumas..., kurį aš linkęs laikyti pirminiu žmogaus būdo bruožu; 
toks yra senosios tapybos stilius, stilius, kuris man... ypač patinka”. 

!? Diderot, Salons (apie Boucher): il n'y a aucune partie de ses compositions, qui, 
separée des autres, ne vous plaise... il est sans goüt: dans la multitude de figures 
d'hommes et de femmes gu'il a peintes, je défie gu'on en trouve quatre de caractére 
propre au bas relief, encore moins à la statue (Oeuvres choisies, II, 326). 


20 F, Schlegel, Gemáldebeschreibungen aus Paris und den Niederlanden in den 
Jahren 1802 bis 1804 (Sämtliche Werke, VI, 14 f.). 

Tai, kas čia pasakyta su nazarietišku atspalviu, žinoma, yra ne kas 
kita, kaip tos pačios mintys, kurios bendresne forma sudaro naujo 
klasikinių antikinių formų „grynumo“ garbinimo pamatą. 

Tačiau meno atsinaujinimas 1800-aisiais yra ir savitas, toks savitas, 
kokios buvo ir to meto aplinkybės. Per palyginti trumpą laiką tuome- 
tinė Vakarų Europa išgyveno radikalų regeneracijos procesą. Tai, kas 
nauja, visu kuo ėmė besąlygiškai prieštarauti tam, kas sena. Kartais iš 
tiesų atrodo, tarsi toji karta sugebėjo pradėti viską iš naujo. 

Tačiau atidžiau įsižiūrėjus greitai pasirodo, jog menas į savo pradžią 
negrįžo ir čia; arčiau tiesos būtų judėjimo spirale įvaizdis. Tačiau ban- 
dydami atrasti prieš tai buvusios evoliucijos pradžią, veltui ieškotume 
lūžio situacijos, kai tapybiško laisvumo tradicijai kelią staigiai ir vi- 
suotinai būtų pastojęs linijiškumo ir griežtumo siekimas. Žinoma, XV a. 
buvo tam tikrų analogijų, o kvatročento menininkus vadinant primity- 
vais kaip tik norima pasakyti, jog jie ir yra naujojo meno pradininkai. 
Tačiau Masaccio remiasi trečentu, o Jano van Eycko paveikslai, žino- 
ma, priklauso ne naujos krypties pradžiai, bet toli atgalios siekiančiam 
tapybiškajam vėlyvosios gotikos klestėjimo laikotarpiui. Nepaisant to, 
visiškai teisinga laikantis tam tikro požiūrio taško šį meną laikyti pra- 
diniu klasikinės XVI a. epochos etapu, tiktai sena ir nauja čia susipina 
taip, kad sunku nustatyti laikotarpių sandūrą. Iš čia kyla ir nuolatinės 
istorikų dvejonės, nuo kur reikėtų pradėti skyrių apie naujojo meno 
istoriją. Bet griežtai reikalaudami „tiksliai“ atskirti periodus toliau nepa- 
sistūmėsime. Juk senoje formoje jau glūdi nauja, kaip greta vystančių 
lapų jau mezgasi jauni pumpurai. 


6. NACIONALINĖS YPATYBĖS 


Nepaisant visų nukrypimų ir specifinių kelių, naujojo Vakarų Euro- 
pos meno stiliaus raida buvo vieninga, lygiai kaip ir šių laikų Europos 
kultūrą galima laikyti vieninga. Tačiau atsižvelgiant į šį vieningumą 
reikėtų paisyti radikalių tautinių tipų skirtumų. Jau pačioje pradžioje 
nurodėme, kaip matymo schema keičiasi priklausomai nuo tautybės. 
Egzistuoja tam tikra vokiško ar itališko suvokimo maniera, ir ji išlieka 
vienoda visais amžiais. Žinoma, tai nėra pastovūs matematiniai dy- 
džiai, tačiau tautinio fantazijos tipo nustatymas istorikui yra būtina 
pagalbinė konstrukcija. Ateis laikas, kai Europos architektūros istorija 
nebebus skirstoma tik į gotiką, renesansą ir t. t., bet išryškės ir tautų 

veidai, kurių negalės ištrinti perimti stiliai. Italų gotika yra itališkas 
stilius, lygiai kaip ir vokiečių renesansą galima suprasti tik bendrame 
šiaurietiškų germaniškų formų susidarymo tradicijos kontekste. 

Vaizduojamojoje dailėje šis ryšys dar akivaizdesnis. Egzistuoja ger- 
manų fantazija, taip pat išgyvenusi visuotinį perėjimą nuo plastiSkumo 
į tapybiškumą, tačiau aprioriškai jautriau nei pietietiškoji reaguojanti 
į tapybiškumo žavesį. Ne atskira linija, bet linijų raizginys. Ne nekin- 
tanti atskira forma, bet formų judėjimas. Tikima esant ir tuos objektus, 
kurių negalima paliesti rankomis. 

Grynose plokštumose sutelkta forma šiuos Žmones patraukia neil- 
gam, jie išrausia plokščius fonus, ieško sankirtų ir iš gelmės besiver- 
žiančio judėjimo srauto. 

Germaniškasis menas taip pat turėjo savą tektoniškumo laikotarpį, 
tačiau griežčiausia tvarka jame niekuomet nebuvo laikoma pačia gy- 
viausia. Jame visuomet lieka vietos akimirksnio įspūdžiams, tariamai 
savivalei, taisyklių nesilaikymui. Į dėsningumo valdas įsiveržia nesu- 
saistyto, neapriboto vaizdo siekimas. Ošiantys miškai fantazijai reiškia 
daugiau, nei uždaros savyje tektoniškos konstrukcijos. 

Tai, kas būdingiausia romaniškajam menui — dalimis suskirstytas 
grožis, perregima sistema su aiškiai atskirtomis dalimis — toks idealas 
vokiečių menui nėra svetimas, tačiau labai greitai vokiečių mintis ima 
ieškoti visa užpildančios vienovės, kurioje išnyksta sistematika, o da- 
lių savarankiškumas pradingsta visumoje. Tas pats pasakytina ir apie 
figūrą. Menas, žinoma, stengėsi ją pastatyti ant kojų, tačiau vaizduotės 
žaismą paslapčia visuomet labiau žavėjo galimybė įlieti ją į bendrą 
visumą ir ištirpinant ją bendrame vaizde sunaikinti jos savarankišką 
vertę. Tokios yra Šiaurės peizažinės tapybos prielaidos. Matome nebe 
savarankiškai egzistuojančius medžius, kalvas ir debesis — viską apima 
vienos didingos gamtos alsavimas. 

Šiaurėje neįprastai anksti buvo atsiduota efektams, sukeliamiems ne 
pačių daiktų, bet esantiems antdaiktinio pobūdžio, tiems paveikslams, 
kur įspūdį kuria ne atskira daiktiškoji forma ar racionalus daiktų tar- 
pusavio santykis, bet tai, kas lyg atsitiktinės konfigūracijos tarsi ple- 
vena virš atskirų formų. Skaitytojui prisimintina ir tai, kas buvo išnag- 
rinėta anksčiau, kalbant apie meno „neaiškumo“ sąvokos turinį. 

Su tuo, žinoma, susiję, kad Šiaurės architektūroje galėjo egzistuoti 
pietietiškai fantazijai nesuprantami, t. y. išgyvenimo objektu negalin- 
tys tapti dariniai. Ten, Pietuose, žmogus yra „visų daiktų matas“, ir šis 

plastinis antropocentrinis suvokimas reiškiamas kiekviena atrama, kiek- 
viena plokštuma, kiekvienu tūriu. Čia, Šiaurėje, nėra jokių privalomų 
su Zmogumi tiesiogiai derančių mastelių. Gotika atsižvelgia į galias, 
kurių negalima lyginti su žmogumi, o naujoji architektūra, kad ir nau- 
dodamasi itališkuoju formų aparatu, vis dėlto savo efektus išgauna iš 
paslaptingos formų gyvybės, tad kiekvienam labai greitai tenka pripa- 
žinti, jog kūrybinei vaizduotės galiai čia keliami iš esmės kiti reikala- 
vimai. 


7. EUROPIETIŠKOJO MENO SVORIO CENTRO 
PERSIKĖLIMAS 


Vieną laikotarpį supriešinti su kitu visuomet truputėlį rizikinga. Ne- 
paisant to, negalima neatsižvelgti, jog kiekvienos tautos meno istori- 
joje būta epochų, kurios palyginti su kitomis atrodo tikras jos nacio- 
nalinių dorybių atskleidimas. Italijai toks yra XVI a., kai atsirado 
daugiausia būdingų naujovių tik tam kraštui, germaniškajai Šiaurei 
toks yra baroko laikotarpis. Vienur pasireiškia plastiniai gabumai, su- 
formavę klasikinį italų meną linijiškumo pagrindu, kitur — tapybiniai 
gabumai, ypač išryškėję tik baroko laikotarpiu. 

Žinoma, buvo ir kitų, ne tik meno istorijoje nagrinėtinų priežasčių 
to, kad Italija kartą galėjo tapti aukštąja Europos mokykla, tačiau su- 
prantama, jog palaipsniui vystantis Vakarų Europos menui, svorio cen- 
tras turėjo persikelti priklausomai nuo ypatingų atskirų tautų gabumų. 
Bendrą idealą vienąsyk ypač tiksliai ir aiškiai išreiškė Italija. Roman- 
tizmas įsitvirtino Šiaurėje ne dėl atsitiktinių Dūrerio ar kitų menininkų 
kelionių į Italiją: kelionės buvo pasekmė tos traukos jėgos, kuria ši 
šalis neišvengiamai veikė kitas tautas esant tam tikrai tuometinei eu- 
ropietiškojo matymo krypčiai. Kad ir kokie skirtingi būtų nacionaliniai 
charakteriai, jungiantysis žmogiškumas juk yra stipresnis už skirian- 
čiuosius veiksnius. Tad padėtis nuolat išsilygina. Ir šis išsilyginimas 
duoda vaisių, net jei iš pradžių vanduo ir susidrumsčia, ir, kas neišven- 
giama pamėgdžiojant, iš pradžių sukuria nesuprantamus ir ilgą laiką 
svetimybėmis atrodančius dalykus. 

XVII a. sąsajos su Italija nenutrūko, tačiau savičiausi Šiaurės ypatu- 
mai atsirado be Italijos įtakos. Rembrandtas nekeliavo anapus Alpių, 
kaip buvo įprasta, tačiau net jei jis būtų keliavęs, tuometinė Italija jam 
veikiausiai nebūtų palikusi įsiminto įspūdžio. Jo vaizduotė ten nebūtų 

radusi nieko, ko jis nebuvo pasiekęs pats, ir daug geriau. Tačiau ga- 
lima kelti klausimą, kodėl tuo metu neprasidėjo judėjimas priešinga 
kryptimi? Kodėl Šiaurė savo tapybiškuoju laikotarpiu netapo Pietų 
mokytoja? Į tai galima atsakyti, kad nors visos Vakarų Europos mo- 
kyklos perėjo plastiškumo etapą, tačiau menui toliau plėtotis tapybiš- 
kumo link iš pat pradžių trukdė nacionaliniai barjerai. 

Taigi kaip kiekviena vizijos istorija neapsiriboja vien tik menu, ly- 
giai taip savaime suprantama, kad ir tokie tautiniai „akių“ skirtumai 
yra kažkas daugiau, nei tiktai skonio reikalas: būdami lemiantys ir 
lemiami, jie sudaro viso tautos pasaulėvaizdžio pagrindus. Tai rodo, 
kad vizijos formų mokslas nėra nereikšmingas istorinių disciplinų ben- 
drijos palydovas — jis joms yra toks būtinas, kaip žmogui veidas. 


HEINRICHO WOLFFLINO 
BEVARDES MENO ISTORIJOS“ KONCEPCIJA 


Heinrichas Wólfflinas (1864-1945) neabejotinai yra vienas reikšmingiau- 
sių XX a. pirmosios pusės meno istorikų, kurio veikalai, metodologinés idė- 
jos ir pedagoginis talentas suvaidino svarbiausią vaidmenį įtvirtinant meno- 
tyros mokslo statusą. Jo menotyros koncepcija formavosi teoriškai 
apibendrinant Vakarų klasikinio meno raidos dėsningumus. Atsiribodamas 
nuo subjektyvizmo, jis daugelį dešimtmečių kūrė universalią meno formų 
gramatiką, siekdamas paversti menotyrą tiksliuoju mokslu, operuojančiu ne 
sunkiai apibrėžiamais miglotais skonio vertinimais, asociacijomis, o tikslia 
empirinių faktų analize. Be išskirtinio dėmesio metodologinėms problemoms, 
jo tyrinėjimų akiratyje pirmiausia buvo vaizduojamoji dailė ir architektūra, 
t. y. tie menai, kuriems, kitaip negu žodinei kūrybai, būdingas aiškus formų 
apibrėžtumas ir medžiagiškumas. 

Wėlfflinas gimė 1864 m. nedideliame Šveicarijos miestelyje Vinterthure 
klasikinės filologijos profesoriaus šeimoje. Jau nuo vaikystės Heinrichas pa- 
sižymėjo neeiliniais gabumais. Gavęs puikų humanitarinį išsilavinimą, jis 
įstojo į Bazelio universitetą, vėliau tęsė studijas Berlyno ir Miuncheno uni- 
versitetuose. Jo dėstytojai buvo žymūs kultūrologai ir menotyrininkai J. Bur- 
ckhardtas, filosofai W. Dilthey'us, J. Volkeltas, F. Paulsenas, F. Jodlis, isto- 
rikas W. Riehlis. Pagrindinis jo universitetinių studijų objektas buvo ne meno 
istorija, o filosofija. Būdamas vos 22 metų (1886 m.), Wėlfflinas Miuncheno 
universiteto Filosofijos fakultete apgynė daktaro disertaciją Architektūros psi- 
chologijos prolegomenai (Prolegomena zu einer Psychologie der Architek- 
tur), paskelbtą po autoriaus mirties 1946 m. Joje pagrindinis dėmesys sutel- 
kiamas į architektūros formų suvokimo problemas. Jos tyrinėjamos remiantis 
mokytojų Bazelio universitete J. Burckhardto ir ypač J. Volkelto psichologi- 
nės estetikos metodologiniais principais, kurie XIX a. pabaigoje viešpatavo 
Vokietijos universitetuose. 

Nuo universitetinių studijų pradžios 1882 m. iki 1911 m. Wėlfflinas pedan- 
tiškai kas savaitę rašė tėvams ilgus laiškus, kuriuose nemaža svarbių jo dvasi- 

nės evoliucijos ir mokslinių interesų faktų. Šias žinias papildo bei daugelį jo 
gyvenimo ir intelektualinės biografijos peripetijų naujai nušviečia 1982 m. 
pirmą kartą paskelbti kai kurie laiškai ir dienoraščių fragmentai. Vertingų 
žinių yra ir glaustoje jo „„Autobiografijoje“. 

Radikaliam Wėlfflino posūkiui į meno istorijos problematiką didžiausią 
įtaką turėjo 1886 m. kelionė į Paryžių, įspūdžiai patirti Luvre, apsilankymas 
Italijoje, Graikijoje (1887), stažuotė Archeologijos institute (1886-1887) ir 
pagaliau 1889 m. kelionė į Florenciją bei užsimezgusi draugystė su Romos 
ratelio nariais. Jau 1886 m. viename iš laiškų tėvams Wólfflinas prabyla apie 
būtinybę gilintis į meno istorijos problemas filosofiniu aspektu. 

Nuo 1888 m. visą dešimtmetį Wėlfflinas dėsto Bazelio universitete, o po 
Jacobo Burckhardto mirties 1893 m. perima jo vadovautą katedrą. Įsitraukęs 
į pedagoginį darbą, Wólfflinas rašo nedaug, tačiau kiekviena jo knyga būda- 
vo ženklus įvykis menotyros pasaulyje. Būdamas maksimalistas jis ilgai bran- 
dina, kruopščiai argumentuoja savo tezes, teorijas, stilistiškai šlifuoja tekstus, 
siekdamas klasikinio formos ir turinio grynumo. Per daugiau nei pusę am- 
žiaus kūrybinio darbo jis po pirmosios knygos Renesansas ir barokas (Re- 
naissance und Barock) pasirodymo 1888 m. paskelbė dar tokias knygas: 
Klasikinis menas (Die klassische Kunst, 1899), Albrechto Dürerio menas 
(Die Kunst Albrecht Dürers, 1905), Pamatinės meno istorijos sąvokos (Die 
kunstgeschichtliche Grundbegriffe, 1915), Meno kūrinio aiškinimas (Das 
Erklären von Kunstwerken, 1921), Italija ir vokiskasis formos jausmas (Ita- 
lien und das deutsche Formgefühl, 1931), Apmąstymai apie meno istoriją 
(Gedanken zur Kunstgeschichte, 1941). Po autoriaus mirties išėjo dar viena — 
Nedidelės apimties rašiniai (Kleine Schriften, 1946). 

Kiekvienoje naujoje knygoje atsispindi mokslininko konceptualių nuostatų 
ir metodologiniu meno tyrinėjimo principų evoliucija. Atsižvelgdamas į ko- 
legų pastabas, kritikų recenzijas, jis nuolatos tobulino savo teorijas, siekda- 
mas suteikti savajai menotyros koncepcijai sistemišką pavidalą ir solidų me- 
todologinį pagrindą. 


Idėjinės Wólfflino koncepcijos ištakos. Daugelis pamatinių Wólfflino me- 
notyrinės sistemos principų yra tiesiogiai susiję su meno filosofijos ir meno- 
tyros tradicijomis. Jis sulydo į vientisą sistemą hegeliškąją sampratą apie 
istorines meno raidos formas, H. Taine'o biologizmą, J. Burckhardto meninių 
stilių raidos koncepciją, C. Fiedlerio „grynojo regėjimo“ (pure visibilitė) te- 
oriją, A. von Hildebrando aiškinimą apie meninį suvokimą, paskirus J. Vol- 
kelto psichologinės estetikos ir T. Lippso „empatijos“, „įsijautimo“ 

(Einfühlung) teorijos elementus. B. Croce, detaliai tyrinėjęs Wólfflino teori- 
jos ištakas, pagrįstai apibūdina jį kaip „eklektišką mąstytoją“. 

Nors ir orientuodamasis į griežtą konkrečių meno faktų analizę, bet mėgin- 
damas sisteminti istorinius meno raidos dėsningumus, Wólfflinas remiasi uni- 
versalistinėmis F. Schellingo, G. Hegelio ir J. Burckhardto teorijomis. Iš 
Schellingo ir F. Nietzsche's jis perima potraukį dialektiškai mąstyti ir mani- 
puliuoti poliarinėmis kategorijomis. Naivumo ir sentimentalumo, klasicizmo 
ir romantizmo, apoloniškojo ir dionisiškojo pradų priešprieša tampa jo pa- 
grindinių meno istorijos sąvokų konstravimo išeities tašku. Kita vertus, meno 
istorijos procesų interpretacijoje jaučiamas ryšys su H. Taine'o biologinės 
raidos modeliu, kuris papildomas išorinės determinacijos principais. Todėl 
ryškėja sociologinė metodologija, traktuojanti meno kūrinį kaip tiesioginį 
„gyvenimo atspindį“ ir aiškinanti meninių stilių evoliuciją kaip priklausomą 
nuo aplinkos, rasės ir momento. Netgi polemizuodamas su sociologinės me- 
todologijos principais Wėlfflinas vėliau perima paskirus jos elementus. Paga- 
liau meninių stilių interpretacija, jų raidos paskatų, dėsningumų aiškinimas, 
formaliųjų meno kūrinio struktūrų akcentavimas rodo A. Rieglio idėjų įtaką. 
Tačiau lemiamą įtaką Wólfflino moksliniams interesams turi Burckhardto ir 
Romos ratelio, arba vadinamosios pure visibilitė teorijos, šalininkai: neokan- 
tinės pakraipos formalistinės meno filosofijos kūrėjas C. Fiedleris, skulpto- 
rius A. Hildebrandas ir tapytojas H. von Marées'as. Įstojus į Bazelio univer- 
sitetą, įvyksta lemtingas Wėlfflino susitikimas su pasaulinio garso kultürologu 
ir meno istoriku Burckhardtu. Sukrėstas profesoriaus paskaitų gelmės ir jose 
plėtojamų idėjų įtaigumo aštuoniolikmetis jaunuolis 1882 m. gruodžio 1] d. 
laiške tėvui išdėsto pirmąją savo „gyvenimo programą“, kurioje aistringai 
kalba apie „pasiryžimą atsidėti kultūros tyrinėjimams“. Jaunojo Wólfflino 
įkvėpimo šaltiniu tapo Burckhardto veikalas Renesanso architektūra Italijoje 
(Arckitektur der Rennaissance in Italien). Iš savo pirmojo mokytojo jaunuolis 
perima potraukį prie aukštos humanitarinės kultūros, mokslinį skrupulingu- 
mą, polinkį į retrospektyvinį architektūros ir vaizduojamosios dailės tyrinė- 
jimą, dėmesį italų renesansui, sugebėjimą orientuotis gausioje empirinėje me- 
džiagoje, paversti ją keliais pamatiniais principais, kuriems pajungiamos visos 
antraeilės detalės. Burckhardto veikalą Cicerone (Der Cicerone, 1853-1854) 
jis vertina kaip pirmą nuoseklios stilistinės analizės pavyzdį. Jame akivaiz- 
džiai keliama „stiliaus“ kategorijos reikšmė ir meno istorijos kaip stilių rai- 
dos istorijos interpretacijos užuomazgos. Šios tendencijos vėliau plėtojamos 
Woólfflino koncepcijoje, tačiau jo formalusis aprašomasis meno tyrinėjimo 


! Croce B. Nouvi saggi di estetica. — Bari, 1919. — P. 255-261. 

metodas aiškiai skiriasi nuo daug filosofiškesnės ir platesnės kultūrologinės 
orientacijos Burckhardto metodologijos. 

1887 m. Italijoje užsimezgusi pažintis su Romos ratelio nariais, vėliau 
peraugusi į tvirtą draugystę buvo kitas ne mažiau svarbus būsimojo menoty- 
rininko dvasinės evoliucijos veiksnys. Romos ratelis yra ta intelektualinė 
terpė, kurioje bręsta ir gauna galingą impulsą Wólfflino formalizmas, nes, 
kaip taikliai yra pasakęs E. Windas, „jis itin jautrus amžiaus pabaigoje vyra- 
vusiai estetinio purizmo teorijai“. Wėlfflino idėjos ir metodologiniai princi- 
pal tiesiogiai siejasi su Romos ratelyje gvildenamu idėjų kompleksu. Stip- 
riausią poveikį jo metodologinėms nuostatoms turi Fiedlerio meno filosofija, 
iš kurios jis perima įsitikinimą, kad meno esmės reikia ieškoti filisterinei 
sąmonei neprieinamose „gryno regėjimo“ formose. Meno raidą Fiedleris in- 
terpretavo kaip genialių kūrybinių asmenybių, suteikiančių menui konkrečias 
meninio regėjimo formas bei stilistinius bruožus, veiklos rezultatą. Kai vie- 
nos meno formos išsenka, naujos asmenybės sukuria kitas formas. Meno 
stilių raida — kūrybinio pažintinio akto plitimas ir imanentinis regėjimo formų 
kitimas. Pripažindamas, kad turinys egzistuoja, Fiedleris vis dėlto teigė, jog 
meninė vertė priklauso ne nuo siužeto (pasakojamojo prado) ir kitų meno 
kūrinių turiningųjų aspektų, o nuo formos. Menas čia iškyla kaip visiškai 
uždaras, autonomiškas, besivystantis pagal savo vidinius dėsnius, reiškinys, 
kurį nulemia grynojo meninio regėjimo formų raidos dėsningumai. Meno 
tyrėjo tikslas — šių formų, formaliųjų kompozicinių struktūrų, meninės išraiš- 
kos priemonių ir stilių imanentinės kaitos analizė. Iš Fiedlerio Wólfflinas ir 
perima formalistinės meno filosofijos principus, turiningų ir formalių meno 
kūrinio aspektų supriešinimą bei jų sutapatinimą su nemeninėmis ir meninė- 
mis vertybėmis. 

Puikios monografijos, skirtos Wólfflino meno istorijos filosofijos santy- 
kiams su jo pirmtakų ir amžininkų koncepcijomis, autorė H. Levy taikliai 
pažymėjo, jog esminis skirtumas tarp Fiedlerio ir Wólfflino koncepcijų yra 
tas, kad Fiedleris transformuoja į antropologiją besiorientuojančią estetiką 
(Kantas, Hegelis), ; mokslą apie meną, kurio pagrindiniu tyrinėjimo objektu 
tapo „intuityvaus regėjimo psichologija“. Šis mokslas remiasi tuo pačiu pa- 
grindu kaip pažinimo teorija. Wólfflinas keičia Fiedlerio mokslą apie meną 
į „Meninio regėjimo mokslą“ (2 une science de la vision artistique), kartu 
atsisakydamas pažinimo teorijos paslaugų. Kitais žodžiais tariant, tai, kas 
Fiedlerio koncepcijoje reiškiasi kaip fundamentali prielaida, būtina kiekvieno 


? Wind E. Art et anarchie. — Paris, 1988. — P. 47. 

kūrybinio aktyvumo sąlyga, Wólfflino veikaluose virsta tik sudedamąja šio 
aktyvumo dalimi. Wėlfflino veikaluose svarbiausias vaidmuo skiriamas sti- 
listinei analizei, kuri glaudžiai siejasi su formalių meno struktūrų iškėlimu 1r, 
svarbiausia, su imanentiniu paties meno raidos procesu. 

1889 m. birželio 14 d. iš Florencijos išsiųstas Wólfflino laiškas tėvams 
kupinas susižavėjimo izoliuotai Šv. Pranciškaus Pauliečio vienuolyne gyve- 
nančio „dvasios patriarcho“ Hildebrando asmenybei, kuriai vėliau paskyrė 
keturis straipsnius. Hildebrando suvokimo psichologija, formalizmas ir kla- 
sikinio meno samprata veikė Wėlfflino pasaulėžiūrą. Gyvenimo saulėlydyje, 
grįždamas mintimis į jaunystės dienas, Wėlfflinas prisipažįsta, kad jo teorijos 
esmėje visuomet slypėjo įspėjantis Hildebrando žodis, primenantis, jog pub- 
lika savo vertinimuose dažniausiai remiasi jai lengviausiai suprantamu žmo- 
giškuoju pradu, o menininkų dirbtuvėse kalbama apie visiškai kitus, grynai 
meninius, formalius dalykus. Wėlfflinas prisipažįsta, kad Hildebrandas padė- 
jo jam suvokti pamatinę menotyros tiesą, kad „paprastas žmogus sprendžia 
apie meną iš bendražmogiškosios, o ne meno pozicijos“. Tačiau ne taip kaip 
Hildebrandas, kuris elitarizmo ir formalizmo principus taiko išimtinai jam 
gerai pažįstamai skulptūrai ir abejoja mokslinės meno teorijos sukūrimo ga- 
limybe, Wólfflinas pritaiko Fiedlerio ir Hildebrando idėjas menotyros siste- 
mai kurti, išplėsdamas jos įtakos sferą į tapybos ir architektūros sritį. Ši 
nuostata regima lyginamojoje renesanso ir baroko meno analizėje. 

Wėlfflinas taip pat prisipažįsta, kad jaučiasi esąs skolingas ir H. von Marėes'o 
asmenybei, kuri jam, kaip ir Fiedleriui, buvo tikro, nusišalinusio nuo gyve- 
nimiškojo šurmulio menininko vienišiaus įsikūnijimu. Menotyrininką žavėjo 
Marées'o tapybai būdingas klasikinis linijų aiškumas, „struktūriškai organi- 
zuotų formų suteikimas regimiems vaizdiniams“. 

Esminį Wólfflino metodologinės pozicijos skirtumą palyginti su pure visi- 
bilitė teorijos šalininkais nulemia nepasitikėjimas imanentine meninių formų 
raidos koncepcija, išorinių veiksnių, kultūros konteksto ir istorizmo principo 
svarbos iškėlimas. Jam būdingas įvairiapusiškesnis ir sistemiškesnis požiūris 
į pamatines menotyros metodologijos problemas, jungties tarp empirijos ir 
teorijos ieškojimas, paskirų pozityvistinės, formalistinės, sociologinės ir lygi- 


namosios metodologijos principų jungimas, pažįstant objektyvius „antindivi- 


3 Levy H. Henri Wölfflin. Sa théorie. Ses predecesseurs. — Rottweil, 1936. — P. 178. 
^ Wölfflin H. Kleine Schriften. — Basel, 1946. — S. 250. 
` Ten pat. — P. 75-83. 

dualius“ meno raidos dėsningumus, apibrėžiant istorinius stiliaus pokyčius ir 
jų nacionalinius tipus. Vienintelį patikimą kelią, leidžiantį išbristi iš metafi- 
zinėse spekuliacijose, aprašinėjimuose, empirinių faktų konstatavime ir so- 
ciologinėse interpretacijose paskendusios menotyros krizės, jis regi detalioje 
stiliaus, formalių meno kūrinio aspektų, jų meninės išraiškos priemonių ana- 
lizėje. Iš čia išplaukia siekimas įtvirtinti griežtai mokslinį meno kūrinio, kaip 
„objektyvaus fakto“, tyrimą, „apvalyti“ meno kūrinio analizę nuo Burckhard- 
to „istoriografizmo“, Taine'o „gyvenimiškos aplinkos“, Rieglio „meninės va- 
lios“ (Kunstwollen), Dilthey'aus „išraiškos“, Lippso „įsijautimo“ (Emphatie) 
ir kitų abstrakcijų. Remdamasis pozityvizmo pradininko A. Comte'o „bevar- 
dės istorijos“ (histoire sans noms) 1déja, jis nuolatos primena būtinumą kon- 
krečiai tyrinėti meno kūrinius, jų formalias išraiškos priemones. 

Wėlfflino formalizmas nėra šalutinis, antraeilis jo menotyrinės sistemos 
elementas, o principinė visapusiškai konceptualiai išplėtota metodologiné nuo- 
stata. XX a. pradžios menotyros metodologinių idėjų kontekste ji neabejoti- 
menotyrai, vienpusiškai sureikšminusiai siužeto ir turiningųjų veiksnių svar- 
ba. Wėlfflino formalizmui svetimas daugelio jo mokinių ir sekėjų veikaluose 
(M. Dvorakas, H. Sedlmayras, E. Panofsky's, D. Fray'us) išryškėjęs trans- 
cendentalizmas, formaliųjų ir turiningųjų stiliaus aspektų santykių perdėtas 
komplikavimas. Plačias formalistinės metodologijos pritaikymo galimybes jis 
regi estetikoje, meno istorijoje, meno teorijoje ir meno kritikoje. 


Ankstyvasis menotyrinės koncepcijos tapsmo etapas. Praėjus dvejiem me- 
tams po disertacijos gynimo, Wėlfflinas skelbia pirmąjį jaunatviško įkvėpi- 
mo kupiną meno istorijos veikalą Renesansas ir barokas (Renaissance und 
Barock, 1888). Jame jaučiama stipri Burckhardto idėjų įtaka ir suartėjimas su 
A. Rieglio idėjomis. Šį artimumą liudija baroko reabilitavimas, į kurį panie- 
kinamai žvelgė J. Winckelmannas. Neigdamas plačiai paplitusį požiūrį į ba- 
roką, kaip renesanso architektūros ir dailės išsigimimą, Wėlfflinas plėtoja 
teoriją, kad savitas baroko stilius Italijos mene įgauna visiškai kitokią prasmę 
nei Šiaurės Europoje. Itališkasis barokas čia iškyla kaip perėjimas nuo griež- 
to klasikinio stiliaus į laisvą, tapybišką, nuo išbaigto — į beformį stilių. 

Siekdamas aiškiau apibrėžti renesanso ir baroko stilių specifiškumą, Wėlffli- 
nas polemizuoja su įtakingos sociologinės-kultūrinės-istorinės mokyklos ša- 
lininkais. „Jie, — rašo jis, — sujungia ilgų amžių turinį perdėm bendromis 
sąvokomis, kurios turi sukurti visuomeninių ir asmeninių santykių, proto ar 

dvasios paveikslą. Dėl to netgi bendriausias paveikslas tampa blyškus. Tačiau 
dar labiau sutrinka tas, kuris ieško gijų, siejančių bendriausius kultūrinius- 
istorinius faktus su stiliaus problemomis. Todėl sunku įsivaizduoti, kokie 
menininko fantazijos ir konkrečios epochos sąlygų tarpusavio santykiai. Koks 
ryšys tarp feodalizmo ir scholastikos? Kokius tiltus galima nutiesti tarp ba- 
roko ir jézuitizmo?*". Sudétingose mutacijose ir skirtingų meninių stilių kai- 
toje Woólfflinas ieško atsakymų į keliamus klausimus apie meninių procesų 
varomąsias jėgas ir raidos dėsningumus. 

Tyrinėdamas sudėtingas stilistinių formų mutacijas, vykstančias pereina- 
muoju metu nuo klasikinio renesansinio stiliaus į naują „laisvą, tapybišką ir 
beformį“, Wólfflinas kartu parodo, kaip naujoji epochos dvasia ieško naujos 
saviraiškos formų, nustumiančių į antrą vietą renesansinę „tobulos harmoni- 
jos“ sąvoką. Jis, kaip ir Rieglis, skirtingus epochos stilius pripažįsta vienodai 
reikšmingus ir kviečia anksčiau menotyrininkų ignoruojamus „neklasikinius“ 
meno raidos periodus tyrinėti atsižvelgiant į jų pasaulio „regėjimo formų“, 
dvasinių polėkių ir formalių stilistinių meninės išraiškos priemonių savitumą. 
Kiekvienos epochos menas, pabrėžia jis, galėjo įgyvendinti viską, ko jis no- 
rėjo, ir todėl niekuomet nevengė sudėtingiausių temų. Skelbdamas skirtingų 
„meninio regėjimo“ formų ir formalių pasaulio apmąstymo metodų lygiaver- 
tiškumą, Wolfflinas kartu atmetė progresyvios meno raidos idėją. 

Ši nuostata Rieglio ir Wėlfflino milžiniško autoriteto dėka stipriai paveikė 
Vakarų menotyros raidą, kurioje vis labiau ryškėjo tendencija, į antrą vietą 
nustumianti „perdėm kanonizuotus“ klasikinius meno stilius ir aukštinanti 
anksčiau ignoruojamus „neklasikinius“ meno raidos periodus, pasižyminčius 
meninių formų ir vizualinio suvokimo savitumu. XIX ir XX a. sandūroje 
šios idėjos puikiai atspindėjo Vakarų Europos menotyroje vykstančius poslin- 
kius. Stiprėjančios tradicinės kultūros krizės paveikti mokslininkai atsigręžia 
į „neklasikinius“ ir „periferinius“ meno raidos etapus, į sudėtingas įvairių 
kultūrų bei civilizacijų sąveikos problemas. Vis geriau imama suvokti, jog 
kiekviena kultūra, nepaisant jos unikalumo, yra organiška universalios pasau- 
linės kultūros dalis. Dėl to menotyroje ryškėja tradicinio europocentrizmo ir 
išankstinių akademinių nuostatų atsisakymas, akivaizdžiai išsiplečia moksli- 
nių tyrinėjimų diapazonas. Mokslininkai ne tik ima nuosekliau nagrinėti uz- 
mirštuosius ir periferinius europinės meninės kultūros reiškinius, bet ir susi- 
domi Indijos, Kinijos, Japonijos, ikikolumbinės Amerikos, Afrikos ir Okeanijos 
menu. 


? Benbbbnnu I. Peneccanc u 6apokko. — CIlr., 1913. - C. 75. 

Klasikinio meno teorija. Vaizdinga literatūrine kalba parašyta knyga Kla- 
sikinis menas. Įvadas į italų renesanso tyrinėjimą (Die klassische Kunst, 
1899) ženklina Wólfflino atsisakymą tradicinio biografinio meno istorijos 
modelio ir perėjimą prie lyginamosios ir formaliosios metodologijos princi- 
pu. Po Burckhardto veikalų — tai neabejotinai talentingiausia ir įvairiapusiš- 
kiausia italų renesanso dailei skirta studija. Joje jaučiamas įžvalgus meno 
vertintojo žvilgsnis, čia daug taiklių pastabų, subtilios menotyrinės analizės 
pasažų. Neatsitiktinai knyga susilaukė pasisekimo ir iškėlė jos autorių į Zy- 
miausių to meto meno istorikų gretas. 

Remdamasis Hildebrando metodologinėmis nuostatomis, Wėlfflinas atsiri- 
boja nuo senojo istorinio metodo viešpatavimo, kuris, jo nuomone, suponuo- 
ja supaprastintą požiūrį į meno istoriją kaip asmenybių, epochos sąlygų ar 
nacionalinių ypatumų istoriją. Toks požiūris į meno istoriją, jo įsitikinimu, 
atskleidžia tik neesminius išorinius meno raidos proceso dėsningumus. Moks- 
lininkas supranta empirinės ir aprašomosios meno analizės seklumą. Pripa- 
žindamas individualių ir epochų meno stilių pažinimo svarbą, jis pabrėžia 
būtinybę meno istorijos tyrinėjimuose pasitelkti meno filosofijos ir estetikos 
principus. 

Nors pagrindinis naujos Wólfflino knygos tyrimo objektas yra činkvečento 
(it. cinquecento — XVI a.) pirmojo ketvirčio, t. y. 1500-1525 m. Florencijoje 
ir Romoje išsiskleidusio klasikinio stiliaus (Leonardo, Michelangelo, Fra Bar- 
tolommeo, Andrea del Sarto, Raffaello) dailė, tačiau 13 tikrųjų jis aprėpia visą 
italų renesansą. Studijos pradžioje, glaustai apžvelgęs kupiną gaivios jaunat- 
vės jėgos, šviesos, žvalumo trečento (it. trecento — XIV a.) dailę, jis pereina 
prie spalvingo kvatročento (it. guattrocento — XV a.) tyrinėjimo ir pagaliau 
rafinuotos, alsuojančios psichologizmu ir tylia rimtimi klasikinės činkvečento 
dailės analizės. 

Pirmojoje knygos dalyje, kurioje analizuojama konkrečių dailininkų kūry- 
ba, dar ryškūs senosios meno istorijos sampratos pėdsakai. Tačiau, žvelgiant 
į šią knygą metodologijos aspektu, bene svarbiausias jos pranašumas yra 
nuoseklus ir sistemiškas ne tik istorinio, bet pirmiausia lyginamojo ir forma- 
laus metodų taikymas. Siekdamas išryškinti klasikinio stiliaus savitumą, me- 
notyrininkas įvairiais aspektais lygina jį su kvatročento daile, analizuoja jų ne 
tik turtinguosius, tačiau pirmiausia formalius stilistinius bruožus. Klasikinis 
stilius čia iškyla kaip visiškai laisva italų tautos dvasios išraiška ir natūrali 
kvatročento dailės tradicijų tąsa. 

Metodologiniu aspektu įdomiausia yra antroji knygos dalis, kurioje siste- 
miškai tyrinėjamas klasikiniam menui būdingas naujas mąstymo stilius, nauja 

grožio samprata ir nauja meno forma, kuri palyginti su kvatročento daile yra 
vientisesnė, rafinuotesnė, geriau išnaudoja erdvės, jautrios linijos, šviesotam- 
sos, modeliavimo, harmoningos kompozicijos teikiamas galimybes. Klasiki- 
nis menas čia tyrinėjamas glaudžioje sąveikoje su naujais XVI a. pradžioje 
išryškėjusiais kultūros sudėtingėjimo, jos aristokratiškėjimo poslinkiais, hu- 
manistiniais idealais, nuo kurių priklauso naujas požiūris į laisvėjantį žmogų, 
jo elgesį, savo vertės suvokimą. Todėl klasikiniame stiliuje nyksta kvatročen- 
to dailės paprastumas, naivokas pasakojamojo prado vyravimas. Vaizduoja- 
mų personažų gestuose, išvaizdose regimas laipsniškas perėjimas nuo mies- 
tietiškosios kultūros į rafinuotą, aristokratijos rūmuose puoselėjamą artistišką 
kultūrą. Kvatročento dailėje vyravusius liaudiškuosius elementus, spalvingus 
ir ryškius aksesuarus, architektūros detales klasikiniame mene išstumia ide- 
alizacijos kupinas dvasingas stilius, kuris Leonardo, Michelangelo, Raffaello 
kūriniuose reiškiasi psichologinėmis dvasios būsenomis, grakščiais judesiais, 
išvaizdomis. 

Klasikinio meno stiliaus esmę sudaro nauja grožio samprata, pagrįsta tobu- 
lai harmoningo žmogaus kūno aukštinimu. Spalvos čia tampa santūresnės, 
sodresnės, paveiksluose efektingai išnaudojama emocinio erdvės poveikio 
galia. Didėjanti dvasinio prado reikšmė rodo, kad vis svarbesnis darosi por- 
treto žanras, kuris tampa psichologiškesnis. Tapybinėse kompozicijose ypa- 
tingas dėmesys skiriamas žmonių figūroms, žavinčiomis grakščių judesių, 
gestų plastiškumu, jautriu linijiniu piešiniu. Naujas žmogaus vertės ir grožio 
suvokimas keičia jų požiūrį į antikos dailę, padeda ją suvokti ne fantastiškai, 
o daug autentiškiau, kokia ji buvo. 

Kitas reikšmingas klasikinio meno stiliaus bruožas — naujas vaizdavimo 
būdas, kuris siejasi su augančia emocionalios linijos svarba. Linija čia tampa 
išskirtine menine išraiškos priemone vaizduojant žmonių figūras ir atsklei- 
džiant jų santykius su supančia erdve. 

Glaustai apžvelgęs stilistinius klasikinio meno bruožus, Wėlfflinas pereina 
prie platesnių teorinių apibendrinimų. Jis polemizuoja su plačiai paplitusiu 
požiūriu į meno istoriją kaip „gyvenimo išraišką“ (Taine), kuris aiškina kiek- 
vieną meno stilių kaip vyraujančios to meto nuostatos išraišką. Toks požiūris, 
Wólfflino nuomone, padeda pažinti tik bendrą meno kūrinio turinį, todėl 
norint žengti toliau būtina kreiptis į formaliuosius aspektus, kuriems svetima 
išraiška, bet būdingi grynai optinio pobūdžio formalūs raidos procesai. Bū- 
tent formaliais meninės išraiškos aspektais, menotyrininko nuomone, ir re- 
miasi klasikinis italų renesanso menas. Taigi knygoje Klasikinis menas WOlffli- 

nas pirmą kartą teoriškai pagrindžia ir praktiškai pritaiko formalistinės me- 
todologijos principus klasikinio italų renesanso stiliaus tyrinėjimams. 

1901 m. išgarsėjęs menotyrininkas pakviečiamas į Berlyno universitetą, 
kur eina prestižiškiausios centrinėje Europoje Meno istorijos katedros profe- 
soriaus pareigas. Šiame dvasinės evoliucijos etape akivaizdžiai plečiasi me- 
notyrinių interesų skalė, auga susidomėjimas germaniškų tautų meno tradici- 
jomis. Anksčiau, įkvėptas Burckhardto tyrinėjimų, jis domėjosi vien italų 
klasikinio meno tradicija. Tačiau 1903 m. kelionės po Italiją metu Wólfflinas 
vis aiškiau suvokia savo nacionalinės kultūros tradicijų pažinimo būtinybę ir 
naujų menotyrinių interesų nutolimą nuo itališkosios tradicijos. Dienoraštyje 
jis taikliai pažymi, jog kartais verta vykti į užsienį, kad pajustum meilę sa- 
vajai tėvynei. 1903 m. gruodžio mėnesį dienoraštyje aptinkame užuominą 
apie norą tyrinėti A. Dūrerio kūrybą, „skatinusią italų ir vokiečių dailės tra- 
dicijų konfliktą“. 

Netrukus Wėlfflinas pasineria į Dūrerio ir Šiaurės renesanso meistrų kūry- 
bos tyrinėjimus. Juos apvainikuoja 1905 m. pasirodžiusi knyga Albrechto 
Dürerio menas (Die Kunst Albrecht Dūrers). Siekdamas išryškinti Dūrerio 
kūrybos specifiškumą, jis plačiai remiasi lyginamosios analizės principais, 
tyrinėja vokiečių renesanso dailės kontekstą, aiškinasi specifinius Šiaurės 
renesanso bruožus. Nors knyga turėjo pasisekimą ir greitai buvo išparduota, 
tačiau ji nesusilaukė kritikų dėmesio. Praslinkus dešimtmečiui po jos pasiro- 
dymo, Wėlfflinas dienoraštyje liūdnai konstatuoja, kad „dešimt metų nėra 
jokios reakcijos“. 

1911 m. didžiojoje Prūsijos mokslų akademijos salėje Woólfflinas skaitė 
pranešimą „Stiliaus problema vaizduojamojoje dailėje“ (,,Das problem des 
Stils in der bildenden Kunst“), kuriame skiria du meno stiliaus veiksnius: 
formalųjį (vizualinį) ir turiningąjį (dvasios būseną). Pirmąjį jis sieja su „me- 
ninio regėjimo formomis“ ir skelbia jį esant pagrindiniu menotyrinės analizės 
objektu. Šios paskaitos įdėmiai klausė devyniolikametis Erwinas Panofsky's, 
kuris vėliau tapo žymiausiu XX a. antrosios pusės menotyrininku. Praėjus 
ketveriems metams po minėto pranešimo, Panofsky's tuo pačiu pavadinimu 
paskelbė kritinį straipsnį, kuriame pagrįstai suabejoja dėl velfliniškųjų stilis- 
tinių struktūrų (sąlygojamų „pamatinių meno istorijos sąvokų“) formalistinio 
aiškinimo, jų atskyrimo nuo turiningųjų veiksnių įtakos. Gvildendamas for- 
mos ir turinio santykį meninių stilių raidos istorijoje, jis įrodinėja, kad skir- 
tingose epochose negali egzistuoti vienodas turinys, nes ta istoriškai konkreti 
meninė forma, kurią menas turi kiekvienoje epochoje, taip smarkiai veikia 
turininguosius veiksnius, kad jie neišvengiamai įgauna naują pavidalą. Nesi- 

gilindamas į Wólfflino „meninio regėjimo“ koncepcijos detales, į tai, kad ji 
reiškiasi tik vizualinės mąstysenos plotmėje, Panofsky's kaltina savo oponen- 
tą perdėtu psichologiškumu. Jis negali sutikti su Wólfflino požiūriu į žmo- 
gaus akies funkcijas ir į „meninį regėjimą“ kaip aktyvų, tikrovę transformuo- 
jantį pradą, įrodinėja, kad regėjimas psichologine prasme nevaidina kūrybinio 
vaidmens formuojant stilių. Akis ir meninis regėjimas čia aiškinamas ne kaip 
aktyvus kūrybinis, tikrovę konstruojantis pradas, o tik kaip pasyvus suvokimo 
organas. Regėjimo duomenis gali interpretuoti tik dvasinis pradas, kuris me- 
no regimajam pasauliui suteikia linijinę ar tapybinę formą. Istorinių meno 
formų raidoje stiliaus vaidmens autentiškas supratimas, Panofsky'o nuomone, 
yra neįmanomas Wėlfflino metodologijai būdingam empiriniam tyrinėjimui. 


Metodologinės sintezės paieškos. Nepaisydamas kritikos bei užsimezgu- 
sios polemikos, daug energijos reikalaujančio pedagoginio darbo, Wėlfflinas 
atkakliai dirba, sistemina ir konceptualizuoja savo idėjas, siekdamas sukurti 
griežtais mokslinės analizės principais paremtą menotyros teoriją. Dešimt 
metų rengtas ir 1915 m. paskelbtas jo opus magnum — Pamatinės meno 
istorijos sąvokos atnešė mokslininkui pasaulinę šlovę ir pripažinimą. Tai ne- 
abejotinai konceptualiausia ir brandžiausia Wėlfflino knyga, savotiška jo anks- 
tesnių tyrinėjimų sintezė, išsiskirianti sistemiškai išplėtota metodologija. Api- 
brėždamas šios knygos tikslus, įvade Wėlfflinas aiškina, kad joje tyrinėjama 
„vidinė, kitais žodžiais tariant, natūrali meno istorija, o ne menininkų istori- 
jos problemos“. 

Perėjęs prie sistemiško pamatinių metodologinių menotyros problemų gvil- 
denimo, Wólfflinas galėjo remtis skirtingomis anksčiau išryškėjusiomis me- 
todologinėmis prieigomis: senuoju vazariškuoju modeliu, kuriame meno es- 
mės pažinimas siejamas su herojiškąja menininko figūra, vinkelmaniškuoju, 
traktuoJanéiu meno istoriją kaip meno stilių istoriją, Taine'o biologiniu raidos 
modeliu, papildytu aplinkos ir socialinių veiksnių įtakos teorija, Burckhardto 
individualistine koncepcija, gvildenančia meno istorijos procesus glaudžioje 
sąveikoje su kultūros veiksmais, jai artima C. Schnase'o meno istorija, sie- 
jama su kultūros pokyčiais, A. Gėllerio samprata, teigiančia, kad menas plė- 
tojasi ir keičiasi pagal organinio augimo ir sudėtingėjimo dėsnius, A. Rieglio 
teorija, aiškinančia meno stilių raidą „impulsų poveikiu“ (Kunstwollen), ir 
pagaliau Romos ratelio šalininkų plėtojama nuoseklios meno regėjimo formų 
kaitos teorija. 

Wėlfflinas pagrindu ima formalistinę Romos ratelio teoriją ir išplėtoja 
įspūdingą globalinių stilių raidos ir meno kūrinių interpretacijos sistemą, 

jungiančią empirinės, pozityvistinės, komparatyvistinės, kultūrologinės, so- 
ciologinės, psichologinės ir hermeneutinės metodologijos aspektus. Pasitel- 
kęs lyginamąjį metodą, jis pereina prie klasikinio ir barokinio stilių lygina- 
mosios analizės, aiškinasi jų kaitos ypatumus Šiaurės ir Pietų renesansiniuose 
sąjūdžiuose, specifinės raiškos formas tapyboje, skulptūroje ir architektūroje. 
Dualistinėje klasikinio renesanso ir spontaniškojo baroko priešpriešoje jau- 
čiamas F. Nietzsche's veikaluose išplėtotos apoloniškojo ir dionisiškojo pra- 
du dialektikos atšvaitai. Remdamasis šiomis opozicijomis, Wėlfflinas konsta- 
tuoja ciklinės meno istorijos viziją, kurioje klasikinį meno raidos tarpsnį 
keičia barokinis, o pastarąjį — vėl klasikinis. Wėlfflinas, kaip ir Rieglis, at- 
sisako tradicinės progresistinės meno raidos kylančia linija koncepcijos ir 
formuoja naują metodologinę nuostatą, leidžiančią peržiūrėti tuos Vakarų meno 
istorijos raidos etapus, kurie akademinėje menotyroje buvo interpretuojami 
kaip „regresas“ ar laikinas nukrypimas nuo magistralinių meno raidos kelių. 

Pamatinėse meno istorijos sąvokose meno raidos procesas traktuojamas 
kaip laipsniškas atsiribojimas nuo materialaus juslinio suvokimo grynai op- 
tinio suvokimo labui. Mėgindamas atskleisti vidinius meno raidos mechaniz- 
mus, Wolfflinas svarsto: gal stilių raidos esmę sudaro imanentiniai (vidiniai) 
veiksniai, o gal šią raidą reikia vertinti kaip tam tikrų suvokimo formų pa- 
sekmę, o gal stilių raidos priežasčių reikia ieškoti išoriniuose veiksniuose, 
skatinančiuose jų raidą. Taigi svarbiausias velfliniškosios analizės objektas 
yra stiliaus kategorija, kurios interpretavime taip pat ryškūs formalistiniai 
momentai. Tai rodo ir knygos paantraštė: „Stilių raidos problema naujajame 
mene“. 

Amžių sandūroje susidomėjimą meno stiliais skatino vis sudėtingesnis me- 
no procesas, kurio sodrumas ir prieštaringumas įgavo anksčiau neregėtą 
mastą. Kaleidoskopinė stilių kaita, meninės formos problemų aktualėjimas, 
išryškėjęs gimstančiame moderniajame mene, turėjo įtaką ir teorinės meno- 
tyros raidai. Itin populiari tapo stiliaus kategorija, todėl atsirado daugybė šios 
kategorijos interpretacijų. Ji yra svarbiausia naujojo „visuotinio meno moks- 
lo“ (Allgemeine kunstwissenschaft) sąvoka. Stilius vis dažniau tapatinamas su 
meno sąvoka, o meno istorija aiškinama kaip stilių kaitos istorija. Šie poslin- 
kiai nulemia ir meno mokslo pobūdį. Meno istorija transformuojasi į meno 
istorijos filosofiją, kurioje daugiausia dėmesio kreipiama į meno stilių gene- 
zės ir raidos dėsningumus, vidinius mechanizmus, varomąsias jėgas, vidinius 
ir išorinius stilių raidos determinantus, atskirų meno raidos etapų stilistinį 
savitumą ir ryšius tarp meno stilių ir kitų kultūros sferų. 

Daugelio žymiausių to meto meno teoretikų veikaluose aptinkame atotrūkį 
tarp jų teorinių konstrukcijų ir realios meno praktikos. Teorinė mintis daž- 
niausiai klaidžioja tolimoje praeityje, mėgindama pažinti „užmirštuosius“ meno 
raidos laikotarpius. Susižavėjimas formos dalykais, išryškėjęs Vakarų Euro- 
pos moderniajame mene, reiškiasi ir meno moksle, kur meno stilių kaita vis 
dažniau aiškinama formalistiškai kaip vienų meninių formų pakeitimas ki- 
tomis. 

Pamatinėse meno istorijos sąvokose meno istorija taip pat pirmiausia trak- 
tuojama kaip meno stilių raidos istorija, o stiliaus sąvokos aiškinamos kaip 
pamatinės meno istorijos sąvokos. Wólfflinas iš principo atriboja savąją me- 
todologinę poziciją nuo tradicinių biografinių, archeologinių ir filologinių 
meno istorijos tyrinėjimų. Jis nesižavi paprastu atskirų meno istorijos faktų 
surašymu, inventorizacija ar kompiliacija. Jis kuria objektyvų sistemišką me- 
notyros mokslą, besiremiantį pozityviais faktais, griežta metodologija ir tų 
formaliųjų stilistinių meno elementų analize, kurie nulemia konkrečias meno 
būties formas ir jo istorinės raidos dėsningumus. 

Wolfflinas, kaip ir Rieglis, plėtoja hegelišką epochinių meno raidos stilių 
koncepciją, papildydamas ją biologizmo, psichologizmo, pozityvizmo ir for- 
malizmo elementais. Nauja jo teorijoje yra požiūrio į asmenybę, kaip į varo- 
mąją meno istorijos jėgą, atsisakymas. Jis skelbė, jog „niekuomet nerašys 
apie asmenybes, o tik apie faktus“. Pašalindamas iš meno istorijos tradicinę 
genijaus teoriją, jis ryžtingai atsisako savo mokytojo Burckhardto ir Nietz- 
sche's individualizmo, kurie aiškina meno istoriją pirmiausia kaip genialių 
menininkų kūrybos istoriją. Todėl Wólfflino meno istorijos koncepcija trans- 
formuojasi į „personalinę“ meno stilių istoriją arba iš A. Comte'o veikalų 
perimtą vadinamąją „bevardę istoriją“ (histoire sans noms). Šitaip nuasme- 
nindamas meno istoriją ir apsiribodamas griežta stilistine analize, jis tikisi 
atmesti neesmines detales, suvokti vidinius stilių tapsmo ir sklaidos mecha- 
nizmus, išryškinti „inpersonalinį“ meno sluoksnį ir kartu pakylėti menotyrą 
į aukštesnį teorinį lygį. 

Stilių Wólfflinas laiko ne tik formaliuoju, bet ir turininguoju veiksniu, 
turinčiu konkrečios epochos, geografinės aplinkos, nacionalinės kultūros, in- 
dividualaus menininko temperamento ir kitų bruožų. Tačiau turininguosius 
veiksnius jis laiko pagalbiniais. Jo nuomone, svarbiausia meninių formų ir 
stilių varomoji jėga yra tam tikros „meninio regėjimo formos“, arba „optinės 
schemos“. Tai aiški Fiedlerio idėjų įtaka. Kiekvienas menininkas, pasak 
Wėlfflino, skirtingai regi pasaulį ir būtent šio konkretaus „regėjimo“ plastinis 

įprasminimas sudaro meno kūrinio esmę. Tačiau pats meno kūrinys yra ne- 
vienalytis. Jis tarsi susideda iš dviejų skirtingų dalių: išorės ir vidaus. 

Išorinė forma savo ruožtu apima du artimai susijusius sluoksnius. Pirma- 
sis — „materiali, pamėgdžiojamoji pusė“, susidedanti iš medžiagos ir techni- 
kos, o antrasis — idėja, tema, menininko pasaulėžiūra, t. y. visa, kas dažniau- 
siai vadinama turiningąja puse. Pastaroji meno kūrinio pusė, Wólfflino 
manymu, gali būti visiškai skirtinga. Problema ta, kad meniniame suvokime 
atsiskleidžia skirtingos „optinės sienos“, kurios „išreiškia giliąją meninio kū- 
rinio esmę“. Vadinasi, po išoriniu meno kūrinio sluoksniu H. Wólfflinas ap- 
tinka kitą — vidinį - meninio regėjimo sluoksnį, kuris, įprasmindamas giliąją 
meninio kūrinio esmę, vaidina lemiamą vaidmenį imanentinėje meno raidoje. 

Detaliai išanalizavęs kompozicines ir erdvines klasikinio meno struktūras, 
Wėlfflinas teigia, jog galima skirti penkias pagrindines meninio pasaulio 
regėjimo, kuris evoliucionuoja, poras: 1) nuo linijinio pasaulio suvokimo — 
prie tapybiško; 2) nuo plokštuminio — prie giluminio; 3) nuo uždaros — prie 
atviros formos; 4) nuo daugialypiško — į vientisumą; 5) nuo tektoniško — į 
atektonišką. Wolfflinas suprato, kad šios „pamatinės sąvokos“ ir jo siūlomi 
meno tyrinėjimo principai nėra universalūs, nes juos galima efektyviai pritai- 
kyti tik Vakarų Europos klasikinio periodo ir tik vaizduojamosios dailės ana- 
lizei, bet negalima pažinti Rytų, Egipto, Bizantijos bei moderniojo meno 
raidos dėsningumų. Todėl „pamatines sąvokas“ jis laikė tik pagalbine darbine 
schema, padedančia pažinti meninių stilių raidos dėsningumus. Šiose pen- 
kiose sąvokų porose jis taip pat skiria du skirtingus sluoksnius: pamėgdžio- 
jamąjį ir dekoratyvųjį. Pastarasis yra pagrindinis meninio suvokimo objektas, 
nes bet koks meno kontempliacijos, t. y. jo pažinimo, procesas pirmiausia yra 
susijęs su tam tikrų dekoratyvinių schemų arba struktūrų suvokimu. Regimie- 
ji reiškiniai, jo nuomone, visuomet išsikristalizuoja į tam tikras vizualines 
formas. 

Ignoruodamas aprašomuosius ir idėjinius meno kūrinio požiūrius, Wólffli- 
nas daugiausia dėmesio skiria formalių struktūrų tyrinėjimui. Kadangi, jo 
įsitikinimu, vaizduojamojoje dailėje „viskas yra forma“, tai įvairiapusė for- 
mos analizė yra būtina norint suvokti dvasinį meno kūrinio turinį. Detaliame 
formalių meno kūrimo struktūrų tyrinéjime Wólfflinas mato svarbiausią prie- 
laidą, padedančią išlaisvinti menotyrą iš nespecifinių aprašomųjų metodų, 
sociologizmo ir psichologizmo vienpusiškumo, skonio, emocijų neapibrėžtu- 
mo ir paversti ją griežtu objektyviu mokslu, teikiančių vos ne eksperimentiš- 
kai patikrinamus duomenis. „Tarp meno istorikų, — išdidžiai pareiškia Wėlffli- 
nas, — aš formalistas. Šį vardą aš prisiimu kaip garbingą titulą, nes meno 
istoriko tikslą pirmiausia matau plastinės formos analizėje. Tačiau žodis forma- 

listas jungia savyje tam tikra prasme ir smerkiantį atspalvį, nes plastinės 
formos analizė traktuojama ne tik kaip pirmasis, bet ir galutinis tikslas, dėl 
to sumenkinama ir dvasinio meno kūrinio turinio reikšmė. Forma reiškia 
labai daug ką. O galiausiai vaizduojamajame mene viskas yra forma, todėl 
išsami formos analizė būtina jo dvasiniam turiniui suvokti“. 

Vadinasi, formaliuosius meno aspektus Wólfflinas tapatina su meniškumu, 
manydamas, jog objektyvi meno kūrinio formaliųjų struktūrų analizė mokslą 
apie meną gali išvaduoti iš skonio savivalės, iš vienpusiško sociologizmo ir 
psichologizmo. Jo koncepcijoje iš dalies panaikinamas kūrinio ryšys su me- 
nininku ir suvokėju. Meno kūrinys suvokiamas beveik kaip „gryna daiktinė 
forma“. Kaip ir kiti formalizmo teoretikai, Wólfflinas linkęs meną „apvalyti“ 
nuo siužeto ir ,nemeniškų“ aspektų, susieti jį su kontempliatyviomis mąsty- 
mo formomis. Kita vertus, jis teigia, jog menininko požiūris į pasaulį priklau- 
so nuo konkrečios „meninio regėjimo“ formos, kuri galiausiai lemia kiekvie- 
no meno kūrinio pobūdį. Pabrėždamas, kad universalus epochos socialinis ir 
psichologinis turinys lemia istoriškai konkretų meninio regėjimo būdą ir me- 
ninių stilių istorinės raidos ypatumus, Wėlfflinas mėgina įveikti formalistinės 
teorijos ribotumą. 

Plėtodamas savo pirmtakų ir amžininkų idėjas, jis siekia apčiuopti vidinius 
meninių stilių formavimosi mechanizmus, skatinančius meno raidą. Jis daug 
nuosekliau už savo amžininkus grindžia imanentinės meno raidos principus. 
Fiedlerio ir Hildebrando veikaluose sklandus imanentinės meno raidos pro- 
cesas netikėtai nutrūksta dekadanso periodais dėl „atsitiktinės“ išorinių veiksnių 
invazijos. Tik praslinkus tam tikram periodui, filosofijos ar meno teorijos 
impulsai gali atgaivinti šį procesą. Wėlfflinas taip pat mano, kad išorinių 
veiksnių įsiveržimas gali turėti didžiulį poveikį meno raidai. Tačiau (ne kaip 
Fiedleris ir Hildebrandas) jis, kaip ir Rieglis, įveda labai svarbų „istorinės 
būtinybės“ veiksnį, t. y. šelingiškąjį ir hegeliškąjį istorizmo principą, visapu- 
siškai išplėtotą jų epochos meno raidos stilių koncepcijoje. Tarsi pakartoda- 
mas vokiečių klasikinio idealizmo meno filosofijos korifėjų mintis, Wólffli- 
nas pareiškia: „Visi istoriniai reiškiniai paklūsta nuolatinei kaitai“. Šis 
nuoseklus istorizmo elementas suteikia Wólfflino meno istorijos filosofijai 
ypatingą fundamentalumą ir įtaigumą. Istorizmo principu velfliniškoji kon- 
cepcija panaikina anksčiau neišsprendžiamą klausimą apie „atsitiktinį“ išori- 
nių veiksnių įsibrovimą į istorinės meno raidos procesą. Wėlfflino istorinės 


meno raidos schemoje, kai tik vienam stiliui būdinga meninių formų regėji- 


é Wölfflin H. Gedanken zur Kunstgeschichte. — Basel, 1941. — S. 2. 

mo visuma pasiekia kulminacinį raidos tašką, ji pagal savo imanentiniu stilių 
formavimosi dėsningumus pradeda kreipti kita, neretai netgi priešinga kryp- 
timi. Taigi pats meno raidos procesas, pasak Wėlfflino, pagrindinius impul- 
sus gauna grynai imanentinėje srityje. 

Pirmaisiais metais po Pamatinių meno istorijos sąvokų pasirodymo Woólftli- 
nas žvelgė į joje išdėstytus teiginius kaip į galutinę ir nekintamą tiesą. Tačiau 
kritinės recenzijos ir įsiplieskusios diskusijos dėl šioje knygoje išsakytų min- 
čių vertė jį įsitraukti į polemiką, tikslinti išsakytas tezes. Ketvirtį amžiaus jis 
plėtojo savo teiginius ir teorijas, atkakliai gynė savo poziciją, rašė paneigi- 
mus knygos kritikams. Visa tai rodo, kaip nepaprastai sunku kalbos priemo- 
nėmis absoliučiai tiksliai ir įvairiapusiškai apibūdinti specifinius konkrečių 
meno istorijos etapų, epochų, asmenybių stilistinius bruožus. 

Po Pirmojo pasaulinio karo Wólfflino apologetikos ir polemikos tonas kei- 
čiasi. Jis jau nebevertina šioje knygoje išsakytų idėjų comme une veritė eter- 
nelle, ir pripažįsta, kad šie teiginiai ir teorijos pritaikomos tik ganėtinai ribo- 
tam Vakarų klasikinės dailės raidos etapui. 


Vėlyvasis dvasinės evoliucijos etapas. Po vienuolikos Berlyne praleistų 
metų 1914 m. Wėlfflinas persikelia į jam dvasiškai artimesnį greta tėvynės 
ir Italijos esantį Miuncheną, kur dešimt metų vadovauja vietos universiteto 
Meno istorijos katedrai. Čia jis lanko kairuoliškos pakraipos mokslininkų 
klubą Kyklos, kuriame periodiškai vyko interdisciplininiai seminarai, buvo 
skaitomi teoriniai pranešimai. Juose Wólfflinas aprobuoja ir konkretina savo 
teorijas ir idėjas. Priešingai plačiai paplitusiems stereotipiniams požiūriams, 
jis domisi ne tik klasikiniu menu, bet ir impresionizmu, įvairiomis neoroman- 
tinėmis simbolizmo, secesijos pakraipomis, sparčiai besiskleidžiančiu moder- 
nizmu, ypač vokiečių ekspresionizmu. Wėlfflinas, kaip ir A. Warburgas, ma- 
no, kad Pirmojo pasaulinio karo žiaurumas išprovokavo moderniojo meno 
agresyvumą, desperatišką tradicijų griovimą, o neretai ir regresyvias tenden- 
cijas, kreipiančias jį atgal į primityvizmo stadiją. 

Sukrėstas karo absurdiškumo ir nežmoniškumo, Wėlfflinas pokario metais 
išgyvena sunkią depresiją, kūrybinių jėgų nuopuolį, jam jau nebeteikia dva- 
sinio pasitenkinimo pedagoginis darbas ir bendravimas su kolegomis. To 
meto intymiuose dienoraščiuose ir laiškuose vis dažniau skamba tragiški skaus- 
mo ir nusivylimo kupini motyvai. 1920 m. kovo 20 d. dienoraštyje skaitome: 
„Aš dirbau meno istorijos baruose iki 56 metų, dabar atėjo laikas sustoti“". 

Vis dėlto 1921 m. jis paskelbia glaustą tekstą Meno kūrinio aiškinimas 
(Das Erklūren von Kunstwerken), kuris, nepaisant kondensuotumo, yra vie- 

nas konceptualiausių ir metodologiškai nuosekliausių jo veikalų. Jame toliau 
plėtojama ir tikslinama ankstesnėse studijose išryškėjusi vaizduojamųjų me- 
nų ir poetinės kalbos meninės išraiškos priemonių lyginamoji analizė. Apri- 
bodamas formalistinės metodologijos ambicijas, jis prabyla apie sudėtingas 
problemas, kylančias pažįstant izoliuotus meno kūrinius. Čia vien formalio- 
sios metodologijos teikiamų galimybių jau nepakanka, todėl jo autentiškam 
suvokimui „būtinas konteksto ir atmosferos pažinimas“. Menas šioje knygo- 
je aiškinamas kaip išraiška, o meno istorija — kaip dvasios istorija. Todėl 
menininko asmenybės pažinimas virsta jo kūrinių pažinimo raktu, o pamati- 
nių epochos bruožų ir mąstymo kategorijų suvokimas yra patikimas meno 
stiliaus savitumų pažinimo būdas. Tai H. Taine'o sociologinės metodologijos 
poveikio ženklas. 

Sklaidant trečiojo dešimtmečio Wėlfflino dienoraščių ir laiškų puslapius 
aiškėja, kad jo bręstantis pasitraukimas iš pedagoginio darbo Miunchene ir 
grįžimas į Šveicariją buvo susijęs su dramatiškais išgyvenimais, nusivylimų 
gyvenimu, pedagogine ir moksline veikla. Dienoraščiuose nemaža puslapių, 
kuriuose jis prisipažįsta, kad dėstymas nebeteikia dvasinio pasitenkinimo, 
jaučia ramaus gyvenimo poreikį. 

1923 m. rugsėjo mėnesį Wólfflinas galutinai apsiprendžia atsistatydinti iš 
Meno istorijos katedros profesoriaus pareigų. Jo nusistatymo nepakeičia stu- 
dentų, draugų įkalbinėjimai, rektoriaus, netgi ministro įsikišimas. Savo išvy- 
kimo dieną oficialaus atsisveikinimo metu kreipdamasis į studentus jis pa- 
reiškia: „Aš parašiau Pamatines meno istorijos sąvokas ne tam, kad 
mechaniškai supaprastinčiau meno istoriją, o tik norėdamas pateikti ją griež- 
tesniam teismui. Aš niekuomet nemėgau nekontroliuojamų subjektyvių emo- 
cijų antplūdžių““. Kai po trejų metų mokslininkas atvyko vizituojančio pro- 
fesoriaus teisėmis skaityti paskaitą Miuncheno universitete, jis tris valandas 
gausių klausytojų perpildytoje auditorijoje kritiškai analizavo Pamatinėse meno 
istorijos sąvokose išdėstytas idėjas. Tai liudija mokslininko sąžiningumą ir 
reiklumą sau. 

1924 m. sugrįžęs į tėvynę, Wėlfflinas dar kurį laiką su pertraukomis dėstė 
Ciuricho ir Bazelio universitetuose, tačiau tik sulaukęs šešiasdešimties metų 
galutinai nusišalino nuo pedagoginio darbo ir atsidėjo lyginamosios italų ir 
vokiečių dailės studijoms. Daugelis Meno kūrinio aiškinime iškeltų idéju 

? Wölfflin H. Autobiographie. Tagebücher und Briefe, 1864-1945. — Basel; Stut- 
tgart, 1982. — S. 338. 


8 Wölfflin H. Das Erklären von Kunstwerken, 1946. — S. 167. 
? Relire Wėlfflin, 1995. — S. 139. 

išplėtojamos ir savitai transformuojamos naujoje dešimtmečiu vėliau paskelb- 
toje knygoje Italija ir vokiškasis formos jausmas (Italien und das deutsche 
Formgefühl, 1931), kurioje, pasitelkdamas komparatyvistinės metodologijos 
principus, jis įvairiapusiškai tyrinėja nacionalinius vokiečių ir olandų dailės 
skirtumus, lygindamas juos su italų dailės tradicija. Priešingai nei Pamatinė- 
se meno istorijos sąvokose, čia jis išryškina bendrus Šiaurės ir Pietų vakarie- 
tiškųjų renesansinių sąjūdžių dailės bruožus, kartu atskleisdamas ir esminius 
stilistinių bruožų skirtumus įvairiose šalyse. 

1941 m. Wėlfflinas paskelbia paskutinę nedidelės apimties knygą Apmąs- 
tymai apie meno istoriją (Gedanken zur Kunstgeschichte), kurią jis vertina 
kaip glaustą savo įnašo į meno istorijos tyrinėjimus santrauką. Joje daugiau- 
sia gvildenami „inpersonalinės“ bevardės meninių stilių istorijos, o ne meni- 
ninkų istorijos klausimai. Ši knyga tarsi susumuoja ir apibendrina jo ilgame- 
čius menotyros problemų tyrinėjimus. 


x k x 

Žvelgdami iš XX a. pabaigoje įgytos istorinės patirties perspektyvos į pa- 
matines Wölfflino „bevardės meno istorijos“ idėjas, galime konstatuoti, kad, 
nepaisant esminių menotyros poslinkių, naujų metodologinių instrumentų, 
periodiškai pasigirstančių kaltinimų velfliniškosios teorijos „tradiciškumu“, 
perdėtu „europocentrizmu“, daugelis jo veikalų ir juose plėtojamų idėjų išlai- 
kė laiko išbandymus. Wėlfflinas pagrįstai ir šiandien yra vertinamas kaip 
vienas subtiliausių ir iškiliausių Vakarų menotyros tradicijos klasikų. 

Wėlfflino „bevardės meno istorijos“ koncepcija susiformavo kaip reakcija 
į aprašomosios ir akademinės menotyros eklektiškumą ir metodologinį bejė- 
giškumą. Joje išryškėjo radikalus menotyrinės minties posūkis nuo senosios 
„didžiųjų menininkų“ istorijos koncepcijos prie solidžiais meno filosofijos 
principais pagrįstos ,,inpersonalinés" meno stilių istorijos. Wólfflino ir Rieg- 
lio veikalai tarsi užbaigė klasikinį meno stilių teorijos sklaidos etapą ir atvėrė 
naują, kuriame jau nuosekliai mėginama atskleisti vidinius stilių formavimosi 
mechanizmus, suvokiamas aktyvus stiliaus vaidmuo kultūros ciklų kaitos sis- 
temoje. Šie mokslininkai pirmą kartą atskleidė meno stiliaus fenomeno dvi- 
lypumą, kuris pirmiausia reiškiasi kaip tam tikrų formalių struktūrų visuma. 
Kita vertus, jis funkcionuoja kaip svarbus kultūrinis istorinis reiškinys, ap- 
imantis svarbiausius meno procesus ir kreipiantis juos konkrečia kryptimi. 
Svarbiausias stiliaus bruožas čia yra ne Winckelmanno ir Burckhardto skel- 


biamas stiliaus požymių „vientisumas“, gimstantis dėl atskirų stilistinių požy- 

mių integracijos į sąlygiškai savarankišką sistemą, o „struktūrinė formų vie- 
nybė“. 

Iš čia išplaukia velfliniškoji dviejų stiliaus pradų — „imitatyvaus“ ir „deko- 
ratyvinio“ — teorija. Pirmasis siejasi su pamėgdžiojimu, tema, siužetu, vaiz- 
duojamąja funkcija, o antrąjį nulemia konkrečios epochos pagrindinės „op- 
tinės schemos“ ir sąvokos. Jame slypi grynai formalus principas, sudarantis 
meno fenomeno esmę. Vadinasi, istorinių meno raidos dėsningumų ir konkre- 
čių meno kūrinių esmės pažinimas priklauso nuo simbolinės pagrindinių me- 
no istorijos sąvokų ir vizualiai regimu meno formų interpretacijos. Wólfflinas 
įsitikinęs, kad menotyra tik tuomet metodologijos požiūriu sugebės korektiš- 
kai spręsti jai iškilusius uždavinius, kai atsiribos nuo paviršutiniškų turinin- 
gųjų (siužetinių) veiksnių ir sutelks dėmesį į sistemišką formaliųjų meno 
aspektų analizę. 

Akivaizdu, kad Wólfflino formalizmas nėra nuoseklus, jis papildomas dau- 
gybe išlygų, patikslinimų, teorijų, kurios neretai kelia dirbtinumo įspūdį. Čia 
regimos properšos tarp taiklių pastebėjimų ir iš estetikos, meno filosofijos, 
suvokimo psichologijos perimtų apriorinių schemų. Jo nurodytos pamatinės 
meno istorijos sąvokų poros negali pretenduoti į universalų meno pažinimą, 
o tinka tik ribotam Vakarų meno istorijos tarpsniui pažinti. Wolfflino įžval- 
gumas ir menotyrinio talento galia atsiskleidžia ne tiek jo rūpestingai išplė- 
totose teorinėse schemose, kiek pirmiausia subtilioje konkrečių meno kūrinių 
lyginamojoje ir formalioje analizėje. Daugelis jo vertinimų ir pastebėjimų 
buvo visuotinai pripažinti ir tapo neatsiejama nūdienos požiūrių į renesanso 
ir baroko dailę dalimi. Būdamas puikus pedagogas, Wėlfflinas davė impulsa 
daugeliui žymių meno istorikų, iš kurių pirmiausia vertėtų paminėti M. Des- 
soirą, P. Franklį, M. Dvoraką, H. Sedlmayrą, E. Panofsky, A. Hauserį, 
D. Fray'ų. 

